
PETUNJUK SEPANJANG JALAN 

Umat manusia sekarang ini berada di tepi jurang kehancuran. Keadaan ini 
bukanlah berpunca dari ancaman maut yang sedang tergantung di atas ubun- 
ubunnya. Ancaman maut itu adalah satu gejala penyakit sahaja dan bukanlah ia 
penyakit itu sendiri. Sebenarnya punca utama dari keadaan.ini ialah: bengkrap dan 
melesetnya umat manusia itu di bidang "nilai" yang menjadi pelindung hidupnya. 
Hal ini terlalu menonjol di negara-negara blok Barat yang sememangnya sudah 
tidak punya apa pun "Nilai" yang dapat diberinya kepada umat manusia; malah 
tidak punya satu apa pun yang dapat memberi ketenangan hatinya sendiri, untuk 
merasa perlu hidup lebih lama lagi; setelah sistem "demokrasi" nampaknya 
berakhir dengan kegagalan dan kebengkrapan, sebab ternyata ia sudah mulai 
meniru - dengan secara beransur-ansur - dari sistem negara-negara blok Timur, 
khususnya di bidang ekonomi, dengan memakai nama sosialisme! 

Demikian juga halnya di negara-negara blok Timur itu sendiri. Teori-teori 
yang bercorak kolektif, terutamanya Marxisme yang telah berhasil menarik 
perhatian sebahagian besar umat manusia di negara-negara blok Timur itu - dan 
malah di negara-negara blok Barat juga - dengan sifatnya sebagai suatu isme yang 
memakai cap akidah juga telah mulai mundur teratur sekali dari segi 'teori' hingga 
hampirlah sekarang ini lingkungannya terbatas di dalam soal-soal 'sistem 
kenegaraan' sahaja dan sudah menyeleweng begitu jauh dari dasar isme yang asal 
dasar-dasar pokok yang pada umumnya bertentangan dengan fitrah umat manusia 
dan tidak mungkin berkembang kecuali di dalam masyarakat yang mundur, atau 
pun masyarakat yang begitu lama menderita di bawah tekanan sistem pemerintahan 
diktator. Hatta di dalam masyarakat seperti itu sendiri pun - telah mulai nampak 
kegagalan di bidang benda dan ekonomi; iaitu bidang yang paling dibanggakan 
oleh sistem itu sendiri. Lihat sahaja Russia, negara model dari sistem kolektif itu, 
telah mulai diancam bahaya kebuluran yang hampir sama dengan keadaan di 
zaman Tzar dahulu; hingga negara itu telah terpaksa mengimpot gandum dan 
bahan-bahan makanan serta menjual emas simpanannya untuk membeli bahan 
makanan itu. Ini berpunca daripada kegagalan sistem pertanian kolektif dan sistem 
ekonomi yang bertentangan dengan fitrah umat manusia. 

Oleh itu, maka umat manusia mestilah diberikan pimpinan baru! 

Sesungguhnya peranan pimpinan manusia barat ke atas umat manusia ini 
telah hampir tamat. Ini bukanlah kerana tamaddun Barat itu telah bengkerap dan 
dari segi benda atau telah lemah dari segi ekonomi dan kekuatan tentera tetapi 
sebenarnya kerana sistem Barat itu telah tamat tempohnya sebab ia tidak lagi 
mempunyai stock "nilai" yang melayakkan dia memegang pimpinan. 

Umat manusia perlukan suatu pimpinan yang mampu menyambung terns 
tamadun kebendaan seperti yang telah dapat dicapai sekarang melalui tamadun 
cara Eropah itu, juga yang mampu memberikan nilai baru yang lengkap, setanding 
dengan yang telah sedia ada dan telah popular di dalam masyarakat manusia, juga 
yang mempunyai program yang kemas kini, positif dan praktikal. 

Hanya Islam sahajalah yang mempunyai nilai-nilai dan program yang sargat 
diperlukan itu. 

Kemajuan ilmu pengetahuan telah pun menunaikan tugasnya. Sejak dari 
zaman kebangkitan di dalam abad keenam belas Masihi dan telah mencapai puncak 
kemajuannya di dalam abad kedelapan betas dan abad kesembilan belas. Sesudah 
itu tamadun Eropah sudah kehabisan bahan simpanan, untuk disumbangkan 
kepada umat manusia. 

Demikian juga faham-faham "kebangsaan" dan "perkauman" yang telah 
muncul pada ketika itu, dan beberapa buah negara gabungan telah lahir dan telah 
memberikan sumbangannya masing-masing kepada umat manusia tapi faham- 
faham "kebangsaan" dan "perkauman" itu sudah tidak mampu memberikan apa- 
apa pun kepada umat manusia, kerana sudah kehabisan bahan simpanan. . . 

Pada akhirnya sistem-sistem yang berdasarkan kebebasan individu dengan 
disusuli pula oleh sistem kolektif telah selesai peranannya dan berakhir dengan 
kegagalan juga. 

Sekarang tibalah pula giliran ISLAM dan peranan "umat" di saat yang paling 
genting ini memang sudah tiba giliran Islam pula. Islam yang tidak memandang 
remeh dan rendah kepada hasil ciptaan sains yang dilakukan oleh umat manusia 
sebelum ini dan akan terus dilakukan oleh umat manusia di sepanjang zaman 
kerana Islam memandang kemajuan di bidang ciptaan sains itu sebagai salah satu 
tugas utama manusia sejak Allah melantik umat manusia ini menjadi "khalifah" dan 
pemerintah di bumi ini, dan di bawah syarat-syarat tertentu pula, Islam 
memandangnya sebagai sejenis ibadat kepada Allah, dan sebagai sejenis 
pelaksanaan tujuan hidup manusia: 

Firman Allah: 




Maksudnya: Ingatlah ketika Tuhanmu berfirman kepada para Malaikat: 
"Sesungguhnya Aku hendak jadikan seorang khalifah di muka bumi. " 

(Al-Baqarah: 30) 



Dan firman Allah: 

Maksudnya: Dan Aku tidak menciptakan jin dan manusia melainkan supaya 
mereka menyembah-Ku. 



(Adz-Dzariat: 5) 

Maka tibalah giliran bagi "UMAT ISLAM" melaksanakan tujuan Allah yang 
telah melahirkan umat ini ke tengah-tengah masyarakat umat manusia: 




Maksudnya: Kamu [umat Islam] adalah umat terbaik yang dilahirkan untuk 
manusia, iaitu kamu menyuruh berbuat kebaikan dan melarang daripada berbuat 
kejahatan dan kamu beriman kepada Allah. 



(Aali Imraan: 110) 



Dan firman Allah: 




I®. 



Maksudnya: Dan demikianlah kami jadikan kamu [umat Islam] umat yang adil 
dan pilihan, agar kamu menjadi saksi atas perbuatan manusia dan agar Rasul 
[Muhammad] menjadi saksi atas perbuatan kamu ... 



(Al-Baqarah: 143) 

Tetapi Islam tidak akan mampu menunaikan tugasnya kecuali bila ia 
menjelma di dalam sebuah masyarakat, iaitu ia menjadi panduan hidup suatu umat 
kerana umat manusia tidak mahu mendengar - terutama sekali di zaman mutaakhir 
ini - kepada suatu akidah yang kosong, yang tidak dapat dilihat buktinya melalui 
suatu bentuk hidup yang nyata dan dapat disaksikan sedangkan "wujud" umat 
Islam itu sendiri boleh dianggap telah terputus -sejak beberapa abad yang lalu 
kerana UMAT ISLAM itu bukanlah bererti sekeping tanah di mana Islam hidup di 
situ, bukan juga suatu kaum atau golongan orang yang nenek moyang mereka 
dahulu pemah menghayati Islam sebagai panduan hidup mereka kerana 
sesungguhnya "umat Islam" itu ialah suatu golongan manusia yang menimba 
hidup, konsep realiti, nilai hidup mereka dari sumber Islam dan umat ini, dengan 

ciri-ciri yang disebut di atas, telah terputus wujudnya sejak terhentinya pelaksanaan 
undang-undang dan syariat Islam dari seluruh muka bumi ini. 

Oleh sebab itu maka perlulah dipulihkan semula wujudnya umat itu; supaya 
Islam dapat menunaikan peranan yang sangat diharapkan itu, dalam memimpin 
umat manusia sekali lagi. 

Memanglah umat Islam itu mesti "bangkit" semula umat yang telah ditimbus 
zaman, ditimbus oleh konsep hidup yang sesat dan ditimbus pula oleh realiti hidup 
yang menyeleweng, ditimbus oleh sistem hidup yang pincang dan tiada kena 
mengena dengan Islam sama sekali, tiada kena mengena dengan program Islam 
walaupun umat itu masih menganggap dirinya sebagai umat Islam dan masih 
memanggil negeri tempat tinggal mereka sebagai "dunia Islam." 

Sebenarnya saya arif benar bahawa jarak di antara usaha "bangkit" semula 
dan "memegang pimpinan" itu masih jauh dan susah dilalui sebab sesungguhnya 
umat Islam sudah hilang dari "wujud" dan "realiti" begitu lama sekali dan peranan 
memimpin umat manusia itu telah diambil oleh fikiran yang lain, oleh umat yang 
lain dan oleh konsep yang lain, juga oleh realiti yang lain berabad-abad lamanya 
dan tamadun Eropah telah pun menciptakan dalam tempoh yang begitu lama 
beberapa banyak perbendaharaan yang berbentuk "Ilmu Pengetahuan" 
"kebudayaan" "sistem hidup" dan "penghasilan benda", iaitu suatu 
perbendaharaan yang agung dan telah membawa umat manusia naik ke kemuncak 
kemajuan perbendaharaan yang tidak dapat dibuang begitu sahaja tanpa gantinya; 
lebih-lebih lagi negara-negara yang bemama "dunia Islam" sekarang hampir tidak 
mempunyai bahan simpanan dari hasil perbendaharaan itu. 

Walau bagaimanapun tanpa mengenepikan pertimbangan ini walau 
bagaimana jauhnya pun jarak di antara "bangkit semula" dengan "memegang 
pimpinan" langkah-langkah ke arah bangkit semula itu mesti dijalankan serta merta 
dan jangan dilengahkan lagi! 

Supaya kita selalu dapat menguasai persoalannya, maka perlu benar kita 
memahami secara terperinci, apakah dia syarat-syarat kelayakan yang akan 
membolehkan umat ini (umat Islam) memegang peranan memimpin umat 
manusia, supaya kita tidak meraba-raba dalam mencari unsur-unsur yang dapat 
mencetuskan kebangkitan semula umat ini, di peringkat pertama. 

Umat ini sekarang tidak punya kemampuan dan tidak perlu ia mempunyai 
kemampuan untuk mengemukakan kepada umat manusia keunggulan dan 
kejaguhannya di dalam lapangan "ciptaan benda" yang membikin orang tunduk 
dan takut kepadanya dan memaksa umat manusia menerima pimpinannya 
berdasarkan faktor ini; kerana kemajuan ala Eropah di lapangan ini telah terlalu 
jauh mendahuluinya dan memanglah tidak boleh diharapkan, dalam tempoh 
beberapa abad di hadapan, untuk mengatasi mereka di lapangan ini! 

Yang demikian maka mestilah dicari suatu syarat kelayakan yang lain, iaitu 
syarat kelayakan yang tidak terdapat di dalam tamaddun sekarang. 

Ini tidaklah bererti bahawa kita mesti melupakan dan mesti memandang 
enteng kepada soal "penghasilan benda" dan "rekaan sains", sebab menjadi 
kewajipan kita juga untuk berusaha mendapatkannya, tapi bukanlah dengan 
anggapan bahawa ia merupakan "syarat kelayakan" asasi yang mesti kita gunakan 
di dalam memegang pimpinan umat manusia dalam tempoh sekarang ini. Cuma ia 
diperlukan sekadar untuk menjaga hidup kita dari ancaman dan penindasan dan 
juga kerana konsep Islam sendiri yang mengajarkan bahawa ciptaan sains adalah 
mustahak sebagai syarat menjadi khalifah Allah di muka bumi ini. 

Oleh kerana itulah maka mustahaklah ada suatu syarat kelayakan lain, bukan 
ciptaan sains dan penghasilan benda, dan sudah pastilah syarat kelayakan itu tidak 
lain daripada "akidah" dan "Program" yang membolehkan manusia itu memelihara 
dan mengawal hasil ciptaan sains, di bawah pengawrasan suatu konsep lain yang 
dapat memenuhi hajat fitrah seperti yang telah diperolehi oleh kemajuan sains itu, 
dan supaya akidah dan program itu menjelma di dalam sebuah perkumpulan 
manusia, iaitu sebuah masyarakat Islam. 

Sesungguhnya dunia sekarang ini berada di dalam "Jahiliyyah" dari segi 
dasar yang menjadi sumber bagi tegaknya kehidupan dan peraturan-peraturannya. 
Jahiliyah yang tidak dapat menyelesaikan bebanan hidup hasil dari rekaan baru 
yang sedang memuncak sekarang. 

Jahiliyah ini tegak di atas dasar mencabul kekuasaan-kekuasaan Allah di 
muka bumi dan merampas hak istimewa Allah iaitu pemerintahan dan kekuasaan. 
Jahiliyah itu menyandarkan pemerintahan kepada umat manusia yang 
menyebabkan setengah golongan menjadi hamba abdi kepada setengah golorgan 
yang lain bukan sahaja di dalam bentuk primitif seperti yang berlaku di zaman 
jahiliyah purbakala tetapi lebih dahsyat lagi di dalam bentuk mengakui dan 
memberi hak membuat konsep-konsep, nilai-nilai, undang-undang, peraturan- 
peraturan dan ketetapan-ketetapan yang jauh terpesong daripada panduan dan 
program Allah untuk hidup ini; dalam perkara-perkara yang tidak pernah diizin 
oleh Allah, maka hasil daripada penyalahgunaan kuasa Allah itu secara 
otomatisnya timbullah pelanggaran atas hak-hak Allah, dan pelanggaran atas hak- 
hak manusia. Sebenamya kehinaan yang menimpa umat manusia di dalam sistem 
kolektif dan juga kekejaman yang menimpa individu dan bangsa terjajah di bawah 
sistem kapitalis adalah salah satu kesan dari pencabulan manusia ke atas hak 
istimewa Allah SWT juga kerana manusia tidak menghargai kehormatan yang 
dianugerah oleh Allah kepadanya sejak azali. 

Di dalam aspek ini, maka konsep Islam tetap berlainan langsung dengan 
konsep-konsep bikinan manusia; kerana di bawah sistem yang lain dari Islam, umat 
manusia itu saling mengabdikan diri di antara satu sama lain, dalam bermacam- 
macam bentuknya sedangkan di bawah sistem Islam umat manusia bebas 
sepenuhnya daripada sebarang belenggu pengabdian kepada sesama manusia 

dengan cara mengabdikan diri kepada Allah SWT sahaja dan menerima arahan 
daripada Allah sahaja; juga tunduk dan patuh kepada Allah sahaja. 

Inilah garis pemisah dan inilah persimpangan jalan. Inilah juga konsep baru 
yang kita mampu kemukakan kepada umat manusia konsep ini dan yang 
rangkaiannya adalah perbendaharaan yang masih belum dimiliki oleh umat 
manusia; kerana ia bukanlah hasil "pengeluaran" atau "produksi" kilang tamaddun 
Barat dan bukan hasil rekaan sains Eropah, baik Eropah Barat mahu pun Eropah 
Timur. 



Sesungguhnya kita- tanpa ragu sedikit pun - memang ada memiliki suatu 
potensi baru, lengkap dan sempuma; potensi yang masih belum dikenal dan belum 
mampu dibikin oleh seluruh umat manusia. 

Tetapi potensi baru ini, seperti telah kita tegaskan, mestilah menjelma di 
dalam bentuk realiti yang praktis, mesti menjadi panduan dan darah daging suatu 
umat bagi membolehkan berjalannya operasi "kebangkitan" umat mengikut bentuk 
Islam kebangkitan yang akan disusuli pula, lambat-launnya, oleh peranan 
memegang pimpinan seluruh umat manusia. 

Tetapi bagaimanakah caranya memulakan operasi kebangkitan Islam itu? 



Jawabnya : Mesti ada satu golongan pelopor atau "kader" yang menghayati 
cita-cita ini, dan meneruskan kegiatannya dengan cara menerobos ke dalam alam 
jahiliyah yang sedang berpengaruh di seluruh permukaan bumi ini dengan 
memakai dua kaedah: iaitu kaedah memisahkan diri dan kaedah membuat 
hubungan di bidang lain pula dengan pihak jahiliyah itu. 

Para pelopor dan kader itu tentulah perlu kepada panduan-panduan di 
sepanjang perjalanan mereka; panduan yang memberikan tentang tabiat peranan 
mereka, hakikat tugas mereka dan inti sari tujuan akhir perjalanan mereka dan juga 
mengenai garis permulaan di dalam perjalanan jauh itu seperti juga para pelopor 
dan kader itu perlu mendapat panduan secukupnya mengenai - jahiliyah yang 
sedang berpengaruh di dunia sekarang di dalam suasana yang bagaimanakah 
mereka boleh berjalan seiring dengan jahiliyah dan di dalam suasana yang 
bagaimanakah pula mereka harus memisahkan diri; bagaimana caranya melayani 
pihak jahiliyah itu dengan menggunakan kaedah Islam dan dalam topik apakah 
yang perlu dibicarakan? Juga dari mana dan bagaimanakah pula menimba bahan- 
bahan panduan itu? 

Panduan-panduan itu hendaklah diambil dan ditimba daripada sumber asal 
akidah ini iaitu Al-Quran dan juga dari arahan-arahan Al-Quran yang asasi juga 
dari konsep yang telah dipancarkan oleh Al-Quran ke dalam jiwa para pelopor dan 
kader terbilang dahulu, yang telah diberi penghormatan besar oleh Allah SWT 
untuk mengubah bentuk sejarah umat manusia mengikut kehendak Allah. 

Untuk para pelopor dan kader yang diharapkan dan ditunggu-tunggu 
kelahirannya itu saya tuliskan PETUNJUK SEPANJANG JALAN ini. Empat fasal 
dari buku ini disedut dari buku DI BAWAH BAYANGAN AL-QURAN dengan 
beberapa pindaan dan tambahan di mana perlu, sesuai dengan judul PETUNJUK. Di 
antara kandungannya juga ialah delapan fasal, selain daripada muqaddimah ini, 
yang ditulis dalam waktu tertentu saya beroleh kesempatan dan ilham dari sumber 
Al-Quran Yang Mulia... dan dirangkai menjadi satu, sebagai "Petunjuk" dan 
panduan di dalam perjalanan, seperti juga buku panduan jalan raya yang lain. Pada 
keseluruhanrrya inilah petunjuk dan panduan peringkat pertama. Semoga Allah 
melimpahkan kurnia-Nya dan petunjuk ini akan disusul lagi oleh petunjuk- 
petunjuk lain bila sahaja Allah memberi hidayah kepadaku mengenai petunjuk di 
sepanjang jalan ini. 

Wabillahi - ttaufieq. 

ysfe/HB^KS 

GENERASI AL-QURAN YANG UNIK 



Dakwah Islamiyah telah pun melahirkan satu generasi manusia, generasi 
sahabat Rasulullah SAW, Ridhwanullahi alaihim, iaitu suatu generasi yang paling 
istimewa di dalam sejarah Islam dan di dalam sejarah kemanusiaan seluruhnya. 
Generasi itu tidak pernah muncul dan timbul lagi sesudah itu, walaupun terdapat 
juga beberapa peribadi dan tokoh tertentu di sepanjang sejarah, tetapi tidaklah lahir 
lagi segolongan besar manusia, di satu tempat yang tertentu pula, seperti yang 
telah muncul dan timbul di dalam peringkat pertama dari penghidupan dakwah 
ini. 



Ini adalah satu fakta dan kenyataan yang terang dan memanglah telah 
berlaku, mempunyai maksud-maksud tertentu yang perlu kita perhatikan dan 
sayugia kita merenungnya bersungguh-sungguh, agar dapat kita menyelami 
rahsianya. 

Al-Quran yang menjadi sumber dakwah ini masih berada bersama-sama 
kita. Hadis Rasulullah SAW dan petunjuk-petunjuk daripada perjalanan hidup dan 
sirahnya yang mulia itu juga masih ada di samping kita, seperti juga kedua-duanya 
telah ada bersama-sama dengan generasi yang terdahulu itu, tidak jejas oleh 
perjalanan sejarah dan tidak lapuk oleh perkembangan zaman; hanya diri peribadi 
Rasulullah SAW sahaja yang telah tiada lagi bersama-sama kita sekarang. Adakah 
ini rahsianya? 

Al-Quran yang menjadi sumber dakwah ini masih berada bersama-sama 
kita. Hadis Rasulullah SAW dan petunjuk-petunjuk daripada perjalanan hidup dan 
sirahnya yang mulia itu juga masih ada di samping kita, seperti juga kedua-duanya 
telah ada bersama-sama dengan generasi yang terdahulu itu, tidak jejas oleh 
perjalanan sejarah dan tidak lapuk oleh perkembangan zaman; hanya diri peribadi 
Rasulullah SAW sahaja yang telah tiada lagi bersama-sama kita sekarang. Adakah 
ini rahsianya? 

Tetapi Allah SWT telah membuat jaminan untuk memelihara Al-Quran, dan 
telah mengetahui bahawa dakwah ini boleh tegak selepas zaman Rasulullah SAW 
pun, juga boleh membuahkan hasil yang baik; lalu diwafatkan-Nya Rasulullah 
SAW setelah 23 tahun beliau menjalankan tugas berdakwah dan menyampaikan 
perutusan Ilahi dan Allah SWT akan tetap memelihara agamaNya ini hingga ke 
hari kiamat. Dengan demikian maka ketiadaan diri peribadi Rasulullah SAW itu 
tidak boleh dijadikan jawapan di atas kegagalan dakwah di zaman ini. 

Yang demikian kita perlu selidiki sebab lain yang menjadi punca kegagalan 
itu. Mari kita lihat kepada sumber pengambilan generasi pertama itu. Mungkin 
sesuatunya telah berubah. Kemudian kita lihat pula kepada program dan jalan 
yang telah dilalui mereka, barangkali ada sesuatu yang berlainan dan berbeza. 

Sumber pokok yang dicedok oleh generasi pertama itu ialah Al-Quran, 
hanya Al-Quran sahaja. Hadis Rasulullah SAW dan petunjuk-petunjuk beliau 
adalah semata-mata merupakan pentafsiran kepada sumber utama itu. Ketika 
Assaiyidah 'Aisyah Radhiallahu'anha ditanya mengenai kelakuan, perangai dan 
perjalanan hidup Rasulullah SAW maka beliau menjawab: yang bermaksud: 
"kelakuan dan perjalanan hidup beliau [Rasulullah SAW] itu ialah Al-Quran" 

(Hadis riwayat Nasai) 

Hanya Al-Quran sahajalah yang menjadi sumber panduan mereka, 
perjalanan hidup dan gerak-geri mereka. Ini bukanlah kerana umat manusia di 
zaman itu tidak punya tamaddun, tidak punya kebudayaan, tidak punya pelajaran, 
tidak punya buku karangan dan tidak punya kajian! Sekali lagi tidak! Kerana 
sebenarnya di zaman itu telah pun ada tamaddun dan kebudayaan Romawi, buku- 
buku dan undang-undangnya, yang telah dan masih diikut dan dijadikan panduan 
oleh orang-orang Eropah sampai hari ini. Di sana juga telah wujud peninggalan 
tamaddun Yunani (Greek), ilmu mantiknya, falsafah dan keseniannya, yang juga 
masih menjadi sumber pemikiran Barat hingga sekarang; malah di sana juga telah 
wujud tamaddun dan peradaban Parsi, keseniannya, sajaknya, syair dan 
dongengnya, kepercayaan dan sistem perundangannya, serta tamaddun lain, 
seperti tamaddun India, China dan lain-lain kebetulan pula kedua-dua tamaddun. 

Romawi dan Parsi berada di sekeliling semenanjung Arab, baik di utara 
mahu pun di selatan, ditambah lagi oleh agama Yahudi dan Nasrani yang telah 
wujud di tengah-tengah semenanjung itu sejak berapa lama dahulu. 

Jadi bukanlah faktor kekurangan tamaddun dan kebudayaan duniawi yang 
menyebabkan generasi pertama itu mencedok dari Kitab Allah (Al-Quran) sahaja 
dalam peringkat pertumbuhan mereka, tapi ialah justeru kerana "planning" yang 
telah ditentukan dan program yang telah diatur. Dahl yang terang atas keadaan ini 
ialah kemurkaan Rasulullah SAW ketika beliau melihat Sayyidina Umar bin Al- 
Khattab R.A. ada memegang sehelai kitab Taurat. Melihat keadaan ini beliau pun 
bersabda: "Demi Allah sekiranya Nabi Musa masih hidup bersama-sama kamu 
sekarang pun, tidak halal baginya melainkan mesti mengikut ajaranku." 

(Hadis riwayat Al-hafidz Abu Ya'la dari Hammad dari Asy-sya'bi dari Jabir) 

Yang demikian maka dapatlah diambil kesimpulan bahawa Rasulullah 
SAW, bermaksud dan mengarahkan supaya sumber panduan dan pengajaran 
generasi pertama itu, dalam peringkat pertumbuhan mereka lagi, hanya terbatas 
kepada kitab Allah (Al-Quran) sahaja supaya jiwanya melurus ke arah 
programNya yang tunggal itu; oleh kerana itu beliau murka melihatkan Saydina 

Umar bin AI-Khattab R.A. cuba mencari panduan daripada sumber yang lain dari 
Al-Quran itu. 

Rasulullah SAW bertujuan membentuk satu generasi yang bersih hatinya, 
bersih pemikirannya, bersih pandangan hidupnya, bersih perasaannya, dan mumi 
jalan hidupnya dari sebarang unsur yang lain daripada landasan Ilahi yang 
terkandung dalam Al-Quranul Karim. 

Generasi sahabat-sahabat itu menerima panduannya daripada sumber yang 
tunggal itu sahaja. Oleh kerana itulah generasi itu telah berhasil membentuk 
sejarah gemilang di zamannya. 

Tetapi apakah yang telah terjadi kemudiannya? 

Sumber-sumber panduan itu rupanya telah bercampur baur! 

Sumber itu telah dimasuki oleh falsafah Yunani (Greek), cara berfikir dan 
lojikanya, dongeng-dongeng Parsi dan pandangan hidupnya, cerita-cerita Israeliat 
Yahudi, falsafah Ketuhanan ala-Kristian yang telah bercampur baur di dalam tafsir 
Al-Quran dan ilmu Al-Kalam, dan juga telah dimasuki oleh saki baki peninggalan 
tamaddun zaman lampau yang sukar dikikis. 

Di samping itu banyak lagi sumber panduan lain yang telah bercampur 
baur dengan tafsir Al-Quran, ilmu Al-Kalam, ilmu fiqah dan malah ilmu usuluddin 
juga. Campuran panduan inilah yang telah melahirkan generasi-generasi 
berikutnya. Oleh kerana itulah maka bentuk generasi pertama iaitu generasi para 
sahabat Rasulullah SAW, tidak lahir lagi kemudiannya. 

Memang tak dapat diragukan lagi bahawa bercampur-baurnya sumber 
panduan itulah yang menjadi faktor utama mengapa generasi berikutnya berlainan 
sama sekali dari bentuk generasi pertama yang unggul itu. 

Di sana ada satu lagi faktor asasi selain daripada perubahan sumber itu, iaitu 
berbezanya cara menerima pengajaran antara generasi para sahabat Rasulullah SAW 
dengan generasi-generasi kemudiannya. 

Mereka, iaitu para sahabat Rasulullah di dalam generasi pertama itu tidak 
mendekatkan diri mereka dengan Al-Quran dengan tujuan mencari pelajaran dan 
bahan bacaan, bukan juga dengan tujuan mencari hiburan dan penglipur lara. Tiada 
seorang pun dari mereka yang belajar Al-Quran dengan tujuan menambah bekal 
dan bahan ilmu semata-mata untuk ilmu dan bukan juga dengan maksud 
menambah bahan ilmu dan akademi untuk mengisi dada mereka sahaja. Bahkan dia 
pelajari Al-Quran itu dengan maksud hendak belajar bagaimanakah arahan dan 
perintah Allah dalam urusan hidup peribadinya dan hidup bermasyarakat, juga 
urusan hidup mereka sendiri dari hidup masyarakat mereka. Dia belajar untuk 
dilaksanakan serta merta, seperti seorang perajurit menerima, "arahan harian" atau 
"surat pekeliling" bagi dilaksanakan serta merta! Juga tiada seorang pun dari 

mereka yang mencari pelajaran tambahan atau pun arahan tambahan dalam satu 
majlis pengajian atau suatu majlis taklimat sahaja, kerana dia tahu bahawa yang 
demikian itu akan menambah beratkan tugasnya, malah kadang-kadang dia cukup 
dengan hanya sepuluh ay at sahaja sehingga dia benar-benar menghafalnya dan dia 
laksanakan arahan-arahannya seperti yang diriwayatkan oleh Ibnu Mas'ud r.a. 

Perasaan inilah perasaan belajar untuk melaksanakan, yang telah menambah 
luasnya lapangan hidup mereka, menambah luasnya ma'rifat dan pengalaman 
mereka dari ajaran Al-Quran itu yang tidak mungkin mereka capai kalau sekadar 
belajar dari Al-Quran dengan tujuan menyelidik dan mengkaji serta membaca 
sahaja. Perasaan belajar untuk melaksanakan ini jugalah yang telah memudahkan 
mereka bekerja dan meringankan beban mereka yang berat, kerana Al-Quran telah 
sebati dan menjadi daging, darah mereka. Perasaan ini jugalah yang menanam Al- 
Quran ke dalam jiwa mereka hingga ia meresap menjadi panduan dalam gerakan 
mereka, ia melahirkan pelajaran yang menggerakkan aktiviti, pelajaran yang tidak 
lagi merupakan teori yang bersarang di dalam kepala manusia dan di halaman 
kertas dan akhbar-akhbar sahaja, bahkan ianya menjadi kenyataan yang melahirkan 
kesan dan peristiwa yang mengubah garisan hidup. 

Al-Quran tidak-akan memberi dan mencurahkan isi perbendaharaannya 
kecuali kepada orang yang datang bertumpu kepadanya dengan roh dan jiwa ini: 
iaitu roh dan jiwa ma'rifat yang membuahkan amal dan tindakan. Al-Quran datang 
bukan sebagai sebuah buku penglipur lara, bukan sebagai sebuah buku sastera, juga 
bukan sebagai sebuah buku kesenian, sejarah dan novel, malah ia datang untuk 
dijadikan panduan hidup, panduan Ilahi yang tulen; dan Allah SWf sendiri telah 
merasmikan Al-Quran ini sebagai garis pemisah di antara hak dan batil. 

Firman Allah: 



Maksudnya: "Dan Al-Quran itu telah Kami bahagi-bahagikan dia agar kamu 
membacakannya perlahan-lahan kepada manusia dengan lambat dan tenang dan 
Kami menurunkannya dengan beransur-ansur." 



(Al-Isra 1 : 106) 

Al-Quran ini tidak diturunkan sekaligus, malah ia diturunkan mengikut 
keperluan-keperluan yang sentiasa berubah, mengikut perkembangan fikiran dan 
pandangan hidup serta perubahan masyarakat. Ia diturunkan mengikut 
perkembangan masalah praktikal dan fakta kehidupan masyarakat Islam. Ayat demi 
ayat diturunkan untuk suasana tertentu dan peristiwa khusus dan untuk 
membongkar isi hati manusia; untuk menggambarkan urusan yang mereka hadapi, 
dan menggariskan program kerja mereka dalam sesuatu suasana, juga untuk 
memperbetul kesilapan perasaan dan perjalanan hidup, supaya mereka sentiasa 
merasa terikat dengan Allah dalam setiap suasana. Ia diturunkan secara beransur- 

ansur bagi mengajar mereka mengenal Allah SWT melalui sifat-sifatNya dan juga 
melalui bukti-bukti perkembangan dan perubahan alam. Dengan demikian mereka 
akan merasakan bahawa diri mereka terus menerus terikat dengan tertakluk kepada 
Allah SWT, terus menerus di bawah perhatian Ilahi. Pada ketika itu mereka 
merasakan bahawa mereka sedang hidup di bawah pengawasan Allah SWT secara 
langsung. 

Dasar "belajar untuk melaksanakan terus" itu merupakan faktor utama 
membentuk generasi pertama dahulu, manakala dasar "belajar untuk, dibuat kajian 
dan penglipurlara" itulah yang merupakan faktor penting yang melahirkan 
generasi-generasi kemudiannya. Dan tidak syak lagi bahawa faktor kedua inilah 
menapakan sebab utama mengapa generasi-generasi yang lain itu berlainan sama 
sekali dengan generasi pertama, generasi para sahabat Rasulullah SAW. 

Di sana ada satu lagi faktor yang mesti diperhati dan dicatat benar-benar. 

Seorang yang menganut Islam itu sebenarnya telah melucutkan dari dirinya 
segala sesuatu dari zaman lampaunya di alam jahiliyah. Dia merasakan ketika dia 
mula menganut Islam bahawa dia memulakan zaman baru dalam hidupnya; 
terpisah sejauh-jauhnya dari hidupnya yang lampau di zaman jahiliyah; dan 
sikapnya terhadap segala sesuatu yang berlaku di zaman jahiliyah dahulu ialah 
sikap seorang yang sangat berhati-hati dan berwaspada. Dia merasakan bahawa 
segala sesuatu di zaman jahiliyah dahulu adalah kotor dan tidak sesuai dengan 
ajaran Islam. Dengan perasaan inilah dia menerima hidayah dan petunjuk Islam 
yang baru itu dan sekiranya dia didorong oleh nafsunya sesuatu waktu, atau sekali 
sekala dia merasa tertarik dengan kebiasaannya yang dahulu, atau kalau dia merasa 
lemah dari menjalankan tugas dan kewajipan kelslamannya sesuatu ketika, nescaya 
dia merasa bersalah dan berdosa, dan dia merasakan dari lubuk hatinya bahawa dia 
perlu membersihkan dirinya daripada apa yang berlaku itu; lalu dia berusaha 
sedaya upaya mengikuti panduan yang digariskan oleh Al-Quran. 

Di sana juga terdapat pemisahan perasaan sepenuhnya di antara zaman 
lampau seseorang Muslim dalam keadaan jahiliyahnya dahulu dan zaman barunya 
di dalam Islam, yang akan menimbulkan pula pemisahan secara menyuluruh dalam 
segenap hubungannya dengan masyarakat jahiliyah. Dia berputus arang berkerat 
rotan dengan tata hidup masyarakat jahiliyah dahulu dan berhubungan langsung 
selama-lamanya dengan masyarakat Islam; walaupun kelihatan pada lahirnya dia 
sering berhubungan dengan orang-orang musyrik di dalam lapangan perdagangan 
dan pergaulan hidup seharian, tetapi perpisahan perasaan dan pergaulan hidup 
seharian adalah dua hal yang berlainan dan berbeza sekali. 

Di sana ada semacam pemisahan lagi, iaitu perpisahan suasana jahiliyah 
dalam kebiasaan dan pandangannya, adat resam dan hal-hal yang berkaitan 
dengannya, yang timbul dari pemisahan syirik ke akidah tauhid, dari konsep 
jahiliyah ke konsep Islam mengenai masalah hakikat hidup dan hakikat wujud; juga 
timbul dari percantumannya dengan perkumpulan dan organisasi Islam yang baru, 
di bawah pimpinan baru, dan sikap memberi segenap perhatian, kepatuhan dan 

kesetiaan kepada masyarakat, perkumpulan dan organisasi baru di bawah pimpinan 
baru itu. 

Inilah dia persimpangan jalan dan permulaan langkah di jalan baru, langkah 
yang bebas merdeka dari segala tekanan adat resam yang dipatuhi sepenuhnya oleh 
masyarakat jahiliyah dan segala nilai yang menjadi kebiasaannya. Di sana tiada 
risiko yang akan ditempuh selain dari ujian dan penderitaan, namun demikian dia 
secara otomatis telah bertekad tegas dan bulat untuk tidak akan kembali lagi kepada 
sebarang bentuk jahiliyah, kepada tekanan dan kebiasaan jahiliyah buat selama- 
lamanya. 

Kita sekarang sedang berada di tengah-tengah suasana jahiliyah yang serupa 
dengan suasana jahiliyah yang ada.pada zaman kedatangan Islam dahulu, malah 
lebih gelap lagi. Segala sesuatu di sekitar kita ialah jahiliyah konsep hidup manusia 
sekarang, akidah kepercayaan mereka, adat istiadat dan kebiasan mereka, sumber 
pelajaran seni dan sastera mereka, peraturan dan undang-undang mereka, 
hinggakan banyak perkara yang kita anggap sebagai pelajaran Islam, buku rujukan 
Islam, falsafah Islam dan pemikiran Islam sebenamya adalah hasil ciptaan jahiliyah! 

Oleh kerana itulah maka nilai Islam tidak tulus dan tidak hidup subur lagi di 
dalam jiwa kita, teori Islam itu tidak begitu terang lagi di dalam pemikiran Idta, dan 
di kalangan kita sekarang tidak muncul lagi suatu generasi manusia raksaksa dari 
model yang dilahirkan oleh Islam di zaman pertama dahulu. 

Oleh itu, di dalam program gerakan ke-Islaman, kita mesti membebaskan diri 
di peringkat permulaan, di peringkat taman kanak-kanak lagi, dari sebarang 
pengaruh jahiliyah yang selalu menghayati kita sekarang. Kita mesti rujuk semula 
ke pangkal jalan, kepada sumber yang murni yang telah dicedok dan ditimba oleh 
orang-orang sebelum kita; iaitu sumber yang terjamin tidak bercampur baur dengan 
sumber yang lain. Kita mesti kembali semula kepadanya untuk mendapatkan teori 
mengenai hakikat wujud seluruhnya dan juga hakikat wujudnya umat manusia ini 
dan segala pertalian di antara kedua jenis wujud ini dengan wujud yang hakiki, iaitu 
wujud Allah SWT. Dari situlah kita mengambil pandangan terhadap hidup, kita 
mengambil nilai diri dan akhlak kita, serta kita mengambil panduan dan program 
pemerintahan, politik, ekonomi dan segala aspek kehidupan kita. 

Bila kita rujuk semula, maka kita mestilah rujuk berdasarkan kaedah dan 
dasar "belajar untuk melaksanakan", bukan dengan kaedah dan dasar belajar untuk 
mengetahui dan menglipur lara; kita rujuk kepadanya untuk mengetahui apa yang 
sebenar diminta kita lakukan, maka kita lakukan; dan di dalam perjalanan itu kita 
akan bersua dengan keindahan seni Al-Quran, dengan cerita dan kisah yang 
menyeronokkan dan juga dengan pandangan-. pandangan kiamat di dalam Al- 
Quran juga dengan logik kesedaran hati nurani di dalam Al-Quran dan juga dengan 
semua yang dicari-cari oleh pakar-pakar penyelidik... ya, kita akan jumpai 
semuanya itu, bukan dengan maksud hendak belajar dan menglipur lara tapi 
dengan tujuan utama hendak mengetahui apakah pekerjaan yang Al-Quran 
kehendaki kita kerjakan? Apakah konsep umum yang Al-Quran kehendaki kita 

berkonsep? Bagaimanakah tuntutan Al-Quran mengenai pandangan dan perasaan 
kita terhadap Allah SWT? Dan bagaimanakah tuntutan Al-Quran mengenai akhlak 
kita, realiti hidup kita, dan bagaimanakah corak sistem kita di dalam hidup ini? 

Kemudian kita mesti membebaskan diri dari tekanan masyarakat jahiliyati, 
dari tekanan konsep jahiliyah, dari adat resam jahiliyah dan juga dari pimpinan ala 
jahiliyah di dalam hidup diri kita sendiri. Bukanlah tugas kita untuk berkompromi 
dengan realiti masyarakat jahiliyah sekarang dan bukan untuk tunduk dan 
menumpahkan kesetiaan kepadanya sebab keadaan realiti jahiliyah itu tidak 
memungkinkan kita berkompromi dengannya sama sekali. 

Tugas utama kita ialah mengubah realiti masyarakat ini. Tugas utama kita 
ialah mencabut realiti jahiliyah itu dari akar umbinya, realiti yang bertentangan dan 
berlanggar secara prinsipal dengan aspirasi Islam dan dengan konsep Islam, realiti 
yang menghalang kita dengan menggunakan kekerasan dan tekanan dari kita hidup 
seperti yang dikehendaki oleh program Ilahi. 

Langkah pertama di dalam perjalanan kita ialah menghapuskan masyarakat 
jahiliyah ini, nilai-nilai dan teori-teorinya. Kita tidak boleh mengubah-suai sedikit 
jua pun untuk kemudiannya bertemu semula di pertengahan jalan. Sekali lagi tidak! 
Kerana jalan kita adalah berlainan dan bersimpangan dengan jalan jahiliyah. 
Seandainya kita cuba berjalan seiring dengannya biar pun selangkah jua nescaya 
kita kehilangan pedoman dan kita akan meraba dalam kesesatan. 

Di dalam hal ini kita akan menempuh berbagai bentuk kesusahan dan 
penderitaan, kita akan menyumbangkan pengorbanan yang besar dan dahsyat, 
tetapi tiada alternatif lain kalau kita benar-benar hendak mengikuti langkah generasi 
pertama yang diiktiraf oleh Allah, yang telah menghancur dan memusnahkan jalan 
jahiliyah itu. 

Adalah baik sekali bagi kita tetap menyadari bentuk program dan landasan 
kita, menyadari tabiat sikap kita dan juga tabiat jalan yang mesti kita lalui untuk 
keluar dari suasana jahiliyah yang telah dilalui oleh generasi yang agung dan unik 
itu. 

W3&Z HBfcrplto 

TABIAT PROGRAM AL-QURAN 



Ayat-ayat Al-Quran zaman Mekah telah diturunkan kepada Rasulullah SAW 
di dalam tempoh tiga belas tahun, dengan mengemukakan satu persoalan sahaja. 
Ya, hanya satu persoalan yang tidak berubah-ubah; tetapi cara mengemukakan 
persoalan itu hampir sama tidak berulang-ulang. Gaya dan stail Al-Quran 
mengemukakan persoalan itu adalah luar biasa sekali, sehingga nampak seolah- 
olah persoalan itu masih tetap baru, bagaikan sesuatu yang baru sahaja dicetuskan 
untuk pertama kali. 

Ayat-ayat Al-Quran zaman Mekah itu menyelesaikan suatu persoalan besar, 
suatu persoalan utama dan penting, suatu persoalan asas bagi agama yang baru 
muncul itu iaitu persoalan aqidah, yang diterapkan di atas tapaknya yang 
terpenting KETUHANAN dan PENGABDIAN serta pertalian antara keduanya. 

Al-Quran zaman Mekah mengarahkan hakikat ini kepada "manusia" 
manusia sebagai manusia dan dalam hal ini serupa sahaja manusia Arab di zaman 
itu dengan manusia Arab di setiap zaman, seperti mana sama sahaja manusia Arab 
dengan manusia bukan Arab di zaman itu dan di zaman mana pun juga. 

Persoalan yang dikemukakan deh Ayat-Ayat Al-Quran zaman Mekah itu 
ialah persoalan MANUSIA yang tidak pernah berubah, kerana ia adalah persoalan 
wujudnya manusia itu di dalam alam ini dan juga persoalan kesudahan manusia 
itu. Persoalan sangkut pautnya manusia itu dengan alam dan dengan semua yang 
hidup di dunia ini, juga persoalan hubungan manusia itu dengan Tuhan Pencipta 
alam dan Pencipta seluruh kehidupan. Persoalan itu adalah suatu persoalan yang 
tetap dan tidak akan berubah-ubah, kerana ia adalah persoalan wujud ini 
seluruhnya dan persoalan manusia itu sendiri. 

Al-Quran zaman Mekah telah memberi penjelasan kepada manusia tentang 
rahsia wujud manusia itu sendiri dan wujud dunia di sekitarnya. Ia mengatakan 
kepada manusia itu siapakah sebenamya dia (manusia) itu? Dari manakah dia 
datang? Untuk apa dia datang ke dunia? Kemudian ke manakah arah 
perjalanannya? Siapakah yang membawanya keluar dari alam yang serba tiada, 
yang serba majhul dan serba tidak diketahui itu? Siapakah pula yang akan 
membawanya pergi kemudiannya dan bagaimanakah gerangan nasibnya di sana 
kelak? Al-Quran itu memperkatakan kepadanya lagi tentang apakah hakikat wujud 
yang di rasa dan dilihatnya itu? Dan yang dirasakannya bahawa di sebalik wujud 
ini ada suatu kuasa ghaib yang sedang mengawasinya sedang dia tak nampak kuasa 
ghaib itu? Siapakah gerangan yang mengatur dan mentadbir perjalanannya? 

Siapakah pula yang menukar bentuk dan rupanya? Siapakah pula yang 
membaharui dan menukarnya. Di samping itu semua Al-Quran itu mengajarnya 
tentang bagaimanakah dia mesti berhubung dengan Tuhan Pencipta alam ini, dan 
bagaimanakah dia berhubungan dengan alam itu sendiri seperti mana ia 
menerangkan bagaimanakah hamba-hamba Tuhan itu saling membuat hubungan 
antara sesama mereka. 

Persoalan yang disebutkan di atas itu adalah persoalan besar yang menjadi 
tonggak wujudnya manusia itu. Ia akan tetap menjadi persoalan utama dan asasi 
bagi wujud umat manusia di sepanjang zaman. 

Demikianlah berlalunya tempoh tiga belas tahun genap dalam menerapkan 
persoalan yang agung ini, persoalan tunggak seluruh kehidupan umat manusia itu 
sendiri, yang tanpanya seluruh hidupnya tidak ada erti sama sekali. 

Al-Quran zaman Mekah tidak melangkau persoalan pokok ini untuk 
mengemukakan persoalan-persoalan lain mengenai sistem kehidupan, melainkan 
setelah Allah mengetahui bahawa persoalan itu sudah diterangkan dengan 
secukupnya bahawa ianya telah sebati dan menjadi daging darah golongan umat 
yang terpilih itu, yang telah ditakdirkan Allah bahawa agama Islam ini akan 
dibangunkan melalui golongan ini, dan golongan inilah yang mengendalikan 
pelaksanaan sistem yang mencerminkan agama ini. 

Dan para pendakwah ke jalan agama Allah, dan ke arah terlaksananya sistem 
yang dipandu oleh agama ini di alam realiti hidup, sayugia memberikan sepenuh 
perhatian kepada fakta ini, fakta pemusatan perhatian yang diberikan oleh ayat-ayat 
Al-Quran zaman Mekah untuk menerapkan akidah ini, kemudian kepada fakta 
bahawa ayat-ayat zaman Mekah itu tidak melangkau ke arah penghuraian yang luas 
mengenai sistem yang menjadi dasamya, Dan undang-undang yang mengatur 
hidup manusia Muslim. 

Dengan hikmat dan kebijaksanaan Allah SWT telah ditentukan bahawa 
persoalan akidah adalah persoalan pokok bagi dakwah ini sejak zaman permulaan 
kerasulan Nabi Muharmnad SAW; dan bahawa Rasulullah SAW memulakan 
langkah pertamanya di dalam dakwah ini dengan menyeru dan mengajak manusia 
berikrar bahawa Tiada Tuhan melainkan Allah juga bahawa beliau meneruskan 
dakwah dengan membimbing umat manusia supaya dapat mengenai Tuhan mereka 
yang sebenarnya dan supaya mereka mengabdikan diri hanya kepada Tuhan sahaja. 

Persoalan ini, baik ditinjau dari sudut kenyataan yang lahir mahu pun dilihat 
dari sudut pemikiran manusia yang terbatas itu, bukanlah suatu persoalan yang 
mudah diterap ke dalam hati orang-orang Arab kerana mereka mengerti dari 
pertuturan bahasa mereka sendiri apakah makna perkataan "ILLALLAH" dan juga 
tujuan perkataan TIADA TUHAN MELAINKAN ALLAN "LA ILAAHA 
1LIALLAH" itu. Mereka mengerti bahawa pengakuan bertuhan itu bererti 
pengakuan kepada kekuasaan menghukum dan memerintah yang tertinggi. Mereka 
mengerti juga bahawa mengesakan Allah melalui ikrar kalimah syahadat itu adalah 

bererti mencabut semua sekali kuasa yang dibolot oleh para padri dan pendeta, oleh 
ketua-ketua suku, oleh raja-raja dan penguasa-penguasa, dan menyerahkan kuasa 
itu hanya kepada Allah sahaja kuasa atas hati nurani, atas lambang kebesaran, kuasa 
atas kenyataan hidup, kuasa dalam mengatur urusan harta benda, kuasa dalam 
urusan undang-undang dan juga kuasa di dalam urusan yang berkaitan dengan jiwa 
dan tubuh badan. Mereka mengerti bahawa LA ILAAHA ILLALLAH itu adalah 
merupakan cetusan revolusi terhadap kuasa duniawi yang telah merampas suatu 
sifat khusus Tuhan yang utama, revolusi terhadap kenyataan hidup yang bersandar 
kepada rampasan atas sifat Tuhan itu dan juga merupakan suatu pukulan maut ke 
atas sebarang peraturan dan kelamaan pemerintahan yang menjalankan kuasanya 
berdasarkan undang-undangnya sendiri, yang tidak diridai oleh Allah. Orang-orang 
Arab itu tidak merasa kabur lagi ke mana arah tujuan perkataan LA ILAAHA 
IILALLAH itu dalam konteks dengan kenyataan hidup mereka, dengan kuasa dan 
muslihat mereka. Oleh sebab itulah mereka menentang dakwah atau revolusi itu 
begitu hebat dan mereka memeranginya habis-habisan seperti yang telah diketahui 
umum. 

Tetapi mengapakah justeru persoalan ini yang menjadi titik permulaan 
dakwah ini dan kenapa pula hikmah dan kebijaksanaan Allah SVNT telah 
menentukan bahawa persoalan ini mesti dijalankan tugasnya dengan penuh risiko? 

Rasulullah SAW telah diutus membawa agama ini pada ketika daerah dan 
wilayah negeri Arab yang paling subur dan kaya tidak dikuasai oleh orang-orang 
Arab, malah dikuasai oleh bangsa-bangsa lain. 

Wilayah-wilayah Syam di sebelah utara kesemuanya dikuasai oleh bangsa 
Romawi, diperintah oleh raja-raja dan pangeran-pangeran Arab atas nama Kerajaan 
Romawi. Manakata wilayah-wilayah Yaman di sebelah selatan pula ditakluki oleh 
kerajaan Par si dengan diperintah oleh kaum bangsawan Arab di bawah naungan 
Empayar Parsi. Hanya wilayah Hijaz, Tihamah, Najd dan daerah-daerah berpadang 
pasir yang kuntang dan tandus, dengan diselangi oasis-oasis di sana sini sahaja yang 
dikuasai oleh orang Arab. 

Mungkin ada orang berkata: bahawa Nabi Muhamrriad SAW itu boleh 
menggunakan pengaruh peribadinya yang terkenal jujur dan disanjung ramai itu, 
kerana pernah diangkat menjadi hakim menyelesaikan perbalahan suku-suku Arab 
mengenai HAJAR ASWAD, dan semua golongan berpuas hati menerima 
keputusan yang beliau lakukan itu, lima belas tahun sebelum beliau dilantik 
menjadi Rasul, ditambah pula dengan pengaruh keturunan dan kedudukan tinggi 
beliau di kalangan Bani Hasyim orang mengatakan bahawa beliau mampu dan 
berupaya membangkitkan rasa kebangsaan Arab yang telah purak puranda akibat 
luasnya rasa dendam-mendendam dan hasad dengki, untuk mengarahkan mereka 
ke arah faham perkauman dan kebangsaan, bagi menebus dan merebut semula 
tanahair mereka dari tangan empayar-empayar yang menjajah dan menakluknya, 
iaitu kerajaan-kerajaan Romawi dan Parsi dan mengibarkan bendera kebangsaan 
Arab serta mendirikan sebuah Negara Nasional Arab di seluruh Semenanjung 
Arabia. 

Mungkin ada pula orang yang berpendapat bahawa Nabi Muhammad SAW 
itu lebih bijaksana, setelah seluruh bangsa Arab mengikutnya dan mengiktiraf 
beliau sebagai pemimpin kebangsaan, dan setelah dapat mengumpulkan kuasa di 
dalam tangannya, jika beliau pergunakan kesempatan itu untuk menegakkan 
kalimah tauhid, untuk membawa umat manusia tunduk kepada kekuasaan Ilahi 
setelah mereka tunduk di bawah kekuasaan duniawi beliau. 

Tetapi Allah SWT - Yang Maha Mengetahui dan Maha Bijaksana telah tidak 
mengarahkan Rasulullah SAW berbuat demikian, malah diarahkannya supaya 
bertahan dengan ikrar dan syahadat LA ILAAHA ILLALLAH itu dan supaya 
sanggup menanggung derita akibatnya, bersama-sama dengan para sahabat beliau 
yang terlalu kecil jumlahnya itu. 

Mengapa demikian? 

Sesungguhnya Allah SWT tidak bermaksud menyeksa Rasul-Nya dan orang- 
orang beriman bersama beliau, malah Allah SWT Maha Mengetahui bahawa 
bukanlah itu jalannya. Bukanlah jalannya bahawa bumi ini lepas bebas dari tangan 
taghut berbangsa Romawi atau taghut berbangsa Parsi untuk berpindah tunduk di 
bawah tangan taghut berbangsa Arab kerana taghut itu adalah tetap taghut jua. 
Bumi ini adalah kepunyaan Allah dan mestilah dibebaskan untuk Allah dan kerana 
Allah sahaja dan bumi ini tidak akan jadi bebas kerana Allah sahaja melainkan 
apabila berkibar megahlah di dalamnya panji-panji dan bendera LA ILAAHA 
ILLALLAH. Bukanlah caranya bahawa bumi ini lepas bebas dari tangan taghut 
berbangsa Romawi atau Parsi untuk diambil alih oleh taghut berbangsa Arab. 
Taghut itu tetap taghut jua walau dari bangsa apa pun. Seluruh manusia adalah 
hamba Allah, tetapi manusia itu tidak dapat jadi hamba Allah yang sebenamya 
melainkan bila dia tunduk di bawah kuasa dan perintah panji-panji LA ILAAHA 
ILLALLAH, mengikut pengertian yang difahamkan oleh orang Arab melalui kaedah 
tata bahasa mereka; iaitu: tiada kuasa yang lain daripada kuasa Allah SWT. Tiada 
undang-undang yang lain daripada undang-undang Allah tiada syariat yang lain 
daripada syariat Allah, dan tiada kuasa seorang tertentu di atas orang lain, kerana 
kuasa dan kekuasaan memerintah itu adalah kepunyaan Allah; kerana rupa bangsa 
dan kewarganegaraan yang dimaksudkan oleh Islam untuk seluruh umat manusia 
itu ialah rupa bangsa yang berbentuk akidah, dalam mana sama sahaja orang Arab, 
orang Parsi dan seluruh bangsa dan warna kulit di bawah panji-panji Allah. 

Dan inilah dia jalannya. 

Rasulullah SAW diutus membawa agama ini pada ketika masyarakat Arab 
merupakan sebuah masyarakat yang kacau dan tidak teratur dalam soal 
pembahagian kekayaan dan keadilan hanya segelintir manusia yang memiliki harta 
benda (wang) dan perniagaan, urusan pertukaran barangan dan membungakan 
wang (riba) dengan demikian maka berlakulah penumpukan harta di kalangan 
orang yang segelintir itu sahaja, sedangkan golongan terbesar tidak punya sesuatu 
apa pun selain dari lapar dan derita. Orang-orang yang kaya dan punya wang serta 

harta benda, juga menjadi orang yang mulia dan berkedudukan tinggi, sedangkan 
golongan terbesar yang tak punyai wang dan kekayaan tidak ada kesempatan pun. 

Mungkin orang akan berkata: Nabi Muhammad SAW berupaya mengubah 
bentuk masyarakat itu dan mencetuskan suatu revolusi sosial untuk 
menghapuskan golongan bangsawan itu dan menjalankan seruan untuk 
menyusun semula masyarakat secara adil dan membahagi-bahagikan harta benda 
orang-orang kaya kepada orang-orang miskin. 

Mungkin ada orang yang berkata begini: Seandainya Rasulullah SAW 
menjalankan seruan ke arah ini nescaya masyarakat Arab itu akan hanya terbahagi 
kepada dua golongan sahaja, iaitu golongan berada dan golongan tak berada. 
Golongan terbanyak, iaitu golongan tak berada yang menyebelahi seruan itu untuk 
menentang kekuasaan harta benda orang-orang kaya itu, manakala golongan kecil 
sahaja mungkin menentang seruan itu untuk mempertahankan kedudukan dan 
kepentingan mereka. Cara ini lebih baik daripada melakukan dakwah ke arah 
akidah yang telah ditentang oleh sebahagian besar masyarakat dan tidak dapat 
pengikut kecuali beberapa kerat manusia tertentu sahaja. 

Orang lain pula mungkin akan mengatakan: Bahawa Muhammad SAW 
lebih wajar - sesudah disokong oleh golongan terbesar dan sesudah beliau 
memegang teraju pemerintahan dan menghancurkan golongan hartawan untuk 
mencari jalan mempengaruhi orang banyak dan memegang peranan sebagai 
pemimpin mereka; supaya dapat meruntuhkan pengaruh golongan kecil itu, 
kemudiannya menggunakan kuasa dan pengaruhnya sesudah itu. Untuk 
menegakkan kalimah tauhid dan membawa manusia tunduk di bawah kuasa Allah 
SWT setelah mereka tunduk di bawah kuasa peribadinya. 

Tetapi Allah SWT Yang Maha Mengetahui dan Maha Bijaksana telah tidak 
mengarahkan beliau berbuat begitu kerana Allah SWT Maha Mengetahui bahawa 
itu bukanlah jalannya. 

Diketahui-Nya bahawa keadilan sosial hanya akan dapat diwujudkan di 
dalam masyarakat, dari sumber iktikad yang lengkap, yang menyerahkan segala 
sesuatu kepada Allah SWT, sambil menerima dengan penuh kerelaan hati akan 
semua yang ditentukan Allah SWT di dalam masalah pembahagian harta, dalam 
masalah jaminan sosial untuk seluruh masyarakat; dan kepercayaan ini sebagai di 
dalam hati pihak yang mengambil dan pihak yang diambil, dengan pengertian 
bahawa mereka melaksanakan suatu sistem yang telah ditentukan oleh Allah SWT 
dengan penuh harapan bahawa ketaatan, kepatuhan dan kebaktian yang 
dilakukannya akan mendatangkan kebajikan dan kebaikan dunia dan akhirat. 
Dengan demikian maka rasa tamak haluba dan dendam dengki terhadap sesama 
anggota masyarakat tidak akan dapat bersarang di lubuk hati. Semua urusan 
dijalankan dengan beres tanpa tekanan dan paksaan, tanpa ancaman dan ugutan. 
Hati manusia tidak rosak dan jiwa mereka pun tidak akan bengkrap seperti yang 
terjadi di mana sahaja di bawah sistem hidup yang berlandaskan kalimah tauhid LA 
ILAAHA ILLALLAH. 

Rasulullah SAW dibangkitkan di ketika tingkatan moral di Semenanjung 
Arabia sedang di puncak kemerosotan, melebihi keadaan moral umat manusia di 
dalam masyarakat jakun dan primitif . 

Kekejaman, penindasan, penganiayaan dan pelanggaran hak orang lain 
tersebar luas di dalam masyarakat. Imi jelas digambar oleh rangkapan syair Zuheir 
bin Abi Salma, seorang penyair terkenal di zaman jahiliyah: 

"Sesiapa sahaja yang tidak menjaga kehormatan diri dan kebebasannya dengan 
pedang dan senjatanya, 

Akan dimusnahkan orang, begitu juga sesiapa yang tidak melakukan kezaliman 
terhadap orang lain, akan menerima kezaliman orang lain ke atas dirinya. " 

Juga digambarkan oleh pepatah Arab zaman jahiliyah yang berbunyi: 
"bantulah saudaramu baik dia seorang zalim atau seorang yang dizalimi. " 

Minuman keras dan bermain judi merupakan kebiasaan sehari-hari yang 
sangat meluas di dalam masyarakat dan malah merupakan suatu kebanggaan 
masyarakat. Gambaran masyarakat itu dibayangkan oleh penyair Tarfah bin Al- 
Abd: 



"Seandainya tiada tiga syarat kebanggaan pemuda, hidupku takkan meriah dan 
aku tak akan menjamu teman sebaya: Bujukan manis si genit jelita berwajah ayu 
hidangan arak membuih si genit pembuka selera kepingan wang gemercangan menjamu 
teman seiring wang baru dan sisa peninggalan lama, semuanya ku hamburkan seenak 
rasa. Aku ingin disanjung dipuja. Akulah jejaka gagah perkasa. . . 

Manakala pelacuran pula dalam pelbagai bentuknya adalah merupakan 
tradisi kebanggaan masyarakat jahiliyah itu, bagaimana yang tergambar di dalam 
hadis riwayat Sayyidatina Aisyah RA: 

"Perkahwinan di zaman jahiliyah ada empat jenis: 

Pertama: 

Perkahwinan seperti yang berlaku di zaman kita, iaitu seorang telaki 
meminang seorang anak perempuan orang lain yang halal dinikahinya, atau 
seorang perempuan yang di bawah jagaan orang lain yang menjadi walinya; 
manakala pihak kedua itu menerima pinangan itu, maka berlangsunglah 
perkahwinan. 

Kedua: 

Bahawa si suami berkata kepada isterinya, bila si isteri itu suci dari haidnya: 
pergilah kau mendapatkan si anu itu dan ambillah keturunannya, lalu si suami itu 
tidak mensetubuhi isterinya itu sehingga didapatinya bahawa si isteri itu telah 

mengandung hasil perhubungan jenis dengan orang yang disuruh ambil 
keturunannya itu. Dan bila nyata bahawa si isteri telah benar-benar mengandung 
barulah si suami itu mensetubuhi isterinya itu semula kalau dia mahu. Dia suruh 
isterinya berbuat demikian kerana dia mahukan seorang anak yang pintar, 
perkahwinan jenis ini dinamakan "kahwin mencari anak pintar." 

Ketiga: 

Sekumpulan orang lelaki kira-kira tak sampai sepuluh orang berpakat 
menyetubuhi seorang perempuan tertentu. Semua mereka melakukan persetubuhan 
itu (mengikut giliran masing-masing) lalu bila perempuan itu mengandung dan 
melahirkan anak, dan berlalu beberapa ketika selepas kelahiran anak itu, maka 
perempuan tadi pun menjemput setiap orang yang terlibat dalam pakatan 
menyetubuhinya itu dahulu, dan dalam hal ini tiada seorang pun yang dapat 
mengelak dan melepaskan diri. Setelah ahli-ahli pakatan itu berkumpul semuanya 
maka perempuan itu pun berkata: "wahai orang lelaki sekalian, kamu semua 
tentunya telah maklum tentang apa yang kalian lakukan. Nah ini dia aku telah 
melahirkan anak kalian. Ini anakmu wahai si fulan .... beri namalah anakmu ini 
sesuka hatimu," lalu diserahkannya anak itu kepada orang yang dipilihnya itu, dan 
orang itu tidak boleh menolak. 

Keempat: 

Orang ramai berkumpul untuk menyetubuhi seorang perempuan secara 
bergilir-gilir (tanpa apa-apa pakatan) dan perempuan itu tidak boleh menolak 
sesiapa sahaja yang ingin menyetubuhinya. Perempuan itu akan meletakkan secebis 
kain sebagai tanda di muka pintu rumahnya kalau ada seseorang yang sedang 
menyetubuhinya (siapa sahaja yang suka boleh menyetubuhinya). Bila perempuan 
lacur itu mengandung dan melahirkan anak, kumpulan lelaki tadi akan berkumpul 
dan membuat pakatan serta persetujuan sesama mereka tentang siapakah di antara 
mereka yang patut menjadi bapa kepada anak itu; dan orang yang dipilih itu- tidak 
boleh menolak keputusan ramai itu dan mesti sanggup menerima tanggungjawab 
sebagai ayah si anak itu. 



(Hadis riwayat Bukhari di dalam Bab Al-Nikah) 

Barangkali ada pula orang berkata: Bahawa Nabi Muhammad SAW boleh 
menjalankan dakwah reformasi untuk memperbaiki keadaan masyarakat supaya 
dapat meninggikan tingkatan moral dan membetulkan sendi-sendi perjalanan 
masyarakat itu serta kemurnian jiwa para anggotanya. 

Orang lain pula mungkin berkata: Bahawa pada ketika itu Rasulullah boleh 
mendapatkan beberapa orang tertentu yang telah dirosakkan oleh masyarakat itu, 
lalu membimbing mereka menyahut seruan reformasi itu, seperti yang kerap 
dilakukan oleh tokoh-tokoh reformasi lainnya. 

Mungkin ada pula pendapat lain yang mengatakan kalaulah Rasulullah SAW 
berbuat seperti itu nescaya beliau akan disambut dan disanjung oleh sebahagian 
besar orang yang masih suci moral dan jiwanya, dan dengan demikian itu tambah 
mendekatkan penerimaan seruan akidah yang dipeloporinya daripada dicetuskan 
seruan LA ILAAHA ILLALLAH itu, yang ternyata telah mendapat tentangan hebat 
sejak dari mula lagi. 

Tetapi Allah SWT Maha Mengetahui bahawa itu bukanlah jalannya. Maha 
Mengetahui bahawa moral dan akhlak yang baik itu tidak akan dapat tegak 
melainkan di atas asas akidah yang membuat pertimbangan-pertimbangan, dan 
menetapkan nilai-nilai, seperti juga akidah itulah menetapkan kuasa yang menjadi 
tempat tegaknya pertimbangan dan nilai itu, dan balasan atau ganjaran yang 
dimiliki oleh setiap kuasa itu ke atas orang yang patuh atau melanggarnya. Sebelum 
akidah itu diterapkan dan sebelum kuasa itu ditegakkan, maka nilai-nilai itu 
menjadi goyang dan tak tetap. Begitu jugalah moral dan akhlak yang didirikan di 
atas nilai-nilai yang goyang akan menjadi goncang dan canggung; tiada panduan, 
tiada ganjaran dan tiada kuasa apa pun. 

Manakala akidah itu bertapak - tentunya setelah menempuh kesukaran - dan 
kuasa yang menjadi tapak bagi akidah itu telah tegak, manakala umat manusia itu 
kenal akan Tuhannya dan mengabdikan diri kepada Tuhannya sahaja manakala 
umat manusia melepaskan diri daripada kuasa hamba-hamba Tuhan dan kuasa 
nafsu durjana, manakala LA ILAAHA ILLALLAH meresap ke dalam lubuk hatinya, 
nescaya Allah akan melakukan semua apa yang disyorkan tadi itu dan nescaya 
bumi Allah ini akan lepas bebas dari unsur-unsur kuasa Romawi dan Parsi, bukan 
untuk diambil alih oleh kuasa bangsa Arab tetapi untuk dipastikan bahawa tidak 
ada yang berkuasa melainkan Allah. Bersihlah bumi ini dari kuasa TAGHUT, 
seluruhnya, sama ada yang berbangsa Romawi, Parsi, Arab dan lain-lain. 

Ketika itu masyarakat seluruhnya akan lepas bebas dari sebarang 
penganiayaan dan penindasan sosial dan akan tegak berdirilah sistem Islam yang 
melakukan keadilan mengikut keadilan Allah, melaksanakan pertimbangan- 
pertimbangan Allah dan dengan pertimbangan ini, mengibarkan bendera keadilan 
sosial dengan nama Allah sahaja, memakai lambang dan nama ISLAM tanpa 
diganggu oleh nama-nama yang lain bertulis LA ILAAHA ILLALLAH berkibar 
megah melindungi masyarakat umat manusia. 

Jiwa dan akhlak pun akan bersih, begitu juga hati nurani dan roh, tanpa 
menungau perintah, tanpa mengharapkan ganjaran, kecuali sekali sekala, kerana 
pengawasan yang sebenar telah sedia ada di dalam hati kerana semata-mata 
mergharapkan keridaan Allah serta merindukan kurnia-Nya, malu kepada Allah 
dan takutkan murka-Nya itulah pengawas yang sebenarnya. 

Nilai manusia pun dengan sendiri menjadi tinggi, baik di dalam sistem 
mahupun di dalam seluruh kehidupan, meningkat ke suatu tingkat yang belum- 
pernah dicapai dan belum ada taranya, kecuali di bawah panji-panji Islam. 

Ini semua boleh berlaku dengan sempurnanya, kerana orang yang 
menegakkan agama ini di dalam bentuk pemerintahan dan sistem kehidupan, 
dalam bentuk syariat dan undang-undang, mereka itu semuanya telah pun 
menegakkan agama itu di dalam hati nurani mereka, di dalam keadaan hidup 
seharian mereka yang berbentuk akidah, budi pekerti, amal ibadat dan segala 
urusan hidup yang lain. Mereka menerima satu sahaja janji dalam menegakkan 
agama ini, janji yang tak boleh dipengaruhi oleh apa jua kuasa pun, janji yang tiada 
sangkut pautnya dengan kehidupan duniawi ini, iaitu janji syurga dari Tuhan 
mereka. Janji ini disediakan untuk mereka dalam menghadapi jihad yang hebat itu, 
dalam mengharungi samudera perjuangan yang luas tak bertepi. Mereka terus 
menjalankan dakwah, menentang jahiliyah di mana-mana sahaja dengan memakai 
senjata yang tak akan lapuk di setiap tempat dan ketika, yang paling ditakuti oleh 
para penguasa di mana sahaja, iaitu senjata LA IL.AAHA ILLALLAH. 

Apabila diuji Allah mereka terus bersabar. Apabila jiwa mereka lepas bebas 
dari rasa kepentingan diri dan apabila Allah telah rmenyaksikan bahawa mereka 
tidak mengharapkan apa-apa pembalasan jua pun di dalam dunia yang fana ini, 
walaupun merekalah yang menjayakan dan menjadi punca kemenangan dakwah 
dan merekalah yang berjuang mendaulatkan agama; manakala hati mereka suci 
bersih daripada sebarang rasa bangga dengan kebangsaan, bersih dari rasa cinta 
kepada tanahair, dari keangkuhan keturunan dan keluarga. Ya ... manakala Allah 
menyaksikan bahawa mereka berkeadaan demikian, nescaya Allah pula akan 
membuat ketentuan bahawa mereka berhak memegang amanah yang sangat 
penting itu mereka setia memegang akidah hanya Allah sahaja yang menguasai hati, 
nadi dan budi mereka, menguasai roh dan harta benda mereka, menguasai dasar 
dan peraturan hidup mereka. Merekalah pemegang amanah yang setia terhadap 
kuasa yang dipercayakan kepada mereka untuk menegakkan syariat Allah SWT. 
Mereka laksanakan mengikut garis panduan yang sebenar, tanpa sebarang 
penyelewengan pun, untuk menolong teman-teman mereka dan kaum keluarga 
yang dikasihi, untuk membantu anak bangsa sendiri, kerana kuasa yang ada di 
tangan mereka adalah kepunyaan Allah SWT. 

Program yang agung ini tidak akan dapat dilaksanakan kecuali bila dakwah 
dapat menguasai keadaan dan mengibarkan bendera bertuah itu, bendera LA 
ILAAHA ILLALLAH juga bila dakwah itu sanggup melalui jalan yang berliku-liku 
dan susah pada pandangan kasar tapi sangat diberkati dan mudah sahaja pada 
hakikatnya. 

Program ini tidak akan jadi murni kerana Allah kalau dakwah itu memulakan 
langkah sulungnya dengan dakwah bercorak kebangsaan atau bercorak sosial atau 
berupa seruan ke arah kebaikan moral atau mengibarkan bendera dan panji-panji 
yang lain daripada LA ILAAHA ILLALLAH. 

Demikianlah halnya ayat-ayat Al-Quran zaman Mekah itu seluruhnya dalam 
menerapkan pengaruh LA ILAAHA ILLALLAH ke dalam hati dan fikiran manusia, 
dengan memilih jalan ini, walaupun ianya merupakan jalan yang penuh susah dan 
derita pada lahirnya dan tidak memilih jalan sampingan yang lain. 

Adapun halnya Al-Quran ayat Makiyah itu mengulas hal-hal iktikad sahaja 
tanpa menoleh kepada perincian sistem yang menjadi landasan kepadanya dan 
kepada masalah perundangan yang mengatur urusan mu'amalah, maka hal ini 
patutlah menjadi bahan renungan secara serius oleh para pendakwah ke arah agama 
ini. 



Sesungguhnya bentuk dan tabiat agama ini sendiri yang membuat ketentuan 
ini kerana ia adalah suatu "din" atau agama yang tegak di atas dasar mengesa dan 
mentauhidkan Allah dasar tauhid yang menjadi umbi segala sistem dan 
peraturannya sepertilah sepohon kayu yang besar, berdaun rendang, berdahan 
rimbun, melambai-lambai ke udara mesti ada akar tunjang yang menjunam jauh,di 
perut bumi, memakan ruang yang sangat luas dan jauh, sesuai dengan besar dan 
rendangnya pokok itu demikian jugalah agama ini; peraturannya meliputi seluruh 
aspek hidup, mengatur dan memandu urusan hidup manusia, yang besar dan yang 
kecil dan malah lebih dari itu lagi ia mengatur penghidupan manusia di alam abadi, 
di akhirat, bukan setakat alam nyata yang dapat dirasa dan diraba dengan 
pancaindera kasar semata, malah juga meliputi alam yang serba sulit dan 
tersembunyi, alam ghaib yang tak terjangkau oleh daya manusia yang serba lemah 
ini tidak terbatas di dalam urusan kebendaan semata, tapi juga menjangkau alam 
fikiran dan khayalan, alam hati dan perasaan yang serba sulit dan aneh. 

Ini adalah sebahagian sahaja dari rahsia dan bentuk asli agama ini iaitu 
program pembinaan akidah yang meliputi segenap jurusan dan lapangan 
kehidupan, bagaikan sebatang pokok besar yang punya akar tunjang yang 
terhunjam di perut bumi, sesuai dengan dahan dan daunnya yang subur dan gah di 
tengah-tengah peredaran udara. 

Manakala akidah LA ILAAHA ILLALLAH itu meresap di lubuk hati, nescaya 
akan meresap pulalah peraturan-peraturan yang dibawa oleh LA ILAAHA 
ILLALLAH itu dan terjelmalah wujudnya sebuah peraturan tunggal yang telah 
diridai oleh jiwa yang telah diresapi oleh akidah itu dan jiwa itu rela menyerah 
kepada sistem itu walaupun tanpa huraian yang lanjut tentang sistem-sistem dan 
perundangan yang lain. 

Penerimaan itu tidak perlu kepada huraian tentang segala pendetailan, malah 
cukup dengan diberitahu dan disampaikan sahaja peraturan itu, maka ia terus 
diterima dengan baik, dengan penuh kerelaan dan kepatuhan. Demikianlah 
terbatalnya kebiasaan suka minum arak, riba, bermain judi dan lain-lain kebiasaan 
jahiliyah, terbatal dengan semata-mata turunnya Ayat Al-Quran atau pun dengan 
sepatah sabda Rasulullah SAW sedangkan kerajaan-kerajaan sekular berusaha 
sedaya upaya menguat-kuasakan undang-undang melalui alat-alat sebaran am dan 
melalui kuasa polis dan tentera, tapi tidak mencapai hasil yang memuaskan malah 
masyarakat semakin berleluasa melanggar undang-undang yang telah dikuat 
kuasakan itu. 

Suatu sudut lain dari tabiat agama ini menjelma dalam program yang tegas 
ini, iaitu bahawasanya agama ini ialah suatu program yang praktikal, bergerak dan 

serius. Ia didatangkan untuk menguasai kehidupan dan realitinya dan untuk 
berdepan dengan realiti, sama ada, menerima, meminda atau mengubahnya dari 
akar umbinya. Dari sini bolehlah disimpulkan bahawa program agama ini tidak 
membuat peraturan melainkan untuk keadaan yang benar-benar berlaku di dalam 
sebuah masyarakat yang mengakui bahawa kekuasaan itu hanya kepunyaan Allah 
semata-mata. 

Program itu bukanlah suatu "teori" yang melayani "andaian-andaian" 
tertentu, bahkan ia adalah suatu program yang memandu "realiti". Oleh kerana itu 
maka yang paling utama sekali ialah wujudnya terlebih dahulu sebuah masyarakat 
yang mengakui: bahawa tiada Tuhan melainkan Allah (LA ILAAHA ILL ALL AH) 
dan mengakui bahawa tiada kekuasaan melainkan kepunyaan Allah SWT sahaja 
dan menolak sebarang bentuk kekuasaan selain dari Allah dan menolak sebarang 
pandangan yang tidak dibangunkan di atas kaedah ini. 

Bila sahaja masyarakat Islam itu wujud dan mempunyai kehidupan yang 
nyata, maka pada ketika itulah ia perlu dan berhajat kepada peraturan dan sistem 
undang-undang bagi suatu kelompok manusia yang sudah sedia patuh kepada 
perintah dan undang-undang Allah sahaja dan menolak sebarang peraturan dan 
undang-undang yang lain daripadanya. 

Orang-orang yang beriman dan yakin kepada akidah ini mestilah punya 
kekuasaan atas diri mereka sendiri dan atas masyarakat mereka yang menjamin 
terlaksananya sistem dan undang-undang di dalam masyarakat itu sehingga sistem 
itu mempunyai kehebatannya dan undang-undang itu mempunyai keluhurannya 
selain daripada bahawa masyarakat itu mempunyai realitinya sendiri. 

Orang-orang Islam di zaman Mekah tidak punya kekuasaan atas diri mereka 
dan juga atas masyarakat mereka. Mereka tidak punya kenyataan hidup dan realiti 
yang tersendiri yang mereka dapat mengatumya menurut syariat Allah. Oleh kerana 
itu di peringkat ini Allah SWT tidak menurunkan undang-undang dan sistem 
kemasyarakatan malah Allah SWT menurunkan wahyu yang berkaitan dengan 
urusan kepercayaan dan moral yang menjelma dari akidah. Tetapi sebaik sahaja 
orang-orang Islam itu mempunyai sebuah negara yang berkuasa dan berdaulat di 
Madinah, Allah SWT pun menurunkan wahyu mengenai peraturan-peraturan 
hidup dan undang-undang, mengenai sistem pemerintahan dan sebagainya yang 
mengatur bagaimana memenuhi hajat masyarakat Muslim yang praktikal dan yang 
dijamin pelaksanaannya oleh Negara. 

Allah tidak hendak menurunkan ayat-ayat mengenai peraturan hidup dalam 
periode kehidupan mereka di Mekah supaya mereka simpan sebagai bekal dan 
persediaan bagi dilaksanakan bila sahaja berdiri negara Islam di Madinah kelak; 
kerana itu bukanlah tabiat agama ini, juga kerana agama ini lebih praktikal daripada 
itu, dan lebih serius lagi. Agama ini tidak membuat masalah-masalah andaian untuk 
dicari-cari penyelesaiannya di dalam khayalan, malah ia menghadapi kenyataan di 
mana saja ada masyarakat Islam yang rela tunduk kepada panduan Ilahi dan 

menolak sebarang panduan yang lain daripadanya, dalam setiap keadaan dan 
suasana dan dalam setiap bentuk dan rupa. 

Orang-orang zaman sekarang yang mendesak supaya Islam mengemukakan 
teori-teori mengenai sistem perundangan yang lengkap, supaya Islam membentuk 
dasar-dasar penyelesaian masalah-masalah yang mungkin timbul; sedangkan di 
bumi ini tiada lagi sebuah masyarakat yang telah memutuskan untuk patuh kepada 
perintah Allah dan menolak sebarang peraturan dan undang-undang selain dari 
syariat Allah, sedang mereka mempunyai kuasa untuk melaksanakannya; orang- 
orang seperti itu, yang mendesak dan mencabar Islam berbuat demikian, adalah 
sebenarnya orang-orang yang tidak faham hakikat Islam dan bagaimana. Islam itu 
bergerak di dalam hidup seperti yang dikehendaki oleh Allah. 

Orang-orang seperti itu adalah orang-orang yang hendak mengubah tabiat, 
program dan sejarah agama ini; orang-orang yang hendak mengubah bentuk sejarah 
Islam supaya Islam ini sama setaraf dengan teori-teori bikinan manusia, sebaya 
dengan program ciptaan manusia. Mereka juga adalah orang-orang yang cuba 
memesongkan Islam dari landasannya yang sejati dan dari jalannya yang asli 
semata-mata untuk menyahut dan memenuhi kehendak semasa dalam diri mereka, 
sebagai kehendak yang timbul dari kekecewaan jiwa mereka sendiri, kekecewaan 
mereka menghadapi konsep dan sistem-sistem bikinan manusia yang tidak mampu 
mereka hadapi. Mereka bermaksud supaya Islam ikut jadi kerdil seperti jiwa mereka 
supaya Islam jadi suatu teori yang penuh dengan andaian-andaian yang 
menggelikan, untuk menghadapi masa depan yang tidak wujud, sedangkan Allah 
menghendaki supaya agama ini mengikut kehendak-Nya. Allah menghendaki 
supaya Islam menjadi suatu akidah dan keyakinan hidup yang memenuhi ruang 
hati, yang menguasai budi dan nadi, akidah yang menentukan bahawa manusia 
tidak boleh tunduk selain kepada Allah sahaja dan tidak menerima peraturan hidup 
dan undang-undang yang lain dari peraturan dan undang-undang Allah. Sesudah 
adanya manusia yang inilah akidah mereka dan sesudah mereka mempunyai kuasa 
yang mutlak di dalam masyarakat mereka maka bermulalah wujudnya undang- 
undang untuk memenuhi hajat mereka dan mengatur kehidupan mereka yang 
praktikal (bukan teori sahaja). 

Inilah dia bentuk yang dikehendaki oleh Allah mengenai agama ini dan 
sekali-kali tidak akan berlaku melainkan apa yang dikehendaki oleh Allah walau 
apa jua pun keinginan manusia! 

Itu semuanya hendaklah difahami oleh para pendakwah Islam ketika mereka 
menyeru manusia untuk kembali menegakkan agama ini; perlulah mula-mula sekali 
manusia itu diseru dan didakwahkan supaya menganut akidah ini, hatta kepada 
orang-orang yang mendakwa diri mereka muslim dan sijil kelahiran mereka 
mencatatkan bahawa mereka orang-orang Islam! Pendakwah-pendakwah itu wajib 
mengajar manusia itu bahawa Islam itu "mula-mula sekali/ pertama sekali" ialah 
mengaku dan berikrar dengan sebenarnya akan akidah LA ILAAHA ILLALLAH 
mengikut maknanya yang hakiki, iaitulah: mengembalikan hak memerintah kepada 
Allah sahaja di dalam seluruh urusan, mereka, dan menghalau keluar setiap orang 

yang melanggar kekuasaan Allah dengan mendakwa bahawa hak memerintah itu 
adalah kepunyaan mereka (dan bukan kepunyaan Allah). Mengaku dan berikrar 
dengan sungguh-sungguh, pengakuan dan ikrar yang melekat di lubuk hati dan 
menjelma di dalam kenyataan dan realiti hidup mereka. 

Hendaklah persoalan ini menjadi asas mendakwah manusia ke jalan Islam 
kerana persoalan ini telah pun menjadi asas mendakwah manusia ke jalan Islam 
untuk pertama kali dahulu dakwah yang telah diselenggarakan oleh Ayat-Ayat Al- 
Quran zaman Mekah sepanjang tiga belas tahun genap. Dan apabila agama ini 
dianut oleh sekumpulan manusia berdasarkan fahamannya yang sebenar - maka 
kumpulan itu yang diberi nama "masyarakat Islam" iaitu masyarakat yang cukup 
kelayakan untuk menghayati sistem Islam dalam kehidupan mereka bermasyarakat, 
sebab mereka telah berikrar untuk hidup di atas asas ini seluruhnya dan tidak 
menerima kuasa pemerintahan yang lain atas kehidupannya selain daripada kuasa 
dan perintah Allah. 

Apabila masyarakat itu telah wujud, maka bemulalah usaha mengemukakan 
sistem ini kepada mereka dan masyarakat itu mula mengadakan undang-undang 
untuk memenuhi keperluan realiti hidup mereka, dalam lingkungan prinsip-prinsip 
umum dalam sistem Islam. Sesungguhnya inilah penyusunan yang benar dan 
teratur untuk langkah-langkah sistem Islam yang praktikal dan serius. 

Munykin juga terkhayal kepada orang-orang yang ikhlas kepada agama ini, 
yang hendak menempuh proses yang paling singkat iaitu orang-orang yang tidak 
memikir dan memberikan perhatian yang mendalam kepada tabiat agama ini, dan 
tabiat programnya yang berlandaskan panduan Ilahi yang lulus yang diasaskan atas 
kebijaksanaan Allah Yang Maha Mengetahui dan Maha Bijaksana, yang tahu benar 
akan tabiat manusia dan kepeduan hidupnya. Kepada mereka kita katakan: 
Setengah mereka mengkhayalkan bahawa dengan mengemukakan dasar-dasar 
sistem Islam - bahkan peraturan-peraturan dan undang-undang Islam - kepada 
orang, maka dakwah ini akan lurus jalannya, dan dap at menarik mereka mengasihi 
agama ini! 

Sikap dan khayalan seperti ini adalah suatu waham kekeliruan yang 
berpunca dari kegopohan! Kekeliruan yang sama dengan kekeliruan yang 
dikemukakan oleh setengah orang: bahawa dakwah ini lebih baik didasarkan 
kepada dasar kebangsaan, atau dasar perubahan masyarakat, atau dasar moral dan 
susila, untuk memudahkan jalannya! 

Sesungguhnya hati itulah yang wajib diikhlaskan kepada Allah, yang mesti 
dimurnikan supaya sanggup berbuat - apa sahaja kerana Allah semata-mata, mesti 
disuci bersihkan supaya membuat deklarasi bahawa ia mengabdikan diri hanya 
kepada Allah sahaja, dengan cara menerima agama Allah sahaja, dan menolak 
agama yang lain dari agama Allah, menolak peraturan hidup dan undang-undang 
yang lain dari peraturan dan undang-undang Allah sebagai prinsip sebelum 
daripada hati itu diberitahu tentang perincian peraturan dan undang-undang yang 
lain. 

Kerelaan itu mesti dicetuskan dari rasa ikhlas mengabdikan diri kepada Allah 
semata-mata dan membebaskan hati itu daripada sebarang kekuasaan yang lain 
daripada Allah, bukan berdasarkan sistem yang dibawanya lebih baik daripada 
sistem yang lain, yang dikemukakan secara terperinci. 

Sistem dan peraturan Allah itu yang paling baik pada zatnya, kerana sistem 
dan peraturan itu bersumber dari Allah SWT sendiri; manakala sistem dan 
peraturan bikinan hamba-hamba Allah sampai bila pun tidak akan mampu 
menandingi sistem dan peraturan Allah. Tetapi ini bukanlah asas dakwah ini kerana 
telah menjadi kaedah bagi dakwah ini bahawa menerima syariat Allah sepenuhnya, 
di mana dan bila mana pun, di samping menolak semua sistem dan peraturan yang 
tidak bersumber daripada Allah, dalam bentuk mana jua pun itulah intisari Islam 
yang sebenamya dan Islam tidak punya pengertian yang lain daripada ini. Sesiapa 
sahaja yang menerima Islam pada prinsipnya, maka bererti dia telah membuat 
keputusan mengenainya dan tak perlu lagi diberi penjelasan tentang kebaikan dan 
keistimewaan sistem Islam. Sesungguhnya ini adalah merupakan formula utama 
iman! 



Kemudian daripada itu, maka perlu pula kita memperkatakan bagaimanakah 
ayat-ayat Al-Quran zaman Mekah itu telah menghurai dan mengatasi masalah 
akidah dalam tempoh tiga belas tahun itu. Ayat-ayat Al-Quran zaman Mekah itu 
tidak mengemukakan persoalan ini dalam bentuk teori dan juga dalam bentuk ilmu 
ketuhanan (theology) dan tidak pula dalam bentuk perdebatan seperti yang kita 
kenal dalam ilmu TAUHID zaman sekarang. 

Bukan demikian! Sesungguhnya Al-Quranul Karim itu telah bercakap dan 
mengajar "fitrah" dan sifat semula jadi manusia itu mengenai segala sesuatu 
berkaitan dengan wujudnya dan juga wujud sekitarnya yang berupa dalil-dalil dan 
petunjuk-petunjuk Al-Quran mengelakkan fitrah manusia daripada terkena karat 
dan sentiasa membersihkan setiap anggotanya daripada dihinggapi sesuatu yang 
mencatat dan menggendalakan tugasnya; malah ia sentiasa membuka lebar pintu 
fitrah itu untuk dapat menerima petunjuk petunjuknya yang berkesan. 

Ini adalah penjelasan secara umum sahaja. 

Adapun penjelasan secara khususnya maka Al-Quran itu sentiasa membawa 
akidah itu menempuh perjuangan hidup yang praktikal. Ia membawanya ke tengah 
gelombang perjuangan menentang sebarang gangguan yang akan merosakkan fitrah 
anak Adam yang sedia ada dan berlaku dan dari sini maka cara teori bukanlah 
suatu cara yang sesuai dengan keadaan yang berlaku ini; bahkan ia merupakan 
suatu cara konfrontasi terbuka terhadap halangan dan rintangan serta benteng- 
benteng dan pagar-pagar serta segenap bentuk penghalang dari segi jiwa dan benda 
di dalam diri yang sedia ada. Ia juga bukan suatu jenis perbandingan fikiran 
berdasarkan logik yang terang seperti yang dijalani oleh kaedah ILMU TAUHID di 
zaman mutaakhir ini sebab Al-Quran sentiasa membawa manusia berhadapan 
dengan kenyataan yang berbagai bentuk dan berdebat dengan segala simpang siur 
kemanusiaan dalam mengharungi kenyataan ini. Demikianlah juga ilmu theology 

bukanlah suatu contoh yang sesuai; kerana akidah Islamiyah itu, walaupun ianya 
suatu akidah, ia juga membawa program hidup berlandaskan realiti dan praktikal. 
Ia tidak tersorok di sudut yang sempit di tempat mana tersembunyinya teori-teori 
ala theology. 

Ketika Al-Quran itu membina akidah di dalam hati nurani masyarakat pada 
waktu yang sama pula ia sama-sama mengharungi perjuangan menentang 
masyarakat jahiliyah, berbimbingan tangan dengan masyarakat Islam; seperti mana 
ia berbimbingan tangan dengan masyarakat Islam itu mengharungi perjuangan 
hebat mengikis sisa-sisa jahiliyah dari hati nurani manusia, dari moral dan realiti 
hidup mereka dan dari percaturan inilah lahirnya pembinaan akidah itu, bukan 
dalam bentuk "teori" dan tidak pula dalam bentuk "theology" serta bukan dalam 
bentuk "perdebatan" tetapi dalam bentuk perkumpulan anggota yang hidup dan 
penyusunan organisasi yang langsung mengenai kehidupan yang terjelma di dalam 
jemaah Muslimin itu sendiri; manakala pertumbuhan jemaah Muslimin di dalam 
gambaran iktikadnya dan dalam kenyataan hidupnya sesuai dengan gambaran ini, 
dan dalam latihannya menghadapi jahiliyah sebagai organisasi yang bermusuhan 
dengannya.dan pertumbuhan ini sendirinya menjadi sebaik-baik contoh dalam 
perkembangan pembinaan akidah dan terjemahan yang hidup kepadanya. Dan 
inilah program Islam yang menggambarkan tabiatnya yang sebenar. 

Para pendakwah perlu memerhati tabiat agama ini dan cara pergerakannya 
seperti yang kita huraikan tadi, supaya mereka mengerti benar bahawa peringkat 
pembinaan akidah yang telah memakan masa begitu panjang sekali di Mekah itu 
tidak sama sekali terpisah daripada peringkat pembentukan dasar yang praktikal 
bagi gerakan Islam, dan pembinaan yang praktikal bagi Jamaah Muslimin 
(masyarakat Islam). Peringkat ini bukanlah peringkat menerima teori, tapi peringkat 
pembinaan asas bagi akidah Jamaah dan juga bagi gerakan dan wujud yang 
praktikal sekaligus. Inilah yang sayugia ada setiap ahli masyarakat Islam itu hendak 
dibentuk. 

Demikianlah sayugia diperhati mengapa pembinaan akidah telah memakan 
masa yang begitu panjang dan bagaimana langkah-langkah telah berjalan dengan 
perlahan-lahan. Kemudian begitulah juga peringkat pembinaan akidah itu 
dijalankan bertahap-tahap tanpa memandang kepada sebarang kajian supaya 
akidah itu menjelma dalam suatu gerakan yang hidup menghadapi jahiliyah dan 
bertarung dengannya dalam satu pertempuran dalam hati dan realiti hidup. 

Memang salah dan keliru sekali, sepanjang hubungan dengan Islam, bahawa 
akidah itu diputar menjadi teori bagi bahan kajian semata-mata. Malah hal yang 
demikian merupakan ancaman besar kepada kemurniannya. 

Ayat-ayat Al-Quran zaman Mekah tidak payah mengambil masa tiga belas 
tahun kerana ia baharu sahaja diturunkan pertama kali, kalau Allah kehendaki, 
nescaya diturunkan-Nya Al-Quran sekaligus sahaja, kemudian ditinggalkan kepada 
para sahabat mengkaji dan mempelajarinya dalam tempoh tiga belas tahun atau 
lebih, sehingga mereka benar-benar matang dalam teori Islam. Tetapi Allah SWT 

kehendaki sesuatu yang lain dari itu. Allah SWT kehendaki supaya ia punya suatu 
jalan dan program yang tersendiri, supaya membentuk sebuah jamaah dan 
membina satu gerakan serta menegakkan satu akidah di satu masa yang sama. Allah 
kehendaki supaya dibina sebuah jamaah yang bergerak dengan berpandukan 
akidah, juga supaya akidah itu dibina melalui jamaah dan melalui gerakan. Allah 
kehendaki supaya akidah itu menjadi kenyataan hidup jamaah itu, dalam amalan 
dan praktiknya dan supaya kenyataan hidup jamaah itu benar-benar 
menggambarkan akidah mereka. Allah SWT juga Maha Mengetahui bahawa 
pembinaan jiwa dan jamaah itu tidak akan sempuma dalam tempoh satu malam 
sahaja. Yang demikian maka tak dapat dihindarkan lagi bahawa pembinaan akidah 
itu memakan masa yang sama dengan masa yang diambil untuk membentuk jiwa 
jamaah itu; supaya apabila sahaja matang akidah maka jamaah itu merupakan 
gambaran praktikal kepada kematangan ini. 

Inilah dia tabiat agama ini, bagaimana yang dapat disimpulkan daripada 
program Ayat-Ayat Al-Quran zaman Mekah. Kita perlulah mengenai tabiat ini 
dengan bersungguh-sungguh dan jangan sekali-kali kita cuba mengubahnya 
semata-mata kerana hendak memenuhi keinginan-keinginan yang gegabah dan 
lumpuh berhadapan dengan beraneka-ragam teori bikinan manusia! kerana dengan 
cara inilah telah diadakan umat Islam pertama kali dan dengannya sahaja akan 
diadakan umat Islam di tiap-tiap kali ia hendak diadakan. 

Kita perlu mengerti benar bahawa sebarang penyelewengan dari kaedah ini 
bererti penyelewengan terhadap konsep pembentukan masyarakat ulung semata- 
mata kerana kita hendak menghadapi teori-teori bikinan manusia yang lemah itu. 

Sesungguhnya akidah Islamiyah itu hidup di dalam jiwa yang hidup dan di 
dalam organisasi yang praktikal. Hidup dalam menyusun masyarakat yang 
bergerak bergelumang dengan jahiliyah yang ada di sekelilingnya, seperti mana ia 
bergelumang dengan jahiliyah yang ada dalam diri anggotanya sendiri kerana 
mereka itu adalah dari golongan jahiliyah sebelum mereka diresapi oleh akidah 
Islamiyah - dan dengan gambaran ini mereka bergelumang dengan mengambil 
ruangan di hati dan fikiran dan kehidupan juga - yang mana ruangannya lebih 
besar, luas dan menyeluruh daripada ruangan yang digunakan oleh teori; dengan 
ertikata yang lain ia meliputi ruangan teori dan bahan kajian. 

Sesungguhnya konsep Islam terhadap konsep ketuhanan, terhadap alam 
semesta ini, terhadap kehidupan dan manusia itu sendiri adalah merupakan suatu 
konsep yang menyeluruh dan sempurna, dan ia juga suatu konsep yang nyata lagi 
positif. Ia tidak suka dijadikan bahan kajian secara teori sahaja kerana ini 
berlawanan dengan tabiat dan tujuannya. Ia suka supaya ia dijelmakan dalam diri 
manusia, dalam organisasi yang hidup dan dalam gerakan yang praktikal. Dan 
caranya dalam pembentukannya ialah bahawa ia berkembang melalui manusia 
organisasi yang hidup, gerakan yang praktikal sampailah ia sempurna dari segi 
teorinya di waktu yang sama ia sempurna dari segi praktiknya dan tidak berpisah 
dalam bentuk gambaran (theory) malah ia sentiasa menjelma dalam gambaran 
praktikal yang bergerak. 

Setiap pertumbuhan yang berdasar kepada teori (teoritis) yang mendahului 
pertumbuhan yang praktikal yang tidak menjelma melaluinya di waktu sama 
adalah merupakan suatu kesilapan dan bahaya yang mengancam pembentukan 
jamaah Islam, berbanding kepada tabiat agama in, dan tujuannya serta cara 
susunannya. 

Allah berfirman: 




Maksudnya: dan Al-Quran itu kami bahagi-bahagikan dia supaya engkau 
bacakan dia kepada manusia dengan lambat-tenang dan kami turunkan dia 
dengan-beransur-ansur. 



(Al-Israa: 106) 

Turunnya Al-Quran secara dibahagi-bahagi dan beransur-ansur itu adalah 
suatu hal yang telah disengajakan dengan sesuatu maksud tertentu, dan suruhan 
membacanya kepada manusia dengan lambat tenang pun juga suatu hal yang 
sengaja telah diatur, supaya sempurnalah pembinaan dan penyusunan yang terdiri 
dari akidah, konsep dan organisasi yang hidup, bukan dalam gambaran teori. 

Setiap penganut agama ini mestilah faham dengan baiknya bahawa oleh 
sebab pada hakikat Islam itu adalah agama yang bersumber daripada Allah SWT 
maka program dan cara melaksanakan kerjanya pun adalah sumber dari Allah SWT 
dan sama sekali tidak boleh dipisahkan agama ini dengan program melaksanakan 
kerjanya, selaras dengan tabiat agama ini. 

Mereka juga mesti faham bahawa agama ini, sebagaimana ia datang untuk 
mengubah konsep kepercayaan dan kenyataan hidup, maka ia juga datang untuk 
merombak dasar iktikad dan kepercayaan masyarakat. Ia datang untuk membina 
akidah pada masa ia sedang membina umat. Kemudian diadakan suatu program 
pemikiran yang khusus tersendiri selaras dengan mengadakan konsep di bidang 
kepercayaan dan realiti hidup. Tiada pemisahan antara keduanya, kerana keduanya 
adalah satu sahaja. Bila sahaja kita mengenal program kerja seperti yang telah kita 
terangkan tadi, maka tahulah kita bahawa program ini adalah tetap dan bukan 
untuk sesuatu situasi, bukan untuk suatu keadaan khusus untuk perkembangan 
Jamaah Islamiyah yang pertama sahaja. Ia adalah program yang menjadi landasan 
agama di setiap masa. 

Bukanlah tugas Islam untuk mengubah akidah dan kenyataan hidup sahaja; 
malah tugasnya lebih jauh dari itu, iaitu mengubah program dan dasar berfikir 
mereka dan juga dasar pandangan dan sikap mereka. Ini adalah justeru kerana 
Islam itu adalah satu program Ilahi, berlainan sama sekali dengan program manusia 
yang lemah dan cacat itu. 

Kita tidak akan mampu sampai kepada konsep Islam yang berlandaskan 
ajaran ALLAH SWT kecuali bila kita sanggup melalui program berfikir yang 
digariskan oleh Allah SWT. 

Seandainya kita inginkan supaya Islam itu menjadi suatu teori sahaja bagi 
dijadikan bahan kajian, maka berertilah kita hendak menyelewengkan Islam itu dari 
tabiat dan program ciptaan Tuhan sendiri dan menundukkan Islam itu di bawah 
program pemikiran ciptaan manusia seolah-olah kita cuba hendak menganggap 
bahawa program ciptaan Tuhan itu lebih rendah daripada program bikinan manusia 
dan seolah-olah kita hendak menaikkan taraf program Allah di dalam konsep dan 
aktiviti untuk diselaraskan dengan program hamba (manusia)! 

Kalaulah sampai sebegini keadaannya, maka akibatnya terlalu buruk dan 
kehancurannya telah nyata. 

Memang telah menjadi salah satu tugas program agama Allah SWT untuk 
memandu kita, sebagai pendakwah-pendakwah Islam, ke arah suatu sistem berfikir 
yang khusus akan menjauhkan kita daripada sisa-sisa pemikiran ala jahiliyah yang 
sedang menguasai dunia sekarang ini yang menekan fikiran kita dan meresap 
masuk ke dalam kebudayaan kita dan kalau kita inginkan supaya Islam mengambil 
agama ini dengan cara berfikir yang berasingan daripada hakikatnya yang murni 
itu, iaitu dengan cara pemikiran jahiliyah yang sedang berpengaruh, maka bererti 
kita telah membatalkan tugas yang telah diutuskan untuk disampaikan kepada 
manusia dan mengecewakan diri kita dari mendapat peluang selamat daripada 
tekanan sistem jahiliyah yang sedang berkuasa dewasa ini dan peluang selamat dari 
sisa-sisanya di dalam otak dan diri kita sendiri. Dari segi ini bahayanya sangat besar 
dan kekecewaannya membawa maut. 

Sesungguhnya program berfikir dan bergerak dalam pembinaan Islam itu 
tidak kurang nilai dan tidak kurang mustahaknya daripada program akidah dan 
sistem hidupnya. Tiada pemisahan antara satu sama lain. Apa jua lintasan fikiran 
kita untuk mengemukakan konsep dan sistem ini dalam perkataan dan sebutan 
adalah wajib kepada kita supaya tidak hilang dari fikiran kita bahawasanya ini tidak 
akan melahirkan Islam yang sebenamya di bumi ini dalam gambaran gerakan yang 
nyata: malah mesti tidak terpisah dari pemikiran kita bahawa tidak akan memberi 
faedah kepada kita mengemukakan Islam dengan cara ini (perkataan dan sebutan) 
melainkan orang-orang yang benar-benar menghayati gerakan kelslaman di dalam 
kenyataan; dan pencapaian maksima daripada mengemukakan Islam dengan cara 
ini (perkataan dan sebutan) tidak lebih daripada sekadar mana mereka menghayati 
gerakan itu. 

Sekali lagi saya ulangi bahawasanya konsep iktikad wajib dijelmakan serta 
merta dalam gerakan organisasi dan organisasi itu pula hendaklah sekaligus 
merupakan penjelmaan yang sebenarnya dan garrbaran yang nyata dari konsep 
iktikad itu. 

Saya ulangi sekali lagi dan sekali lagi saya ulangi bahawa inilah dia program 
semula jadi bagi Islam yang berlandaskan ajaran Ilahi. Ia adalah suatu sistem yang 
agung dan perkasa, lebih berkesan dan paling sesuai dengan fitrah kemanusiaan 
daripada sistem-sistem yang direkabentuk oleh teori-teori yang dianggap sempurna 
dan bersendiri kemudian dikemukakannya dalam bentuk pemikiran yang kaku 
kepada manusia, sedangkan mereka itu belum lagi berkecimpung di dalam gerakan 
yang nyata; dan sebelum mereka itu merupakan pelaksana yang hidup yang sedang 
berkembang langkah demi langkah untuk menjelaskan teori-teori itu. 

Jikalaulah perkara ini sudah pasti dalam asas teorinya, maka dengan 
sendirinya dia lebih pasti lagi dalam masa mengemukakan prinsip-prinsip sistem 
yang konon terjelma di dalamnya konsep Islam, atau pun mengemukakan 
perundangan yang terperinci untuk sistem ini. 

Sesungguhnya suasana jahiliyah yang sedang melingkungi kita, sebagaimana 
ia telah menekan saraf banyak orang yang pada mulanya ikhlas dan jujur dalam 
menggerakkan dakwah Islamiyah, hingga menyebabkan mereka tergesa-gesa 
melangkaui peringkat program Islam; maka kerap kali ianya (sistem jahiliyah) 
meletakkan mereka (pendakwah) dalam keadaan serba salah, umpamanya 
mengemukakan pertanyaan seperti ini: Mana dia perincian program yang kalian 
dakwahkan? Apakah persediaan yang telah kalian buat untuk melaksanakannya? 
Adakah ia sudah dibuat melalui saluran kajian ilmiah? Dan adakah peraturan Islam 
selaras dengan peraturan yang kemas kini? Seolah-olah mereka beranggapan 
bahawa asas kelemahan bagi terlaksananya hukum-hukum Islam di zaman ini 
semata-mata berpunca dari hukum fiqah yang kurang lengkap dan tidak kemas kini 
dan seolah-olah mereka sendiri pula ikhlas dan rela menerima untuk menegakkan 
kekuasaan Allah bila sahaja terdapat para mujtahid yang sanggup membuat kajian 
dan rumusan selaras dengan perkembangan zaman moden ini dan rela menerima 
kekuasaan Allah dan mematuhi syariatNya tapi yang kurang lagi bahawa mereka 
tidak dapati para mujtahidin yang menyusun syariat dengan cara moden. Ini adalah 
suatu ejekan sinis yang mesti ditepis oleh setiap orang yang merasakan behawa 
agama ini mempunyai kehormatan! 

Sesungguhnya jahiliyah tidak bertujuan lain dengan mengemukakan soalan 
yang menimbulkan serba salah ini selain daripada hendak mencari helah untuk 
menolak syariat Allah dan mengekalkan pengabdian antara sesama umat manusia 
dan bertujuan hendak memesongkan Jamaah Islamiyah dari sistem Ilahi dan 
bertujuan membawa mereka rela melangkaui tahap pembinaan akidah dan konsep 
gerakan, dan hendak menyekat sistem para pendakwah dari tabiatnya yang terjelma 
di dalam teori-teori di samping kerja-kerja harian mereka dan terjelma bayangan- 
bayangan sistem di samping pelaksanaan, dan memperundangkan peraturan- 
peraturan untuk menghadapi kehidupan Islamiyah yang praktikal dengan problem- 
problem yang berlaku. 

Dengan demikian maka adalah menjadi tugas para pendakwah Islam supaya 
jangan melayan putar belit ini, untuk menangkis penyusupan musuh Islam dan juga 
untuk menolak sebarang bisikan konsep dan pandangan hidup yang asing terhadap 

gerakan dan agama mereka; dan adalah menjadi tugas suci mereka untuk tidak 
menganggap enteng kepada mereka yang tidak yakin. 

Para pendakwah Islam juga berkewajipan membongkar segala jenis putar 
belit yang bertujuan meletakkan mereka dalam keadaan serba salah. Mereka 
mestilah menolak sindiran yang sinis tadi dalam apa yang disebut orang 
"Pembaharuan Fiqah Islam" di dalam sebuah masyarakat yang tidak mahu tunduk 
kepada syariat Islam dan tidak mahu menolak syariat dan undang-undang yang lain 
daripada Islam. Adalah menjadi tanggungjawab mereka menolak percubaan yang 
bertujuan melengah-lengahkan kerja yang serius ini; melengahkannya dengan cara 
menabur benih di awang-awangan, dan mereka juga hendaklah menolak penipuan 
yang buruk ini. 

Mereka juga mesti bertindak mengikut garis agama dalam menjalankan 
gerakan mereka kerana inilah rahsia kekuatan agama itu dan inilah juga punca 
kekuatan mereka sendiri. 

Sesungguhnya "program" (sistem) Islam itu berdiri bersama-sama dengan 
"hakikat". Kedua-duanya tidak boleh dipisahkan. Setiap program yang asing tidak 
akan mampu melaksanakan Islam di peringkat penyudahnya. Program-program 
yang asing itu hanya akan mampu melaksanakan program bikinan manusia sahaja. 
Ia tidak akan mampu melaksanakan program kita. Sesungguhnya berpegang teguh 
dengan program adalah satu hal yang mustahak seperti mana mustahaknya 
berpegang teguh kepada akidah itu sendiri dan seperti mana wajibnya berpegang 
dengan sistem dalam setiap gerakan Islamiyah. 

Allah memberi jaminan dengan firman-Nya: 






Maksudnya: "Sesungguhnya Al-Quran ini memberi petunjuk ke jalan yang lebih 
lurus." 



(Al-Isra: 9) 

MASYARAKAT ISLAM 
PERTUMBUHAN DAN CIRI- CIRINYA 



Sesungguhnya dakwah Islamiyah yang dibawa oleh Nabi Muhammad SAW 
adalah merupakan mata rantai terakhir dari rangkaian dakwah dan seruan ke jalan 
Islam yang telah berjalan lama dan jauh di bawah pimpinan para Rasul dan utusan- 
utusan Allah yang mulia dan dakwah ini di sepanjang sejarah wujud manusia 
adalah mempunyai sasaran dan matlamat yang satu sahaja, iaitu memandu manusia 
supaya mengenal Tuhan mereka yang Maha Esa dan Yang Maha Benar, supaya 
mereka menyembah dan mengabdikan diri kepada Tuhan Yang Maha Esa itu sahaja 
serta melempar jauh dari sebarang tuhan dari sesama jenis makhluk. Pada 
keseluruhannya umat manusia itu, kecuali beberapa gelintir dan untuk sementara 
sahaja, tidak ingkar dan dasar ketuhanan dan tidak menafikan wujudnya Tuhan; 
tetapi mereka sama ada tersalah pilih di dalam peringkat mengenal hakikat Tuhan 
yang sebenar, atau pun mereka sekutukan Tuhan yang sebenar itu dengan tuhan- 
tuhan yang lain pula, sama ada di dalam bentuk ibadat dan akidah kepercayaan, 
atau pun di dalam bentuk ketaatan dan kepatuhan di bidang pemerintahan dan 
kekuasaan, dan kedua-dua bentuk itu adalah SYIRIK yang boleh menyebabkan 
manusia itu terkeluar dari agama Allah, yang memang mereka kenalNya melalui 
setiap Rasul masing-masing, kemudian mereka mengingkariNya setelah berlalu 
beberapa ketika, lantas mereka kembali semula ke alam jahiliyah, terus 
mensyirikkan Allah pula, sama ada di dalam bentuk akidah kepercayaan dan ibadat, 
atau di dalam bentuk kepatuhan di bidang pemerintahan, atau pun di dalam kedua- 
dua bentuk itu sekaligus. 

Inilah dia tabiat dan resam dakwah ke jalan Allah di sepanjang sejarah umat 
manusia. Ia mempunyai matlamat dan sasaran yang satu sahaja, iaitu 
"MENYERAH" di dalam pengertian penyerahan diri sepenuhnya, penyerahan diri 
dan kepatuhan para hamba kepada Allah, Tuhan seru sekalian alam, menarik umat 
manusia itu keluar daripada keatiaan mengabdikan diri kepada sesama hamba 
Allah, kepada suasana menyembah dan mengabdikan diri kepada Allah SWT, 
membawa mereka keluar dari sikap patuh dan tunduk kepada sesama hamba Allah 
di dalam urusan peraturan hidup dan pemerintahan, nilai-nilai dan kebudayaan, 
untuk bersikap patuh dan tunduk kepada kekuasaan pemerintahan dan peraturan 
Allah sahaja di dalam semua urusan hidup. Untuk inilah Islam datang melalui Nabi 
Muhammad SAW seperti ia datang melalui para Rasul sebelum beliau. Ia datang 
untuk membawa umat manusia patuh kepada kekuasaan dan pemerintahan Allah 

seperti mana seluruh alam ini berjalan mengikut landasan peraturan Allah. Oleh 
sebab manusia itu adalah sebahagian daripada alam ini maka manusia juga pun 
mesti patuh kepada peraturan Ilahi. dengan demikian maka Kekuasaan yang 
mengatur urusan hidup dan dunia ini seluruhnya. 

Oleh itu manusia tidaklah boleh mengecualikan dirinya daripada peraturan 
dan undang-undang Allah dengan cara tunduk dan patuh kepada peraturan dan 
undang-undang yang lain dari peraturan dan undang-undang Allah yang mengatur 
perjalanan alam dan dunia ini seluruhnya, yang juga mengatur wujud manusia itu 
sendiri tanpa kehendak dan kemahuannya, sebab mereka (manusia) itu diperintah 
dengan undang-undang fitrah semula jadi yang dicipta Allah di dalam hidup dan 
pertumbuhan mereka, sihat dan sakit mereka, juga hidup dan mati mereka, seperti 
mana mereka diperintah berdasarkan undang-undang fitrah semula jadi di dalam 
perkumpulan mereka dan di dalam akibat yang mereka terima hasil dari amal 
perbuatan mereka. Mereka tidak berhak mengubah sunnah dan peraturan Allah di 
dalam urusan itu, seperti mana mereka tidak mampu meminda sunnah Allah 
mengenai peraturan alam yang mengatur perjalanan dan perkembangan alam itu 
sendiri. Oleh kerana itu mereka hendaklah kembali kepada Islam dengan rela hati di 
dalam hal-hal yang bersangkutan dengan urusan kehidupan mereka, dan mereka 
hendaklah menjadikan syariat Allah SWT itulah yang memerintah dan berkuasa di 
dalam seluruh urusan hidup mereka supaya selaraslah tindakan-tindakan yang 
dilakukan berdasarkan undang-undang fitrah semula jadi. 

Tetapi jahiliyah yang tegak berdasarkan pengabdian manusia atas sesama 
manusia, dan juga berdasarkan penyelewengan dari hukum kejadian alam serta 
berdasarkan percanggahan di antara program bikinan manusia dengan program 
Allah dan program fitrah itulah sebenamya bentuk jahiliyah yang telah dihadapi 
oleh setiap orang Rasul yang menjalankan dakwah ke jalan penyerahan diri kepada 
Allah Yang Maha Esa sahaja, dan itulah dia bentuk jahiliyah yang telah dihadapi 
oleh Rasulullah SAW dalam menjalankan dakwahnya jahiliyah itu tidak menjelma 
di dalam bentuk "teori" semata-mata dan malah kadang-kadang tiada "teori" 
langsung baginya. Ia menjelma dalam bentuk organisasi, di dalam bentuk 
masyarakat dan perkumpulan yang tunduk kepada kemahuan dan arahan 
masyarakat itu, tunduk kepada kehendak konsep, nilai-nilai dan fahaman, perasaan 
dan kebiasaannya ia merupakan masyarakat yang terikat begitu kuat, sebati, 
tersusun, setia, rapi, padu dan tak mungkin direnggangkan. Inilah yang 
menyebabkan masyarakat itu bergerak, secara sedar atau tak sedar, untuk 
mengekalkan wujudnya dan mempertahankan hayatnya, menentang dan 
menghancurkan semua unsur yang membahayakan wujud dan hidupnya dalam 
bentuk ancaman apa jua pun. 

Oleh kerana jahiliyah itu tidak berupa "teori" sahaja tapi juga berupa 
organisasi seperti yang dibentangkan tadi maka tentulah usaha menghapuskan 
jahiliyah itu dan membawa manusia ke jalan Allah sekali lagi mestilah tidak terbatas 
dalam soal "teori" sahaja, kerana cara yang demikian tidak akan mampan 
menghadapi jahiliyah yang telah berakar itu dan telah lama bertapak di dalam 

masyarakat, usahkan hendak mengatasi dan menghapuskannya. Usaha-usaha 
hendaklah dilipatgandakan bagi menghapuskan jahiliyah itu seperti 
dilipatgandakan usaha menghapuskan sesuatu pengaruh lain yang buruk dan 
merosakkan masyarakat, dengan segala kelengkapan dan syarat penyusunan yang 
rapi supaya dapat benar-benar dihancurkan jahiliyah yang telah bertapak lama di 
dalam masyarakatitu. 

Dasar teoritis yang menjadi asas Islam, di sepanjang sejarah umat manusia, 
ialah dasar "TIADA TUHAN MELAINKAN ALLAH" (LA ILAAHA ILLALLAH) 
dengan pengertian mengesakan Allah SWT dengan sifat-Nya sebagai TUHAN, 
sebagai Penguasa, sebagai Pendidik, sebagai Pemerintah Yang Gagah Perkasa yang 
mempunyai kuasa mutlak di dalam pemerintahan, Penegasan bentuk iktikad di 
dalam hati, di dalam gerak-geri, di dalam bentuk ibadat dan juga di dalam bentuk 
melaksanakan syariat-Nya di dalam kehidupan sehari-hari. Pengakuan "TIADA 
TUHAN MELAI NKAN ALLAH" itu tidak akan ada di dalam kenyataan dan tidak 
boleh dianggap sebagai "wujud" dalam segi hukumnya melainkan dalam 
bentuknya yang sempurna seperti ini yang dapat memberikan kepadanya suatu 
WUJUD yang sungguh-sungguh, yang boleh dianggap seseorang yang 
mengucapkan syahadat TIADA TUHAN MELAINKAN ALLAH itu seorang Muslim 
atau bukan Muslim. 

Erti penjelmaan yang sebenar dasar ini dalam segi teori ialah bahawa 
seluruh hidup manusia itu diserahkan dan dirujukkan kepada Allah SWT semata- 
mata. Mereka tidak boleh melakukan sesuatu urusan pun mengenai hidup ini dari 
sisi diri mereka sendiri, bahkan mereka hendaklah menyerah dan 
mengembalikannya kepada hukum Allah untuk mereka ikuti dan hukum Allah itu 
hendaklah mereka kenal dan cedok dari sumber yang satu sahaja, sumber yang 
berhak menyampaikannya kepada mereka, iaitu Rasulullah S.A.W. Ini dapat 
dipastikan daripada rangkai kata yang kedua dari syahadat, iaitu pengakuan 
bahawa "Muhammad itu ialah Utusan Allah" (Muhammadur Rasulullah). 

Itulah dia dasar teoritis yang dapat dijelmakan oleh Islam. Dasar ini menjadi 
dasar yang lengkap sempurna bagi kehidupan apabila ia dilaksanakan di seluruh 
urusan hidup. Setiap orang Muslim menghadapi segala cabang hidup "individu" 
dan "sosial", baik di dalam mahupun di luar negara Islam, dalam hubungannya 
dengan sesama anggota masyarakat Islam dan juga dengan masyarakat yang bukan 
Islam. 



Tetapi seperti telah kita katakan tadi, Islam tidak cukup dengan penjelmaan 
di dalam bentuk "teori" sahaja, yang boleh dianut oleh para penganutnya, iktikad 
kepercayaan sahaja dan diamalkannya melalui saluran ibadat, sesudah itu mereka 
pun menjadi individu yang bergerak dan bertindak mengikut tema masyarakat 
jahiliyah yang sedang berada di sekelilingnya. Wujud dan hidup mereka secara ini, 
yakni secara beriktikad kepercayaan dan beribadat secara Islam tapi mengikut arus 
jahiliyah dalam segala segi kehidupan sehari-hari, walau jumlah mereka (orang 
Islam) itu ramai dan majoriti, tidak mungkin membawa kepada wujudnya Islam 
secara langsung; kerana peribadi-peribadi Muslim POND AN yang masuk ke tengah 

masyarakat jahiliyah akan terpaksa tunduk dan patuh kepada kehendak masyarakat 
jahiliyah. Mereka akan bergerak dan bertindak sama ada disedari atau tidak, untuk 
menunaikan kehendak masyarakat jahiliyah itu. Mereka akan ikut mempertahankan 
hidupnya, mereka juga akan ikut serta menghalang sebarang punca dan sebab yang 
boleh mengancam hidupnya masyarakat jahiliyah itu, kerana mereka secara 
otomatis mengikuti jejak anggota masyarakat jahiliyah itu yang ingin 
mempertahankan hidupnya dan ingin pula mengekalkan keutuhan masyarakat itu, 
sama ada mereka sedar atau tidak, sama ada mereka suka atau tidak; atau dengan 
perkataan lain, orang-orang Islam POND AN itu dari segi amalan dan tindakannya, 
akan ikut memperkuat wujud dan hidupnya masyarakat jahiliyah itu, seperti mana 
mereka juga akan menolak segala faktor yang boleh mengancam hidupnya 
masyarakat jahiliyah itu. Mereka akan tetap merupakan sel-sel yang memberikan 
tambahan tenaga kepada hidupnya masyarakat jahiliyah itu. Ini adalah 
bertentangan sekali dengan peranan mereka sebagai orang yang ditugaskan untuk 
meroboh dan menghancurkan masyarakat jahiliyah itu bagi digantikan dengan 
masyarakat Islam. 

Oleh itu perlulah dasar teori Islam (akidah) ini menjelma di dalam kenyataan 
hidup masyarakat dari saat-saat permulaan lagi perlulah adanya organisasi yang 
aktif, organisasi yang sama sekali berlainan dengan organisasi ala jahiliyah, terpisah 
jauh dari dasar pembentukan masyarakat jahiliyah yang hendak dihapuskan oleh 
Islam, dan perlu pula pimpinan Rasulullah SAW menjadi teras dan paksi bagi 
organisasi ini. Begitu juga pimpinan para sahabat serta para pemimpin umat Islam 
yang bertujuan menarik manusia kepada jalan Allah, kepada bimbingan dan 
kekuasaanNya, kepada peraturan dan pemerintahan-Nya. Setiap orang yang 
mengucapkan syahadat LA ILAAHA ILLALLAH DAN MUHAMMADUR 
RASULULLAH mesti mencabut dan menarik setiap kepatuhan dan kesetiaannya 
kepada organisasi-jahiliyah, iaitu organisasi yang dibentuk oleh dasar dan panduan 
jahiliyah, dalam bentuk apa sekalipun, sama ada bentuk kuasa agama, yang terdiri 
daripada lembaga pendeta-pendeta, padri-padri, tukang-tukang tenung dan ahli- 
ahli nujum serta lain-lain lagi, mahu pun juga di dalam pimpinan politik dan 
ekonomi serta contoh yang ada pada kaum Quraisy, dan hendaklah dia 
menumpahkan segenap kepatuhan dan kesetiaan kepada pembentukan masyarakat 
Islam dan pimpinan Islamiyahnya. 

Semua ini mesti dilaksanakan mulai saat pertama setiap Muslim itu 
menganut Islam, saat dia mula mengucapkan syahadat LA ILAAHA iLLALLAH, 
DAN MUHAMMADUR RASULULLAH, kerana wujudnya masyarakat Islam itu 
tidak akan terlaksana melainkan dengan syarat ini, tidak cukup dengan semata- 
mata wujud kepercayaan di dalam hati para individu yang walaupun ramai 
jumlahnya, tapi tidak membulatkan kepatuhan dan kesetiaan mereka kepada dasar 
organisasi mereka yang mempunyai wujud dan bentuk hidupnya sendiri, yang 
memerlukan anggota-anggota berusaha bersungguh-sungguh bagi menegakkan 
wujudnya, untuk melebarkan pengaruh dan kekuasaannya, untuk mempertahan 
hidupnya dari sebarang gangguan dan ancaman. Mereka bekerja bersama-sama atau 
bersendirian di bawah suatu komando yang bebas dari sebarang pengaruh jahiliyah. 

teratur rapi dan tersusun indah, di bawah arahan yang tegas ke arah pelaksanaan 
tujuannya, menentang sebarang cabaran yang boleh melemahkannya, dan 
membenteras pertumbuhan segala yang membawa wujudnya bentuk jahiliyah. 

Demikianlah Islam itu tumbuh demikian ia hidup subur dan menjelma di 
dalam bentuk teori yang lengkap, yang menjadi tapak bagi sebuah organisasi yang 
aktif, terpisah jauh dari pengaruh jahiliyah dan sanggup bersemuka dengan 
masyarakat jahiliyah. Islam tidak pernah sama sekali wujud dalam bentuk teori 
kosong yang tidak berpijak di dalam kenyataan dan realiti. Begitulah caranya Islam 
boleh ditimbulkan semula dan sama sekali Islam tak akan timbul di zaman dan di 
tempat mana pun tanpa pengertian yang sebenarnya terhadap tabiat dan ciri 
pertumbuhannya berdasarkan organisasi yang aktif seperti yang telah dihuraikan. 

Ketahuilah bahawa Islam itu, mengikut garis panduan yang telah disebutkan 
di atas, iaitu pembinaan umat Muslim berdasarkan kaedah dan panduannya, serta 
menegakkan hidupnya melalui organisasi yang aktif, dengan menjadikan akidah 
sebagai tali penghubung, tidak lain tujuannya daripada hendak menonjolkan 
"kemanusiaan manusia" dan hendak meninggikan darjat kemanusiaan itu di atas 
segala darjat yang lain di dalam hidup manusia itu, yang menjadi panduan bagi 
segala kaedah, pengajaran, undang-undang dan peraturan-peraturan Islam. 

Sesungguhnya makhluk manusia ada mempunyai persamaan dengan 
makhluk haiwan bahkan dengan makhluk pejal dalam beberapa sifat tertentu yang 
menimbulkan sangkaan kepada golongan INTELEKTUAL JAHIL bahawa manusia 
itu adalah juga haiwan seperti haiwan-haiwan yang lain dan sekali sekala mereka 
menyangka bahawa manusia itu adalah makhluk pejal seperti pepejal yang lain. 
Walaupun ada banyak persamaan dalam sifat-sifat tertentu dengan haiwan dan 
pepejal, tetapi manusia itu punya ciri-ciri tertentu yang membezakannya dan juga 
memisahkannya dengan haiwan dan pepejal itu, ciri-ciri yang membuat manusia itu 
menjadi suatu makhluk yang "unik" seperti yang telah diiktiraf sendiri oleh tokoh- 
tokoh INTELEKTUAL JAHIL di zaman mutaakhkhir ini; ketika mana mereka 
terpaksa berhadapan dengan fakta yang tegas dan nyata walaupun mereka tidak 
ikhlas dan tidak jelas dalam pengakuan mereka. (Di antara tokoh yang terkemuka 
ialah Julian Haxley, seorang tokoh Darwinisme Moden). 

Sesungguhnya natijah utama daripada dasar Islam dalam persoalan ini, iaitu 
persoalan membentuk organisasi berdasarkan akidah, tidak berdasarkan 
perkauman, negeri, warna kulit, bahasa, dan kepentingan daerah dan sempadan 
negeri yang sengaja dibuat-buat, dan persoalannya ialah menonjolkan ciri 
"KEMANUSIAAN MANUSIA" melalui organisasi itu, bukan menonjolkan ciri-ciri 
yang menjadi sifat persamaan di antara manusia dengan haiwan. Natijah utamanya 
ialah bahawa masyarakat Muslim itu menjadi sebuah masyarakat terbuka untuk 
semua bangsa, semua golongan, semua warna kulit, semua bahasa tanpa sebarang 
halangan lalu segala ciri dan kemampuan manusia itu bercampur dan sebati di 
dalam wadah dan (periuk besar) masyarakat Islam, lantas muncullah suatu lembaga 
raksaksa dalam jangka masa yang tidak lama, untuk menempa suatu tamaddun 
yang indah dan mengkagumkan tamaddun yang menjangkau seluruh intisari 

kebolehan manusia di zamannya; sekalipun jarak di antara daerah-daerah dan 
rumpun-rumpun bangsa sangat berjauhan di antara satu sama lain. Suatu tamaddun 
yang tidak ada tolok bandingnya, sekalipun di zaman itu perhubungan antara 
daerah dengan daerah adalah sangat sukar dan keadaannya masih primitif sekali. 

Di dalam masyarakat Islam yang tiada tolok bandingnya itu telah berkumpul 
bangsa Arab, Parsi, Syam, Moroko, Mesir, Turkey, China, Roman, Yunani, India, 
Indonesia, dan juga orang Afrika, malah seluruh bangsa di dunia ini. Mereka 
bersatu padu dan bekerjasama dengan eratnya dalam membina masyarakat dan 
tamaddun Islam. Tamaddun yang agung, yang tidak pernah sekalipun menjadi 
tamaddun yang dimiliki oleh orang ARAB sahaja, malah ia menjadi tamaddun 
ISLAM; juga tidak menjadi masyarakat kebangsaan dan perkauman, bahkan 
menjadi masyarakat yang berlandaskan akidah. 

Mereka semuanya berkumpul berdasarkan hubungan persamaan, hubungan 
kasih mesra dan persaudaraan, dengan memandang jauh ke hadapan, ke arah suatu 
matlamat sahaja. Mereka memberi apa sahaja yang dapat mereka berikan, tanpa 
menghilangkan ciri-ciri kebangsaan mereka. Mereka sumbangkan tenaga dan 
pengalaman peribadi untuk membina masyarakat yang satu berdasarkan persamaan 
hak, dipadukan oleh tali Allah, yang menonjolkan kemanusiaan mereka. 
Masyarakat yang sebegini tidak pernah berlaku sebelum ini di sepanjang sejarah 
umat manusia. 

Masyarakat manusia yang paling masyhur sebutannya di zaman purbakala 
iaiah masyarakat Empayar Romawi yang telah mengumpulkan bermacam-macam 
jenis manusia, dari segala bangsa dan wama kulit dan bahasa pertuturan. Tetapi 
masyarakat itu tidak berdasarkan "tali kemanusiaan" dan tidak juga berpandukan 
sesuatu nilai yang tinggi berbentuk akidah, kerana di sana terdapat perkumpulan 
berdasarkan perbezaan darjat, kasta dan kelas. laitu kelas bangsawan dan kelas 
hamba abdi, di seluruh kawasan takluk empayar itu; juga kelas berdasarkan 
kesucian dan keagungan darah ROMAN di satu pihak dan kehinaan darah BUKAN 
ROMAWI di satu pihak yang lain. Kerana itulah masyarakat itu tidak layak 
disetandingkan dengan masyarakat Islam dan tidak dapat menghasilkan kejayaan 
seperti yang dicapai oleh masyarakat Islam. 

Di zaman moden ini pun beberapa bentuk masyarakat telah berdiri dan telah 
runtuh sebagai contohnya kita ambil sahaja masyarakat Empayar Inggeris (Britain), 
tapi bentuknya tak ubahlah dengan bentuk Empayar Romawi yang dipusakainya 
dahulu itu, yang bertujuan memeras dan menindas, telah tegak berdasarkan 
ketuanan bangsa Inggeris dan memeras serta menindas rakyat jajahannya 
demikianlah jua halnya seluruh empayar-empayar Eropah lainnya: empayar 
Sepanyol dan Portugis suatu ketika dahulu, dan juga empayar Perancis, semuanya 
itu sama sahaja taraf dan nilainya, yang memang semuanya berdasarkan pemerasan 
dan penindasan yang terkutuk! 

Nampaknya Komunisme berhasrat mendirikan perkumpulan dan 
masyarakat manusia bermodel lain, yang melangkau unsur-unsur kebangsaan dan 

wama kulit, tanahair dan bangsa, tapi bukanlah dibangunkan berdasarkan 
KEMANUSIAAN malah berlandaskan pertentangan KELAS. Yang demikian maka 
masyarakat ciptaan Komunisme itu merupakan masyarakat yang setanding dengan 
masyarakat ciptaan Romawi yang satu berdasarkan tingkatan kaum bangsawan 
(tuan) dan hamba tapi yang satu lagi ini berdasarkan kuasa golongan melarat 
tertindas (proletaria) dan kaum menengah (borjuis) dan ciri emosi yang membakar 
semangat masyarakat Komunis dan kaum proletariat itu ialah kebencian dan 
kedengkian terhadap seluruh kelas dan golongan lain. Masyarakat seburuk ini tidak 
akan menelurkan hasil apa-apa kecuali mencetuskan gejala-gejala yang paling buruk 
di dalam sejarah umat manusia kerana dari asal kelahirannya lagi ia menonjolkan 
ciri-ciri dan sifat haiwan dengan beranggapan bahawa keperluan-keperluan asasi 
bagi manusia itu ialah makan, minum, rumahtangga dan sex, yang semuanya ini 
adalah tuntutan dan keperluan asasi haiwan, dengan anggapan bahawa sejarah 
umat manusia ini dimulai dengan sejarah mencari makan. 



Di antara keindahan Islam itu bahawa ianya tetap bersendirian dan masih 
tegak di atas panduan Ilahi dengan cara menonjolkan sifat dan ciri-ciri khusus 
manusia dan mengangkat nilai-nilai kemanusiaan itu begitu tinggi di dalam 
membentuk masyarakat manusia. Dan sudah pasti Islam akan terus bersendirian di 
dalam hal ini dan sesiapa sahaja yang cuba menyeleweng ke arah panduan yang 
lain, yang cuba mendiri dan menegakkan suatu jalan yang lain, samaada jalan 
kebangsaan, wama kulit, tempat kelahiran dan kelas, atau jalan-jalan lain yang 
rendah dan hina, maka orang itu adalah musuh manusia yang sebenar. Orang 
seperti itu ialah orang yang tidak mahukan supaya manusia itu berdiri sendiri 
dengan ciri-ciri dan sifat-sifat khusus untuknya ketika dia mula-mula diciptakan 
Tuhan. Orang itu ialah orang yang tak mahukan masyarakatnya beroleh keperluan 
asasinya dengan lengkap sempurna mereka itutah rupanya orang yang menjadi 
sasaran firman Allah SWT: 







( 106 ) 




Maksudnya: "Katakanlah mahukah aku beritahu kepada kamu tentang orang 
yang paling rugi perbuatan-perbuatan mereka, orang-orang yang sia-sia sahaja 
amal perbuatan mereka di dalam hidup dunia ini sedangkan mereka itu 
menyangka bahawa mereka sebenarnya berbuat baik. Mereka itu ialah orang- 
orang yang kufur dan tidak bersyukur dan tidak percayakan perintah Tuhan 
mereka dan tidak percaya bahawa mereka akan mengadap Tuhan mereka itu lalu 
pekerjaan mereka pun menjadi hampa dan Kami tidak berikan sebarang 
pertimbangan dan penilaian kepada mereka di hari kiamat. Balasan mereka ialah 

neraka Jahannam kerana kekufuran mereka dan kerana mereka mempersenda- 
sendakan perintah-perintahKu dan juga rasul-rasul utusanKu" 

(A1 Kahfi: 103-106) 

Maha Benarlah Allah Yang Maha Agung. 

3 H%l/feYI^M 

JIHAD DI JALAN ALLAH 



Al-Imam Ibnul-Qayyim telah membuat huraian ringkas mengenai masalah 
jihad di dalam Islam melalui sebuah bukunya yang berjudul Zaadul-Maad dalam 
fasal yang bernama "Susunan Petunjuk Rasulullah mengenai Orang Kafir dan 
Munafiq Sejak Mula Nabi Dibangkitkan Sehingga Beliau Wafat." Huraian itu adalah 
seperti ini: 



"Wahyu yang mula-mula sekali diturunkan kepada Rasulullah SAW 
ialah wahyu yang menyuruhnya membaca dengan nama Tuhannya. Wahyu inilah 
yang menandakan permulaan kenabian beliau. Dalam peringkat ini beliau disuruh 
membaca untuk diri beliau sendiri dan belum disuruh menyampaikannya kepada 
orang lain. 

Kemudian turun pula ayat "Wahai Orang Yang Sedang Berselimut " , Bangkitkan 
dan Sampaikanlah Ancaman Allah SWT mengangkat beliau menjadi Nabi melalui 
surah BACALAH (Iqra') dan mengangkat beliau menjadi rasul utusanNya melalui 
ayat "Wahai orang yang sedang berselimut" (surah al-Mudattsir: 1 ). Beliau 
kemudiannya disuruh menyampaikan berita ancaman kepada kaum keluarganya 
yang terdekat, diikuti pula dengan penyampaian seruan yang beliau lakukan 
kepada seluruh kaumnya, kemudian kepada orang-orang Arab di sekelilingnya 
terus pula kepada seluruh bangsa Arab dan umat manusia. Seliau tinggal lebih 
sepuluh tahun sesudah kenabiannya menyampaikan dakwah tanpa kekerasan dan 
peperangan, juga tanpa pungutan jizyah. Beliau telah disuruh berlembut dan serta 
tahan menderita. Sesudah itulah baru beliau diizinkan berhijrah ke Madinah dan 
dibenarkan berperang. Lalu beliau disuruh memerangi orang yang memeranginya 
dan jangan mengganggu orang yang tidak mengganggu dan tidak memusuhinya. 
Sesudah itu pula diperintah memerangi orang musyrikin sehingga agama itu 
menjadi kepunyaan Allah SWT. 

Selepas lahir dan keluamya perintah jihad ini, orang kafir terbahagi kepada 
tiga golongan dan kategori: 

1. Golongan yang berdamai dan tidak memusuhi Islam. 

2. Golongan yang memusuhi dan memerangi Islam. 

3. Golongan dzimmi, iaitu golongan yang menyatakan kepatuhannya kepada 

negara Islam dan mendapat jaminan hidup aman di bawah pemerintahan 

Islam. 

Terhadap golongan pertama iaitu golongan yang berdamai tidak memusuhi 
Islam, beliau disuruh menunaikan hak mereka, dan diperintah supaya setia 
memegang janji, sekiranya ada sebarang perjanjian dengan mereka, selama mereka 
tidak melanggar janji itu. Seandainya dibimbangkan mereka berlaku curang dan 
khianat maka bolehlah dimansukhkan perjanjian itu dan dilihat dulu sikap mereka 
dan jangan memerangi mereka sehingga diberitahu bahawa mereka telah bersikap 
khianat dan melanggar janji, kemudian baru diisytiharkan perang ke atas mereka. 

Manakala Surah Baraah (dikenal juga dengan nama Surah Attaubah), maka 
pada keseluruhannya Surah itu merupakan panduan yang lengkap dalam hal 
perjanjian damai dan perang. 

Beliau telah diperintah memerangi musuhnya dari golongan ahlil-kitab 
sehingga mereka membayar jizyah atau mereka masuk Islam. Beliau disuruh juga 
memerangi orang kafir yang lain dari ahlil-kitab dan kaum munafiq dan bersikap 
keras terhadap mereka. Lalu beliau pun memerangi orang-orang kafir dengan 
menggunakan senjata dan menghadapi orang-orang munafiq dengan menggunakan 
hujjah dan alasan dalam perdebatan. 

Beliau juga telah diperintah melepaskan diri dari terikat dengan janji setia 
terhadap orang-orang kafir dan memansukhkan sebarang perjanjian setia seperti itu. 

Di samping itu pula orang-orang kafir yang mengikat janji itu terbahagi 
kepada tiga golongan: 

1) Golongan yang diperintah supaya dimusuhi dan diperangi, iaitu golongan 
yang sengaja melanggar janji itu. Beliau pun terus memerangi mereka 
sehingga beliau beroleh kemenangan. 

2) Gologan orang kafir yang mengikat janji dengan beliau untuk suatu 
tempoh tertentu dan mereka tidak melanggar janji itu dalam tempoh yang 
telah ditetapkan dan tidak menonjolkan sikap permusuhan terhadap beliau. 
Untuk golongan ini beliau diperintahkan supaya memegang janji itu 
sehingga habis tempohnya. 

3) Golongan yang tidak mengikat sebarang janji dengan beliau dan tidak 
juga memusuhi beliau. Kepada golongan ini beliau disuruh memberi tempoh 
empat bulan. Bila selesai tempoh empat bulan itu beliau pun memerangi 
golongan yang melanggar janjinya, dan memberi tempoh kepada golongan 
yang tidak terikat dengan sebarang janji, atau pun terikat dengan suatu janji 
yang terbuka, untuk selama empat bulan. 

Beliau juga diperintah menunaikan janji kepada golongan yang setia 
memegang janjinya sehingga selesai tempoh janji itu, lalu mereka semua pun 
menganut Islam. Setelah selesai masa yang dijanjikan, beliau pun membuat 
ketetapan bahawa orang-orang yang tidak mahu menganut Islam tapi mahukan 
perlindungan (dzimmah) supaya membayar jizyah. 

Dengan demikian maka selepas turunnya Surah Baraah, orang kafir terbahagi 
kepada tiga golongan dan kategori: 

1) Golongan yang memusuhi beliau (Rasulullah SAW) 

2) Golongan yang terikat dengan janji 

3) Golongan yang memohon perlindungan (dzimmah) 

Lalu sebahagian besar golongan yang berdamai dan terikat dalam perjanjian 
dengan beliau dan golongan yang memohon perlindungan itu menganut agama 
Islam, hingga kemudiannya orang-orang kafir itu terbahagi kepada dua golongan 
sahaja, iaitu golongan musuh dan golongan yang mohon perlindungan (dzimmi), 
sedangkan golongan yang bermusuh dengannya senantiasa takut kepadanya. 

Jadi penduduk dunia di zaman beliau SAW ada tiga golongan sahaja, iaitu: 

1) Golongan umat Islam yang percaya kepada ajaran-ajarannya. 

2) Golongan kafir yang berdamai dengannya dan memohon perlindungannya. 

3) Golongan kafir yang memusuhinya tapi sentiasa takutkan kekuatannya. 

Adapun mengenai sikap dan tindakannya terhadap orang munafiq, maka 
beliau telah diperintah menerima sahaja sikap lahir mereka dan menyerahkan 
hakikat rahsia hati mereka kepada Allah, juga supaya menghadapi mereka dengan 
menggunakan hujjah dan alasan serta kebijaksanaan, seperti mana beliau telah 
diperintah supaya bersikap keras dan tegas terhadap mereka di mana perlu. Beliau 
juga telah diarahkan supaya menjawab dan menangkis kata-kata kesat dan sindiran 
mereka dengan kata-kata yang setimpal. Malah Allah SWT pernah melarang beliau 
menyembahyangi dan mendoakan jenazah mereka serta menziarah kuburan mereka 
malah Allah SWT memberitahu beliau bahawa seandainya beliau (Rasulullah SAW 
sendiri yang memohon supaya Allah mengampunkan orang-orang munafiq itu, 
mereka tidak akan diampun. Inilah sikapnya terhadap musuh-musuhnya dari 
kalangan orang kafir dan munafiq. 

Dari keterangan ringkas yang sangat jelas dan tepat mengenai peringkat- 
peringkat perjuangan (jihad) di dalam Islam itu maka terang dan nyatalah sudah 
ciri-ciri asli dalam jalannya gerakan agama ini, yang perlu diperhatikan. Di samping 
itu kita juga dapat memberi penjelasan dan membuat huraian secara ringkas pula: 

Ciri pertama: fakta-fakta yang benar-benar berlaku di dalam gerakan agama 
ini; gerakan menghadapi realiti hidup manusia, menghadapinya dengan cara yang 
sesuai dan selaras dengan wujudnya di dalam kenyataan. Ia hadapi jahiliyah dalam 
segi iktikad dan konsep, dan dengan demikian maka gerakan Islam itu menghadapi 
realiti dengan membawa perkaraperkara yang selaras dengan realiti itu sendiri. Ia 
menghadapinya dengan dakwah dan seruan, dengan keterangan dan penjelasan 
untuk mebetulkan iktikad dan kepercayaan, ia hadapinya dengan kekuatan dan 
perjuangan untuk menghapusklan sistem dan kekuasaan yang sedang berkuasa dan 

merintangi jalannya, yang menghalangnya dari menyampaikan kebenaran kepada 
umat manusia, yang menekan mereka dengan kekerasan dan paksaan serta 
penyesatan supaya mereka mengabdikan diri kepada Tuhan yang lain daripada 
Tuhan mereka yang sebenar gerakan yang tidak cukup dengan keterangan dan 
penjelasan sahaja dalam menghadapi kekuasaan yang berbentuk benda, seperti juga 
ia tidak menggunakan kekerasan dan kekuasaan benda dalam menghadapi hati 
nurani umat manusia dan penjelasan sahaja dalam menghadapi kekuasaan yang 
berbentuk benda, seperti juga ia tidak menggunakan kekerasan dan kekuasaan 
benda dalam menghadapi hati nurani umat manusia dan ini semua adalah sama 
dalam jalan gerakan agama ini untuk mengajak manusia supaya jangan 
mengabdikan diri kepada sesama manusia dan kembali mengabdikan diri kepada 
Allah sahaja sebagaimana keterangan yang akan disebutkan nanti. 

Ciri yang kedua dari program agama ini ialah realiti dari sebuah organisasi 
kerana agama ini adalah merupakan satu gerakan yang punya banyak tahap dan 
peringkat. Setiap tahap dan peringkat itu mempunyai jalan dan cara yang sesuai 
dengan keadaan dan keperluannya yang sebenar, dan setiap peringkat itu pula 
adalah berhubung rapat dengan peringkat-peringkat berikutnya. Agama ini tidak 
cukup menghadapi realiti itu dengan teori sahaja, seperti juga ia tidak menerima 
peringkat-peringkat realiti itu dengan cara beku dan kaku. Orang-orang yang 
membawa ayat-ayat Al-Quran sebagai dalil mengenai program agama ini di dalam 
masalah jihad, tanpa mengambil kira akan ciri ini, dan tanpa memberikan perhatian 
berat kepadanya di dalam tahap-tahap dan peringkat yang dilalui oleh program itu, 
serta jalinan hubungan ayat-ayat Al-Quran itu dengan setiap tahap dan peringkat 
perjuangan orang-orang yang berbuat demikian adalah orang-orang yang 
mencampur aduk dan memesongkan hakikat agama ini ke arah jalan yang 
menyesatkan. Mereka membawa ayat-ayat Al-Quran itu ke arah dasar dan kaedah 
yang bertentangan dengannya. Mereka beranggapan bahawa setiap patah ayat Al- 
Quran itu adalah merupakan nas terakhir dan malah merupakan kaedah asasi yang 
terakhir. Lalu mereka katakan - sedang mereka adalah orang-orang yang bengkrap 
jiwa dan fikiran di bawah tekanan dan pengaruh realiti, mereka adalah orang-orang 
yang lumpuh dan putus asa melihat kelemahan dan kerendahan hidup sebahagian 
orang-orang Islam yang masih tinggal nama sahaja lagi. Mereka beranggapan 
bahawa Islam itu berjuang dan berjihad semata-mata hanya untuk mempertahankan 
diri sahaja! Mereka menyangka bahawa mereka berbuat bakti kepada agama ini 
dengan menariknya keluar dari program asalnya iaitu menghapuskan taghut dari 
bumi Allah ini dan menyuruh manusia mengabdikan diri kepada Allah Yang Maha 
Esa, menarik umat manusia daripada menyembah dan memuja sesama umat 
manusia kepada menyembah dan memuja Allah, bukan dengan cara memaksa 
mereka menganut agama ini; dengan cara memberi peluang kepada mereka 
mengkaji hakikat akidah agama ini, sesudah sistem politik jahiliyah yang sedang 
berkuasa itu dihancurkan, atau setelah sistem pemerintahan jahiliyah itu dikalahkan 
dan menyerah diri kepada akidah ini, dan memberikan kebebasan kepada seluruh 
umat manusia untuk menganut atau tidak menganut akidah ini berdasarkan 
kebebasan dan kemerdekaan yang sebenamya. 

Ciri yang ketiga ialah bahawa walaupun bentuk gerakan sentiasa berubah 
dan cara selalu bertukar ganti, tapi tidak boleh menyebabkan agama ini 
menyeleweng daripada kaedah dan matlamat yang telah ditentukan. Agama ini - 
sejak hari-hari pertamanya lagi - sama ada ketika ia mengarahkan percakapannya 
kepada keluarga Nabi yang terdekat, atau kepada kaum Quraisy dan seluruh umat 
manusia di dunia ini, sesungguhnya ia memperkatakan tentang satu kaedah sahaja 
dan meminta mereka bertumpu kepada satu matlamat sahaja, iaitu memurni dan 
mengikhlaskan pengabdian mereka kepada Allah sahaja dan keluar sama sekali dari 
setiap bentuk pengabdian kepada sesama umat manusia, tiada bersikap tolak ansur 
dan dolak dalik sama sekali. Setelah itu dia hendaklah terus bergerak dan bertindak 
melaksanakan planning yang telah ditetapkan, melalui tahap dan peringkat tertentu, 
dengan caranya sendiri, seperti telah kita huraikan di atas. 

Ciri yang keempat ialah ketetapan syariat mengenai perhubungan antara 
masyarakat Islam dengan masyarakat-masyarakat lain, mengikut cara dan dasar 
dari ringkasan yang telah kita petik dari buku ZAADUL MA'AD dan berjalannya 
ketetapan itu di atas landasan bahawa penyerahan diri sepenuhnya kepada Allah 
itulah paksi berbentuk universal yang seluruh umat manusia mesti berteduh di 
bawah lindungannya dan janganlah ada sebarang sekatan yang berupa sistem 
politik dan pemerintahan atau kekuatan mata benda atau suasana yang 
menghalang terlaksananya penyerahan diri kepada Allah itu dan hendaklah diberi 
kebebasan sepenuhnya kepada setiap individu untuk memilih sendiri, sama ada 
dia mahu atau tidak, tanpa sebarang sekatan dan paksaan. Seandainya ada pihak 
mana sahaja yang menyekat dan memaksa, maka berkewajipanlah Islam 
memeranginya hingga ia tewas dan menyerah diri. 

Orang-orang yang bengkrap jiwa dan fikiran, yang menulis mengenai 
masalah JIHAD DALAM ISLAM dengan maksud mempertahankan Islam dari 
serangan orang; lantas mereka mencampur-adukkan program dan dasar agama 
Islam mengenai "tiada paksaan dalam beragama", dengan dasarnya untuk 
menghancurkan kekuatan dan kekuasaan politik yang berbentuk benda yang boleh 
menghalang dan menyekat umat manusia dari menganut Islam, kekuatan dan 
kekuasaan yang telah menjadi punca umat manusia saling mengabdikan diri kepada 
sesama umat manusia dan menyekat mereka dari mengabdikan diri kepada Allah 
Yang Maha Esa, sedangkan keduanya (iaitu program Islam mengenai tiada paksaan 
dalam beragama dan programnya untuk menghapus segala kuasa yang 
menyekatnya) adalah merupakan masalah yang berasingan dan tidak boleh 
dicampur-adukkan. Oleh kerana campur-aduk dan fikiran seperti itulah juga 
mereka telah cuba membataskan jihad Islam itu ke dalam lingkungan yang sangat 
sempit dengan diberi nama "Jihad yang berbentuk mempertahankan diri" 
sedangkan jihad dan perjuangan Islam itu adalah suatu masalah lain yang tiada 
sangkut pautnya dengan peperangan umat manusia zaman kini seperti yang dikenal 
sekarang. 

Sesungguhnya sayugia sangat diberikan perhatian tentang sebab musabab 
jihad Islam diikuti dari ciri perkataan "Islam" yang bererti "penyerahan diri" itu 

sendiri dan juga dari peranannya dalam dunia ini, dari tujuan dan matlamat 
tertingginya yang telah ditetapkan oleh Allah yang telah menyebutkan bahawa 
untuk mencapai matlamat itulah maka Rasulullah SAW telah diutus membawa 
pengajaran dan risalahnya dan dijadikan beliau sebagai penutup segala nabi. 

Islam adalah merupakan suatu proklamasi umum untuk membebaskan 
"umat manusia" di "bumi" ini daripada menjadi mangsa pengabdian oleh manusia 
atas sesama manusia, daripada menjadi mangsa pengabdian kepada hawa nafsu 
serakahnya, hawa nafsu yang pada hakikatnya adalah sama-sama menjadi hamba 
Allah. Proklamasi itu berbentuk pengakuan ketuhanan Allah Yang Maha Esa. 

Proklamasi ketuhanan Allah itu bererti suatu revolusi sepenuhnya terhadap 
kekuasaan sesama umat manusia dalam segenap bentuk dan rupa serta dalam apa 
jua pun bentuk pemerintahan umat manusia di atas muka bumi ini, di mana sahaja 
umat manusia itu menjalankan pemerintahan berpandu kepada undang-undang 
bikinan mereka sendiri; atau dengan perkataan lain: KETUHANAN manusia dalam 
apa jua bentuk pun. Pemerintahan yang menjadikan manusia-manusia sebagai 
sumber kuasa dan undang-undangnya dalam mana suatu golongan manusia 
dianggap sebagai pihak yang berkuasa dan menjadi TUHAN yang berhak 
menentukan nasib golongan yang lain. 

Sesungguhnya proklamasi itu bererti mengambil balik kekuasaan Allah yang 
telah dirampas dan diragut itu untuk dikembalikan kepada Allah, juga bererti 
menghalau dan menghapuskan para perompak yang masih memperkosa kekuasaan 
Allah itu, yang memerintah umat manusia berdasarkan undang-undang yang 
mereka buat sendiri. Mereka itu - dengan perbuatan seperti itu - telah meletakkan 
diri mereka sendiri setaraf dengan Allah dan rakyat yang mereka perintah pula 
adalah setaraf dengan hamba abdi. Proklamasi itu juga bererti menghancurkan 
pemerintahan manusia untuk digantikan oleh pemerintahan Allah di bumi-Nya, 
seperti yang digambarkan oleh Al-Quran: 




Maksudnya: "Dan Dialah [Allah] itu Tuhan yang berkuasa memerintah di langit 
dan berkuasa juga memerintah di bumi." 



(Az Zukhruff : 84) 



dan Firman. 

Maksudnya: "Kekuasaan dan pemerintahan itu adalah kepunyaan Allah Dia 
[Allah] perintahkan kamu sekalian jangan mengabdikan diri kepada yang lain 
daripada-Nya [Allah]. Itulah agama yang lurus." 



Syed Qutb 



50 




Petunjuk Sepanjang Jalan 



(Yusuf: 40) 



dan firman: 




Maksudnya: "Katakanlah [ajarkanlah] wahai Muhammad, wahai ahli kitab, 
marilah kita [pegang] satu sahaja [dasar] antara kami dan kamu: [Iaitu] dasar 
bahawa kita tidak [akan] menyembah [mengabdikan diri] kepada Tuhan yang 
lain daripada Allah, dan kita tidak akan sekutukan sesuatu apa pun dengan-Nya 
[Allah] dan tidak pula setengah kita [orang awam atau rakyat jelata] menganggap 
setengah yang lain sebagai Tuhan, selain daripada Allah. Dan seandainya mereka 
[Masih] berdegil dan berkeras juga, maka katakanlah kepada mereka: 
Persaksikanlah bahawa kami semuanya adalah orang Islam [yang menyerah diri 
sepenuhnya kepada Allah]. 



(Aali Imraan: 64) 

Pemerintahan Allah di bumi-Nya ini tidak mungkin tegak terlaksana dengan 
cara bahawa pemerintahan itu dikendalikan oleh orang atau golongan tertentu, 
seumpama para padri dan pendeta dan orang-orang yang menamakan dirinya 
tokoh-tokoh atau orang-orang agama, seperti yang telah berlaku dalam sistem 
pemerintahan gereja di Eropah zaman pertengahan; tidak pula dalam bentuk orang 
atau golongan tertentu bercakap sebagai wakil Tuhan, seperti yang berlaku di dalam 
sistem pemerintahan THEOCRACY atau "Kerajaan Suci" bukan itu bentuknya tapi 
ialah dengan melaksanakan syariat Ilahi dan semua urusan hidup dijalankan 
berpandu kepada ajaran Allah. 

Menegakkan Kerajaan Allah di muka bumi ini, melaksanakan syariat dan 
undang-undang Allah, merebut kembali kekuasaan Allah dari tangan manusia 
durjana yang merampas hak-hak Allah, memansukhkan undang-undang bikinan 
manusia tidak akan berhasil hanya dengan berdakwah sahaja, bertabligh dengan 
berpidato sahaja. Orang-orang yang ketagih menekan leher sesama manusia, ketagih 
merampas kuasa Allah, tidak akan menyerahkan kuasa mereka hanya dengan 
dakwah, tabligh dan penerangan sahaja. Sebab kalau dakwah tabligh dan 
penerangan sahaja sudah cukup, maka alangkah ringan dan mudahnya tugas itu 
dan alangkah mudahnya kerja para Rasul menegakkan agama Allah di muka bumi 
ini sejak zaman berzaman. 

Proklamasi umum untuk membebaskan umat manusia daripada menjadi 
mangsa pengabdian oleh sesama manusia dan menegakkan kekuasaan Allah sahaja, 
bukanlah merupakan suatu proklamasi yang berpandukan teori falsafah yang 
negatif. Ia merupakan proklamasi yang berpijak di bumi nyata dan disertai dengan 
gerakan yang positif, disertai oleh pelaksanaan yang praktikal dalam bentuk suatu 

sistem pemerintahan yang berpandukan syariat Allah, menghapuskan pengabdian 
oleh manusia atas sesama manusia, dan umat manusia mengabdikan diri dan 
bertuhan hanya kepada Allah sahaja tanpa sebarang sekutu bagi-Nya. Dengan 
demikian maka hendaklah usaha berdakwah dan mermberikan penerangan itu 
berjalan serentak, dan seimbang dengan gerakan melaksanakan tujuan proklamasi 
itu. 



Oleh kerana ia suatu proklamasi umum bagi kemerdekaan dan kebebasan 
seluruh UMAT MANUSIA di seluruh MUKA BUMI, kemerdekaan dan kebebasan 
dari sebarang kekuasaan yang lain dari kekuasaan Allah, maka agama Islam, di 
sepanjang zaman gerakannya, terpaksa berhadapan dengan beraneka ragam 
rintangan dan halangan, baik yang bentuk akidah dan konsep hidup, mahu pun 
yang bercorak benda dan realiti, termasuk sistem politik, corak pemerintahan, sosial, 
ekonomi, pertentangan kelas dan berbagai bentuk ajaran karut. 

Kalaulah penerangan (dakwah) terpaksa menghadapi masalah iktikad dan 
konsep hidup, maka gerakan terpaksa pula menghadapi beraneka halangan 
berbentuk benda, bermula dari kekuasaan politik (status quo dan vested interest), 
yang menguasai bidang kepercayaan di samping melindungi faham perkauman, 
realiti hidup dan organisasi sosial dan ekonomi yang berliku-liku. Kedua-duanya 
(penerangan (dakwah) dan gerakan) terpaksa menghadapi realiti KEMANUSIAAN 
seturuhnya dengan cara yang sesuai dengan peranan dan keadaan masing-masing. 
Kedua-duanya adalah syarat mutlak untuk memulakan gerakan membebaskan 
umat manusia di bumi ini, seluruh UMAT MANUSIA dan di seluruh MUKA BUMI. 
Syarat mutlak yang mesti dilaksanakan! 

Sesungguhnya agama Islam bukanlah hanya sekadar suatu proklamasi 
kebebasan dan kemerdekaan manusia dan bumi Arab sahaja! Perutusan dan 
messagenya bukanlah khas untuk orang-orang Arab sahaja, sebab dasar dan tajuk 
percakapannya ialah "manusia" setiap jenis manusia dan lapangannya ialah "bumi", 
setiap keping bumi, sebab Allah bukanlah Tuhan bagi orang-orang Arab sahaja dan 
bukan juga Tuhan untuk penganut-penganut Islam sahaja bahkan Dia adalah Tuhan 
SERU SEKALIAN ALAM dan agama itu adalah bertujuan mengembalikan "alam" 
ini seluruhnya ke pangkuan TUHAN-nya mencegah mereka daripada menyembah 
dan mengabdikan diri (beribadat) terhadap yang lain daripada-Nya, sebab 
penghambaan yang paling besar, dalam pandangan Islam, ialah sifat patuh dan 
tunduk mahusia kepada undang-undang yang dibikin oleh manusia sendiri untuk 
diterima dan dipatuhi oleh sesama umat manusia inilah dia inti pengertian "ibadat". 
Yang mereka berikrar bahawa "ibadat" itu hanya untuk Allah sahaja, kepada Allah 
sahaja, di hadapan Allah sahaja, dan sesiapa sahaja yang melakukan ibadat, 
menumpukan pengabdian dan kepatuhan kepada yang lain dari Allah, maka bererti 
dia telah keluar dari agama Allah, walaupun dia mengaku, mendakwa dan 
menepuk dada bahawa dia adalah seorang Islam. Rasulullah SAW telah membuat 
penegasan bahawa "kepatuhan" dalam peraturan hidup, undang-undang dan dasar 
pemerintahan itu adalah merupakan sejenis "ibadat" yang menyebabkan orang- 

orang Kristian (Nasrani) dipandang sebagai orang musyrikin yang menentang dan 
mengingkari perintah Allah supaya "ibadat" itu ditumpukan kepada Allah sahaja. 

Imam At-tirmidzi telah meriwayatkan, dengan sanadnya, mengenai cerita 
Adi bin Hatim r.a. bahawa setelah sampai kepadanya dakwah Rasulullah SAW, 
beliau tidak mahu memeluk Islam dan terus melarikan diri ke Syam, kerana beliau 
telah menganut agama Kristian sejak zaman jahiliyah. Seorang saudara 
perempuannya (barangkali kakaknya) dengan disertai oleh beberapa orang 
terkemuka kaumnya telah jatuh menjadi orang tawanan tentera Islam; tetapi 
Rasulullah merasa kasihan kepada saudara perempuannya itu lalu beliau 
membebaskannya. Setelah dibebaskan, saudara perempuan Adi bin Hatim pulang 
menemui beliau (Adi) lalu diajaknya beliau menganut Islam dan datang mengadap 
Rasulullah SAW di Madinah. Ketibaan mereka berdua beradik itu rupanya menjadi 
buah mulut penduduk Madinah, kerana beliau (Adi) masuk menghadap Rasulullah 
dengan keadaan memakai sebatang salib (cross) perak di lehemya. 

Kebetulan pada ketika itu Rasulullah SAW sedang menyampaikan firman 
Allah yang bermaksud: Orang-orang Yahudi dan Kristian telah memandang padri-padri, 
rahib-rahib pendeta dan ketua agama mereka sebagai Tuhan selain dari Allah. Mendengar 
bacaan ayat ini Adi pun terus menjawab: "tidak, mereka itu (Yahudi dan Kristian) 
tidak menyembah dan melakukan ibadat terhadap para padri dan rahib itu", lalu 
Rasulullah SAW pun menjawab dengan tegasnya: "bahkan! ketegasan ini sangat 
benar, kerana pada padri dan rahib itu telah mengharamkan perkara-perkara yang 
dihalalkan oleh Allah, mereka menghalalkan perkara-perkara yang Allah, 
haramkan, lalu mereka (orang-orang Yahudi dan Kristian itu) terima dan patuh 
sahaja menerima keputusan yang dibuat oleh para padri dan rahib itu. Itulah erti 
dan maksud ibadat mereka terhadap padri dan rahib itu." 

Tafsiran Rasulullah SAW atas firman Allah ini adalah merupakan nas dan 
sandaran hukum yang pemutus, Yang memberi kesimpulan bahawa sikap tunduk, 
patuh dan menerima sahaja dalam masalah perundangan dan pemerintahan adalah 
juga bererti pengabdian yang boleh menyebabkan individu dan golongan yang 
berkenaan itu terkeluar dari agama Islam dan juga boleh membawa erti bahawa 
sikap seperti itu adalah satu bentuk pendewaan dan pemujaan, malah 
mempertuhankan sesama manusia sendiri, iaitu suatu masalah yang hendak dikikis 
habis oleh Islam dan malah kehadiran Islam pun adalah bertujuan untuk 
memproklamasikan kebebasan MANUSIA di muka BUMI daripada mengabdikan 
diri kepada yang lain daripada Allah. Dengan demikian maka Islam mesti bergerak 
di bumi ini untuk menghapuskan realiti yang bertentangan dengan proklamasi 
umum itu, menyampaikan penerangan (dakwah) dan menjalankan gerakan sekali 
gus; juga hendaklah ia (Islam) itu memberikan pukulan balas terhadap segala 
macam hantaman dan pukulan pihak penguasa politik yang mermaksa umat 
manusia mengabdikan diri kepada yang lain daripada Allah, iaitu yang memerintah 
mereka dengan memakai undang-undang dan syariat yang lain daripada undang- 
undang dan syariat Allah, dan menyekat umat manusia mendengar penerangan 
(dakwah) dan menganut akidah dengan aman dan bebas, tanpa dihalangi oleh 

sebarang kekuasaan yang lain, supaya ia menegakkan suatu sistem sosial, ekonomi 
dan politik yang membolehkan gerakan pembebasan itu berjalan lancar dan teratur, 
setelah hapus kekuasaan yang menghalangnya, sama ada kekuasaan itu berbentuk 
kekuasaan politik sahaja atau disertai dengan dasar-dasar perkauman, pertentangan 
kelas atau lain-lain unsur lagi. 

Islam tidak sama sekali bermaksud memaksa umat manusia menganut 
akidah atau kepercayaannya tapi perlulah diingat bahawa Islam itu bukanlah hanya 
suatu akidah sahaja kerana seperti telah kita utarakan tadi Islam juga suatu 
proklamasi umum bagi pembebasan umat manusia daripada mengabdikan diri 
kepada sesama umat manusia. Islam juga mempunyai suatu tujuan pokok untuk 
menghapus dan mengikis sistem dan pemerintahan yang berdasarkan penindasan 
dan pengabdian oleh umat manusia atas sesama umat manusia. Kemudian, setelah 
setiap individu diberi kebebasan yang sejati untuk memilih sendiri akidah dan 
pegangan hidup masing-masing, berdasarkan kehendak dan pilihan sendiri dalam 
keadaan beroleh kebebasan sepenuhnya, setelah tiada lagi tekanan politik dan 
ancaman pihak berkuasa ke atas mereka, setelah roh dan jiwa mereka mendapat 
sinar penerangan yang secukupnya mengenai Islam dan lain-lain agama dan 
pegangan hidup. Kebebasan itu tidak pula bererti bahawa mereka bebas untuk 
bertuhankan hawa nafsu dan mereka merelakan diri untuk mengabdikan diri 
kepada sesama umat manusia, atau untuk menjadikan sesama umat manusia 
sebagai Tuhan yang dipatuhi segala suruhan dan larangannya, atau juga untuk 
mengabdikan diri kepada Tuhan yang lain daripada Allah sahaja. 

Sesungguhnya sistem yang memerintah umat manusia di muka bumi ini 
hendaklah berdasarkan pengabdian diri umat manusia kepada Allah SWT sahaja, 
iaitu dengan cara menerima undang-undang dan syariat Allah sahaja, dalam mana 
setiap individu mesti menerima arahan dan perintah Allah sahaja. Sesudah itu 
bolehlah setiap individu menganut apa jua akidah yang mereka suka. Dengan 
demikian barulah agama itu menjadi kepunyaan Allah sahaja, sebab perkataan 
agama "addin" itu sendiri sebenamya mengandungi pengertian yang lebih luas 
daripada perkataan akidah, sebab "agama" (addin) itu ialah bererti peraturan hidup 
dan undang-undang yang menguasai sendi-sendi kehidupan dan ia mesti 
berdasarkan akidah. Di dalam Islam perkataan "addin" mencakup pengertian yang 
lebih luas daripada "akidah" sebab di dalam Islam sebuah organisasi atau 
masyarakat majmuk boleh tunduk kepada program dan panduan umum Islam yang 
berasaskan pengabdian diri kepada Allah sahaja, walaupun ada unit-unit tertentu di 
dalam masyarakat itu yang tidak menganut akidah Islam. 

Orang-orang yang mengerti akan tabiat dan resam agama ini (Islam) - 
mengikut cara yang telah dihuraikan tadi - akan mengerti dan faham pula tentang 
betapa penting dan perlunya sebuah organisasi yang aktif dan dinamis yang dibawa 
oleh Islam dalam bentuk perjuangan dengan menggunakan kekuatan senjata di 
medan perang, di samping perjuangan di medan penerangan (dakwah). Mereka 
juga tentu mengerti dan faham bahawa perjuangan Islam itu bukanlah suatu 
perjuangan untuk mempertahankan diri sahaja, mengikut pengertian yang sempit. 

seperti yang dimaksudkan oleh orang-orang yang frust berhadapan dengan tekanan 
yang kononnya "realiti", atau dengan serangan dan kecaman kaum orientalis pandir 
yang bermaksud hendak menggambarkan bahawa gerakan jihad di dalam Islam itu 
adalah semata-mata suatu gerakan mempertahankan diri sahaja. 

Seandainya gerakan jihad Islam itu terpaksa dinamakan sebagai "gerakan 
mempertahankan diri" maka kita perlu mengubah pengertian perkataan "bertahan" 
atau "pertahanan". Kita mesti menganggapnya sebagai "pertahanan terhadap 
manusia" itu terdiri, terhadap segala sebab yang menyekat dan menghalang 
kebebasannya, baik yang berbentuk konsep atau cara berfikir, atau yang berbentuk 
susunan ekonomi atau pertentangan kelas yang telah bertapak. Islam datang dan 
terus sahaja wujud dalam beraneka bentuknya di zaman jahiliyah moden ini. 

Dengan meluaskan pengertian perkataan "pertahanan" itu kita akan dapat 
menghadapi hakikat gerakan Islam di BUMI ini dengan cara berjihad dan kita boleh 
pula mengerti hakikat Islam itu sendiri sebagai suatu proklamasi umum yang 
terbuka ke arah pembebasan umat manusia dan mengabdikan diri kepada sesama 
manusia dan dari mempertuhankan sesama umat manusia, dan mengakui 
ketuhanan serta kekuasaan Allah sahaja untuk seluruh alam ini, menghancurkan 
kuasa hawa nafsu manusia di muka bumi ini, dengan diambil alih oleh kuasa di 
dalam kehidupan umat manusia. 

Adapun usaha untuk menyempitkan pengertian jihad Islam dan 
memanggilnya sebagai gerakan "bertahan" mengikut pengertian zaman moden ini, 
juga usaha untuk mencari alasan bagi mensabitkan bahawa peristiwa-peristiwa 
jihad di dalam Islam itu adalah semata-mata untuk menentang ancaman kuasa luar 
ke atas negeri Islam, yang oleh setengah orang pula dipandang bahawa yang 
dimaksud dengan negeri Islam itu ialah Semenanjung Arabia sahaja, maka usaha itu 
adalah merupakan suatu usaha yang.berpunca dari kurang pengertian mengenai 
tabiat agama ini dan tabiat peranannya dalam seluruh masalah di muka bumi ini, 
seperti juga usaha itu menekan sikap menyerah kalah berhadapan dengan realiti 
zaman moden dan kecaman pada orientalis mengertikan pengertian jihad Islam itu. 

Cubalah anda lihat dan fikir, seandainya Abu Bakar, Umar dan Osman r.a. 
merasa bahawa Semenanjung Arabia itu selamat dari ancaman permusuhan dari 
kerajaan Romawi dan Parsi, adakah mereka tinggal membungkam sahaja tanpa 
menjalankan gerakan melebarkan pengaruh agama ini ke seluruh pelosok dunia? 
Lihatlah lagi bagaimana mereka telah menyebarkan agama ini, sedangkan halangan 
dan rintangan begitu hebat menyekat mereka, baik yang berbentuk sistem 
pemerintahan, sosial dan ekonomi, dengan dilindungi dan dikawal oleh negara- 
negara raksasa itu. 

Adalah suatu kebodohan bahawa seseorang itu memikirkan bahawa 
penerangan dan dakwah yang memproklamirkan kebebasan manusia, semua 
manusia di muka "bumi" dan negeri di dunia ini, kemudian dakwah itu berdiri 
tegak di hadapan rintangan dan halangan dengan hanya bersenjatakan lidah dan 
pena sahaja! 

Sesungguhnya dakwah ini boleh berjuang melalui penerangan secara lisan 
dan pena sahaja ketika ia bebas berbicara dan berdialog dengan setiap orang dalam 
suasana penuh kebebasan dan kemerdekaan, tanpa dihalang dan disekat oleh 
sesuatu apa pun ketika itulah bam dianggap berlakunya perintah dan dasar "tiada 
paksaan dalam beragama (ctiBiZ jQfifiar) Adapun bila ada halangan berupa benda, 
maka hendaklah terlebih dahulu halangan itu dihapuskan dengan kekerasan dan 
paksaan, supaya dakwah boleh mengetuk pintu hati dan fikiran umat manusia 
dengan bebas, tanpa gangguan. 

Jihad dan perjuangan adalah syarat utama bagi perjalanan dakwah ini, 
kerana tujuan dan matlamatnya ialah memproklamirkan kebebasan umum umat 
manusia hingga ia mampu menghadapi realiti dari segenap segi. Ia tidak cukup 
dengan hanya memberi penerangan dan penjelasan bercorak falsafah sahaja, sama 
ada tanahair Islam, atau mengikut istilah Islam yang sebenamya "Negara Islam" 
(Darul-Islam) itu bebas atau terancam oleh kekuatan negara asing. 

Pada ketika Islam mencari perdamaian, maka yang dicarinya bukanlah 
sejenis perdamaian yang rendah mutu dan nilainya, iaitu semata-mata hendak 
mengamankan secebis tanah, sekangkang kera, yang didiami oleh kaum muslimin; 
malah yang dikehendakinya ialah perdamaian yang menjamin bahawa kepatuhan 
umat manusia itu tertumpu sepenuhnya kepada Allah sahaja, dengan pengertian 
bahawa ketundukan dan kepatuhan umat manusia itu tertumpu dan tertumpah 
kepada Allah sahaja, baik soal ibadat maupun urusan hidup di dunia, tiada sedikit 
jua pun pengabdian oleh manusia terhadap sesama manusia. 

Penentuan jaya atau gagalnya jihad Islam itu tidaklah boleh dilihat dari 
pusingan pertama, pusingan pertengahan atau pusingan akhir sesuatu perjuangan, 
tetapi hendaklah dilihat daripada sejauh mana kesan jihad itu terhadap kedudukan 
orang-orang kafir di dalam sesuatu negara itu; sama ada dapat dijadikan seperti 
kedudukan mereka sebagaimana yang digambarkan oleh Imam Ibnul-Qayyim di 
dalam kitabnya Zaadul-Maad dengan erti bahawa akhimya manusia itu terbahagi 
kepada tiga golongan sahaja, iaitu golongan orang Islam, golongan dzimmi dan 
golongan harbi yang sentiasa bimbang dan takut kepada orang dan pemerintah 
Islam, maka jihad Islam berjalan di atas landasan yang sebenarnya; tapi sekiranya 
kedudukan orang-orang kafir terus menerus dengan kufurnya, tanpa bimbang apa- 
apa; maka nyatalah jihad Islam itu gagal. 

Inilah dia sikap penuh logik dari agama ini dan matlamatnya, bukan seperti 
yang difahamkan oleh orang yang keliru dan bengkrap dalam menghadapi realiti 
zaman sekarang dan dalam menghadapi para orientalis yang penuh putar belit itu. 

Sesungguhnya Allah SWT telah menghindarkan orang-orang Mekah dan di 
zaman permulaan hijrah ke Madinah daripada kewajipan berjihad. Umat Islam 
diperintah supaya "genggam tangan kamu dan dirikanlah sembahyang"". Setelah 
itu baru mereka diizinkan berperang, dengan perintah wahyu: 

□mo) 



(41) 




Maksudnya: "Diizinkan kepada orang-orang Islam yang dimusuhi itu untuk 
berperang kerana mereka telah dizalimi orang, dan sesungguhnya Allah Maha 
Berkuasa untuk menolong dan memberi kemenangan kepada mereka. [laitu] 
orang-orang yang telah dihalau keluar dari negeri dan kampung halaman mereka 
dengan cara yang tidak benar, melainkan [semata-mata] disebabkan mereka 
berkata [menegaskan pendirian mereka "Allah Tuhan Kami", Dan kalaulah 
bukan kerana Allah membuat perimbangan di antara manusia nescaya runtuhlah 
tempat-tempat pertapaan gereja, tempat-tempat sembahyang [Yahudi] dan juga 
masj id-mas j id tempat mana nama Allah disebut orang di dalamnya; dan Allah 
pasti akan menolong sesiapa sahaja [individu dan umat] yang menolong 
menegakkan agamanya, kerana sesungguhnya Allah itu Maha Kuat [Berkuasa] 
dan Maha Mulia, iaitu orang-orang [individu dan umat Islam] yang bila Kami 
beri keteguhan kepada mereka [beri kekuasaan dan kedudukan yang baik] 
nescaya mereka menegakkan sembahyang dan membayar zakat, juga mereka 
memerintah dengan maaruf [dengan berpandu kepada ajaran Allah] dan mereka 
mencegah kemungkaran [sesuatu yang berlawan dengan perintah Allah] dan 
kepunyaan Allah jualah kesudahan segala masalah." 



(Al-Haj: 39-41) 

Kemudian mereka diperintah memerangi orang-orang dan atau golongan 
yang memerangi mereka terlebih dahulu dan dilarang memerangi orang atau 
golongan yang tidak mula memerangi mereka. 

Firman Allah: 




Maksudnya: "Dan hendaklah kamu sekaliannya berperang di jalan Allah 
[melawan] golongan dan orang yang memerangi kamu." 

(Al-Baqarah: 19) 

Kemudian baru mereka diperintah memerangi seluruh orang musyrik, 
melalui Firman: 

yang bermaksud: "Maka hendaklah kamu sekalian memerargi kaum musyrikin 
seluruhnya seperti mereka memerangi kamu seluruhnya." 



(At-taubah: 36) 



Mereka juga telah diberi peringatan: 



(29) 



mm 









Maksudnya: "Hendaklah kamu sekalian memerangi orang-orang yang tidak 
beriman kepada Allah dan hari akhirat, dan orang-orang yang tidak 
mengharamkan apa yang Allah dan Rasul-Nya telah haramkan, dan tidak 
beragama dengan agama yang benar, iaitu dari golongan ahli kitab [Yahudi dan 
Kristian], sehingga mereka membayar jizyah dengan keadaan taat dan merendah 
diri." 



(Baraah: 29) 

Jadi, berperang itu mengikut pendapat Imam Ibnul-Qayyim pada peringkat 
pertamanya dilarang, kemudian dibenarkan, kemudian disuruh lakukan ke atas 
individu dan golongan yang memulakan peperangan itu, kemudian diperintah 
supaya perang itu dilakukan ke atas seluruh orang musyrikin. 

Ketegasan nas-nas Al-Quran yang diturunkan mengenai masalah jihad dan 
perjuangan, dan ketegasan hadis Nabi yang penuh berisi perangsang untuk 
berperang dan juga ketegasan peristiwa-peristiwa dan bukti sejarah dari kejadian 
dan keadaan di zaman kebangkitan Islam dahulu sesungguhnya nas dan bukti yang 
begitu terang dan nyata itu menyekat otak dan fikiran kita daripada menerima 
pentafsiran ala orang yang trust dalam menghadapi tekanan realiti zaman kini dan 
juga dalam menghadapi kecaman para orientalis mengenai pengertian jihad di 
dalam Islam. 

Siapakah gerangan di kalangan orang yang mengenai Allah dan RasulNya 
dan mendengar perintah-Nya mengenai hal ini, dan orang yang mengikuti jejak 
perjuangan Islam di dalam masalah jihad di dalam Islam yang sampai hati 
menganggap bahawa perintah jihad di dalam Islam, adalah merupakan perkara 
sampingan sahaja, yang hanya tertakluk kepada suasana tertentu sahaja untuk 
sekadar menjaga keselamatan sempadan negeri sahaja? 

Sesungguhnya Allah SWT telah menerangkan kepada orang-orang beriman 
melalui ayat yang julung kali diturunkan untuk memberi lampu hijau bagi 

melakukan perang, bahawa perkara yang selalu berlaku di dalam resam hidup di 
dunia ini ialah bahawa Allah sentiasa menjaga perimbangan antara sesama 
golongan umat manusia itu sendiri supaya terhindarlah kerosakan dan pencabulan 
di bumi ini, mengikut ayat Al-Haj: 39-40. 




yang telah dihuraikan tadi maksudnya: Yang demikian menjadi kelaziman yang 
terus menerus wujud, bukan suatu kebetulan dan keadaan yang bersifat sementara 
sahaja. Kebenaran dan kebatilan itu tidak dapat hidup rukun damai bersama-sama 
dalam bentuk co-existensi di dunia ini. Sesungguhnya bila sahaja Islam 
mencanangkan supaya ditegakkan kekuasaan Allah di atas muka bumi ini dan 
dibebaskan umat manusia itu dari belenggu pengabdian oleh sesama umat manusia, 
tentunya ia akan dilemparkan dengan berbagai ragam tuduhan oleh orang-orang 
yang telah merampas dan menyamun kekuasaan Allah dan tentulah ia (Islam) mesti 
bekerja keras untuk membinasakan penyamun yang telah merampas kuasa Allah itu 
dan membebaskan umat "manusia" daripada dikuasai terus menerus oleh 
penyamun-penyamun itu; iaitu suatu hal yang tak mengenal kompromi dan damai 
melainkan apabila sahaja segala kekuasaan ini menjadi kepunyaan Allah SWT 
sahaja. 



Sebenarnya larangan berperang di zaman Mekah itu tidak lain dari suatu 
peringkat zaman dalam perjuangan yang panjang. Demikian juga halnya dengan 
larangan berperang di zaman permuaan hijrah. Motif yang mendorong masyarakat 
Islam di Madinah selepas itu untuk bertindak dengan tujuan untuk mengamankan 
Madinah sahaja. Memanglah itu menjadi tujuan utama yang tak dapat dihindarkan 
lagi; tetapi tindakan itu mempunyai tujuan asas bagi menjamin lancamya tindakan 
itu yang akan mengamankan pengkalan pergerakan; pergerakan untuk pembebasan 
umat manusia dan menghapuskan "halangan" yang menyekat manusia daripada 
bergerak bebas dan bertindak mengikut panduan yang telah digaris oleh Islam. 

Larangan berperang yang dikenakan ke atas orang-orang Islam di zaman 
Mekah adalah merupakan suatu perkara yang mudah difaham. Di Mekah terdapat 
kebebasan berdakwah. Ditambah pula oleh fakta bahawa sebagai pemimpin 
perjuangan ini Rasulullah SAW telah mendapat perlindungan di bawah kawalan 
senjata Bani Hasyim. Beliau beroleh perlindungan untuk berdakwah dan mengetuk 
pintu hati dan fikiran setiap orang, juga untuk menghadapi ancaman daripada 
orang-orang tertentu; juga kerana di Mekah tiada sebarang kuasa politik yang 

teratur untuk menyekat beliau dari menjalankan kegiatan dakwah dan menyekat 
orang dari menadah telinga dan fikiran ke arah dakwah beliau. Dengan demikian 
tiada sebab, di peringkat ini, untuk menggunakan kekuatan, di samping terdapat 
juga beberapa faktor lain di peringkat ini. 

Saya telah mengupas di dalam buku Tafsir yang diberi nama DI BAWAH 
BAYANGAN AL-QURAN tentang masalah ini di dalam mentafsirkan ayat: 




dari surah An-Nisa 1 yang elok juga kiranya disedut sebahagian dari huraian di sini. 
"Boleh jadi yang demikian itu kerana peringkat zaman Mekah itu merupakan 
peringkat zaman pendidikan dan membuat persediaan atau persiapan, di dalam 
keadaan masyarakat tertentu, untuk golongan kaum tertentu dan di tengah 
lingkungan keadaan yang tertentu pula. Di antara tujuan utama pendidikan dan 
persediaan dalam suasana yang sebegini ialah mendidik dan melatih jiwa dan 
semangat orang Arab supaya tabah dan sabar menanggung kesusahan serta tahan 
menderita, supaya setiap orang itu terlepas dari kongkongan rasa cinta diri, supaya 
hati mereka tidak lagi terikat dengan kebiasaan mencari sesuatu untuk kepentingan 
diri sendiri sahaja. Untuk mendidik mereka mengawal saraf dan perasaan dari terus 
mengambil tindakan balas atau sesuatu kejadian, supaya tingkah laku dan tindak 
tanduknya dibuat dengan penuh teliti dan matang. Juga untuk mendidiknya hidup 
dalam masyarakat yang teratur yang tidak akan bertindak kecuali mengikut garis 
yang telah ditetapkan oleh masyarakatnya, walaupun garis itu bertentangan dengan 
kepentingan dirinya, dengan kebiasaan dan adat hidupnya. Ini merupakan batu asas 
dalam menyediakan keperibadian masyarakat Islam yang tunduk di bawah satu 
pimpinan yang tamaddun dan berabad. 

Boleh jadi juga kerana dakwah secara aman damai itu lebih berkesan seperti 
di dalam masyarakat Quraisy itu, yang terkenal sebagai sebuah masyarakat yang 
punya kebanggaan sendiri. Dalam peringkat ini, peperangan akan menyebabkan 
timbulnya kekerasan dan kekacauan seperti yang telah mencetuskan perang DAHIS 
dan AL GHABRA', pertempuran AL SABUS, bertahun-tahun lamanya, di mana 
beberapa suku dan qabilah telah musnah hancur; kekacauan yang masih panas 
kerana baru sahaja berlaku itu masih besar pengaruhnya di dalam fikiran dan 
ingatan mereka di zaman permulaan Islam. Islam sendiri pun mungkin akan 
menyeleweng daripada suatu bentuk dakwah dan sebuah agama menjadi suatu 
punca pergaduhan dan perpecahan; sedangkan ia (Islam) itu masih merupakan 
suatu perkara baru. 

Boleh jadi juga yang demikian kerana hendak mengelakkan pertumpahan 
darah dalam setiap rumahtangga, kerana masih belum wujud lagi suatu kuasa yang 
teratur dan dipatuhi orang, kuasa yang benar-benar bekerja menyeksa dan 
menganiaya serta menabur fitnah ke atas orang-orang Islam, kerana kerja seperti itu 
sebenarnya adalah kerja-kerja perseorangan, sahaja, pekerjaan individu yang punya 
ramai hamba sahaya dan pengikut. Dalam masyarakat seperti ini, peperangan 

bererti mencetuskan pertumpahan darah dalam setiap rumahtangga, yang 
menyebabkan orang boleh salah anggap dan salah tanggap terhadap Islam, lalu 
mereka katakan: itulah dia Islam! Memang tuduhan seperti itu telah diluahkan 
orang walaupun sebenamya Islam telah mencegah dan melarang dilakukan perang 
dalam suasana seperti itu. Tuduhan seperti itulah yang menjadi modal utama kaum 
Quraisy dalam gerakan kempen mereka menentang Islam di setiap musim haji. 
Mereka katakan Muhammad telah memecah-hancurkan kaumnya sendiri. 
Gambarkanlah sendiri apa yang terjadi seandainya beliau sendiri pula yang 
menganjurkan peperangan total di kalanqan masyarakat kecil seperti itu! 

Boleh jadi juga kerana Allah Maha Mengetahui bahawa banyak orang yang 
degil, keras hati dan suka mengganggu orang Islam generasi pertama, iaitu orang 
yang mula-mula menganut agama Islam di hari-hari pertama perlantikan Nabi 
Muhammad sebagai Rasul Allah, dengan tujuan memaksa mereka keluar murtad 
dari agama Islam dan kembali kepada agama syirik. Gangguan ini dilakukan 
dengan bermacam cara, dengan ugutan dan seksaan, tapi ternyata kemudiannya, 
orang-orang itu sendiri pula menjadi tokoh penting dalam perjuangan agama Islam, 
malah ada pula yang menjadi pemimpin agung agama Islam. Bukankah Sayidina 
Umar bin AI Khattab salah seorang dari golongan ini? 

Mungkin juga perkara ini disebabkan oleh pengaruh sentimen kesukuan 
Arab dalam sebuah masyarakat yang masih kuat dipengaruhi oleh adat bersuku dan 
berkabilah. Dalam masyarakat seperti ini perbuatan menolong dan membantu orang 
teraniaya dan dalam kesusahan, adalah suatu perbuatan yang lumrah; apa lagi 
kalau penganiayaan itu berlaku ke atas orang yang dihormati dan disegani. Banyak 
peristiwa yang membuktikan kebenaran pandangan ini. Sebagai contohnya: Ibnud- 
Daghnah tidak rela membiarkan Sayidina Abu Bakar, seorang hartawan yang 
disegani, keluar berhijrah ke Madinah dan meninggalkan kota Mekah. Dalam 
anggapan beliau, berhijrahnya orang seperti Sayidina Abu Bakar adalah bererti aib 
besar ke atas orang Arab seluruhnya. Oleh kerana itulah beliau telah datang 
meminta kesudian Sayidina Abu Bakar menjadi jirannya, dengan janji bahawa 
beliau akan memberikan perlindungan kepadanya. Di antara peristiwa terakhir 
yang membenarkan pendapat ini ialah usaha memecahkan kepungan (blokade) ke 
atas Bani Hasyim dan dikoyaknya surat perisytiharan boikot ke atas Bani Hasyim 
dari golongan Abu Talib setelah sekian lama mereka menderita lapar dan susah; 
sedangkan di dalam setengah masyarakat "tamaddun" zaman dahulu yang biasa 
menentang penindasan, selalu sahaja bersikap masa bodoh sahaja terhadap 
kesusahan seperti itu. Sikap seperti ini boleh dianggap sebagai suatu sikap yang 
tercela dan bererti menghormati orang-orang zalim. 

Boleh jadi juga kerana sangat kecilnya jumlah orang-orang Islam ketika itu, 
sebab mereka hidup terkepung dalam kawasan di sekitar Mekah sahaja, kerana 
dakwah Islamiyah belum sampai lagi ke pelosok lain dan masih belum begitu 
didengar orang lagi cerita mengenainya. Suku-suku lain tidak mahu campur tangan 
di dalam urusan yang mereka pandang sebagai pertikaian dalam kalangan sama- 
sama keluarga suku Quraisy, sehingga pertikaian itu selesai. Seandainya 

peperangan diizinkan dalam suasana seperti ini, maka ia akan berkesudahan 
dengan tragedi penyembelihan beramai-ramai ke atas orang-orang Islam yang 
terlalu kecil bilangannya itu; walaupun mereka akan melawan serangan itu. Ini akan 
mengakibatkan musnahnya umat Islam dan menyebabkan ia sukar untuk 
berkembang, sedangkan Islam itu sendiri adalah suatu panduan hidup untuk 
seluruh umat manusia. 

Demikianlah seterusnya 

Adapun di Madinah - zaman permulaan hijrah - maka sesungguhnya 
perjanjian yang dimetraikan oleh Rasulullah SAW dengan orang Yahudi dan kaum 
musyrik Madinah dan kawasan-kawasan sekitamya (terkenal dalam sejarah Islam 
sebagai PIAGAM MADINAH, sebagai tanda terbentangnya sebuah negara moden 
di Madinah, (negara yang memenuhi syarat-syarat bemegara mengikut istilah ilmu 
kenegaraan di zaman moden ini), adalah merupakan suatu hal yang sangat kena 
dan sesuai dengan keadaan dan masa. 

Pertama: Kerana perjanjian itu menjamin kebebasan berdakwah, tidak 
dihalangi oleh sebarang kuasa politik, sebab mengikut perjanjian itu, semua orang 
mengiktiraf pemerintahan Islam yang baru muncul di bawah pimpinan Rasulullah 
SAW. Perjanjian itu ada menyebutkan bahawa setiap orang dan setiap golongan 
tidak boleh membuat sebarang perjanjian damai dan tidak boleh pula 
mengisytiharkan perang, juga mengadakan sebarang hubungan luar, melainkan 
terlebih dahulu mesti mendapat persetujuan Rasulullah SAW. Ini jelas menunjukkan 
bahawa pimpinan dan kekuasaan di Madinah sebenarnya terletak di dalam tangan 
orang Islam dan kesempatan berdakwah adalah terbuka lebar, juga kebebasan asasi 
umat manusia mengenai masalah ini (akidah), adalah terjamin sepenuhnya. 

Kedua: Di peringkat ini Rasulullah SAW bermaksud mencari penyelesaian 
dengan kaum Quraisy yang terus menerus menentangnya, dan juga merupakan 
penghalang utama bagi kaum lain masuk menganut Islam. Rasulullah SAW juga 
ingin melihat penyelesaian di antara golongan Quraisy yang kontra dengan 
golongan yang pro Islam. Yang demikian beliau telah mengambil tindakan segera 
mengirim pasukan petroli (saraya jama 1 sariyyah), membawa panji-panji Islam. 
Petroli pertama yang dikirimnya ialah yang dipimpin oleh Sayidina Hamzah bin 
Abdul Mutalib (bapa saudara kandung Rasulullah sendiri) di dalam bulan puasa 
menjelang bulan ketujuh hijrah. 

Pengiriman petroli atau sariyah itu dilakukan pula menjelang bulan 
kesembilan hijriah, diikuti pula oleh pengiriman di dalam bulan ketiga belas dan 
keenam belas hijriah. Kemudian dikirim pulalah petroli di bawah pimpinan 
Sayidina Abdullah bin Jahsy di awal Rajab bulan ketujuh belas hijriah. Ini sariyah 
pertama yang mengalami pertempuran sengit. 

Pertempuran ini terjadi di dalam bulan haram (bulan suci yang dilarang 
berperang di dalamnya). Pertempuran inilah menjadi punca dan sebab turunnya 
ayat Firman Ilahi: 

Maksudnya: "Mereka bertanya kepadamu [wahai Muhammad] tentang hukum 
berperang di dalam bulan yang dihormati, Katakanlah: "Berperang di dalam 
bulan itu adalah dosa besar; tetapi perbuatan menghalangi [orang Islam dari jalan 
Allah, kafir kepada Allah [menghalang orang Islam masuk] Masjidil Haram dan 
mengusir penduduknya dari sekitamya; lebih besar [dosanya] di sisi Allah. Dan 
angkara fitnah itu lebih besar [dosanya] daripada berbunuhan [semasa perang 
dalam bulan haram]. Mereka tidak berhenti-hentinya memerangi kamu sampai 
mereka [dapat] mengembalikan kamu dari agama kamu [kepada kekafiran] 
seandainya mereka sanggup [berbuat demikian]." 



(Al-Baqarah: 217) 

Kemudian peperangan Besar Badar (Badrul-Kubra) berlaku pada bulan 
Ramadan tahun itu juga dan peperangan itulah yang menjadi sebab turunnya Surah 
Al-Anfaal. 

Kalaulah suatu sikap itu hendak diambil berdasarkan latar belakang kejadian 
peperangan ini, maka sama sekali tidak akan berbangkit langsung alasan 
"mempertahankan diri" mengikut definisinya yang sangat sempit itu, untuk 
dijadikan asas bagi gerakan jihad Islam; seperti yang selalu dikatakan oleh orang- 
orang yang bengkrap fikirannya menghadapi realiti yang berlaku dan menghadapi 
putar belit kaum orientalis. 

Orang-orang yang sengaja mencari-cari alasan menjalankan gerakan Islam 
dalam bentuk "mempertahankan diri" sahaja sebenarnya telah beroleh ilham dan 
inspirasi dari terlalu hebatnya serangan kaum orientalis, pada ketika orang Islam 
sedang kehilangan kekuasaan seperti sekarang ini, dan malah ketika orang-orang 
Islam sedang kehilangan "Islam" itu sendiri, kecuali orang-orang yang masih 
dipelihara Allah iman dan semangatnya, yang mahu terus melaksanakan 
proklamasi umum Islam mengenai kebebasan umat MANUSIA di atas BUMI ini 
dari sebarang kekuasaan yang lain dari kekuasaan Allah SWT, supaya kekuasaan itu 
menjadi kepunyaan Allah SWT seluruhnya, lalu mereka berusaha dan berjuang 
terus meniupkan nafiri jihad dengan menonjolkan nama dan lambang Islam dengan 
tujuan untuk memenangkan Islam sahaja. 

Gerakan dakwah Islam tidak memerlukan sebarang pedoman dan fakta 
sandaran yang lebih tepat daripada panduan wahyu Ilahi ini: 

Maksudnya: "Oleh kerana itu, maka hendaklah orang-orang yang menukar 
kehidupan dunia dengan kehidupan akhirat [iaitu orang mukmin yang 
mengutamakan kebahagiaan hidup akhirat atas hidup dunia ini] berperang di 
jalan Allah, [kerana] Barangsiapa yang berperang di jalan Allah lalu terbunuh 
[syahid] atau beroleh kemenangan, maka kelak Kami akan berikan kepadanya 
pahala yang besar. Dan mengapakah kamu tidak mahu berperang di jalan Allah 
dan membela orang-orang yang lemah baik laki-laki, wanita-wanita dan anak- 
anak yang selalu berdoa dengan berkata "Ya Tuhan kami, keluarkanlah kami dari 
negeri ini [Mekah] yang zalim penduduknya dan berilah kami pelindung dari sisi 
Engkau", orang-orang yang beriman itu berperang di jalan Allah, dan orang- 
orang yang kafir pula berperang di jalan taghut [syaitan] sebab itu perangilah 
kawan-kawan syaitan itu, kerana sesungguhnya tipu daya syaitan itu adalah 
lemah." 



(An - Nisaa': 74-76) 






(40) 



L(39) 



POe 



Maksudnya: "Katakanlah [wahai Muhammad] kepada orang-orang kafir itu: "Jika 
mereka berhenti [dari kekafirannya] Allah akan mengampuni dosa-dosa mereka 
yang sudah lalu. Dan jika mereka kembali lagi [kembali menjadi kafir semula 
dan memerangi Nabi] maka sesungguhnya akan berlaku [kepada mereka] sunnah 
[Allah ferhadap] orang-orang dahulu". Dan perangilah mereka sehingga tidak 
ada lagi fitnah [gangguan terhadap dan agama Islam] dan supaya agama itu bagi 
Allah semata-mata [supaya orang Islam bebas melaksanakan ajaran agamanya]. 
Jika mereka berhenti [dari kekafiran dan gangguan] maka sesungguhnya Allah 
Maha Melihat apa yang mereka kerjakan. Dan jika mereka berpaling [enggan 
beriman dan tidak berhenti menceroboh] ketahuilah bahawasanya Allah 
Pelindungmu dan sebaik-baik penolong." 

(A1 Anfaal: 38-40) 



Dan firman Allah: 




(31) 



Maksudnya: "Perangilah orang-orang yang tidak beriman kepada Allah dan tidak 
[pula] kepada hari akhirat dan mereka tidak mengharam apa yang telah 
diharamkan oleh Allah dan Rasul-Nya dan tidak beragama dengan agama yang 
benar [agama Allah], yaitu orang-orang [Yahudi dan Kristian] yang diberikan Al- 
Kitab kepada mereka, sampai mereka membayar jizyah dengan keadaan taat dan 
merendahkan diri. Dan berkata orang-orang Yahudi: "Uzair itu putera Allah" dan 
orang Nasrani berkata: "A1 Masih itu putera Allah". Demikian itulah ucapan 
mereka dengan mulut mereka, mereka meniru perkataan orang-orang kafir yang 
terdahulu, dilaknat Allahlah mereka. Bagaimana mereka dapat berpaling [dari 
kebenaran]? Mereka jadikan pendeta dan rahib-rahib mereka sebagai Tuhan 
selain daripada Allah, dan (juga mereka mempertuhankan] Al-Masih putera 
Maryam, pada hal mereka hanya disuruh menyembah Tuhan Yang Maha Esa, 
tidak ada Tuhan selain Dia. Dia Maha Suci Allah dari apa yang mereka 
p ers ekutukan. " 



(At Taubah: 29-31) 

Inilah dia fakta-fakta sandaran yang mengesahkan ketuhanan Allah di 
"bumi" ini, dan melaksanakan panduan-Nya di dunia ini, beserta menghalau 
syaitan serta panduan-panduan syaitan, juga menghancurkan kuasa manusia yang 
menindas dan menekan sesama umat manusia sedangkan semua manusia itu adalah 
hamba Allah Yang Maha Berkuasa tidak boleh dikuasai dan dijadikan abdi oleh 
sesiapa pun dari kalangan sesama hamba Allah dengan menggunakan kuasa diri 
mereka sendiri dan dengan undang-undang yang bersumberkan hawa nafsu dan 
pendapat mereka sendiri dan ini pun mencukupi, di samping mengesahkan dasar 
"tiada paksaan dalam beragama", iaitu tiada paksaan untuk menganut agama Islam 
dan sebarang akidah, setelah seluruh umat manusia lepas bebas dari pengabdian 
oleh sesama manusia dan setelah diakui tegaknya suatu dasar bahawa kekuasaan 
seluruhnya adalah kepunyaan Allah sahaja. 

la menjadi fakta sandaran bagi kebebasan umum umat manusia di seluruh 
dunia, dalam bentuk menarik manusia itu keluar dari kancah pengabdian oleh 
sesama manusia kepada pengabdian dan kepatuhan kepada Allah SWT; tiada siapa 
pun yang bersekutu dengan-Nya sedikit pun. Fakta sandaran inilah yang telah 
bersarang di dalam hati para pejuang Islam. Bila mereka ditanya mengenai apakah 
motif yang mendorong mereka berjuang, mereka tidak akan pernah menjawab: 
"kami berjuang untuk mempertahankan negeri kami yang sedang terancam", atau: 
"kami berperang untuk menyekat kemaraan musuh dari Parsi dan Romawi yang 
menceroboh kedaulatan negara kami"; atau "kami berjuang untuk memperluas 
kawasan negara kami dan mengumpul harta rampasan"; tetapi mereka akan terus 
menjawab seperti jawapan Sayidina Rab'a bin 'Amir, Huzaifah bin Muhsan dan Al- 
Mughirah bin Syu'bah, kepada Rustam Panglima Angkatan Perang Parsi di Medan 
Perang Qadisiah yang telah bertanya kepada mereka seorang demi seorang dalam 
tempoh tiga hari berturut-turut sebelum berlakunya pertempuran hebat antara 
tentera Parsi yang cukup lengkap dengan persenjataan, dengan tentera Islam yang 
kecil jumlah dan sedikit sekali persenjataannya. Rustam bertanya kepada mereka: 
"Apakah yang mendorong kamu ke mari untuk berperang dengan kami?" Jawapan 
mereka adalah bersamaan antara satu dengan yang lain, tidak berubah dan tidak 
berbeza. Jawapan mereka berbunyi begitu. "Bahawa Allah telah mengutus kami 
untuk mengajak dan menyeru tuan-tuan dan semua orang yang menumpahkan taat 
setianya kepada sesama manusia untuk bersama-sama dengan kami menyembah 
dan menumpah pengabdian kepada Allah Yang Maha Esa, dan menarik mereka 
keluar daripada kesempitan hidup dunia kepada medan hidup yang lebih selesa di 
dunia dan akhirat, dari keganasan dan kekejaman agama-agama kepada keadilan 
Islam lalu diutus-Nya utusan-Nya kepada seluruh umat manusia. Sesiapa sahaja 
menerima Islam maka kami sambut mereka dan kami akan meninggalkan negeri 
mereka, kami tinggalkan mereka terus berkuasa di negeri mereka sendiri. 
Sebaliknya sesiapa sahaja yang angkuh dan enggan menerima Islam maka kami 
akan memerangi mereka sehingga kami mendapat kurnia syurga Allah atau kami 
beroleh kemenangan." 

Sebenarnya ada tenaga pendorong di dalam tabiat agama ini di dalam 
proklamasi umum dan juga di dalam programnya yang berpijak di dalam realiti 
untuk umat manusia, yang sesuai dengan bentuk hidup umat manusia yang 
berbagai bentuk dan caranya. Tenaga pendorong utama itu sentiasa hidup tegak, 
walaupun tiada sebarang bentuk permusuhan atas negeri Islam dan juga terhadap 
kedaulatan orang-orang Islam di dalam negeri itu, kerana ia adalah tenaga 
pendorong yang sejati dan asli di dalam program dan realitinya, bukan sekadar 
berpunca dari maksud mempertahankan diri sahaja, yang sangat sementara 
bentuknya. 

Seorang muslim itu cukup untuk keluar berjuang mempertaruh jiwa raga dan 
harta bendanya di "jalan Allah" sahaja, di jalan dasar dan nilai Allah sahaja, tiada 
sebarang keuntungan benda bagi diri dan golongannya, tiada pula sebarang impian 
kebendaan yang mendorongnya. 

Sebelum setiap orang muslim keluar berjuang dan berperang di medan jihad, 
dia pada hakikatnya telah pun berhasil mengharungi medan jihad yang amat besar 
di dalam dirinya sendiri, melawan godaan syaitan di dalam hatinya, menentang 
nafsu dan syahwah keinginan yang beraneka bentuk, menentang rasa haluba dan 
tamak, menentang rasa cinta diri, cinta kaum kerabat dan anak bangsa sendiri, dan 
malah menentang sebarang logo yang bukan logo Islam menentang sebarang 
dorongan untuk menyembah dan mematuhi sebarang kuasa yang lain daripada 
Allah dan sebarang halangan dari terlaksananya kekuasaan dan pemerintah Allah di 
muka bumi ini serta mencabar kekuasaan "TAGHUT" dan syaitan-syaitan ganas 
yang menyamun kekuasaan Allah. 

Orang-orang yang sengaja mencari-cari jalan untuk mendapatkan sebarang 
fakta sandaran ke arah perjuangan dan jihad Islam dengan tujuan mempertahankan 
"Negara Islam" sahaja, orang yang seperti itu adalah orang yang suka merendahkan 
dasar dan program agama dan memandangnya lebih murah nilainya daripada 
"negeri". Ini bukan konsep Islam yang sebenar, malah ia merupakan suatu teori dan 
pendapat yang sumbang dan "songsang" sama sekali dari selera Islam; sebab akidah 
dan program yang mengatur perjalanannya dan masyarakat yang hendak dikuasai 
oleh akidah dan program itu adalah suatu simpulan kata yang sama dan satu sahaja 
di dalam selera Islam. Adapun "tanah" dan "bumi" sahaja maka tiada apa nilai dan 
harga pun, kerana setiap nilai dan harga bagi "tanah" dan "bumi" dalam pandangan 
Islam adalah berpunca daripada berkuasanya program dan ajaran Allah di atas 
"tanah" dan "bumi" itu, kerana itulah maka "bumi" itu menjadi tapak semaian 
akidah dan juga program itu di dalam bentuk "Negeri Islam", dan juga merupakan 
titik permulaan bagi perjalanan ke arah kebebasan umat manusia. 

Memang benar bahawa menjaga "Negeri Islam" itu bererti menjaga akidah, 
program dan masyarakat yang di dalamnyalah akidah dan program itu berkuasa 
dan berdaulat. Tapi mesti diingat, ini bukanlah tujuan terakhir. Bukanlah tugas 
menjaga keselamatan menjadi matlamat terakhir bagi gerakan jihad Islam, kerana 
mengawal keselamatannya adalah merupakan satu jalan sahaja bagi tegak dan 
terlaksananya perintah Allah di dalamnya, juga dijadikan garis permulaan bertolak, 
sebab umat manusia adalah merupakan alat dan bahan bagi gerakan agama ini 
manakala bumi dan tanah pula merupakan tempat ia berpijak dan bercambah. 

Kita telah mengatakan bahawa perjalanan membawa dan memikul ajaran 
agama ini akan disekat oleh berbagai bentuk halangan, baik yang berbentuk 
kekuasaan negara, sistem sosial dan politik dan juga berbentuk realiti yang 
menguasai keadaan, sedangkan semuanya adalah bahan-bahan yang hendak 
dihancurkan oleh Islam dengan menggunakan kekuatan supaya seluruh umat 
manusia dapat hidup bebas berhadapan dengannya, bebas bercakap dan mengetuk 
pintu hati dan fikirannya, setelah seluruh umat manusia itu dibebaskan dari 
belenggu, dan setelah mereka beroleh sepenuh kebebasan. 

Kita mestinya tidak mudah terpedaya dengan tipu muslihat kaum orientalis 
terhadap dasar "jihad" dan kita sekali-kali jangan rela menanggung beban yang 
ditimbulkan oleh realiti di dalam kekalutan dunia zaman sekarang, lalu kita cuba 

pula mencari-cari motif lain untuk jihad Islam di luar tabiat asal agama ini sendiri, 
supaya dapat bertahan untuk sementara, sebab "jihad" akan terus juga berjalan, 
dengan disertai atau tanpa motif itu. 

Di samping itu kita membongkar realiti sejarah, kita tidak boleh lupa pokok 
dan inti tabiat agama ini, dan jangan sekali-kali kita cuba mencampur-adukkan inti 
itu dengan realiti yang berbentuk pertahanan yang bersifat sementara itu. 

Memang benarlah agama ini mesti mempertahankan diri dari setiap serangan 
yang datang, kerana justeru wujudnya dalam bentuk proklamasi umum ketuhanan 
Allah, Tuhan Seru sekalian alam dan proklamasi kebebasan umat manusia daripada 
pengabdian diri kepada sesama umat manusia, dan penjelmaan wujudnya dalam 
organisasi yang aktif di bawah satu pengarah baru yang bukan pengarah jahiliyah, 
serta lahirnya sebuah masyarakat bebas yang berlainan bentuknya daripada yang 
telah sedia ada, yang tidak mengiktiraf kekuasaan sesama umat manusia, kerana 
kekuasaan yang sebenarnya adalah kepunyaan Allah SWT sahaja. Ya, memanglah 
wujudnya agama ini dalam bentuk yang disebutkan tadi dengan sendirinya 
mengancam masyarakat jahiliyah yang ada di sekitarnya, yang ditegakkan atas 
dasar pengabdian oleh manusia atas sesama umat manusia. Dengan sendirinya pula 
masyarakat jahiliyah itu akan berusaha menyepak dan menerajangnya dengan 
tujuan untuk memusnah dan membunuhnya sama sekali, bagi mempertahankan 
hidup masyarakat jahiliyah itu dan dengan demikian maka masyarakat yang baru 
muncul itu terpaksa mempertahankan dirinya. 

Inilah kesulitan dan keserabutan yang tak dapat dielakkan, sebab ia sama jadi 
dan sama lahirnya dengan Islam sendiri. Inilah pertarungan yang mesti dihadapi 
oleh Islam, dan sama sekali tidak dapat ia mengelakkan diri darinya. Inilah 
peraturan semula jadi yang tak dapat dihindarkan. 

Ini semuanya adalah fakta dan kebenaran mengikut pandangan inilah Islam 
mesti mempertahankan hidup dan wujudnya, dan mesti ia sanggup mengharungi 
medan perjuangan mempertahankan dirinya. Hal ini pasti dan tidak dapat 
dielakkan. 

Ada satu lagi hakikat yang lebih penting daripada yang telah disebutkan tadi, 
iaitu telah menjadi sifat semula jadi Islam bahawa ia sentiasa bergerak terus 
menerus tanpa mempedulikan halangan dan rintangan, untuk menyelamatkan 
"manusia" di dalam "bumi" daripada terpaksa mengabdikan dirinya kepada yang 
lain daripada Allah. Hal ini tidak terhad dalam lingkungan geografi sahaja, tidak 
juga terlingkung dalam sempadan golongan dan kaum sahaja, dengan membiarkan 
"manusia", semua jenis umat manusia di atas bumi ini seluruh "Pelusuk bumi" 
merengkok di bawah kuasa kejahatan, kemusnahan dan pengabdian diri kepada 
yang lain daripada Allah. 

Sesungguhnya kuasa-kuasa yang menentang Islam itu telah pernah membuat 
keputusan untuk tidak lagi menyerang Islam, seandainya Islam sanggup 
membiarkan mereka meneruskan sikap dan dasar pengabdian diri kepada yang lain 

daripada Allah, dalam lingkungan mereka sendiri, dan dalam batas negeri mereka 
sendiri. Kalaulah Islam sanggup membiarkan mereka menjalankan peranan mereka 
dengan cara tidak mendakwah Islam dan menyebarkan proklamasi umumnya itu. 

Tetapi Islam tidak pernah mahu bertolak ansur dengan mereka, kecuali 
setelah mereka mengaku akan tunduk dan patuh di bawah kekuasaan Islam dalam 
bentuk membayar jizyah, sebagai jaminan bagi terbukanya pintu dakwah Islam 
tanpa diganggu-gugat oleh apa jua kekuasaan pun di dalam negeri itu. 

Ini tabiat asal agama ini. Inilah dia tugasnya; kerana ia adalah proklamasi 
umum mengenai ketuhanan Allah Seru Sekalian Alam, dan proklamasi umum 
mengenai kebebasan umat manusia daripada sebarang pengabdian kepada yang 
lain daripada Allah di kalangan seluruh umat manusia. 

Bandingkanlah sendiri antara Islam dalam bentuk yang asli ini dengan 
bentuk saduran yang terlingkung dalam ruang dan daerah yang sempit itu, ruang 
dan daerah sempadan negara dan suku, iaitu Islam yang sentiasa di dalam 
ketakutan. 

Sesungguhnya motif gerakan Islam itu lahir dengan jelas sekali bila sahaja 
difahami benar-benar bahawa agama ini ialah ajaran dan panduan Allah untuk 
hidup umat manusia, bukan ajaran dan panduan bikinan tangan manusia, bukan 
suatu aliran fikiran dan isme yang khusus bagi suatu golongan tertentu sahaja, juga 
bukan sekadar untuk sesuatu golongan manusia sahaja. Kita tidak akan meraba-raba 
mencari motif dari luar kecuali bila kita telah kehilangan tongkat dan kita kabur 
mengenai hakikat yang agung itu iaitu bila sahaja kita lupakan bahawa masalah ini 
ialah masalah "ketuhanan" Allah dan "kehambaan" manusia kepada Allah setiap 
orang yang mengerti akan hakikat ini tidak mungkin meraba-raba mencari panduan 
yang lain, mengenai pengertian jihad di dalam Islam. 

Jarak di antara kedua persimpangan jalan ini tidaklah begitu jauh sangat; 
iaitu antara konsep bahawa Islam itu terpaksa mengharungi perjuangan yang tidak 
dapat dielakkan lagi, kerana wujudnya di samping masyarakat jahiliyah yang akan 
menghentam wujudnya (Islam) itu sendiri dan bahawa Islam itu mesti memulakan 
gerakan dan menghayun langkah masuk ke gelanggang perjuangan jihad. Memang 
jarak antara keduanya tidak begitu jauh kerana dalam kedua-dua konsep itu pun ia 
(Islam) pasti akan mengharungi pertarungan itu! tapi pada peringkat akhirnya 
perbezaan antara keduanya akan nampak jelas sekali, mengubah perasaan dan 
pengertian keislaman begitu hebat dan menonjol. 

Memang terlalu jauh jaraknya di antara konsep bahawa Islam itu suatu 
program dan panduan Ilahi yang datang untuk melaksanakan ketuhanan Allah 
SWT untuk seluruh alam ini, dan melaksanakan kepatuhan seluruh umat manusia 
kepada Allah Yang Maha Esa, serta mengesahkan pelaksanaan itu di dalam realiti, 
iaitu di dalam bentuk sebuah masyarakat yang menjamin kebebasan manusia dari 
pengaruh pengabdian oleh sesama umat manusia, dengan menumpukan ibadat 
kepada Allah SWT sahaja, dan menghayati syariat Allah sahaja sebagai undang- 

undang negara mereka, menjadi lambang kekuasaan Allah; atau dengan perkataan 
lain, ketuhanan Allah itu menjelma di dalam kenyataan dan realiti dengan demikian 
ia berhak dan mampu menghancurkan semua halangan dan rintangan di tengah 
jalan supaya ia dapat berdialog langsung dengan fikiran dan hati kecil setiap 
individu tanpa sesuatu halangan pun baik yang berbentuk sistem politik negara, 
atau berbentuk realiti masyarakat itu. Memang jarak pemisahnya terlalu jauh antara 
konsep cara ini terhadap Islam, dengan konsep dan anggapan bahawa ia hanya 
sekadar suatu sistem tempatan bagi sesebuah negeri tertentu sahaja, yang hanya 
berhak mempertahankan diri dalam lingkungan sempadan yang sangat sempit itu. 

Yang pertama tadi ialah suatu konsep dan yang kedua juga memang satu 
konsep walaupun dalam kedua-dua konsep itu Islam pasti akan berjihad; tapi 
konsep umum terhadap motif dan matlamat jihad dan natijahnya adalah berlainan 
dan berbeza sejauh-jauhnya, berbeza dalam segi kepercayaan dan berbeza dalam 
segi tektik dan strategi. 

Adalah menjadi hak Islam bahawa ia bergerak daripada mulanya lagi, sebab 
ia bukanlah satu agama untuk sesuatu golongan tertentu sahaja. Ia juga bukan 
hanya sekadar suatu sistem hidup untuk suatu daerah dan negeri tertentu sahaja, 
tapi ia adalah suatu program dan panduan Tuhan, dan suatu sistem untuk dunia 
seluruhnya. Adalah menjadi hak Islam untuk bergerak menghancurkan halangan- 
halangan yang berbentuk sistem-sistem dan realiti yang menyekat kebebasan 
"manusia" untuk berusaha mencari dan memilih sendiri. Islam juga menjamin 
bahawa ia tidak akan menyerang setiap individu dan memaksa mereka menerima 
akidahnya. Ia hanya akan menyerang dan menghentam sistem-sistem dan realiti 
untuk membebaskan setiap individu daripada pengaruh yang merosakkan fitrah 
semula jadi umat manusia dan membelenggu kebebasan memilih. 

Islam berhak menarik keluar umat "manusia" dari mengabdikan diri dan 
memuja sesama hamba Tuhan, supaya mereka hanya mengabdikan diri dan memuja 
Allah Yang Maha Esa pupaya ia dapat melaksanakan dan menyebarkan kandungan 
proklamasi umum mengenai ketuhanan Allah atas seluruh alam ini, dan 
membebaskan seluruh umat manusia. Pengabdian diri kepada Allah Yang Maha Esa 
tidak akan terlaksana - baik dalam pandangan Islam dan dalam realiti hidup yang 
praktikal - kecuali di bawah lindungan sistem Islam, sebab hanya Islam sahajalah 
satu-satunya sistem yang dijadikan. Allah untuk mengatur semua urusan hamba- 
Nya, baik yang rmemerintah mahu pun yang diperintah, baik yang berkulit putih 
atau berkulit hitam, baik yang jauh atau yang dekat, baik yang miskin atau yang 
kaya; melalui suatu undang-undang yang dipatuhi oleh mereka semua. Manakala di 
bawah sistem-sistem yang lain, maka dengan sendirinya umat manusia itu 
menyembah dan mengabdikan dirinya kepada sesama hamba Tuhan; kerana 
mereka mengambil peraturan hidup mereka daripada sesama hamba Tuhan; 
sedangkan kuasa membuat peraturan dan undang-undang itu adalah menjadi salah 
satu daripada sifat Allah SWT. Sesiapa sahaja yang mendakwa dirinya mempunyai 
sebarang hak untuk membuat undang-undang bagi kehidupan manusia, maka 
sesungguhnya orang itu telah mendakwa dan mendabik dada bahawa dirinya 

mempunyai sifat-sifat ketuhanan, sama ada dia mengakui hal ini secara terus terang 
atau pun tidak. Sesiapa sahaja yang mengiktiraf seseorang manusia lain ada 
mempunyai sebarang hak atas dirinya bererti dia mengakui orang itu mempunyai 
hak ketuhanan dan berkuasa atas dirinya; sama ada dia menyebut perkataan 
"ketuhanan" itu atau tidak. 

Lagi pula Islam itu bukanlah hanya suatu akidah sahaja, sehingga ia boleh 
merasa puas hati dan cukup dengan hanya menyampaikan dakwah mengenai 
akidahnya sahaja kepada umat manusia; bahkan ia adalah suatu program dan 
panduan yang mesti dilaksanakan di dalam gerakan organisasi bagi kebebasan umat 
manusia. Organisasi yang tidak bergerak dan bertindak dengan berpandukan dasar 
Islam tidak mungkin menyusun hidup rakyat jelatanya dengan berpandukan 
program Islam. Dengan demikian Islam mestilah menghapuskan sistem-sistem itu 
kerana semuanya itu adalah merupakan penghalang kepada kebebasan seluruh 
umat manusia. Ini - seperti kita katakan tadi - bererti kekuasaan dan agama itu 
adalah kepunyaan Allah sahaja dan tidak ada seorang hamba pun yang boleh 
mempunyai hak dan kuasa ke atas sebarang hamba Allah, seperti halnya dalam 
seluruh sistem yang ditegakkan di atas dasar pengabdian manusia atas sesama umat 
manusia. 

Sebenarnya para penyelidik Islam di zaman moden ini, yang selalu merasa 
kecewa menghadapi realiti zaman sekarang melatui putar belit kaum orientalis yang 
pandir, sangatlah merasa berat untuk mengakui hakikat ini. Ini disebabkan kerana 
kaum orientalis yang pandir itu selalu sahaja membuat gambaran bahawa Islam itu 
adalah suatu gerakan kekerasan yang menggunakan senjata bagi memaksa orang 
menganut akidahnya; sedangkan kaum orientalis yang kurang ajar itu tahu benar- 
benar bahawa gambaran itu bukanlah suatu hakikat dan kebenaran, tetapi mereka 
sengaja menyembunyikan fakta sebenar mengenai hakikat jihad di dalam Islam 
dengan cara ini. Di samping itu pula maka berusahalah golongan yang trust dan 
kecewa tadi kononnya untuk menjaga imej dan nama baik Islam, juga 

Jihad Di Jalan Allah dengan tujuan hendak menafikan tuduhan-tuduhan itu - 
lalu mereka mencari-cari alasan untuk mempertahankan diri, dengan melupakan 
sama sekali hakikat dan tabiat Islam yang asli dan melupakan fungsi dan 
peranannya yang sebenar dan melupakan haknya dalam usaha membebaskan 
seluruh umat manusia. 

Sebenarnya fikiran para penyelidik di zaman moden ini telah dikaburi oleh 
pandangan-pandangan ala barat terhadap fungsi dan peranan serta tabiat "agama" 
dengan mengatakan bahawa agama ini ialah urusan akidah semata-mata, yang 
bersarang di lubuk hati; tiada apa jua sangkut pautnya dengan sistem dan realiti 
hidup. Dengan demikian perjuangan kerana agama itu bererti perjuangan untuk 
akidah semata-mata, supaya ia dapat bersarang di lubuk hati manusia. 

Tetapi bukanlah begitu pandangan Islam; sebab Islam itu adalah panduan 
dan program Allah untuk hidup umat manusia. Program yang berasaskan "tauhid", 
iaitu mengesakan Allah SWT dengan sifat-sifat ketuhanan yang menjelma di dalam 

bentuk kekuasaan, dan mengatur hidup tadi dengan mengikut perincian-perincian 
yang telah ditetapkan. Perjuangan untuk Islam itu adalah bererti: jihad dan 
perjuangan untuk melaksanakan program dan panduan itu. Ada pun akidah, maka 
ia adalah suatu hal yang bersangkut dengan rasa dan selera hati, di bawah 
lindungan suatu sistem universal itu, sesudah tabir yang menutupnya disingkap 
dengan demikian halnya berlainan sama sekali dan ia menjelma dalam bentuk baru 
dan sempurna. 

Di mana sahaja ada organisasi Islam, yang menjunjung tinggi dan 
menghayati program dan panduan Tuhan; maka dengan sendirinya bererti Allah 
memberikan kepadanya hak bergerak untuk menatang terima kekuasaan Dan 
melaksanakan programnya, di samping membiarkan masalah akidah itu menjadi 
masalah individu yang berkaitan dengan kesedaran masing-masing. Kalaulah Allah 
SWT melarang golongan Islam daripada melakukan jihad untuk suatu ketika, maka 
itu adalah masalah taktik sahaja dan bukan masalah prinsip. Masalah 
mengendalikan organisasi bukan masalah akidah. 

Atas dasar yang jelas dan terang inilah kita boleh memahami nas-nas dan 
petunjuk Al-Quran yang bermacam-macam bentuknya itu mengikut perkembangan 
sejarah yang silih berganti, mengikuti pasang surut hidup umat manusia. 

Kita hendaklah jangan sekali-kali mencampur aduk dalil-dalil dari Ayat-ayat 
yang bersifat sementara dan menyusun strategi perjuangan jihad dengan Ayat-ayat 
yang merupakan dalil umum bagi organisasi Islam, yang tidak berubah-ubah di 
sepanjang zaman. 

JUS sHpid Ote 



LA ILAAHA ILLALLAH PANDUAN HIDUP 



Pengabdian diri kepada Allah SWT adalah merupakan akar tunjang dan 
rukun pertama dalam akidah Islamiyah yang dijelmakan di dalam pengakuan: 
Tiada Tuhan Melainkan Allah (LA A ILAAHA ILLALLAH). Manakala menerima 
pengajaran dari Rasulullah SAW mengenai cara menjalan dan melaksanakan 
pengabdian itu adalah merupakan bahagian yang kedua daripadanya, yang 
dijelmakan di dalam pengakuan: Muhammad itu ialah Utusan Allah 

(MUHAMMADUR-RASULULLAH). 

Hati Muslim yang beriman dan menyerahkan dirinya kepada Allah itu 
adalah hati yang menjelma di dalamnya kedua-dua dasar yang disebutkan di atas 
tadi. Semua perkara selain daripada kedua-duanya baik yang berbentuk asas-asas 
keimanan dan rukun Islam, adalah merupakan pelengkap bagi kedua-dua tadi; 
kerana keimanan kepada malaikat-malaikat Allah, kitab-kitabNya, Rasul-rasulNya, 
hari kiamat, qada dan qadar, juga sembahyang, zakat, puasa dan haji, hukum halal 
dan haram, kemudian hukum hudud dan ta'zir, serta peraturan-peraturan mengenai 
muamalah, perundangan dan arahan-arahan kelslaman semuanya itu adalah tegak 
di atas dasar pengabdian diri kepada Allah SWT. Begitu juga sumber-sumber itu 
semuanya adalah ajaran-ajaran yang telah disampaikan kepada kita oleh Rasulullah 
SAW daripada Tuhannya. 

Dan masyarakat Islam itu ialah masyarakat yang menghayati sepenuhnya 
kaedah-kaedah Islam dan hal-hal yang berkaitan dengannya di dalam kenyataan 
hidupnya; sebab masyarakat tanpa pelaksanaan dan peryelmaan kaedah-kaedah ini 
tidak boleh dipandang sebagai MASYARAKAT ISLAM. 

Selanjutnya pengakuan bahawa tiada Tuhan melainkan Allah (LA ILAAHA 
ILLALLAH) dan Muhammad itu ialah utusan Allah (MUHAMMADUR 
RASULULLAH) adalah kaedah bagi suatu program yang lengkap yang menjadi 
tapak kepada kehidupan umat Islam seluruhnya. Kehidupan secara Islam ini tidak 
akan dapat ditegakkan sebelum kaedah ini ditegakkan terlebih dahulu; seperti juga 
kehidupan secara Islam tidak akan menjadi kehidupan secara Islam dengan 
sebenarnya sekiranya ia ditegakkan di atas kaedah yang lain daripada kaedah ini 
atau pun ia ditegakkan secara tempelan di samping kaedah-kaedah yang lain atau 
pun di samping beberapa kaedah lain yang asing darinya. 

Firman Allah: 

Maksudnya: Tidak ada kekuasaan memerintah itu melainkan kepunyaan Allah 
sahaja. Ia perintah supaya kamu jangan sembah dan mengabdikan diri melainkan 
Dia, kerana yang demikian itu ialah agama yang lurus. 

(Yusoff: 40) 

Firman Allah: 




Maksudnya: "Sesiapa yang taat dan patuhkan Rasul, maka sesungguhnya dia 
telah taat dan patuhkan Allah. " 

(An-Nisaa: 80) 

Pengakuan yang ringkas dan mutlak itu memberikan panduan kepada kita 
untuk membuat kata pemutus mengenai beberapa persoalan pokok mengenai 
hakikat agama ini dan mengenai gerakannya di dalam kenyataan. 

Pengakuan ini memberi panduan kepada kita dalam membuat garis pemisah 
mengenai: 

Pertama : Bentuk dan tabiat masyarakat Islam. 

Kedua : Program pertumbuhan dan perkembangan masyarakat Islam. 

Ketiga : Program Islam dalam menghadapi masyarakat-masyarakat 
jahiliyah. 

Keempat : Program Islam dalam menghadapi kenyataan hidup umat 
manusia seluruhnya. 

yang semuanya ini merupakan masalah pokok dalam program gerakan 
Islam, dulu dan sekarang 

Sesungguhnya ciri pertama yang menentukan bentuk dan tabiat "Masyarakat 
Islam" itu ialah bahawasanya masyarakat itu berdiri dan tegak di atas asas 
mengabdikan diri kepada Allah SWT di dalam semua urusannya. Mengabdikan diri 
yang dijelma dan dibentuk oleh pengakuan dan ikrar bahawa tiada Tuhan 
melainkan Allah dan bahawa Muhamad itu ialah utusan Allah (LAA ILAAHA 
ILLALLAH, MUHAMMADUR RASULUL LAH). 

Pengabdian diri itu hendaklah terjelma di dalam bentuk kepercayaan seperti 
juga di dalam semua syiar-syiar dan simbol-simbol peribadatan, seperti mana juga 
ianya menjelma d dalam peraturan-peraturan dan undang-undang. Sebab bukanlah 
menjadi hamba Allah SWT seorang yang tidak meyakini keesaan dan ketunggalan 
Allah SWT. Firman Allah: 




Maksudnya: "Dan Allah berkata: Janganlah kamu adakan dua Tuhan, kerana 
sesungguhnya Tuhan itu Esa, dan kepadaKulah hendaknya kamu ta.kut. Dan 
bagi-Nyalah apa yang ada di langit dan di bumi, dan bagi-Nyalah ketaatan dergan 
tetap, apakah kepada yang selain dari Allah kamu mahu berbakti?" 



(An Nahl: 51-52) 



Dan bukanlah hamba Allah SWT orang yang mempersembahkan atau pun 
melakukan syiar dan lambang pengabdian kepada yang lain daripada Allah, sama 
ada bersama-sama dengan Allah atau pun secara bersendirian dan tidak bersama- 
sama dengan Allah. 



Firman Allah SWT: 






( 162 ) 



( 163 ) 



Maksudnya: "Katakanlah sesungguhnya sembahyangku dan ibadatku, hidup dan 
matiku adalah kerana Allah Tuhan seru sekalian alam. Tidak ada sekutu bagiNya, 
dan begitulah aku diperintah dan adalah aku orang Islam yang pertama." 

(Al-An'am: 162-163) 

Dan bukanlah hamba Allah SWT orang yang menerima peraturan dan 
undang-undang dari yang lain daripada Allah SWT. Melainkan melalui jalan yang 
Allah telah sampaikan kepada kita, iaitu jalan Rasulullah SAW. 

Firman Allah : 



Maksudnya : "Atau adakah bagi mereka sekutu-sekutu yang mengatur untuk 
mereka sebagai agama, sesuatu yang Allah tak izinkan." 

(as-Syura : 21) 



dan firman Allah SWT lagi : 



Maksudnya : "Dan apa-apa yang diberi oleh Rasul kepada kamu, maka ambillah, 
dan apa-apa yang ia larang kami, maka jauhilah." 



(al-Hasyr : 7) 

Inilah dia masyarakat Islam, masyarakat yang menjelma di dalamnya 
pengabdian diri kepada Allah SWT di dalam kepercayaan anggota-anggotanya dan 
juga di dalam konsep dan gambaran fikiran mereka, seperti juga ia menjelma di 
dalam lambang-lambang hidup dan peribadatan mereka dan malah ia menjelma di 
dalam sistem dan peraturan kemasyarakatan mereka, dan peraturan serta undang- 
undang mereka. Bila mana sahaja sesuatu faktor dari faktor-faktor yang disebutkan 
di atas tadi menyimpang dan tidak menjelma di alam kenyataan, maka dengan itu 
bererti bahawa Islam itu sendri pun sudah menyimpang dan tidak menjelma lagi, 
kerana menyimpang dan tidak menjelmanya rukun Islam yang Pertama, iaitu 
pengakuan bahawa tiada Tuhan melainkan Allah dan bahawa Muhammad itu 
adalah utusan Allah (LA ILAAHA ILL ALL AH MUHAMMADUR RASULULLAH). 

Dan telah pun kita katakan: bahawa pengabdian diri kepada Allah itu 
menjelma di dalam konsep dan gambaran kepercayaan, maka eloklah kita 
perkatakan apakah dia konsep dan gambaran kepercayaan cara Islam itu iaitu 
gambaran yang terjadi di dalam pemikiran manusia sebagai hasil dari 
penerimaannya akan akidah itu dari sumbernya yang sejati, iaitu sumber ILAHI; 
dan yang dengannya manusia itu dapat mengerti dan memahami apakah dia 
hakikat Tuhannya, dan hakikat alam yang dia hidup di dalamnya, baik yang 
nampak dilihat atau pun yang tak nampak dan hakikat dirinya dan hakikat zat 
manusia itu sendiri, yang ia rasakan itu, baik yang nampak atau yang tak nampak; 
dan di samping segala sesuatu ialah hakikat dirinya sendiri, iaitu hakikat manusia 
itu sendiri, kemudian ia sesuaikan semuanya di atas itu dengan perhubungannya 
dengan hakikat ini; perhubungannya dengan Tuhannya yang menjelmakan 
pengabdian dirinya kepada Allah SWT dan perhubungannya dengan alam semesta 
dan peraturan seluruh benda yang hidup di dunia ini, serta setiap peribadi umat 
manusia, perhubungan yang mengambil sumber (atau yang bersumber) dari agama 
Allah, seperti yang disampaikan oleh Rasulullah SAW. Dengan demikian dia 
melaksanakan pengabdian diri kepada Allah SWT dalam bentuk yang meliputi 
seluruh sendi kehidupannya. 

Maka kalaulah telah menjadi ketetapan bahawa inilah dia "Masyarakat 
Islam" itu, maka bagaimanakah pula masyarakat itu boleh tumbuh dan 
bagaimanakah pula program pertumbuhannya? 

Sesungguhnya masyarakat itu tidak akan dapat tegak kecuali bila timbul satu 
perkumpulan (jamaah) manusia yang mengakui pengabdian diri mereka 
sepenuhnya kepada Allah SWT, dan bahawa mereka tidak tunduk dan 
merendahkan diri mereka ke peringkat yang sejajar dengan pengabdian itu kepada 
sesuatu apa pun yang lain daripada Allah SWT di dalam perkara iktikad, gambaran 
hidup dan lambang-lambang keagamaan, tidak tunduk dan merendahkan diri 
kepada yang lain daripada Allah di dalam urusan peraturan hidup dan 
perundangan kemudian mereka bertindak untuk menyusun hidup mereka dengan 
dasar dan asas pengabdian diri dan ketundukan yang sejati, dengan cara 
membersihkan hati dan nadi mereka dari sebarang keyakinan dan kepercayaan 
kepada Tuhan yang lain daripada Allah SWT, baik bersama-sama dengan Allah 
sebagai rakan sekutunya mahupun bersendirian sebagai lawan Allah; di samping 
membersihkan segala lambangnya daripada bertumpu kepada yang lain daripada 
Allah serta membersih dan membebaskan peraturan dan undang-undang hidup 
mereka daripada sebarang sumber pengambilan yang lain daripada Allah. 

Di ketika itulah, ya, di ketika itulah sahaja, perkumpulan atau jamaah itu 
menjadi perkumpulan Islam dan masyarakat yang mereka bentuk itu baru sah 
menjadi masyarakat Islam (Muslim). Ada pun sebelum satu kelompok manusia 
mengaku akan kebersihan dan keikhlasan pengabdian diri mereka kepada Allah 
semata-mata, mengikut cara yang telah disebutkan tadi, maka ketika itu mereka 
masih belum lagi menjadi orang-orang Islam, dan sebelum mereka mengatur 
perkumpulan mereka di atas dasar itu maka perkumpulan mereka pun bukanlah 
suatu perkumpulan Islam ini ialah kerana kaedah dan dasar pertama yang menjadi 
landasan Islam itu ialah pengakuan bahawa tiada Tuhan melainkan Allah dan 
bahawa Muhammad itu utusan Allah (LA ILAAHA ILLALIAH MUHAMMADUR 
RASULULLAH) dari kedua-dua seginya. 

Dengan demikian, maka sebelum daripada difikirkan soal mewujudkan 
sistem masyarakat Islam, dan sebelum daripada mewujudkan masyarakat Islam di 
atas landasan sistem itu perlu dan sayugialah dititik beratkan dahulu kepada 
kebersihan setiap hati nurani si Muslim itu dari mengabdikan diri kepada yang lain 
daripada Allah, dalam sebarang bentuk dan rupa yang telah kita kemukakan tadi, 
dan hendaklah individu yang hati nuraninya itu bersih dan dan suci dari sebarang 
pengabdian diri kepada yang lain daripada Allah itu berkumpul dalam suatu 
Jamaah Islamiyah dan Jemaah yang hati nurani anggota-anggotanya suci bersih dari 
pengabdian diri kepada yang lain daripada Allah di segi iktikad, ibadat dan 
perundangan, dari merekalah akan dapat tumbuh masyarakat Islam, dan akan 
disertai oleh setiap orang yang mahu hidup di dalam masyarakat itu dengan 
akidahnya sendiri ibadatnya sendiri dan syariatnya sendiri yang menjelma dalam 
bentuk pengabdian diri dan ketundukan kepada Allah SWT semata-mata atau 
dengan perkataan lain menjelma dalamnya pengakuan: bahawa tiada Tuhan 
melainkan Allah dan Muharmmad ialah utusan Allah (LA ILAHA ILLALLAH 
MUHAMM ADUR-R ASULULLAH) . 

Begitulah tumbuhnya Jemaah Islamiyah yang ulung dahulu dan telah dapat 
membangunkan masyarakat Islam yang pertama dan demikian pulalah kaedahnya 
pertumbuhan setiap Jemaah Islamiyah di setiap ketika dan tempat dan demikian 
pulalah tumbuhnya setiap masyarakat muslim bila mana dan di mana sahaja pun. 

Sesungguhnya masyarakat Islam itu tumbuh daripada berpindahnya 
beberapa individu dan perkumpulan manusia dari mengabdikan diri kepada yang 
lain daripada Allah, baik bersama-sama.dengan Allah atau pun tanpa Allah, 
kepada mengabdikan diri kepada Allah semata-mata tanpa sebarang kongsi dan 
sekutu bagi-Nya; kemudian daripada pengakuan dan penegasan perkumpulan ini 
hendak menegakkan sistem hidupnya sendiri di atas asas pengabdian itu, ya, 
ketika itulah baru sempurna lahirnya sesuatu yang baru untuk masyarakat yang 
baru, sebagai pecahan daripada masyarakat jahiliyah yang telah sedia ada, yang 
berhadapan dengannya dengan memakai akidah yang baru, sistem hidup yang 
baru, berdasarkan akidah ini yang menjelma di dalamnya dasar Islam yang 
pertama dengan dua rangkaiannya iaitu pengakuan bahawa tiada Tuhan 
melainkan Allah dan bahawa Muhammad itu ialah utusan Allah (LA ILAHA 
ILLALLAH MUHAMMADUR-RASULULLAH). 

Ada kemungkinan masyarakat jahiliyah itu seluruhnya akan menyertai 
masyarakat Islam dan boleh jadi juga tidak, seperti juga masyarakat jahiliyah itu 
boleh berkompromi dengannya seperti mana ia pun boleh memusuhinya, 
walaupun telah menjadi kebiasaan bahawa masyarakat jahiliyah selalu memerangi 
masyarakat Islam. Kebiasaan itu berlaku di peringkat pertumbuhannya (iaitu 
terhadap individu pada pendakwahnya dan juga terhadap perkumpulan dan 
organisasinya mahu pun terhadap masyarakat itu seluruhnya sesudah masyarakat 
itu tumbuh). Inilah yang telah berlaku di sepanjang dakwah Islamiyah sejak dari 
zaman Nabi Nuh hinggalah ke zaman Nabi Muharrmad SAW tanpa kecualinya. 

Memanglah masyarakat Islam itu tidak akan tumbuh dan tak akan lancar 
pertumbuhannya kecuali apabila ianya mempunyai kekuatan yang boleh 
menghadapi dan melawan cabaran dan tekanan dari masyarakat jahiliyah baik 
kekuatan itu berupa kekuatan akidah dan keyakinan, kekuatan peribadi dan 
pertahanan jiwa, kekuatan daya mengatur dan membina masyarakat dan segala 
jenis kekuatan yang mampu menghadapi tekanan masyarakat jahiliyah atau 
mengalahkannya, atau pun sekurang-kurangnya dapat mengimbanginya. 

Tapi apakah dia "masyarakat jahiliyah" itu dan bagaimanakah pula jalan 
program Islam menghadapinya? 

Sesungguhnya "masyarakat jahiliyah" itu ialah setiap masyarakat yamg 
bukan masyarakat Islam! Dan kalau kita hendak membuat definisi atau takrifnya 
yang tepat maka kita katakan: "bahawa masyarakat jahiliyah itu iatah masyarakat 
yang tidak tulen pengabdiannya kepada Allah SWT; pengabdian yang menjelma di 
dalam kepercayaan dan keyakinan di dalam syiar dan lambang peribadatan, juga di 
dalam peraturan dan undang-undang." 

Dengan definisi dan takrif yang terang dan tepat ini maka termasuklah di 
dalam golongan "Masyarakat jahiliyah" itu semua bentuk masyarakat yang ada 
sekarang di permukaan bumi ini. 

Termasuk di dalamnya masyarakat KOMUNIS. 

Pertama : 

Kerana ilhad dan engkamya akan zat Allah SWT dan kerana ia tidak percaya 
dan mengakui wujudnya zat Allah SWT sama sekali, juga kerana ia berpandukan 
"benda" dan "alam". Pun kerana ia merujuk dan meletakkan wujudnya alam ini 
kepada "benda" dan "alam semesta". Juga kerana ia merujukkan aktiviti kehidupan 
manusia dan sejarahnya kepada ekonomi dan alat produksi semata-mata. 

Kedua: 

Kerana ia mendirikan suatu sistem pengabdian diri kepada parti, dengan 
menganggap bahawa pimpinan kolektif itu adalah suatu hakikat sebenarnya yang 
menguasai parti komunis, dan bahawa pimpinan dan pengabdian ibu bukanlah 
sama sekali kepunyaan ALLAH. Kemudian segala aspek dan segi yang berkaitan 
dengan konsep sistem tadi, yang sebenarnya merupakan penghinaan kepada 
martabat dan kehormatan "manusia" dengan menganggap bahawa "keperluan 
asasi" bagi manusia itu sama sahaja dengan keperluan asasi bagi haiwan, iaitu 
makanan, minuman, pakaian, lempat tinggal dan perhubungan jenis (sex) sahaja! 
Dengan tidak membenarkannya mendapatkan keperluan-keperluan rohani yang 
membezakannya dari haiwan. Keperluan rohani itu yang pertamanya ialah 
iktikad akan kebesaran Tuhan dan kebebasan memilih kepercayaan hidup, juga 
kebebasan bersuara yang merupakan aspek penting dari sifat "kemanusiaan", yang 
terganbar di dalam bentuk kebebasan hak milik individu, kebebasan dalam 
lapangan seni, dan hal-hal mengenai soal individu, dan seterusnya semata-mata 
menjadi "alat" kerana sebenarnya di dalam konsep kepercayaan sistem komunis 
adalah menurunkan taraf dan darjat rmanusia menjadi lebih rendah dari haiwan, 
malah tidak lebih daripada menjadi alat sahaja! 

Termasuk juga dalam kategori masyarakat jahiliyah ini ialah masyarakat 
penyembah berhala yang masih banyak kedapatan di India, Jepun, Filipina dan juga 
di Afrika kerana: 

Pertama : 

Konsep dan iktikadnya yang mempertuhankan benda-benda yang lain 
daripada ALLAH SWT, baik sebagai sekutu Allah atau berdiri sendiri dalam bentuk 
persembahan lambang-lambang dan syiar-syiar persembahan kepada dewa-dewa, 
tukang-tukang tilik dan mahaguru-mahaguru dan apa jua selain daripada Allah 
yang dianggap mempunyai sifat ketuhanan juga termasuk di dalamnya sistem- 
sistem peraturan dan undang-undang yang lain daripada peraturan dan undang- 
undang Allah, sama ada peraturan dan undang-undang itu diambil dari kuil-kuil. 

pendeta-pendeta, sami-sami, bomoh-bomoh, tukang-tukang tilik dan mahaguru— 
mahaguru, atau diambil daripada lembaga-lembaga dan badan-badan perundangan 
sekular yang mempunyai kuasa perundangan tanpa berpandu kepada syariat Allah 
dengan pengertian bahawa lembaga-lembaga dan badan-badan itu mempunyai 
kuasa perundangan tertinggi atas nama rakyat atau atas nama parti atau apa jua 
nama pun yang demikian justeru kerana kekuasaan dan pemerintahan itu adalah 
kepunyaan dan hak milik mutlak Allah SWT yang tidak akan boleh didapati 
melainkan melalui panduan dan jalan yang telah digariskan oleh rasul-rasulNya. 

Termasuk dalam kategori masyarakat jahiliyah juga ialah masyarakat Yahudi 
dan Kristian di seluruh muka bumi ini kerana: 

Pertama: 

Konsep dan kepercayaan hidupnya yang menyeleweng dan terpesong, yang 
tidak mentauhidkan Allah SWT dengan sifat-sifat keTuhananNya, malah dijadikan 
bagi-Nya kongsi-kongsi dan sekutu-sekutu di dalam beragam bentuk kesyirikan, 
baik yang berbentuk putera Suci (Tuhan) atau dalam bentuk tiga-tuhan (trinity) atau 
menggambarkan Allah SWT bukan dengan gambaran yang sebenar, dan 
menggambarkan hubungan sifat-sifat Allah berlainan daripada yang sebenarnya. 

Firman Allah : 




Maksudnya: "Dan berkatalah orang Yahudi: "Uzair itu anak Allah" dan 
berkatalah orang-orang Nasrani: "Isa [Al-Masih] itu anak Allah." Yang demikian 
itu adalah omongan mereka dengan mulut mulut mereka, menyerupai perkataan- 
perkataan orang kafir yang dahulu; mudah-mudahan Allah binasakan mereka! 
Bagaimanakah mereka dapat dipalingkan." 



(At-Taubah: 30) 




Maksudnya: "Sesungguhnya telah kafirlah orang-orang yang berkata: "bahawa 
Allah itu ialah yang ketiga daripada tiga [Tuhan] pada hal tidak ada tuhan, 
melainkan Tuhan Yang Tunggal; dan jika mereka tidak berhenti dari apa yang 
mereka katakan, nescaya akan mengenai orang-orang kafir dari mereka itu azab 
yang pedih." 

(Al-Ma'idah: 73) 



Juga firman Allah: 



olh 



Maksudnya: "Dan orang-orang Yahudi itu berkata: "Tangan Allah terbelenggu", 
padahal tangan-tangan merekalah yang terbelenggu, dan dilaknatlah mereka 
dengan [sebab] apa yang telah mereka katakan itu, bahkan kedua tangan Allah 
itu terbuka. Ia membelanjakan sebagaimana yang ia suka." 



(Al-Maidah: 64) 



serta firman Allah SWT: 



flLtfe 









Maksudnya: "Dan telah berkata orang-orang Yahudi dan Nasrani: "Kami ini 
anak-anak Allah dan kekasih-kekasihNya. "Tanyakanlah mereka: "Kalau begitu 
mengapakah Allah itu menyeksa kami dengan sebab dosa-dosa kamu? Bahkan 
kamu itu manusia dari makhluk yang Ia jadikan." 



(Al-Maidah: 18) 

Masyarakat Yahudi dan Kristian masuk di dalam kategori masyarakat 
jahiliyah dengan sebab bentuk, syiar dan juga lambang-lambang keagamaan mereka 
yang berbentuk peribadatan, istiadat-istiadat dan upacara-upacara rasminya yang 
tercetus daripada konsep dan kepercayaan yang menyeleweng dan sesat serta 
menyesatkan. Kemudian lagi masyarakat itu menjadi masyarakat jahiliyah kerana 
sistem hidup, peraturan dan undang-undangnya yang tidak berdasar kepada 
pengabdian diri kepada Allah SWT mengakui hak memerintah dan berkuasa hanya 
kepada Allah SWT dan tidak mengambil kekuasaan daripada syariat dan panduan 
Ilahi; malah mereka dirikan badan-badan dan lembaga yang terdiri daripada 
manusia yang diberi hak kekuasaan tertinggi, sedang hak kekuasaan tertinggi itu 
adalah kepunyaan mutlak Allah SWT dan sejak dahulu lagi Allah SWT telah cap 
mereka kufur dan syirik kerana mereka telah memberikan hak itu kepada para 
padri, pendeta dan rahib agama mereka untuk membuat peraturan dan undang- 
undang dari pihak diri mereka (padri pendeta dan rahib) itu sendiri, peraturan dan 
undang-undang yang mesti diterima dan dipatuhi oleh para penganut dan pengikut 
agama itu. 

Firman Allah SWT: 











Maksudnya: "Mereka itu telah menjadikan padri-padri, pendeta-pendeta dan 
rahib-rahib agama mereka sebagai Tuhan-tuhan selain daripada Allah dan juga 
mereka menjadikan Al-Masih putera Maryam itu sebagai Tuhan sedangkan 
mereka tidak diperintah melainkan supaya mereka menyembah Tuhan Yang 
Satu. Tuhan Yang tiada lagi Tuhan selain daripada-Nya. Maha sucilah la dari apa 
yang mereka sekutukan itu." 



(Baraah: 31) 

Sedangkan orang Yahudi dan Nasrani tidak beriktikad dan menganggap para 
pendeta dan rahib agama mereka itu sebagai Tuhan yang mereka sembah, juga 
mereka tidak melakukan ibadat kepada para pendeta dan rahib itu, mereka hanya 
sekadar mengakui bahawa pendeta-pendeta dan rahib-rahib itu mempunyai hak 
dan kuasa dalam soal pemerintahan dan kekuasaan negara, dan mereka patuh 
sahaja menerima apa yang diputuskan oleh para pendeta dan rahib itu, walaupun 
dalam perkara yang tidak diizinkan oleh Allah sama sekali. Oleh sebab itulah 
mereka itu layak disifatkan sebagai syirik dan kufur. 

Dan akhir sekali termasuklah juga di dalam kategori masyarakat jahiliyah itu 
masyarakat-masyarakat yang menganggap bahawa mereka kononnya "Masyarakat 
Islam". 

Masyarakat-masyarakat ini masuk ke dalam lingkungan ini tidak kerana ia 
percaya dan beriktikad seorang yang lain daripada Allah sebagai mnempunyai sifat 
ketuhanan; bukan pula kerana ia melakukan sebarang jenis ibadat kepada yang lain 
daripada Allah; tapi ia termasuk di dalam kategori masyarakat jahiliyah kerana ia 
tidak menumpu dan membulatkan pengabdian dirinya kepada Allah SWT di dalam 
sistem hidupnya; dan ia - walaupun tidak beriktikad ketuhanan sesuatu apa pun 
yang lain daripada Allah - tetapi ia telah memberikan salah satu sifat paling 
istimewa kepunyaan Allah SWT kepada yang lain daripadanya-Nya, lalu ia rela 
tunduk (dan patuh kepada keputusan dan hukuman serta pemerintahan yang lain 
daripada Allah; dan ia menerima segala peraturan dan undang-undangnya, nilai- 
nilai dan pertimbangannya, adat resam dan kebudayaannya dalam hampir seluruh 
asas dan dasar kehidupannya. 

Sedangkan Allah SWT telah pun berfirman mengenai sifat-sifat orang yang 
memerintah seperti itu: 

Maksudnya: "Kerana barang siapa sahaja yang tidak menghukum dan 
memerintah dengan hukum [apa] yang diturunkan oleh Allah, maka adalah 
mereka itu orang-orang yang kafir." 



(A1 Maidah: 44) 



Juga Allah SWT telah berfirman, mengenai sifat orang-orang yang diperintah 
(rakyat jelata). 




Maksudnya: "Tidakkah engkau fikirkan [kesesatan] orang-orang yang mendakwa 
bahawasanya mereka beriman kepada [AI-Quran] yang diturunkan kepadamu 
dan kepada kitab yang diturunkan sebelummu, pada hal mereka suka hendak 
berhakim kepada taghut [syaitan]? Sedangkan mereka telah diperintahkan 
supaya kufur [engkar] kepadanya, tetapi syaitan ingin menyesatkan mereka 
dengan kesesatan yang lauh. Dan apabila katakan kepada mereka: "Marilah 
[berhakim] kepada hukum Al-Quran yang diturunkan oleh Allah dan kepada 
[hukum] Rasul Allah", engkau dapat lihat orang-orang munafiq itu berpaling 
darimu dengan sungguh-sungguh. Tetapi bagaimana halnya apabila satu bahaya 
mengenai mereka dengan sebab apa yang diperbuat oleh tangan-tangan mereka, 
kemudian mereka datang kepadamu bersumpah dengan nama Allah: "Kami tidak 
maksudkan melainkan kebaikan dan perdamaian." Mereka itu ialah orang yang 
Allah telah tahu apa yang ada di dalam hati mereka. Lantaran itu hendaklah 
engkau berpaling dari mereka tetapi nasihatilah mereka dan katakan kepada 
mereka perkataan yang memberi kesan pada mengubah apa-apa ada di hati-hati 
mereka. Dan Kami tidak utus seorang pun Rasul melainkan untuk ditaati dengan 
izin Allah; dan jika mereka, sesudah menganiayai diri mereka sendiri, datang 
kepadamu, lalu mereka minta ampun kepada Allah, dan Rasul juga mintakan 
ampun bagi mereka, nescaya mereka dapati Allah itu Penerima taubat. 

Penyayang. Tetapi tidak! Demi Tuhanmu mereka tidak disifat beriman hingga 
mereka jadikanmu sebagai hakim dalam apa-apa yang mereka berselisihan di 
antara mereka, kemudian mereka tidak merasa sesuatu keberatan di hati-hati 
mereka tentang apa yang engkau telah putuskan serta mereka menerima 
keputusan dengan sepenuh-penuhnya." 



(An Nisa' : 60-65) 

Maka sebagaimana Allah SWT telah mensifatkan orang-orang Yahudi dan 
Nasrani tadi dengan sifat syirik dan kufur, serta terpesong juga tersasul dari 
pengabdian diri kepada Allah, kerana mereka menjadikan padri-padri, pendeta- 
pendeta dan rahib-rahib mereka, sebagai tuhan-tuhan selain daripada ALLAH maka 
demikian jugalah halnya dengan orang-orang yang menamakan diri mereka sebagai 
ORANG-ORANG ISLAM kepada pengikut-pengikut mereka. Dan Allah anggap 
orang Nasrani itu syirik kerana menganggap Isa putera Maryam sebagai Tuhan 
yang mereka sembah dan mereka puja; itu sudah bererti keluar dari sifat 
pengabdian kepada Allah dan juga dari pengakuan bahawa: tiada Tuhan melainkan 
Allah. Dan ini (orang Islam) sama sahaja dengan mereka (Yahudi dan Nasrani), iaitu 
mengeluarkan diri daripada pengabdian kepada Allah sahaja dan dengan demikian 
keluar daripada agama ini (Islam) dan keluar daripada pengakuan: tiada Tuhan 
melainkan Allah dan Muhammad itu utusan Allah (LA ILAHA ILLALLAH 
MUHAMM ADUR-R ASULULL AH) . 

Dan masyarakat itu, setengahnya ada pula yang mengaku berterus terang 
tentang sifat sekularnya dan menganggap bahawa perkara-perkara duniawi itu di 
atas landasan "sains" semata-mata, dengan anggapan bahawa sains (benda) itu 
bertentangan dengan benda-benda ghaib, sedangkan sangkaan itu adalah satu 
sangkaan karut yang hanya ada pada orang yang jahil sahaja. Manakala sebahagian 
lagi masyarakat itu ada yang mengakui dan mematuhi pemerintahan praktikal yang 
lain daripada Allah yang dapat membuat undang-undang mengikut kehendaknya 
sendiri, dan dirinya sendiri lalu mendakwa bahawa "inilah dia pemerintahan 
Tuhan"; sedangkan itu semua adalah sama-sama tidak berdiri di atas pengabdian 
diri kepada Allah SWT. 

Jikalau ini telah temyata, maka sikap Islam mengenai masyarakat-masyarakat 
jahiliyah itu semuanya adalah dapat ditegaskan melalui ungkap kata yang satu 
sahaja iaitu: "Bahawa Islam menolak dan tidak mengakui 'keislaman' masyarakat 
sepenuhnya"; dan menolak sahnya masyarakat itu mengikut nilai Islam. 

Sesungguhnya Islam itu tidak memandang kepada simbol dan kepada judul 
yang ditonjolkan oleh masyarakat itu, kerana semuanya itu berpadu di dalam suatu 
hakikat sahaja, iaitu bahawa kehidupan di dalam masyarakat itu tidak tegak di atas 
dasar pengabdian diri sepenuhnya kepada Allah dan semuanya itu bertemu di 
dalam suatu hakikat yang menyatukan semuanya, iaitu hakikat Jahiliyah. 

Dan ini membawa kita kepada persoalan yang penghabisan, iaitu jalan 
program Islam dalam menghadapi realiti umat manusia seluruhnya hari ini, besok 

dan seterusnya hingga ke akhir zaman dan di sinilah amat berguna sekali huraian 
dan penjelasan kita mengenai "bentuk masyarakat Islam" yang kita huraikan tadi 
tentang tabiat masyarakat Islam itu yang dibangunkan di atas asas pengabdian diri 
sepenuhnya kepada Allah SWT di dalam semua urusan. 

Sesungguhnya penegasan tabiat dan sifat ini akan dapat memberikan 
jawapan yang tepat mengenai pertanyaan berikut: Apakah asal usul yang menjadi 
sandaran kepada hidup manusia? Adakah asal dan di atas apa hidup manusia itu 
ditegakkan? Adakah asal agama Allah dan programnya untuk dihayati? Atau 
adakah asal itu bersandar kepada realiti hidup manusia itu sendiri dalam bentuk 
yang bagaimanapun? 

Sebenamya Islam telah pun memberikan jawapan yang tegas dan nyata 
kepada pertanyaan-pertanyaan di atas itu, tanpa keraguan dan dalih sesaat jua pun, 
iaitu bahawa asal usul segala sesuatu yang wajib dirujukkan segala sesuatu dan 
wajib dipercayai ialah: agama Allah dan programnya untuk dihayati, iaitu 
pengakuan TIADA TUHAN MELAINKAN ALLAH DAN MUHAMMAD ITU 
UTUSAN ALLAH (LA ILL AHA ILL ALL AH MUHAMMADUR-RASULULLAH); 
itulah rukun utama dalam Islam, yang tidak dapat ditegak dan ditunaikan semua 
rukun-rukun lain kecuali di atas usul ini dan bahawasanya pengabdian diri kepada 
Allah serta kepatuhan menerimanya dalam bentuk dan cara mengambilnya 
daripada Rasulullah SAW yang juga tidak akan sah kecuali apabila benar-benar 
diakui asal usul ini, disertai dengan kepatuhan sungguth-sungguh dan tegas, tanpa 
dalih apa pun. 

Firman Allah: 






Maksudnya: "Dan apa-apa yang diberi oleh Rasul kepada kamu, maka ambillah 
dengan sepenuhnya, dan apa-apa yang ia larang kamu, maka jauhilah 
seluruhnya." 



(A1 Hasyr : 7) 



Kemudian Islam menanyakan pula: 






Maksudnya: "Adakah kamu yang lebih mengetahui. Ataukah Allah yang lebih 
mengetahui?" 



dan ia menjawab pula: 



Syed Qutb 



85 




Petunjuk Sepanjang Jalan 




Maksudnya: "Allah itu Maha Mengetahui sedangkan kamu tidak tahu." 

dan: 




Maksudnya: "Dan kamu tidak diberikan ilmu pengetahuan itu melainkan sedikit 
sahaja." 

Allah Yang Maha Mengetahui, juga Yang Menjadikan segala sesuatu dan 
memberi rezeki mereka; ialah Tuhan Yang Memerintah dan Menentukan dan 
agama-Nya yang menjadi panduan untuk dihayati adalah asal usul yang, menjadi 
tempat kembalinya segala sesuatu mengenai kehidupan. Adapun situasi kehidupan 
manusia, teori-teori dan mazhab-mazhab pemikiran mereka boleh jadi 
menyeleweng dan rosak kerana ia tegak semata-mata di alas dasar ilmu 
pengetahuan manusia yang dangkal dan cetek seperti yang disifatkan oleh Al- 
Quran sebagai dikumiakan dengan ilmu pengetahuan yang sedikit sahaja. 

Agama Allah itu bukanlah sesuatu yang kabur dan programnya untuk 
dihayati bukanlah sesuatu yang pragmatis. Ia sangat tegas dengan rangkaian yang 
kedua MUHAMMADUR-RASULULLAH (Muhammad itu utusan Allah) ia adalah 
terlingkung di dalam apa yang telah disampaikan oleh Rasulullah SAW dengan nas 
(textnya) di dalam perkara-perkara pokok dan dasar. Sekiranya di sana terdapat nas 
maka nas itulah yang menjadi hukum dan keputusan dan tidak ada jalan untuk 
ijtihad; tetapi kalau di sana tiada nas, maka tibalah peranan dan giliran ijtihad, 
menurut patokan dan dasar-dasar yang telah ditetapkan di dalam panduan Allah 
SWT sendiri bukan menurut kecenderungan hawa nafsu dan kemahuan manusia. 

Firman Allah : 



Maksudnya: "Maka sekiranya kamu berbantahan di dalam satu perkara, 
hendaklah kamu kembalikan dia kepada Allah dan Rasul." 



(An Nisa': 59) 

Dan dasar-dasar yang telah ditetapkan untuk diijtihadkan dan diistinbat juga 
telah digariskan dengan terang dan nyata dan malah dikenal serta diketahui umum, 
bukan sesuatu yang kabur dan pragmatis tiada seorang pun yang berhak 
mengatakan bahawa sesuatu yang dia putuskan itu "ini ketetapan Allah", yang 
dilakukannya melainkan sehingga hukum dan keputusan itu sesuai dan secocok 

dengan apa yang digaris oleh Allah, dan bahawa sumber kekuasaan dan keputusan 
itu ialah Allah SWT, bukan RAKYAT dan juga bukan PARTI, pun juga bukan 
sebarang manusia, segala apa jua pun hendaklah dirujukkan kepada kitab Allah dan 
Sunnah Rasul-Nya untuk mengetahui apa yang dikehendaki oleh Allah SWT; dan 
ini tidak akan didapati oleh setiap orang pun yang ingin mendakwa dirinya 
mempunyai sebarang kuasa dengan menggunakan nama Allah, seperti yang 
terkenal di Eropah pada suatu ketika yang lampau dengan nama TEOKRASI atau 
PEMERINTAHAN SUCI dan hal-hal seperti ini tidak ada sedikit pun di dalam 
Islam, dan tiada seorang pun yang berhak atas nama Allah melainkan RasulNya 
SAW dan hanya di sana ada nas-nas tertentu yang menentukan apa yang diperintah 
oleh Allah SWT. 

Sesungguhnya perkataan "agama untuk realiti" dflSp telah disalah- 
gunakan dan disalah-ertikan. Memang benarlah bahawa agama itu untuk realiti, 
tetapi realiti yang bagaimanakah? 

Yang sebenarnya realiti yang boleh diterima itu ialah realiti yang telah 
ditumbuhkan oleh agama itu sendiri, mengikut panduan dan jalannya, selaras 
dengan fitrah manusia yang semula jadi, yang melaksanakan keperluan-keperluan 
"manusia" yang sebenarnya. Keperluan-keperluan yang telah diputuskan oleh Allah 
yang menciptakannya kerana Allah Maha Mengetahui tentang apa yang 
dijadikannya. 

Firman Allah: 



Maksudnya: "Tidakkah [Tuhan] yang menjadikan itu tahu, sedangkan Ialah yang 
Halus, Yang Dasar." 



(A1 Mulk: 14) 

Dan agama itu tidak menghadapi apa jua realiti untuk menerimanya begitu 
sahaja dan mencari sandaran daripada hukum-hukumnya sendiri, dan untuk 
mencari sandaran daripada hukum syarak untuk dijadikan sebagai ungkapan kata 
yang dipinjam! Tetapi agama itu menghadapi realiti untuk membuat pertimbangan 
sesuai dengan neracanya. Ia menerima apa yang diterimanya dan memansukh apa 
yang dimansukhkannya; dan ia akan mengadakan suatu realiti yang lain kalau 
didapatinya realiti yang sedang wujud itu tidak sesuai. Realiti yang dibikin oleh 
agama itulah realiti yang sebenarnya. Inilah pengertian yang sebenarnya bahawa 
Islam itu agama untuk realiti; atau itulah yang sepatutnya dimengerti benar-benar. 

Mungkin di sini timbul satu soalan pula: "Bukankah muslihat dan 
kepentingan umat manusia itu yang mesti membentuk realiti untuk mereka?" 

Dalam hal ini perlu kita kembali kepada pokok pangkal persoalan dan perlu 
kita kembali kepada pertanyaan yang dibuat dan dijawab sendiri oleh Islam: 

Adakah. kamu yang lebih mengerti, ataukah Allah yang Lebih Mengetahui? 

dan: 




Dan Allahlah Yang Maha Mengetahui sedangkan kamu tidak tahu. 

Sesungguhnya muslihat dan kepentingan umat manusia itu sudah pun 
tercakup di dalam agama dan peraturan Allah, seperti yang diturunkan Allah, dan 
seperti yang disampaikan oleh Rasulullah SAW. Sekiranya ternampak oleh manusia 
pada suatu ketika bahawa muslihat mereka berlainan dengan apa yang disyariatkan 
oleh Allah, maka jelaskan bahawa manusia itu sesat dan tersasul kerana 
beranggapan seperti itu. 



Allah SWT telah berfirman: 




Maksudnya: "Mereka hanya menurut sangkaan dan mengikut apa yang 
diinginkan oleh hawa nafsu mereka, pada hal sesungguhnya telah datang kepada 
mereka petunjuk dari Tuhan mereka. Atau apakah manusia itu akan mendapat 
apa-apa yang ia mahu. Maka kepunyaan Allahlah akhirat dan dunia." 

(an-Najm: 23-25) 

Dan kafirlah sesiapa jua yang mendakwa bahawa muslihatnya berlawanan 
dengan apa yang telah disyariatkan deh Allah SWT, dan orang seperti itu tidak 
kekal di dalam Islam walau sesaat pun. 

UNDANG-UNDANG UNIVERSAL 



Ketika Islam menerapkan akidah ke dalam hati nurani dan dalam realiti 
hidup umat manusia, berdasarkan pengabdian sepenuhnya kepada Allah; ketika 
Islam menjadikan pengabdian itu menjelma di dalam bentuk iktikad, ibadat dan 
undang-undang (syariat) yang searas, maka ia berpendapat bahawa pengabdian 
kepada Allah sahaja itu adalah merupakan bukti yang praktikal dari syahadat "LA 
ILAAHA ILLALLAH" dan ia berperdapat bahawa menatang terima cara dan 
kaedah pengabdian kepada Allah ini daripada Rasulullah SAW sahaja adalah 
merupekan bukti praktikal dari syahadah "MUHAMADUR RASULULLAH". 

Ketika Islam menegakkan binaannya di atas asas ini, iaitu asas syahadah LA 
ILAAHA ILLALLAH dan syahadah MUHAMMADUR RASULLAH di dalam 
program hidup Islam. Syahadah itu menggambarkan ciri program itu. 
Sesungguhnya ketika ia menegakkan binaannya di atas program dan peraturan 
hidup yang lain yang pernah dikenal oleh umat manusia sesungguhnya ketika 
itulah Islam menegakkan suatu asas yang sangat lengkap mengenai wujud sejagat, 
bukan wujud umat manusia sahaja. 



Sebenamya konsep Islam itu tegak di atas asas bahawa seluruh wujud ini 
adalah kepunyaan Allah, bila mana telah diarah oleh iradat Allah supaya ia terjadi 
maka terjadilah ia. Allah telah kurnia kepadanya peraturan bagi perjalanan dan 
perputarannya, maka ia berjalan dan berputar mengikut peraturan yang telah Allah 
kurniakan dengan teratur rapi: 



Firman Allah: 






Maksudnya: "Sesungguhnya perkataan Kami terhadap sesuatu apabila Kami 
menghendakinya, Kami hanya mengatakan kepadanya "Jadilah" maka jadilah 
ia." 



(An-Nahl: 40) 



Dan firman: 



Syed Qutb 



89 



Petunjuk Sepanjang Jalan 



Maksudnya: "Dan Dia telah menciptakan segala sesuatu, dan Dia menetapkan 
ukurannya dengan serapi-rapinya." 



(Al-Furqan: 2) 

Sesungguhnya di sebalik wujudnya alam ini ada suatu kuasa yang 
mengendalikannya dan ada suatu kuasa yang menggerakkannya, ada suatu 
peraturan yang mengisi dan mengatur seluruh sendi wujud ini, yang mengatur 
langkah dan geraknya satu persatu; dengan adanya kuasa yang mengatur dan 
peraturan yang mengendalikan perjalanannya itu, maka seluruh alam ini dapat 
berjalan dan bergerak dengan baik, tidak berlaga dan tidak bertabrakan antara satu 
sama lain, serta tidak berhenti-henti perjalanannya yang teratur rapi itu, terus 
menerus sepanjang zaman hingga tibalah suatu ketika kelak, yang ditentukan oleh 
iradat Allah. Demikianlah halnya wujud seluruh alam, tetap mematuhi iradat dan 
arahan Allah dengan teratur rapi, tiada cacat cela, tiada pertembungan dan 
pergeseran antara satu sama lain, patuh tunduk melakukan perintah Ilahi, tidak 
terlintas pun oleh seluruh alam itu untuk durhaka kepada Allah, untuk melanggar 
perintah-Nya. Oleh sebab itulah maka alam ini terus berjalan dengan selamat, 
kecuali bila tiba iradat Allah untuk melakukan segala sesuatu maka iradat Allah itu 
pasti berlaku. 

Firman: 




Maksudnya: "Sesungguhnya Tuhan kamu ialah Allah yang telah menciptakan 
langit dan bumi dalam enam masa, lalu Dia bersemayam di atas arasy. Dia 
menutupkan malam kepada siang yang mengikutinya dengan cepat dan 
[diciptakan-Nya pula] matahari, bulan dan bintang-b intang [masing-masing] 
tunduk kepada perintah-Nya. Ingatlah, kuasa memerintah dan adalah milik Allah 
sahaja. Maha Suci Allah, Tuhan Semesta alam." 



(Al-A'Raaf: 54) 

Manusia adalah sebahagian daripada wujud yang berbentuk alam ini. 
Undang-undang yang mengatur fitrah semula jadi manusia tidaklah lain daripada 
undang-undang yang mengatur perjalanan alam semesta, yang mengatur perjalanan 
wujud sejagat sebab undang-undang itu telah diciptakan Allah seperti juga seluruh 
wujud ini dicipta oleh Allah dan manusia pun adalah sejenis makhluk ciptaan Allah 
juga tiada sebarang keistimewaan yang dianugerah kepadanya yang menyebabkan 
dia menjadi "manusia". Dia menjadi manusia ialah semata-mata atas iradat Allah. 
Dari segi bentuk badannya yang lahir pun, manusia pasti terpaksa tunduk di bawah 

undang-undang alam semesta, sama ada manusia itu suka atau tak suka, sama ada 
dia mahu atau tak mahu, dia pasti terpaksa tunduk kepada undang-undang yanq 
Allah kurniakan untuk alam semesta. Bukankah Allah yang telah mencipta dan 
menjadikan dia itu "manusia?" Bukankah Tuhan yang mengurniakan hidup di 
dalam alamnya yang luas terbentang ini? Ya, Allahlah Tuhan yang menciptakannya 
daripada alam "tiada" kepada alam "ada", dengan iradat-Nya (Tuhan), bukan 
dengan kehendak manusia itu sendiri dan bukan pula dengan kehendak ayah dan 
ibunya - walaupun ayah dan ibu itu bertemu dan bersatu jasmani - tapi mereka 
tidak berdaya dan tiada upaya untuk menentukan wujud dan lahirnya manusia itu. 
Manusia dilahirkan mengikut peraturan yang telah diciptakan Allah mengikut 
jangka waktu tertentu, mengikut waktu mengandung dan kaedah kelahiran bayi 
yang ditakdirkan oleh Allah. Dia bernafas dan menyedut udara mengikut cara dan 
kadar yang ditentukan oleh Allah. Dia ketawa dan menangis, dia merasa gembira 
dan kecewa, dia merasa senang dan susah, dia merasa nikmat dan derita, dia merasa 
lapar dan dahaga, dia makan dan minum - atau dengan ungkapan lain dia hidup 
mengikut iradat dan peraturan Allah, tanpa daya dan usahanya sendiri. Di dalam 
hal ini, di dalam dia menjalani hidupnya sepanjang hayat, manusia sama sahaja 
dengan seluruh alam yang wujud ini, iaitu sama patuh kepada kudrat dan iradat 
Allah, sama menghayati undang-undang dan peraturan yang telah Allah cipta dan 
kurniakan untuk seluruh alam. 

Allah yang telah menciptakan wujud alam ini dan Allah yang telah 
menciptakan umat manusia, juga yang telah menciptakan undang-undang dan 
peraturan untuk dipatuhi dan dihayati oleh alam dan marusia. Allahlah juga telah 
menetapkan untuk umat manusia itu SYARIAT untuk mengatur seluruh hidup di 
dalam bidang pentadbiran dan pemerintah negara, supaya sesuai dan selaras 
dengan fitrah hidupnya. Manakala "Syariat" itu pula, pada hakikatnya, adalah 
sebahagian daripada undang-undang umum Allah mengenai tabiat semula jadi 
umat manusia itu dan tabiat semula jadi (fitrah) seluruh wujud ini. 

Tiada satu pun kalimat Allah, tiada satu pun suruhanNya, tiada satu pun 
laranganNya, tiada satu pun janji gembira dan janji ancamanNya, tiada suatu pun 
arahan dan panduanNya, tiada suatu pun undang-undang dan syariatNya, 
melainkan semua itu adalah merupakan bahagian-bahagian dari undang-undang 
umum Allah, yang secara automatisnya sesuai dengan undang-undang yang kita 
namakan sekarang sebagai "undang-undang alam", iaitu undang-undang Ilahi 
mengenai perkembangan dan perjalanan alam, kita saksikan terus menerus 
terlaksana setiap detik mengikut tabiat dan fitrah semula jadi yang azali, terlaksana 
dengan baik dan rapi, dengan qadar dan limpah kurnia Allah. 

Manakala "SYARIAT" yang Allah tentukan untuk mengatur hidup umat 
manusia adalah suatu syariat dan undang-undang universal, sesuai dengan 
perkembangan dan perjalanan alam, dengan pengertian bahawa ia berhubungan 
dengan undang-undang umum alam semesta, dengan demikian maka 
perseimbangan antara semua undang-undang itu berlaku dengan baiknya bila 
terjadi keselarasan semua itu di dalam hidup umat manusia dan dalam gerak alam 

tempat manusia itu tumpang berteduh. Perseimbangan antara semuanya adalah 
merupakan keperluan asasi dalam perlaksanaan undang-undang yang memerintah 
dan menguasai fitrah semula jadi umat manusia dan undang-undang yang 
memerintah urusan hidup lahiriah mereka. Memang terlalu penting hubungan erat 
di antara urusan batin dan urusan lahir di dalam hidup manusia. 

Bila sahaja umat manusia tidak berupaya memahami semua peraturan alam 
dan tidak berdaya pula mengerti undang-undang umum itu, - malah undang- 
undang yang mengatur fitrah mereka sendiri - maka dengan demikian sama ada 
meraka mahu atau tidak - berertilah bahawa mereka tidak berupaya mengatur 
semua hidup mereka sebagai umat manusia yang dapat memelihara perimbangan 
antara perjalanan hidup umat manusia dengan alam semesta, malah di antara hidup 
mereka yang hakiki dengan hidup mereka yang lahiriah. Yang dapat menguasai dan 
memiliki perimbangan itu semua bukanlah manusia, tetapi Allah yang mencipta 
alam ini dan Allah yang mencipta seluruh umat manusia. Allah yang mengatur 
urusan alam semesta dan mengatur urusan umat manusia berdasarkan undang- 
undangNya yang unik dan syariatNya yang telah ditentukan dan telah diridhaiNya. 

Dengan demikian maka mematuhi dan mengamalkan syariat Allah adalah 
menjadi kewajipan utama bagi tercapainya "perseimbangan" itu, di samping 
kewajipan melaksanakan Islam dari segi akidah dan konsep hidup; sebab tidak akan 
wujud Islam sama sekali di dalam hidup individu atau organisasi, melainkan 
dengan cara memurnikan pengabdian diri kepada Allah SWT dan menerima 
daripada Rasulullah SAW sahaja tentang peraturan dan cara melaksanakan 
pengabdian itu, supaya terlaksana kehendak rukun islam yang pertama, syahadah 
bahawa tiada Tuhan yang lain daripada Allah (LA ILAAHA ILLALLAH) dan 
Muhammad pesuruh Allah (MUHAMMADUR RASULULLAH). 

Pelaksanaan perseimbangan yang mutlak di antara hidup umat manusia 
dengan undang-undang alam semesta sudah pasti akan membawa kebaikan dan 
kebahagiaan umat manusia sendiri. Mereka akan hidup aman damai dan bahagia 
bersama-sama dengan alam dan bersama diri mereka sendiri, sebab keamanan dan 
keselamatan bersama dengan alam ini akan terjadi bila sahaja gerak umat manusia 
itu selaras dengan gerak seluruh alam, apabila selaras matlamat perjalanan manusia 
dengan matlamat perjalanan alam semesta. Manakala keamanan untuk diri manusia 
sendiri pula akan terdapat dari perseimbangan gerak lahir manusia dengan fitrah 
semula jadi mereak. Perseimbangan itu akan melahirkan pertalian antara umat 
manusia dengan segenap aktiviti mereka. Pada ketika itu mereaka berjalan melalui 
sebuah lebuhraya, sama-sama berpandukan syariat Ilahi. 

Kebaikan dan kebahagiaan umat manusia akan dapat terlaksana dari 
wujudnya perseimbangan gerak lahir dengan gerak batin manusia, perseimbangan 
antara kedua gerak manusia dengan gerak alam semesta, berpedomankan syariat 
Ilahi untuk seluruh alam. 

Yang menentang syriat Allah itu adalah hawa nafsu syahwat manusia yang 
jahat dan durjana. 

Firman Allah SWT: 






l#jB)dE&£ 

Maksudnya: "Andai kata kebenaran itu menurut dan tunduk kepada hawa nafsu 
mereka pasti binasalah langit dan bumi ini, dan semua yang ada di dalamnya." 

(Al-Mu'minuun: 71) 

Seterusnya konsep Islam itu menyatukan kebenaran yang menjadi tapak 
agama ini dengan kebenaran yang menjadi asas bagi langit dan bumi dan juga 
menjadi panduan dan pedoman bagi seluruh urusan dunia dan akhirat, yang 
dihitung oleh dari dimurkai-Nya setiap orang yang berani melanggarnya. Itulah dia 
kebenaran yang tunggal, tiada dua baginya, kebenaran yang menjadi undang- 
undang alam semesta, undang-undang yang Allah diridai untuk seluruh alam 
kebenaran yang mesti diikut dan dipatuhi oleh seluruh maujud yang tumpang 
berteduh di bawah bayangan alam semesta ciptaan Allah ini. 



Firman Allah: 




Maksudnya: "Sesungguhnya Kami telah turunkan kepada kamu sebuah kitab 
yang di dalamnya terdapat sebab-sebab kemuliaan bagimu. Maka adakah kamu 
tidak memahaminya? Dan beberapa banyak [penduduk] negeri-negeri yang zalim 
yang telah Kami binasakan, dan Kami adakan sesudah mereka itu suatu kaum 
yang lain [sebagai penggantinya]. Dan manakala yang zalim itu merasai azab 
Kami, tiba-tiba mereka lari tergesa-gesa daripadanya. [Dikatakanlah kepada 
mereka] Janganlah kamu lari tergesa-gesa, kembalilah kamu kepada nikmat yang 

telah kamu rasakan dan kepada tempat-tempat kediamanmu [yang baik] supaya 
kamu ditanya. Mereka berkata: "Aduhai, celaka kami, sesungguhnya kami orang- 
orang yang zalim." Maka tetaplah demikian keluhan mereka sehingga Kami 
jadikan mereka sebagai tanaman yang telah dituai, yang tidak dapat hidup lagi. 
Dan tidaklah Kami ciptakan langit dan bumi dan segala yang di antara keduanya 
untuk bermain-main. Sekiranya kami membuat sesuatu permainan, tentulah 
Kami membuatnya dari sisi Kami. Jika Kami menghendaki berbuat demikian 
[tentulah Kami telah melakukannya]. Tetapi Kami lontarkan yang hak kepada 
yang batil dan yang hak itu menghancurkannya, maka dengan serta merta yang 
batil itu lenyap dan kecelakaanlah bagimu disebabkan kamu mensifati [Allah 
dengan sifat sifat yang tidak layak bagi-Nya]. Dan kepunyaan-Nyalah segala yang 
di langit dan di bumi dan [Malaikat-malaikat] yang di sisi-Nya, mereka tiada 
mempunyai rasa angkuh untuk menyembah-Nya, dan tiada [pula] merasa letih. 
Mereka selalu bertasbih malam dan siang tiada henti-hentinya". 



(Al-Anbia': 10-20) 

Sememangnya fitrah umat manusia itu faham dan mengerti akan kebenaran 
ini, sebab tabiat kejadian fitrah dan tabiat kejadian alam semesta sendiri ada di 
sekelilingnya, memberi ilham kepada fitrah itu bahawa seluruh wujud ini tegak di 
atas asas kebenaran (hak); dan kebenaran itu bersebati dengannya. Kebenaran tegak 
di atas asas undang-undang yang tidak pernah goncang dan tidak pernah ralat 
pusingannya, juga tidak pernah bertelagah sesama sendiri, tidak berjalan secara 
tiba-tiba sahaja tanpa panduan, apa lagi berjalan mengikut dorongan hawa nafsu! Ia 
berjalan mengikut undang-undang dan peraturan yang lengkap. Pertentangan boleh 
sahaja terjadi - antara umat manusia dengan fitrahnya - bila sahaja umat manusia itu 
menyeleweng dari kebenaran yang tersembunyi di sebalik fitrahnya, dengan 
dorongan dan godaan hawa nafsu syaitan keparat. Pertentangan antara manusia 
dengan fitrah akan terus berlaku bila mana sahaja umat manusia mencedok syariat 
dan undang-undang hidupnya dari sumber hawa nafsu berajakan iblis mal'un; 
apabila sahaja umat manusia tidak berpandu kepada undang-undang dan syariat 
Allah, apabila umat manusia tidak.patuh kepada Allah, seperti yang wajib 
dilakukan oleh segenap penghuni alam semesta ini. 

Pertentangan sepreti ini sering juga terjadi di antara individu dengan 
individu, organisasi dengan organisasi, bangsa dengan bangsa, di setiap zaman dan 
generasi, seperti mana juga pertentangan itu boleh berlaku di antara umat manusia 
denagn alam semesta. Sebagai hasilnya kekayaan dan perbendaharaan alam yang 
sepatutnya diolah untuk kebahagiaan umat manusia, bertukar fungsi menjadi bahan 
pemusnah tamadun umat manusia. 

Dengan penjelasan dan huraian di atas nyatalah bahawa soal melaksanakan 
syariat dan undang-undang Allah di dalam hidup di dunia ini bukanlah semata- 
mata bererti soal mencari bekal hidup bahagia di akhirat sahaja, bukan setakat itu 
sahaja kerana dunia dan akhirat itu adalah merupakan dua peringkat dan dua 
rangkaian hidup yang saling lengkap melengkapi, dan syariat serta undang-undang 
Allahlah yang menjadi penghubung antara kedua-dua peringkat dan rangkaian 

hidup umat manusia itu. Penyelarasan berpandukan syariat dan undang-undang 
Allah itu tidak mungkin sekali-kali mengganggu kebahagiaan hidup umat manusia 
di dalam akhirat kelak, bahkan penyelarasan itu boleh dirasakan dan dinikmati 
dalam masa hidup di dunia ini, yang akan bersambung pula dalam hidup di dalam 
abadi di akhirat kelak. 

Inilah asas konsep Islam bagi seluruh wujud ini, bagi wujud uamt manusia di 
bawah lingkungan konsep yang unik, berlainan bentuk dan hakikatnya daripada 
konsep-konsep yang lain, yang pernah dikenal dan dihayati oleh umat manusia. 

Sesungguhnya menghayati syariat Allah - mengikut konsep ini adalah suatu 
jaminan bagi perseimbangan dan penyelarasan hubungan antara umat manusia 
dengan alam semesta, di antara undang-undang yang memerintah fitrah umat 
manusia dengan undang-undang yang memerintah alam semesta, juga 
penyelarasan di antara undang-undang umum alam semesta dengan syariat Allah 
yang mengatur hidup umat manusia. Dengan demikian maka terlaksanalah 
pengabdian oleh umat manusia kepada Tuhan Yang Maha Esa, seperti mana alam 
semesta mengabdikan diri kepada Allah, Tuhan Maha Pencipta. 

Salah satu contoh mengenai perlunya penyelarasan antara undang-undang 
yang memerintah umat manusia ialah contoh perdebatan di antara Nabi Ibrahim a.s. 
- moyang umat Islam - dengan Namrud, seorang raja yang angkuh. Namrud telah 
mendakwa dirinya sebagai orang yang paling berkuasa di dunia, berkuasa 
memberikan hidup dan mati umat manusia tetapi beliau telah jatuh tersungkur lalu 
menyerah kalah berhadapan dengan cabaran Nabi Ibrahim supaya beliau tidak 
hanya memperlihatkan kekuasaannya ke atas umat manusia sahaja, tapi hendaklah 
beliau membuktikan kuasanya mengubah keadaan alam semesta. Amat indah sekali 
cerita yang dibentangkan melalui firman ini : 




Maksudnya: "Apakah tidak kamu perhatikan [Namrud Raja Babilonia] yang 
mendebat dengan Ibrahim tentang Tuhannya [Allah] kerana Allah telah 
memberikan kepada orang itu pemerintah [kekuasaan]? Ketika Ibrahim 
mengatakan: "Tuhanku ialah yang menghidup dan mematikan. 

Orang itu berkata: "Saya dapat menghidup dan mematikan." Ibrahim 
menjawab: "Sesungguhnya Allah menerbitkan matahari dari timur, maka 
terbitkanlah dia dari barat." Kerana itu hairan terdiamlah orang yang kafir itu 
dan Allah tidak memberi petunjuk kepada kaum yang zalim." 



(Al-Baqarah: 258) 

Maka benarlah Allah telah berfirman : 



Maksudnya: "Apakah mereka mencari agama yang lain daripada agama Allah, 
padahal kepadaNyalah menyerah diri segala apa yang di langit dan di bumi, baik 
dengan suka mahupun terpaksa dan kepada Allahlah mereka dikembalikan." 

(Aali-Imran: 83) 

JSBJSpi^(g§ 

ISLAM IALAH TAMADDUN 



Islam mengenal dan mengiktiraf hanya dua bentuk masyarakat sahaja, iaitu 
masyarakat Islam dan masyarakat jahiliyah. 

"Masyarakat Islam" ialah masyarakat yang di dalamnya dilaksanakan Islam: 
akidah, ibadah, undang-undang, moral dan cara hidup. Manakala masyarakat 
jahiliyah itu ialah masyarakat yang Islam tidak dilaksanakan di dalamnya; 
masyarakat yang tidak dipandu oleh Islam, baik dari segi akidah, konsep, nilai, 
sistem dan undang-undang, moral dan tata susila. 

"Masyarakat Islam" bukanlah sebuah perkumpulan atau organisasi manusia 
yang menamakan diri mereka "MUSLIM" sedangkan syariat Islam tidak menjadi 
undang-undang masyarakat itu, walaupun mereka patuh bersembahyang, 
menunaikan rukun puasa dan naik haji ke Mekah. Bukan juga masyarakat Islam itu 
yang mereka reka bentukkan bentuk Islam untuk diri mereka sendiri, lain daripada 
yang telah diatur dan ditetapkan oleh Allah SWT dan telah diajar oleh Rasulullah 
SAW, dengan memakai nama "Islam liberal" atau "Islam progresif". 

Manakala "masyarakat jahiliyah" pula lahir dalam beraneka bentuk dan 
rupa, tapi semuanya jahiliyah belaka: 

Ada yang berbentuk masyarakat yang engkar sama sekali akan wujudnya Zat 
Allah SWT dan membuat tafsiran secara benda terhadap sejarah, melaksanakan 
sistem apa yang disebutkan sebagai "sosialisme saintifik" sebagai panduan 
hidupnya. 

Ada pula yang berbentuk sebuah masyarakat yang tidak engkar akan 
wujudnya Zat Allah SWT, tetapi menghadkan kuasa Allah SWT di dalam urusan 
yang bersangkutan dengan akhirat sahaja dan enggan mengiktiraf kuasa Allah SWT 
dalam urusan hidup di dunia. Masyarakat ini tidak mahu menjadikan syariat dan 
undang-undang Allah sebagai panduan hidup mereka, dan tidak sudi mengambil 
nilai-nilai Islam sebagai pedoman dalam mengukur sesuatu. Anggota-anggota 
masyarakat seperti ini dibolehkan beribadat di dalam biara-biara, gereja-gereja dan 
masjid-masjid, tetapi mereka dilarang menuntut pelaksanaan syariat Allah dalam 
urusan hidup sehari-hari, dengan demikian maka masyarakat itu dengan sendirinya 
menolak dan melemahkan kekuasaan dan ketuhanan Allah dan seluruh urusan 
hidup di bumi ini, sedangkan Allah SWT sendiri telah menyatakan dengan tegasnya 
bahawa kekuasaan dan ketuhanan-Nya meliputi seluruh langit dan bumi. 

Firman Allah: 




Maksudnya: "Dan Dialah Tuhan [yang disembah] di langit dan Tuhan [yang 
disembah] di bumi dan Dialah Yang Maha Bijaksana dan Maha Mengetahui." 

(Azzukhruf: 84) 

Oleh kerana itulah masyarakat seperti itu tidak mengikut agama Allah yang 
sebenar sebagaimana yang ditegaskan-Nya di dalam firman: 




Maksudnya: "Tidak ada hukuman itu melainkan bagi [kepunyaan] Allah. Ia 
perintah kamu jangan sembah melainkan Dia [sahaja], [kerana] yang demikian 
itu adalah agama yang lurus, tetapi kebanyakan manusia tidak mengetahui." 

(Yusoff: 40) 

Dengan sebab yang di atas itulah masyarakat itu menjadi sebuah masyarakat 
"jahiliyah", walaupun ia mengiktiraf wujudnya Allah SWT dan walaupun ia 
memberi kebebasan kepada manusia untuk beribadat di biara-biara, gereja-gereja 
dan masjid-masjid. 

"Masyarakat Islam" dengan bentuk seperti yang disebut di atas itulah 
sebenarnya masyarakat yang bertamadun, manakala masyarakat "jahiliyah" dalam 
segala bentuknya adalah masyarakat "songsang". 

Saya pernah memasang iklan mengenai sebuah buku karangan saya yang 
masih di dalam percetakan. Buku itu asalnya berjudul: "Menuju masyarakat Islam 
yang bertamadun", tetapi dalam iklan kali berikutnya saya buang perkataan 
"bertamadun" dan judul buku itu diubah menjdai "Menuju Masyarakat Islam" 
sahaja. Perubahan judul ini rupanya menarik perhatian seorang penulis Al-Jazair 
(Algeria) yang selalu menulis di dalam bahasa Perancis. Beliau lantas menulis 
sebuah artikel mengenai perubahan judul ini, dalam mana beliau telah membuat 
tuduhan bahawa perubahan judul itu berpunca daripada apa yang dinamakan 
beliau "operasi mempertahankan Islam dari dalam jiwa". Beliau menyatakan 
kesalnya atas perubahan judul itu kerana itulah kononnya saya dianggap beliau 
sebagai tidak layak lagi membuat ulasan masalah itu mengikut keadaan yang 
sebenar. 

Saya tidak ambil hati kepada penulis itu atas sikapnya yang demikian, sebab 
pada ketika mula-mula menulis judul buku berkenaan, cara berfikir saya masih 
serupa dengan cara berfikir beliau. Persoalan yang berlegar dalam kepala saya ialah 

persoalan definisi "tamadun" sama sahaja dengan persoalan yang selalu menari di 
dalam kepala beliau. 

Saya terpaksa mengaku dengan berterus-terang bahawa cara berfikir saya 
pada ketika itu pun masih belum bebas sepenuhnya dari pengaruh sisa-sisa 
kebudayaan Eropah yang sama sekali asing dari selera kelslaman, sekali pun arah 
pemikiran saya begitu jelas ke arah Islam, namun sisa-sisa cara berfikir ala Eropah 
itu masih lagi mempengaruhi saya. Definisi "tamadun" ala Eropah selalu sahaja 
bermain-main di dalam ingatan saya. Perkataan ini, kalau tidak penjelasan 
secukupnya, boleh mempengaruhi para pembaca dengan bayangan konsep asing 
yang aneh itu. 

Perselisihan pendapat itu sebenarnya ialah mengenai definisi "tamadun" 
dan dengan demikian perlulah persoalan ini dihuraikan denagn agak luas. 

Dan akhimya terserlah jualah kebenaran "Masyarakat Islam" ialah sebenar- 
benarnya masyarakat yang "bertamadun". Perkataan "bertamadun" sebenarnya 
tidak perlu dipakai, kerana ia adalah suatu omong kosong, tidak membawa sesuatu 
apa pun yang baru. 

Bila sahaja kekuasaan tertinggi dalam pemerintahan sebuah masyarakat itu 
diserah kepada Allah sahaja, dalam bentuk berkuasanya syariat Allah di dalam 
masyarakat itu, ketika itulah baru terdapat kebebasan dan kemerdekaan penuh 
umat manusia dari pengabdian diri kepada sesama umat manusia. Inilah yang 
dinamakan "tamaddun kemanusiaan" kerana tamaddun umat manusia itu 
mempunyai pokok pangkal yang penting, iaitu kebebasan asasi dan mutlak bagi 
umat manusia, kehormatan yang sebenar bagi setiap anggota masyarakat, kerana 
pada hakikatnya kebebasan dan kemerdekaan itu tidak wujud di dalam sebuah 
masyarakat yang setergah anggotanya menjadi "Tuhan" dan yang setengah lagi 
menjadi "hamba abdi" yang mesti mematuhi kekuasaan tuannya. 

Kita perlu tegaskan bahawa kekuasaan itu tidak hanya terbatas di dalam 
lingkungan sistem undang-undang sahaja, seperti yang lumrah difahami orang 
terhadap perkataan "'Syariat", yang difahami melalui faham yang begitu sempit 
sekali, sebab fikiran, program, undang-undang dan nilai-nilai, kebiasaan dan adat 
resam pun merupakan perkara yang mesti dipatuhi oleh setiap individu, iaitu 
apabila segolongan manusia melakukan kekuasaannya atas golongan lain, dan 
golongan lain pula patuh menerima kekuasaan itu, maka masyarakat itu tidak layak 
lagi disebut sebagai sebuah masyarakat yang bebas dan merdeka, kerana ia 
mengakui kekuasaan sesuatu golongan atas golongan lain, di luar daripada 
panduan Allah, masyarakat yang satu golongan anggotanya menjadi "Tuhan" 
manakala satu golongan yang lain menjad "abdi". Oleh yang demikian masyarakat 
itu bukanlah sebuah masyarakat yang ber"tamaddun" malah ia adalah sebuah 
masyarakat yang "songsang", atau menurut kaca mata Islam, masyarakat itu ialah 
sebuah masyarakat "jahiliyah". 

"Masyarakat Islam" ialah satu-satunya masyarakat yang dikawal dan 
dilindungi oleh Allah Yang Maha Esa. Anggota-anggota masyarakat itu 
meninggalkan dan membuang jauh segala bentuk pemujaan dan pendewaan kepada 
sesama manusia untuk melakukan pemujaan dan pendewaan kepada Allah SWT 
sahaja. Oleh sebab itulah anggota-anggota masyarakat itu menjadi orang yang bebas 
dan merdeka sepenuhnya, kebebasan yang menjadi paksi keseluruhan tamaddun 
dan kehormatan umat manusia sebagaimana yang ditakdir Allah sejak azali 
sewaktu Allah memproklamasikan kepada para malaikat tmtuk melantik manusia 
sebagai "khalifah"Nya di bumi ini. 

Bila sahaja program yang berpunca dari Tuhan Yang Maha Esa menjadi tali 
pengikat antara umat manusia, dalam mana kedaulatan bagi seluruh umat manusia 
tidak bersumber dari sebarang kuasa duniawi dalam bentuk pengabdian dan 
penindasan atas sesama umat manusia nescaya masyarakat itu menjadi sebuah 
masyarakat yang ideal yang boleh menggambarkan keindahan ciri kemanusiaan, 
iaitu ciri roh dan fikiran. 

Sebaliknya bila sahaja dasar perkauman, kebangsaan, warna kulit dan 
tanahair, persamaan nasib dan lain-lain lagi, yang menjadi tali pengikat antara 
kelompok umat manusia, maka jelaslah bahawa dasar-dasar itu tidak 
menggambarkan ciri kemanusiaan, sebab manusia akan tetap menjadi manusia 
juga tanpa kebangsaan, tanpa warna kulit dan tanahair, tetapi manusia itu bukan 
manusia lagi tanpa roh dan fikiran 

Di samping itu dengan berdasarkan kebebasan dan kemahuan sendiri 
manusia boleh mengubah akidahnya, boleh mengubah fikirannya, dan jua 
mengubah program hidupnya, sebaliknya manusia tidak akan berdaya mengubah 
kebangsaan dan wana kulitnya, seperti jua dia tidak akan berupaya mengubah 
terrpat kelahirannya. 

Sebuah masyarakat yang di dalamnya manusia berkumpul dan 
berorganisasi berdasarkan kemerdekaan dan kebebasan kemahuan fitrah 
kemanusiaan itulah masyarakat yang bertamaddun. Adapun sebuah masyarakat 
yang di dalamnya manusia berkumpul berdasarkan sesuatu di luar kemerdekaan 
dan kebebasan fitrah kemanusiaan, maka masyarakat itu adalah sebuah 
masyarakat yang songsang atau mengikut istilah Islam, masyarakat itu ialah 
masyarakat "jahiliyah". 

Sesungguhnya masyarakat Islam sahajalah sebuah masyarakat yang 
anggotanya berkumpul berdasarkan kemerdekaan dan kebebasan. Ia juga sebuah 
masyarakat yang menganggap "akidah" sebagai rupa bangsa yang mengumpulkan 
orang-orang berkulit putih, hitam, merah dan kuning, mengumpulkan orang Arab, 
Romawi, Parsi, Negro dan seluruh bangsa manusia di muka bumi ini menjadi satu 
umat yang bertuhankan Allah, yang memuja dan menyembah-Nya sahaja. Orang 
yang paling mulia dan dihormati di dalam masyarakat itu ialah orang yang paling 
bertaqwa dan yang selainnya adalah setaraf sahaja dalam menjunjung hukum dan 
perintah Allah. 

Apabila "kemanusiaan" manusia itu menjadi nilai yang tertinggi di dalam 
sesebuah masyarakat, dan apabila sifat-sifat "kemanusiaan" di dalam masyarakat 
itu yang menjadi tumpuan penilaian ketika itulah masyarakat itu menjadi sebuah 
masyarakat yang bertamaddun. Sebaliknya bila sahaja "benda" - datam bentuk apa 
pun - yang menjadi nilai tertinggi sesebuah masyarakat sama ada dalam bentuk 
"teori" seperti dalam tafsiran ala Karl Marx terhadap sejarah, atau dalam bentuk 
"pengeluaran benda" seperti di Amerika, Eropah dan seluruh negara yang 
menganggap pengeluaran benda itu sebagai nilai tertinggi, dan kerana itulah pula 
nilai-nilai kemanusiaan itu dipandang hina dan malah dipijak-pijak, maka 
masyarakat itu adalah sebuah masyarakat yang "songsang" atau mengikut sebutan 
Islam masyarakat itu adalah masyarakat "jahiliyah." 

Sesungguhnya masyarakat bertamaddun, atau masyarakat Islam, tidak 
memandang enteng kepada benda, tidak dalam bentuk teori (dengan 
menganggapnya sebagai bahan penyusunan alam dan daripadanyalah kita 
mengambil faedah dan penghasilan) dan tidak pula dalam bentuk "pengeluaran 
benda", kerana pengeluaran benda adalah punca kehidupan di dunia ini, yakni 
sebagai pemberian Allah, tetapi Islam tidaklah pula memandang benda itu sebagai 
asas semua nilai kemanusiaan, semata-mata kerana hendak mengejar kemewahan 
benda. 



Apabila "nilai kemanusiaan" atau "moral kemanusiaan" yang menjadi asas 
hidup umat manusia, berkuasa di dalam sebuah masyarakat, nescaya masyarakat 
itu akan menjadi sebuah masyarakat, yang bertamaddun, dan nilai moral 
kemanusiaan itu bukanlah suatu perkara yang sukar, tidak pula merupakan suatu 
perkara yang berubah dan tidak mantap serta tidak punya asas, sebagaimana yang 
dituduh oleh "pentafsiran ala benda atas sejarah" atau seperti yang dituduh oleh 
para penganut "sosialisme saintifik". 

Sesungguhnya nilai yang dimaksudkan itu ialah nilai-nilai yang 
menggalakkan pertumbuhan ciri-ciri yang menjadi milik manusia sahaja dan tidak 
dimiliki oleh haiwan, nilai-nilai yang menonjolkan sudut-sudut yang membezakan 
manusia dengan haiwan, bukanlah nilai-nilai yang menggalakkan pertumbuhan 
ciri dan sudut yang menyamakan manusia itu dengan haiwan. 

Apabila persoalan sudah sampai ke peringkat ini maka lahirlah garis 
pemisah yang terang dan nyata, yang tidak jadi pak turut kepada aliran fahaman 
orang yang menamakan dirinya "progresif" dan orang yang mendakwa diri 
mereka sebagai orang "sosialis saintifik"! 

Ketika itu istilah suasana keliling dan kebebasan. masyarakat tidak lagi 
menjadi kuasa penentu dalam menilai moral dan tata susila, kerana perbezaan 
suasana masyarakat itu berlaku mengikut nilai yang tetap dan tidak berubah-ubah. 
Pada ketika itu tiada lagi nilai masyarakat "pertanian", atau masyarakat "industri", 
tiada juga nilai moral "kapitalis" atau nilai moral "sosialis", tiada moral "borjuis" 
atau "proletar" yang ada hanyalah nilai moral "kemanusiaan" dan nilai moral 

"kehaiwanan/ kebinatangan" kalaulah perkataan itu boleh disebut atau mengikut 
pandangan Islamnya, nilai-nilai moral "Islam" dan nilai moral "Jahiliyah". 

Sesungguhnya Islam mengiktiraf nilai moral "kemanusiaan" yang 
menyebabkan lahirnya aspek yang membezakan manusia dengan haiwan. Islam 
memang menggalakkan perkembangannya di dalam setiap masyarakat yang 
menghayati Islam, sama ada masyarakat itu berbentuk sebuah masyarakat 
"pertanian" atau masyarakat "industri", sama ada masyarakat itu masih primitif 
dan hidup dari sumber ternakan atau sebuah masyarakat kosmopolitan, masyarakat 
orang-orang miskin atau masyarakat orang berada. Islam menatang manusia 
mendaki ke puncak dengan membawa ciri-ciri yang khusus untuk manusia di 
samping mengawalnya sungguh-sungguh dari menjunam jatuh membawa ciri-ciri 
kehaiwanan atau kebinatangan. 

Apabila sistem "keluarga" menjadi kaedah utama dalam pembentukan 
masyarakat, dan keluarga itu dibina di atas asas pembahagian tugas di antara suami 
isteri, pembahagian tugas dalam melaksanakan kerja, serta keluarga itu memberi 
perhatian penuh kepada masalah perrbentukan generasi baru dan pendidikan anak- 
anak; maka masyarakat itu menjadi sebuah masyarakat yang bertamaddun; kerana 
keluarga dalam bentuk ini, di bawah lindungan program Islam, adalah merupakan 
tapak dan pangkalan dalam mana nilai-nilai "kemanusiaan" itu diproses dan 
dilentur, dibentuk dan dipupuk, untuk menjadi panduan generasi muda, sebab 
nilai-nilai itu tidak mungkin diproses dan dibentuk kecuali dalam unit sebuah 
keluarga. 

Sebaliknya apabila hubungan sex (yang kadang-kadang dinamakan sebagai 
perhubungan bebas) dan pembentukan keturunan dan zuriat di luar hukum syarak, 
yang menjadi asas perkembangan masyarakat, apabila hubungan sex antara laki-laki 
dan wanita dilakukan atas asas memuaskan hawa nafsu yang ganas dan serakah, 
bukan atas asas pembahagian tugas seperti yang disebut tadi, dalam pembentukan 
sesebuah keluarga, apabila peranan dan tugas wanita ialah semata-mata menjadi 
bahan perhiasan dan penglipurlara sahaja apabila kaum wanita ikut menumpukan 
usaha dan waktunya ke arah pengeluaran benda dan membikin alat produksi 
negara, dan tidak memberikan perhatiannya kepada masalah membentuk dan 
menghasilkan "manusia" kerana kononnya pengeluaran benda itu lebih mustahak 
dan lebih bernilai daripada pengeluaran "manusia" maka pada ketika itu 
menonjollah ciri "songsang"nya tamadun, dipandang dari sudut kemanusiaan atau 
tegasnya lahirlah "jahiliyah" dalam kaca mata Islam. 

Masalah keluarga dan hubungan sex antara laki-laki dan wanita adalah 
menampakan persoalan pokok yang menentukan, di dalam menilai sifat sebuah 
masyarakat, sama ada mundur atau maju, sama ada songsang atau tamaddun, sama 
ada jahiliyah atau Islam, sebab sesebuah masyarakat yang dipengaruhi oleh nilai- 
nilai kehaiwanan dan kebinatangan, tidak mungkin menjadi sebuah masyarakat 
yang bertamaddun, walaupun taraf ekonomi dan ilmu pengetahuannya tinggi 
melangit, kerana ukuran ini dibuat mengikut kadar maju mundurnya nilai 

kemanusiaan. Dan sudah pasti sekali ukuran ini tetap dan tidak akan pernah 
meleset! 

Nilai-nilai moral sangat merosot keadaannya di dalam masyarakat jahiliyah, 
kerana di dalam masyarakat jahiliyah itu aspek-aspek dan ciri-ciri yang 
membezakan "manusia" dengan "binatang" itu tidak diberi perhatian, malah 
dikesampingkan langsung. Oleh kerana itulah di dalam masyarakat jahiliyah 
hubungan sex di luar hukum syarak (dengan perkataan lain "zina") dan malah 
hubungan sex antara sama sejenis (homosexual) atau mengikut istilah Islam "liwat" 
yang terkutuk di sisi undang-undang agama, tidak dipandang sebagai suatu 
kejahatan moral. Di. dalam masyarakat seperti itu "kejahatan" hampir hanya 
terbatas di dalam lingkungan persoalan yang ada kaitannya dengan ekonomi dan 
politik sahaja, dan malah ada yang hanya berkaitan dengan "kepentingan negara" 
semata-mata. Oleh sebab itulah maka skandal sex antara Christine Keeler dengan 
bekas seorang Menteri Perang Inggeris - umpamanya - tidak dianggap sebagai suatu 
kejahatan dalam pandangan masyarakat Inggeris semata-mata kerana mereka 
berhubungan sex secara zina. Skandal itu dianggap sebagai suatu kejahatan justeru 
kerana Christine Keeler juga menjadi seorang teman wanita kepada bekas Attache 
Angkatan Laut Soviet Russia di Negeri Inggeris, iaitu suatu hal yang 
membahayakan kepentingan Negara kerana bocornya rahsia negara kepada pihak 
musuh melalui perhubungan beliau dengan kedua orang itu. Hal ini dianggap 
berbahaya kepada negara kerana bekas Menteri Perang itu telah memberikan 
keterangan bohong kepada Parlimen mengenai skandai ini. Skandal-skandal yang 
sama bentuknya tidak kurang berlaku di Dewan Senate Amerika Syarikat; begitu 
juga. skandal-skandal lain berupa sindiket pengintipan dan, jaringan penggelapan 
berita, seperti juga terdapat pegawai-pegawai tinygi kerajaan Inggeris dan Amerika 
yang melarikan diri ke Soviet Rusia. Hal-hal itu tidak dianggap sebagai kejahatan 
kerana mereka melakukan hubungan sex secara haram (zina) tetapi justeru kerana 
perbuatan mereka yang merugikan kepentingan dan mengancam keselamatan 
negara. 

Ramai pengarang, wartawan dan penulis cerpen dan novel yang telah 
membongkar skandal rahsia dan aneh yang berlaku dengan sebenarnya di dalam 
masyarakat jahiliyah. Mereka telah menceritakan dengan terus terang tentang 
kejadian ganjil di sana sini di sekitar hubungan sex bebas; malah mereka telah 
sanggup menjalankan kempen di kalangan para isteri dan suri rumahtangga dengan 
mengatakan bahawa perhubungan sex bebas (zina) bukanlah termasuk di dalam 
golongan skandal yang meruntuhkan moral. Mereka lagi malah sanggup 
menjalankan kempen bahawa tidaklah termasuk dalam istilah mengkhianati cinta 
sekiranya seorang isteri berlaku curang terhadap suaminya dengan umpamanya 
melakukan zina dengan seorang laki-laki lain, asalkan hajat nafsu syahwat dapat 
ditunaikan, malah mereka menganggap suatu kebodohan bahawa seorang isteri itu 
masih tetap menjaga kesucian dirinya seandainya si suami didapati lemah tenaga 
batinnya. Mereka beranggapan bahawa seorang isteri yang mengalami nasib 
demikian boleh menyerahkan dirinya kepada laki-laki lain dengan penuh kerelaan 
hati dan dengan penuh "amanah". Banyak sekali hal-hal seperti ini boleh dibaca 

melalui cerpen-cerpen dan ruangan pojok juga gambar-gambar kartun serta komik 
yang beraneka rupa, juga dalam bahan bualan di kaki lima dan di jalan raya yang 
semuanya membawa pengertian seperti di atas. 

Masyarakat model ini adalah masyarakat yang mundur, adalah masyarakat 
yang "songsang" ditinjau dari sudut "Manusia" dan diukur dengan nilai-nilai 
tamaddun "kemanusiaan". Sesungguhnya garis tamaddun "kemanusiaan" itu 
bergerak ke arah "pengawasan" terhadap "syahwat kebinatangan" dan 
membatasnya ke dalam lingkungan "keluarga" berasaskan tugas kemanusiaan, 
berfungsikan pembinaan generasi manusia bukan bermatlamatkan,kelazatan dan 
kepuasan sex pembinaan generasi muda yang boleh dilakukan dengan disediakan 
praserana yang berbentuk ciri-ciri kemanusiaan yang akan menghiasi hidup mereka. 
Penyediaan praserana itu tidak mungkin dapat dilakukan dengan jayanya kecuali 
dalam pangkuan kekeluargaan yang dilindungi oleh ketenteraman dan ketenangan 
jiwa berdasarkan rasa kasih sayang dan hormat menghormati di dalam unit sebuah 
keluarga. Manakala di dalam masyarat yang dibentuk oleh arahan dan pengaruh 
yang penuh beracun, yang mengkesampingkan fahaman moral yang sebenar, yang 
tidak menghormati kesopanan dan ajaran agama di dalam soal hubungan sex, 
dalam masyarakat seperti ini tidak mungkin wujud praserana untuk membentuk 
generasi muda "manusia" yang sejati. 

Oleh hal yang demikian maka nilai-nilai moral, pengajaran dan hukum- 
hakam Islam yang menjamin keselesaan hidup manusia yang memang benar-benar 
layak untuk mengelakkan diri sejauh mungkin dari ciri-ciri kebinatangan. 

Dari huraian ini nyatalah bahawa Islam adalah suatu bentuk "tamaddun" 
mengikut nilai-nilai kemanusiaan yang tetap teguh, nilai yang tidak berganjak dan 
tidak sudi menjadi pak turut kepada nilai-nilai lain. 

Kesimpulannya: Bila sahaja umat manusia itu benar-benar melaksanakan 
tugasnya sebagai "khalifah" Allah di bumi-Nya mengikut cara yang betul, iaitu: 
dengan menumpu dan memurnikan "ubudiyah" semata-mata kepada Allah dan 
dengan demikian membebaskan diri sepenuhnya daripada "ubudiyah" dan tunduk 
kepada yang lain daripada-Nya dengan cara menghayati syariat dan undang- 
undang Allah di dalam segenap aspek hidup dan menolak tegas sahnya (legalitinya) 
undang-undang dan sistem selain undang-undang Allah, di samping membina 
kehidupan di atas nilai-nilai moral yang telah ditentukan oleh Allah SWT dan 
melempar jauh nilai-nilai dan hukum-hukum bikinan para hamba Allah di samping 
membuat kajian dan mengambil manfaat daripada peraturan-peraturan alam yang 
telah ditugaskan oleh Allah sejak azali, dan menggunakannya untuk memajukan 
kehidupan dan mengeluarkan hasil bumi, meneroka rezeki dan menikmati makanan 
yang telah dikurnia oleh Allah. Memang perlu sekali alam itu diteroka dan diolah 
dengan menggunakan kepandaian dan keahlian yang telah dikumia-Nya melalui 
berbagai bentuk ilmu yang berkenaan dengannya. Bila sahaja umat manusia 
menggali sumber rezeki dan meneroka bahan-bahan mentah, mendirikan kilang 
perusahaan, melaksanakan pembangunan ekonomi dan pemerintahan negara 
dengan menghayati undang-undang dan syariat Allah apabila itu semuanya 

melaksanakan di atas asas "LILLAAHI" - kerana Allah, iaitu kerana menunaikan 
ubudiah kepada Allah, kerana menunaikan amanah Allah yang telah melantik umat 
manusia menjadi "khalifah"-Nya di muka bumi ini - maka pada ketika itu umat 
manusia itu ber"tamaddun" sepenuhnya. Ada pun ciptaan, kemajuan dan 
pembangunan benda sahaja, tanpa menjalankan tugas sebagai "khalifah" dan 
menjalankan "ubudiah" kerana Allah sahaja, tidak diiktiraf oleh Islam sebagai 
"tamaddun" sebab kemajuan dan pembangunan benda seperti itu boleh jadi 
diresapi oleh pengaruh jahiliyah. 

Allah SWT telah mempamerkan sifat dan ciri jahiliyah di dalam 
pembangunan benda di dalam ayat-ayat berikut: 




(132) J_^1^M^5Pbp0^(^(131) Js^TT^£fflBk^^J130) 

£$*§^ 133 ) ttplw 



(135) 



Maksudnya: "Mengapakah kamu mendirikan pada tiap-tiap tanah tinggi 
bangunan untuk bermain-main? [maksudnya: untuk bermewah-mewah dan 
memperlihatkan kekayaan] Dan kamu membuat benteng-benteng [mahligai: 
istana) dengan maksud supaya kamu kekal [hidup di dunia] Dan bila kamu 
menyeksa, maka kamu menyeksa sebagai orang-orang kejam dan bengis. Kerana 
itu bertaqwalah kepada Allah dan taatlah kepada-Ku. Dan bertaqwalah kepada 
Allah yang telah menganugerahkan kepadamu apa yang kamu ketahui. Dia telah 
menganugerahkan kamu binatang-binatang ternak dan anak-anak, kebun-kebun 
dan mata air. Sesungguhnya Aku takut kamu ditimpa azab hari yang besar." 



(Asy-syu'araa: 128-135) 



Dan firman: 



(147) 3^§/0B>Bgl46) tftM 




Maksudnya: "Adakah kamu akan dibiarkan tinggal di sini [di negeri kamu ini] 
dengan aman. Di dalam kebun-kebun serta mata air, Dan tanaman-tanaman 
dan pohon-pohon kurma yang mayangnya lembut, Dan kamu pahat 
sebahagian dari gunung-gunung untuk dijadikan rumah-rumah dengan raj in. 
Sebab itu bertaqwalah kepada Allah dan taatlah kepadaku. Dan jangan kamu 



Syed Qutb 



105 




Petunjuk Sepanjang Jalan 



taati perintah orang-orang yang melampaui batas. Yang melakukan kerosakan 
di muka bumi dan tidak mengadakan perbaikan." 



(Asy-syu'araa:146-152) 



dan firman Allah: 




Maksudnya: "Maka tatkala mereka melupakan peringatan yang telah diberikan 
kepada mereka, Kami pun membuka semua pintu kesenangan untuk mereka, 
sehingga apabila mereka bergembira dengan apa yang telah diberikan kepada 
mereka, Kami seksa mereka dengan sekonyong-konyong, maka ketika itu mereka 
terdiam berputus asa. Maka orang-orang zalim itu pun dimusnah dan 
dihancurkan sampai ke akar-akarnya. Segala puji bagi Allah, Tuhan semesta 
Alam." 



(Al-An'aam: 44-45) 



Dan firman: 




Maksudnya: "Sesungguhnya perumpamaan kehidupan duniawi ini, adalah 
seperti air [hujan] yang Kami turunkan dari langit, lalu tumbuhlah dengan 
suburnya kerana air itu, tanaman-tanaman bumi, di antaranya ada yang 
dimakan manusia dan binatang-ternakan. Hingga apabila bumi itu telah 
sempurna keindahannya dan memakai [pula] perhiasannya [maksudnya: bumi 
yang indah dengan gunung-gunung dan lembah yang menghijau dengan 
tanamannya] dan pemilik-pemiliknya menyangka bahawa mereka pasti 
menguasainya [dapat memetik hasilnya], tiba-tiba datanglah kepadanya azab 
Kami di waktu malam dan siang, lalu Kami jadikan tanaman-tanamannya 
laksana tanaman-tanaman yang sudah disabit [atau ditual] seakan-akan belum 
pernah tumbuh kelmarin. Demikianlah Kami menjelaskan ayat-ayat [Kami] 
kepada orang-orang yang berfikir." 



(Yunus: 24) 

Kita telah jelaskan di atas tadi bahawa Islam sama sekali tidak memandang 
rendah kepada benda dan tidak sama sekali memandang rendah kepada teknologi 
benda, tetapi sebaliknya Islam menganggap corak kemajuan seperti ini, yang 

berteraskan panduan Allah, adalah satu nikmat Allah untuk umat manusia, yang 
Allah kurnia kepada umat manusia sebagai balasan ketaatan mereka di dunia ini. 

Firman Allah: 





— — *-, ■ 



(i2) aaiftfffiiay 



Maksudnya: "Maka Aku katakan kepada mereka: "Mohonlah ampun kepada 
Tuhanmu, sesungguhnya Dia adalah Maha Pengampun." Nescaya Dia akan 
mengirimkan hujan kepadamu dengan lebat. Dan membanyakkan harta dan 
anak-anak kamu, dan mengadakan kebun-kebun untukmu mengadakan [pula di 
dalamnya] untukmu sungai-sungai." 



(Nuh: 10-12) 



dan firman: 






Maksudnya: "Jikalau sekiranya penduduk kota [dan kampung] beriman dan 
bertaqwa, pastilah Kami akan melimpahkan kepada mereka berkat dari langit 
dan bumi. Tetapi mereka mendustakan [ayat-ayat Kami] itu, maka Kami seksa 
mereka disebabkan perbuatannya." 



(Al-A'raaf: 96) 

Yang penting ialah asas, tapak dan pangkalan bagi pembangunan industri, 
dan nilai-nilai yang mempengaruhi masyarakat, yang menjadi bahan ramuan dalam 
pembentukan ciri tamadun "kemanusiaan". 

Sesungguhnya pangkalan gerakan dan kaedah pembentukan anggota 
masyarakat Islam itulah yang menjadikan ia (masyarakat Islam) sebuah masyarakat 
yang unik, sebuah masyarakat yang tidak boleh diresapi oleh mana-mana jua teori 
pun yang menjadi asas dan kaedah pembentukan anggota masyarakat jahiliyah 
kerana masyarakat Islam itu lahir dari suatu gerakan, gerakan yang terus menerus 
di sepanjang zaman, gerakan yang akan memberi posisi dan tempat kepada setiap 
individu dalam masyarakat Islam itu, gerakan yang akan menentukan tugas dan 
fungsi mereka di dalam masyarakat Islam itu. 

Gerakan yang menetaskan masyarakat Islam itu pada asalnya ialah suatu 
gerakan yang datang dari luar daya umat manusia gerakan itu datang dalam bentuk 

suatu akidah yang Allah kurniakan secara langsung kepada manusia. Gerakan yang 
melahirkan suatu konsep yang unik mengenai hakikat wujud ini, mengenai hakikat 
hidup, hakikat sejarah, hakikat nilai-nilai dan hakikat tujuan hidup. Gerakan yang 
melahirkan suatu program kerja yang lahir dari konsep itu. Cetusan permulaan 
yang melahirkan gerakan itu tidak datang dari dalam jiwa umat manusia dan tidak 
pula dari sesuatu bahan benda di dalam alam nyata ini, tetapi seperti telah kita 
katakan tadi, ia datang dari luar lingkungan bumi nyata, dari luar daya umat 
manusia. Inilah pokok perbezaan terpenting dalam pembentukan masyarakat Islam 
yang memisahkannya dari masyarakat jahiliyah. 

Dengan menggunakan unsur azali yang ghaib, di luar jangkauan daya 
manusia dan di luar campur tangan umat manusia itulah, pada asalnya, bermulalah 
langkah pertama dalam pembentukan masyarakat Islam, disertai dengan kerja 
melentur pembentukan "manusia", iaitu manusia yang berimankan akidah yang 
datang secara langsung dari sumber ghaib itu, dengan kudrat Allah SWT. Bila sahaja 
satu individu manusia itu mula menerima akidah ini dan mula beriman dengannya 
maka pada dasarnya bermulalah sudah wujudnya masyarakat Islam itu sebab 
individu yang satu itu menerima akidah dan iman itu bukan untuk dipendam dan 
disimpan di dalam hatinya seorang sahaja. Dia pasti akan bergerak dan berjalan 
membawa akidah itu bersama-samanya. 

Inilah tabiat setiap gerakan yang dinamis dan aktif. Kudrat Ilahi yang Maha 
Tinggi yang menggariskan akidah ini meresap atas seketul hati, Maha Mengetahui 
bahawa akidah akan mengajak dan mendorong individu bergerak, bergerak terus 
langkah demi langkah menuju matlamat yang ditentukan. 

Bila sahaja orang yang menerima akidah itu genap jumlahnya menjadi tiga 
orang, maka akidah sendiri akan membisikkan kepada mereka: "kalian telah 
menjadi sebuah masyarakat Islam yang merdeka dan bebas", sebuah masyarakat 
yang terpisah jauh daripada masyarakat jahiliyah yang tidak menganut akidah 
seperti ini dan tidak punya nilai-nilai asasi akidah itu. 

Kemudian tiga orang tadi akan bertambah jumlahnya menjadi sepuluh, 
seratus, seribu, dua belas ribu hingga berkembang dan bertapaklah secara pastinya 
sebuah masyarakat Islam itu. 

Semasa kedua bentuk masyarakat ini meneruskan perjalanan masing-masing, 
sering pula timbul pergeseran, yang satu baru berumur setahun jagung, mendukung 
akidah dan konsep hidup sendiri, manakala yang satu lagi menderita kerana 
kehilangan pengikut. Pergeseran itu dengan sendirinya tambah menampakkan 
perbezaan antara kedua bentuk masyarakat itu, perbezaan konsep dan cara 
bergerak, walaupun masyarakat Islam masih belum mengisytiharkan kelahirannya 
di tengah-tengah masyarakat jahiliyah yang masih berpengaruh itu. 

Tetapi "gerakan" yang menjadi tanda pengenalan akidah Islam dan menjadi 
cap masyarakat baru ini, masyarakat yang lahir dari cetusan akidah, tidak akan 
membiarkan para anggotanya tinggal diam membungkam. Setiap individu di dalam 

masyarakat baru itu akan bergerak, bergerak dari menonjolkan akidahnya, bergerak 
dalam pembentukan anggota masyarakatnya, bergerak menarik anggota masyarakat 
jahiliyah supaya menukar haluan menjadi anggota masyarakat baru ini, bergerak 
mengikis bersih sisa-sisa pengaruh jahiliyah yang masih melekat pada diri anggota- 
anggotanya. Pendek kata pergeseran itu tidak dapat dielakkan; ia akan berjalan 
terus, dan jihad tidak akan berhenti hingga ke hari kiamat. 

Posisi setiap individu di dalam masyarakat baru ini akan ditentukan oleh 
peranan dan aktivitinya di dalam menghayati gerakan. Pembentukan masyarakat 
baru ini pun akan sempurna dengan wujudnya koordinasi di antara peranan 
individu dan peranan posisi masing-masing. 

Pertumbuhan dan proses seperti ini akan merupakan dua ciri penting di 
dalam pembentukan masyarakat Islam. Ia tidak boleh memakai cara lain dan tidak 
boleh menggunakan konsep yang lain, juga tidak dapat dilaksanakan melalui sistem 
yang lain, sistem yang disadur dari konsep lain. 

Sesungguhnya masyarakat Islam itu, seperti yang telah dihuraikan melalui 
definisi "tamaddun" di atas, bukanlah hanya suatu lagenda sejarah yang boleh 
disebut-sebut sebagai bahan kenangan sahaja. Ia adalah suatu keperluan semasa dan 
cita-cita masa depan. Ia adalah suatu matlamat yang dicari-cari dan ditunggu- 
tunggu ketibaannya oleh seluruh umat manusia sejagat, baik hari ini mahupun 
besok, supaya kemanusiaan itu dapat keluar menyelamatkan diri daripada jurang 
jahiliyah yang menyeksanya sekarang, sama ada jahiliyah itu di kalangan bangsa- 
bangsa yang telah maju di lapangan industri dan ekonomi dan sama ada di 
kalangan bangsa-bangsa yang sedang membangun. 

Sesungguhnya nilai yang kita sebutkan secara ringkas tadi ialah nilai-nilai 
kemanusiaan, nilai yang tidak akan boleh dicapai oleh umat manusia kecuali di 
dalam lingkungan "tamaddun Islam" iaitu tamaddun yang lengkap dengan nilai- 
nilai kemanusiaan bukan nilai kemajuan ekonomi, perindustrian atau ilmu-ilmu 
pengetahuan yang kosong dari nilai-nilai kemanusiaan. 

Nilai-nilai itu bukanlah juga berbentuk "khayalan ideal" malah ia adalah 
nilai-nilai yang real dan praktikal, boleh dilaksanakan melalui kesungguhan usaha 
manusia - di bawah lindungan fahaman Islam yang sebenar - boleh dilaksanakan di 
dalam setiap suasana tanpa perikat kepada bentuk kehidupan yang sedang wujud 
juga tanpa terikat kepada kemajuan industri, ekonomi dan kebudayaan; sebab ia 
tidak menghalang sebarang kemajuan dalam segenap aspek hidup, tetapi dalam 
waktu yang sama ia tidak mendiamkan diri di dalam negeri-negeri yang masih 
mundur di dalam lapangan itu. Sesungguhnya kemajuan dan pembangunan boleh 
berjalan di dalam suasana mana pun yang menerima dan melaksanakan nilai-nilai 
ini. Adapun bentuknya secara benda, maka sama sekali tiada batas baginya, kerana 
ia tetapjuga melaksanakan nilai-nilai itu. 

Dengan demikian maka masyarakat Islam itu - dari segi bentuk dan rupanya, 
dari segi jenis suasana yang wujud bukanlah suatu lagenda sejarah yang statis tetapi 



Syed Qutb 



109 




Petunjuk Sepanjang Jalan 



wujud dan tamaddunnya adalah bergantung kepada nilai-nilai sejarah yang tetap. 
Apabila kita menyebut "sejarah" maka tidaklah kita maksudkan selain daripada 
bahawa nilai-nilai itu telah dikenali di dalam sejarah yang tertentu. Ia bukanlah hasil 
bikinan sejarah dan tiada sangkut paut dengan masa dan zaman tertentu. Ia adalah 
suatu hakikat dan kebenaran yang datang dari Tuhan untuk manusia dari sumber 
ketuhanan, di luar realiti hidup manusia dan di luar daripada wujudnya benda. 

Tamaddun Islam boleh dibentuk di dalam berbagai corak dan rupa, baik 
corak benda atau teknikal; asal sahaja nilai-nilainya mempunyai asas yang kukuh; 
kerana nilai itulah yang menjadi tonggak tamaddun ini. Asas-asas itu ialah: 

1 . Pengabdian diri kepada Allah Yang Maha Esa. 

2. Berorganisasi atas asas akidah. 

3. Keagungan dan keluhuran nilai kemanusiaan berbanding dengan 

benda. 

4. Berfungsinya nilai-nilai kemanusiaan yang menyebabkan 
berkembangnya sifat "kemanusiaan" manusia, bukan sifat "kebinatangan"." 

5. Kesucian keluarga. 

6. Melaksanakan tugas "khilafah" di bumi Allah dengan mengikut 
panduan Allah dan setia memegang janji dan amanah Allah. 

7. Mematuhi syariat sahaja di dalam semua urusan khilafah ini. 

Sesungguhnya tamaddun Islam yang didirikan di atas asas yang tetap itu 
boleh terpengaruh dan boleh pula menyesuaikan dirinya dengan kemajuan industri, 
ekonomi dan sains, kerana ia hendak menggunakan segala kemajuan itu sesuai 
dengan perkembangan suasana. Oleh kerana itu, mahu tak mahu, bentuk lahirnya 
boleh berubah dan bertukar ganti, selaras dengan keadaan yang sentiasa berubah 
dan terlentur, untuk membolehkan segenap corak masyarakat manusia di seluruh 
dunia menyesuaikan diri di dalam lingkungan masyarakat Islam sejagat. Sifat 
ketelenturan (flexibility) bukanlah suatu perkara yang dipaksa-paksakan ke atas 
akidah Islam yang menimbulkan tamaddun tadi, sebab sifat ketelenturan (flexibility) 
memang menjadi tabiat akidah Islam. Perlu diingat, bahawa walaupun ia flexible, 
bukanlah bererti ia tidak punya batas langsung, bukanlah bererti ia longgar dan 
loose langsung. 

Sesungguhnya Islamlah yang telah membawa tamaddun ke tengah-engah 
hutan belantara Afrika di kalangan umat manusia yang masih bertelanjang bogel. 
Justeru dengan wujudnya Islam di sanalah orang-orang yang tadinya masih 
bertelanjang itu telah pandai menggunakan pakaian dan memasuki arena tamaddun 
berpakaian yang memang terkandung di dalam pengajaran Islam secara langsung. 
Melalui Islam juga umat manusia melangkah keluar dari kancah kemunduran untuk 
meneroka kekayaan benda. Islam jugalah yang membawa mereka keluar daripada 
cara hidup bersuku sakat dan berkabilah untuk menjadi suatu umat dan bangsa 
yang tidaksudi lagi menjadi penyembah "totem" untuk mengabdikan diri kepada 
Allah SWT, Tuhan sekalian alam yang terbentang luas ini. Yang demikian, manakah 
lagi tamaddun itu, kalau bukan dalam bentuk ini? Inilah tamaddun yang sepadan 
dengan suasana yang seperti ini. Ada pun bila Islam menghadapi masyarakat yang 

lain, maka ia akan melahirkan (dengan memakai nilainya yang tetap itu) suatu 
bentuk suasana yang berlainan pula, yang mempergunakan segala fakta yang wujud 
di dalam masyarakat itu sendiri pula. 

Demikianlah perkembangan tamaddun Islam itu, tidak berhenti setakat suatu 
tahap tertentu sahaja, baik dalam batas kemajuan industri, ekonomi dan sains, 
bahkan ia terus berkembang meladeni gerak hidup masyarakat manusia. Hanya 
dasar-dasar dan nilai-nilainya tetap tidak berubah dan berganjak membimbing umat 
manusia ke mercu tamaddun sepanjang zaman, membawa bentuk Islam azali, yang 
telah dijamin oleh Allah SWT di dalam firmannya: 



Maksudnya: "Sibghah [celupan] Allah dan siapakah yang lebih baik sibghah 
[celupanjnya daripada Allah?" 



(Al-Baqarah:138) 

KONSEP ISLAM TERHADAP KEBUDAYAAN 



Pengabdian yang mutlak kepada Allah Yang Maha Esa itu dalam 
merupakan bahagian yang pertama daripada rukun Islam yang utama; dibuktikan 
dengan syahadah LA ILAAHA ILLALLAH; manakala menatang-terima kaifiah 
dan cara melakukan pengabdian itu daripada Rasulullah SAW adalah merupakan 
bahagian yang kedua daripada rukun utama itu, yang dibuktikan dengan 
syahadah MUHAMMADUR RASULULLAH, sebagaimana yang kita huraikan di 
bawah tajuk "LA ILAAHA ILLALLAH ialah panduan hidup." 

Pengabdian yang mutlak kepada Allah Yang Maha Esa itu dalam bentuk 
mempertuhankan Allah sahaja dalam segi akidah, ibadah dan syariat. Yang 
demikian maka setiap orang Islam tidak boleh beriktikad bahawa sifat ketuhanan 
(uluhiyah) itu ada pada yang lain daripada Allah SWT, dan dia tidak boleh 
beriktikad bahawa ibadat itu perlu dilakukan kepada sesiapa pun dari kalangan 
makhlukNya; seperti juga dia tidak boleh percaya bahawa kekuasaan memerintah 
dan membuat undang-undang itu adalah kepunyaan seorang yang lain daripada 
Allah, seperti yang telah kita huraikan sebelum ini. 

Kita telah terangkan mengenai erti dan maksud pengabdian - dan 
kepercayaan, undang-undang dan kekuasaan, maka di dalam huraian ini kita akan 
kupas pula soal erti dan maksud "kekuasaan memerintah" dan hubungannya 
dengan soal kebudayaan. 

Sesungguhnya erti dan maksud "kekuasaan memerintah" di dalam konsep 
Islam tidaklah hanya terbatas di dalam bidang menerima undang-undang dan 
syariat daripada Allah sahaja, dan kerelaan menerima hukumNya berdasarkan 
undang-undang dan syariat itu sahaja, juga melaksanakan hukum dan undang- 
undang serta keputusan dengan berasas dan berpandu kepada-Nya sahaja; sebab 
maksud "syariat" di dalam Islam itu tidaklah terbatas di dalam lingkungan 
undang-undang sahaja, juga tidak hanya di didalam dasar dan sistem 
pemerintahan sahaja; bahkan pengertian sesempit ini tidak dapat mencakup 
konsep "syariat" mengikut kehendak Islam. 

Sebenarnya "Syariat Allah" itu meliputi segala sesuatu yang telah diatur 
oleh Allah untuk mengurus hidup umat manusia. Ini merangkumi dasar iktikad, 
dasar pemerintahan, dasar mengenai diri peribadi atau individu, dan juga dasar 
kebudayaan merangkumi persoalan iktikad dan konsep; ia merangkumi soal 
hakikat ketuhanan, hakikat alam seluruhnya, baik yang ghaib mahupun yang 

nyata, dan hakikat hidup, baik yang ghaib mahupun yang nyata, juga hakikat 
manusia itu sendiri, dan hakikat pertalian segalanya itu dengan manusia. 

Ia merangkumi juga soal bentuk politik, sosial dan ekonomi dan dasar-dasar 
bagi semuanya itu; bagi membolehkan "ubudiah kamilah" itu menjelma di 
dalamnya; supaya terlaksanalah "pengabdian yang jitu" kepada Yang Maha Esa. 

Ia menjelma di dalam undang-undang yang mengatur realiti hidup 
manusia: iaitu yang biasa disebut dan dinamakan "syariat" atau "undang-undang" 
mengikut pengertian yang sempit dan tidak merangkumi maksud yang sebenar. 

la juga menjelma di dalam pokok-pokok ajaran mengenai moral dan tata 
susila, juga di dalam nilai-nilai yang mempengaruhi masyarakat, yang menjadi 
pegangan umat manusia dan menjadi ukuran bagi semua kejadian di dalam hidup 
bermasyarakat. 

Seterusnya ia menjelma di dalam segenap aspek "kebudayaan" dan kegiatan 
fikiran, juga di dalam kegiatan seni. 

Adalah menjadi anggapan umum bahawa soal perundangan sahaja yang 
mesti ditatang terima daripada Allah SWT tetapi sebenarnya bukanlah soal 
perundangan itu sahaja yang mesti ditatang terima daripada Allah, bahkan 
seluruh aspek, termasuk ekonomi, susila, kebudayaan juga mesti ditatang terima 
daripada Allah SWT. 

Kita percaya bahawa huraian Kita yang lalu mengenai "kekuasaan 
memerintah" yang mengandungi masalah kekuasaan melaksanakan pemerintahan, 
perundangan Dan sebagainya, sudah cukup jelas dan difahami oleh para pembaca. 
Tetapi masalah kaedah-kaedah moral dan tata susila, mengenai nilai-nilai yang 
mempengaruhi masyarakat, mungkin belum difahami sepenuhnya; kerana nilai- 
nilai dan kaedah-kaedah moral yang mempengaruhi masyarakat mana-mana 
masyarakat pun adalah mempunyai hubungan secara langsung dengan 
kepercayaan hidup dan iktikad yang mempengaruhi masyarakat itu sendiri. 

Boleh jadi ganjil rasanya - hatta kepada pakar-pakar penyelidik hal Islam 
sendiri pun - soal mempertahankan kegiatan berfikir dan kegiatan kesenian 
kepada konsep Islam dan kepada sumber yang berasaskan ketuhanan. 

Mengenai kegiatan kesenian, telah pun diterbitkan sebuah buku yang 
lengkap (karangan Prof. Mohammad Qutub, bernama "Minhah Alfan Al-Islam" 
atau "kurikulum kesenian Islam") yang mengupas persoalan itu dengan memakai 
konsep bahawa kegiatan kesenian seluruhnya adalah pengolahan secara insan 
mengenai konsep dan tindak balasnya manusia itu sendiri, dan mengenai konsep 
wujud dan hidup, yang menjelma di dalam jiwa manusia. Ini semua dapat 
mencetuskan konsep Islam yang meliputi seluruh aspek kejadian, jiwa dan hidup, 
dan hubungannya dengan Tuhan Pencipta seluruh alam ini, Pencipta jiwa dan 
kehidupan dan meliputi juga konsep mengenai hakikat manusia, mengenai tempat 

dan posisinya di dalam alam ini, mengenai tujuan hidupnya, mengenai tugas dan 
kewajipannya dan mengenai nilai-nilai hidupnya. Semuanya ini tercantum di 
dalam lingkungan konsep Islam, yang bukan hanya berupa konsep secara mutlak 
sahaja, malah ia adalah konsep yang berbentuk akidah yang dinamis juga cetusan 
fikiran yang menguasai tubuh dan urat saraf manusia. 

Masalah perlunya dirujukkan kegiatan fikiran manusia kepada konsep 
Islam, bagi melaksanakan pengabdian seluruhnya kepada Allah, perlulah kita beri 
penjelasan, kerana masalah ini merupakan suatu masalah yang asing dan ganjil di 
kalangan para pembaca di zaman ini, hatta di kalangan orang-orang Islam sendiri. 

Sesungguhnya orang Islam tidak boleh sekali-kali mencedok dan menerima 
masalah yang khusus mengenai akidah dan konsep umum terhadap wujud ini, 
atau yang khusus mengenai ibadat, mengenai keperibadian dan perjalanan hidup, 
mengenai nilai-nilai dan dasar-dasar sistem politik, sosial, ekonomi, atau mengenai 
kegiatan manusia dan sejarah kemanusiaan daripada sumber yang mana pun yang 
asing daripada sumber Ilahi. Seseorang muslim tidak boleh belajar semuanya ini 
melainkan melalui seorang muslim yang dipercayai keteguhan iman dan taqwanya 
yang menghayati Islam dalam segenap aspek hidupnya. 

Sebaliknya setiap orang muslim itu boleh mencedok dan belajar ilmu-ilmu 
yang berkaitan dengan sains, seperti kimia, biologi, falak, perubatan dan 
pertukangan, pertanian dan kaedah-kaedah pentadbiran (dari segi seni tadbir 
sahaja), soal peperangan dan cabang-cabang ilmunya, seperti tektik dan teknik dan 
sebagainya, iaitu ilmu yang sejenis dengan yang disebutkan ini, dia boleh 
mencedok dan belajar ilmu-ilmu itu sama ada dari seorang muslim atau pun dari 
orang bukan muslim walaupun pada asalnya lagi telah ditetapkan, bahawa bila 
sahaja masyarakat Islam itu didirikan, maka telah disuruh dan diarahkan supaya 
masyarakat itu berusaha seboleh-bolehnya memenuhi semua keperluan dalam 
semua bidang itu, yang wajib sebahagian anggota masyarakat ini mempelajari dan 
mendalami selok belok segenap ilmu itu, dan berdosalah seluruh anggota 
masyarakat sekiranya terdapat sebarang kekosongan. Andainya keperluan- 
keperluan itu telah dipenuhi pun dan masyarakat Islam sudah punya segala 
kelengkapannya, seorang Islam itu masih dibolehkan belajar ilmu pengetahuan 
yang bersifat sains itu daripada muslim atau bukan muslim, dan juga boleh 
menggunakan tenaga muslim atau tenaga bukan muslim, menggaji orang Islam 
atau orang bukan Islam, kerana sebenarnya hal itu termasuk di dalam urusan yang 
disebut oleh Rasulullah SAW: "Kamu lebih mengerti tentang urusan 

keduniaanmu" (loiRi«a^al^>sebab soal ini tidak ada sangkut pautnya dengan 
pembentukan konsep manusia muslim, tiada kena mengena dengan masalah 
hidup, dengan masalah alam dan manusia, mengenai matlamat hidup manusia 
dan juga mengenai hakikat tugas manusia di dunia ini dan mengenai hubungan 
manusia dengan alam semesta dan juga mengenai hubungannya dengan Tuhan 
Seru Sekalian alam. Ia juga tidak kena mengena dengan undang-undang, 
peraturan dan realiti hidup manusia, baik secara individu atau pun secara 

berkelompok dengan demikian tiada ancaman gelincir akidah dan tiada ancaman 
kembali murtad meninggalkan akidah Islam yang telah dianutinya. 

Adapun masalah yang berkaitan dengan pengertian segenap aktiviti 
manusia, sama ada secara individu atau bermasyarakat, iaitu perkara-perkara yang 
berkaitan dengan pandangan kepada diri manusia itu sendiri, dan kepada "aktiviti 
perkembangan sejarah manusia" dan juga masalah bagaimana mulanya kehidupan 
ini, bagaimana mulanya alam ini terjadi, bagaimana mulanya manusia ini 
dijadikan, dari segi metafisik, maka persoalannya adalah sama dengan persoalan 
masalah yang mengenai undang-undang, mengenai sumber kekuasaan yang 
mengatur seluruh kehidupan, kerana ia langsung mengenai akidah dan konsep, 
maka tidak bolehlah seorang Islam itu mencedok atau mempelajarinya melainkan 
melalui seorang muslim yang dipercayai keteguhan iman dan taqwanya dan juga 
diyakini dia menerima secara langsung daripada Allah SWT, iaitu Rasulullah SAW 
dan dia mengetahui pula bahawa itu adalah salah satu logik ubudiah kepada Allah 
Yang Maha Esa ataupun logik syahadah LA ILAAHA ILLALLAH dan 
MUHAMMADURRASULULLAH. 

Seorang muslim itu kadang-kadang ada juga yang mempelalari kesan-kesan 
aktiviti jahiliyah, bukan dengan tujuan supaya ia mempengaruhi konsep hidup dan 
pengetahuannya di dalam semua urusan itu, cuma untuk diketahui sejauh manakah 
jahiliyah itu telah menyeleweng dan mengetahui pula bagaimana dia dapat 
memperbetulkannya dengan jalan membawanya kembali kepada asasnya yang 
sebenar mengikut konsep dan hakikat akidah Islam. 

Sesungguhnya haluan seluruh "falsafah", dan haluan seluruh "pentafsiran 
sejarah manusia," serta haluan seluruh "ilmu jiwa," selain daripada beberapa detail 
tertentu, begitu juga haluan seluruh "perbandingan agama" dan seluruh "pandangan 
dan isme-isme kemasyarakatan," kecuali hasil yang berdasarkan research dan statistic, 
di dalam fikiran ala jahiliyah, baik dulu mahupun sekarang, adalah terpengaruh 
secara langsung dan konsep jahiliyah yang hampir seluruhnya bertentangan dengan 
konsep agama, terutama dengan konsep Islam. 

Perkembangan fikitan di dalam bentuk ilmu seperti ini tidak serupa dengan 
perkembangan fikiran di dalam bentuk ilmu yang bercorak sains semata-mata, seperti 
ilmu kimia, biologi, falak, fizik dan ilmu perubatan serta ilmu-ilmu lain yang sama 
dengannya, selama ia masih tertakluk kepada hasil kajian yang praktikal dan 
berdasarkan perangkaan yang betul, tanpa melampaui sempadan tugasnya dari cuba 
membuat tafsiran secara falsafah dalam bentuk yang bagaimana sekalipun, seperti 
yang dilakukan oleh teori DARWINISME yang bertopengkan alasan kajian praktikal 
dalam membuat suatu kesimpulan di bidang ilmu hayat - sedangkan alasan yang 
dikemukakannya itu tidak lain dari alasan yang bersumber dari hawa nafsu sahaja - 
dengan mengemukakan kesimpulan kononnya tidak perlu diberi perhatian kepada 
wujudnya suatu tenaga ghaib di luar alam nyata dalam membuat tafsiran terhadap 
pertumbuhan dan perkembangan kehidupan ini. 

Sebenamya setiap Muslim itu mempunyai cukup bahan yang bersumber dari 
penjelasan Tuhannya mengenai semua masalah itu, bahan yang menyebabkan segala 
usaha dan kajian manusia sejak berabad-abad lamanya menjadi kerdil dan tidak 
bernilai bila dibandingkan dengan penjelasan Ilahi tadi. 

Sesungguhnya kisah tentang "kebudayaan untuk seluruh umat manusia" yang 
tidak mengenai batas negeri, bangsa dan agama adalah suatu kisah yang tepat bila ia 
dikaitkan dengan soal ilmu pengetahuan sains dan dengan hasil penyelidikan yang 
berdasarkan fakta dan statistik, tanpa memasuki ruangan tafsiran secara falsafah dan 
metafizik kepada hasil ilmu seluruhnya, tidak juga kepada tafsiran secara falsafah 
mengenai diri manusia, mengenai aktiviti dan sejarahnya, juga mengenai soal seni 
sastera dan soal-soal yang mengenai perasaan. Para pembaca harus faham bahawa 
cerita itu sebenamya adalah suatu jebak yang dipasang oleh faham Yahudi antara 
bangsa, yang begitu berminat hendak menghapuskan sekatan itu, terutama sekatan di 
dalam soal-soal yang mengenai akidah, dengan tujuan meresapkan pengaruh Yahudi 
menembus setiap ruang kehidupan di dunia ini, membawa ajaran syaitan dan iblis, 
dalam bentuk sistem ekonomi berdasarkan riba, pemerasan dan penghisapan darah, 
yang akan membawa akibat bahawa seluruh hasil tenaga kerja umat manusia di 
dunia ini akan berpusat di dalam tangan orang-orang Yahudi dan seluruh urusan dan 
sistem ekonomi dunia tergenggam dalam tangan segelintir jutawan Yahudi penghisap 
darah. 



Di luar daripada persoalan ilmu sains yang berdasarkan praktikal dan statistik 
yang pasti (dikenal juga dengan nama "ilmu pasti") yang dibolehkan oleh Islam setiap 
muslim itu mencedok dan menimbanya daripada mana-mana sumber pun, sama ada 
sumber seorang muslim yang salih dan taqwa atau seorang muslim yang kurang salih 
dan taqwa, pun juga dari seorang bukan muslim, dan Islam mengiktiraf ilmu itu 
sebagai milik seluruh umat manusia, sebagai alat meneroka kemajuan alam - maka 
Islam hanya mengenai dua sahaja bentuk kebudayaan dan ilmu pengetahuan, iaitu: 

Pertama : 

Kebudayaan/ ilmu pengetahuan Islam: iaitu ilmu yang bersumber daripada 
asas dan konsep Islam. Ilmu pengetahuan Islam meliputi segenap aktiviti fikiran dan 
realiti hidup manusia, yang mempunyai kaedah dan dasar tersendiri bagi menjamin 
berkembangnya aktiviti itu selama-lamanya. 

Kedua : 

Kebudayaan/ ilmu pengetahuan jahiliyah, iaitu kebudayaan yang 

mempertahankan fikiran manusia sebagai ganti Tuhan. 

Perlu benar kita ketahui dan sedari bahawa dasar praktikal dan statistik yang 
menjadi dasar kemajuan dan perkembangan industri di Eropah sekarang ini pada 
asalnya tidaklah lahir dan tumbuh di Eropah, tetapi sebenamya ia telah lahir, tumbuh 
dan berkembang dengan pesatnya di Universiti-universiti dan Pusat-pusat Pengajian 
Tinggi Islam di Sepanyol dan negara-negara Islam di sebelah timur, ia lahir dan 

berkembang dengan berasaskan pandangan Islam terhadap alam tetapi 
kemudiannya ilmu pengetahuan itu telah berpindah atau dipindahkan 
pangkalannya ke Eropah untuk terus diasuh dan dihidup suburkan di sana, 
sedangkan dunia Islam sendiri dasar itu, yakni dasar praktikal dan statistik, telah 
menjadi kabur dan pudar, akibat dibiarkan begitu sahaja dan juga akibat daripada 
terpisah jauhnya pengaruh konsep di kalangan umat manusia, sedikit demi sedikit, 
disebabkan beberapa faktor utama, di antaranya ialah serangan daripada pihak 
golongan Kristian dan Yahudi. Di samping itu pihak Eropah sendiri pun telah 
memutuskan perhubungan antara dasar yang ditimba dahulu dengan asas-asas 
konsep Islam dan terus memisahkannya dari sebarang perhubungannya dengan 
Tuhan, iaitu ketika umat Eropah bangkit menentang kekuasaan gereja yang telah 
begitu lama menindas umat manusia dengan berselindungkan nama Tuhan! (suatu 
huraian lengkap mengenai ini boleh didapati di dalam buku karangan penulis - 
bernama "hari depan untuk Islam" (cUBQTQ^PI^ di bawah tajuk "berkerat rotan" 



Demikianlah nasibnya seluruh hasil fikiran Eropah; sama senasib dengan 
seluruh hasil fikiran jahiliyah di sepanjang zaman dan di setiap tempat. Ia menjadi 
suatu benda yang asing dan aneh, yang berlainan sama sekali dengan seluruh 
dasar konsep Islam, dan dengan sendirinya bertentangan dengan Islam. Oleh 
kerana itu wajiblah setiap manusia muslim kembali kepada dasar pandangan 
Islam sahaja dan jangan menimba dasar itu daripada sunber-sumber yang lain 
daripada sumber ketuhanan yang menjadi sumber dasar Islam. Dia mesti 
menerima dasar itu daripada seorang muslim yang dipercayai iman dan taqwanya. 

Sesungguhnya Islam tidak mengiktiraf cerita pemisahan di antara "ilmu" 
dengan "orang berilmu" di dalam segenap ilmu yang berkaitan dengan akidah 
yang mempengaruhi pandangan manusia terhadap wujud, hidup dan aktiviti 
umat manusia, terhadap realiti dari terhadap nilai-nilai moral, adat resam dan 
seluruh masalah yang berkaitan dengan diri manusia itu sendiri dan dengan 
aktivitinya... 

Islam membenarkan seseorang muslim belajar daripada seorang yang 
bukan muslim, atau dari seorang muslim yang kurang taqwanya di dalam ilmu- 
ilmu yang berkenaan dengan sains, seperti telah dihuraikan tadi, ini boleh 
dilakukannya jika tiada atau sukar didapati seorang muslim yang taqwa, seperti 
yang lumrah terjadi sekarang akibat jauhnya orang Islam dari agama mereka, dari 
program agama mereka dan dari konsep Islam, kebenaran belajar ilmu 
pengetahuan seperti ini adalah bertujuan supaya dia dapat melaksanakan 
tugasnya menjalankan khilafah di bumi. Tetapi Islam tidak membenarkan si 
muslim itu menerima masalah yang mengenai dasar akidah dan fikiran, mengenai 
tafsir Al-Quran dan Hadis Rasulullah serta sejarah hidup Rasulullah, program dan 
falsafah sejarah, aliran fikiran masyarakatnya, dasar-dasar pemerintahannya, 
dasar-dasar siasah dan politiknya, serta sumber kesenian dan kebudayaannya. 
Islam tidak membenarkan si muslim menimba dan menerima ilmu yang berkenaan 

daripada sumber yang bukan Islam dan malah daripada sumber Islam yang tidak 
diyakini tentang iman dan taqwanya. 

Sebenarnya penulis sendiri pun adalah termasuk salah seorang yang telah 
menghabiskan empat puluh tahun umurnya dalam alam pembacaan. 
Pembacaannya yang utama ialah mengenai pengetahuan-pengetahuan 
"kemanusiaan" yang memang menjadi hobinya, tetapi akhirnya dia kembali ke 
pangkuan sumber akidah dan konsepnya sendiri. Di sini didapatinya bahawa 
pembacaannya selama ini terlalu kecil dan kerdil berbanding dengan 
perbendaharaan dari sumber akidahnya yang begitu penuh dan padat. Penulis 
sendiri sedar bahawa tiada jalan lain lagi kecuali menerima sahaja realiti yang 
telah dilaluinya dan tidak menyesali umurnya selama empat puluh tahun yang 
telah dihabiskannya itu; kerana dia dapat mengenai jahiliyah itu dengan 
sebenarnya, dapat mengenali kepalsuannya, kelemahannya, kementahannya dan 
sikap angkuhnya yang selalu membikinnya bertindak seolah-olah kucing berlagak 
harimau. Dia mengetahui dengan jelas dan nyata bahawa seorang muslim tidak 
mungkin menemui titik pertemuaan di antara sumber-sumber Islam dengan 
sumber-sumber jahiliyah. 

Walau bagaimanapun, keterangan ini bukanlah hanya sekadar pendapat 
peribadi. Masalah ini terlalu besar untuk diberi fatwa secara perseorangan sahaja. 
Akan terlalu berat padanya di dalam neraca Tuhan seandainya seseorang itu 
berlagak sesuka hatinya dengan hanya memakai pendapat sendiri sahaja. Perintah 
Allah dan panduan Rasul-Nyalah yang jadi pedoman dan kata pemutus. Kita 
mesti kembali kepada Allah dan Rasul, seperti mana orang-orang sebelum kita 
telah kembali kepada Allah dan Rasul-Nya dalam hal-hal yang dipertikaikan 
mereka. 



Allah telah membongkar hakikat matlamat terakhir orang-orang Yahudi 
dan Kristian terhadap orang-orang Islam melalui firman ini: 




Maksudnya: "Sebahagian besar Ahli Kitab menginginkan agar mereka dapat 
mengembalikan kamu kepada kekafiran setelah kamu beriman, kerana dengki 
yang [timbul] dari diri mereka sendiri, setefah nyafa bagi mereka kebenaran. 
Maka maafkanlah dan biarkanlah mereka, sampai Allah mendatangkan 
perintah-Nya. Sesungguhnya Allah kuasa di atas segala sesuatu." 



(Al-Baqarah: 109) 



Dan: 

Maksudnya: "Orang-orang Yahudi dan Nasrani tidak akan senang kepada kamu 
hingga kamu mengikuti agama mereka. Katakanlah: "Sesungguhnya petunjuk 
Allah itulah petunjuk [yang sebenarnya]. " Dan sesungguhnya jika kamu 
mengikuti kemahuan mereka setelah pengetahuan datang kepadamu, maka 
Allah tidak lagi menjadi pelindung dan penolong bagimu." 



(Al-Baqarah: 120) 



Dan firmanNya: 




Maksudnya: Hai orang-orang yang beriman! jika kamu mengikut sebahagian 
dari orang-orang yang diberi Al-Kitab, nescaya mereka akan mengembalikan 
kamu menjadi orang kafir sesudah kamu beriman. 



(Ali-Imran: 100) 



Dan hadis: 



° y, y m j »y • y? a 

Ertinya: Rasulullah SAW telah bersabda, mengikut Al-hafiz Abu Ya'la dari 
Hammad, dari Asy-Sya'abi dari Jabir r.a. (radhial lahu 'anhum): "Jangan sekali-kali 
kamu bertanyakan sesuatu masalah pun kepada orang-orang kafir Ahli Kitab, 
sesungguhnya mereka tidak akan dapat memberi petunjuk kepada kamu sebab 
mereka sendiri pun telah sesat. Kalau kamu buat juga demikian maka kamu akan 
berhadapan dengan dua kemungkinan: iaitu sama ada kamu ikut membenarkan 
yang batil, atau pun kamu mendustakan yang hak; dan sesungguhnya, demi Allah, 
seandainya Musa itu masih hidup bersama kamu sekalian, tidak halal baginya 
melainkan selain daripada mengikut aku." 



Syed Qutb 



119 



Petunjuk Sepanjang Jalan 



Setelah diketahui secara jelas mengenai matlamat orang-orang Yahudi dan 
Kristian terhadap umat Islam, berdasarkan keterangan Al-Quran sendiri, maka 
adalah suatu kebodohan, kedunguan dan ketololan untuk menganggap, walau 
sekejap pun, bahawa mereka, ahli kitab itu (Yahudi dan Kristian) ketika membuat 
penyelidikan mengenai sesuatu masalah yang berkaitan dengan akidah dan 
sejarah Islam itu, mereka berada di dalam keadaan berniat baik, suci hati dan 
ikhlas. Begitu juga halnya bila mereka membuat kajian dari penyelidikan 
mengenai sistem masyarakat Islam, sistem politik dan ekonominya. Kalau masih 
ada juga di antara kita orang yang berbaik sangka terhadap mereka, maka bacalah 
firman Allah itu, tepuk dada dan tanya iman. 

Ketegasan yang Allah SWT berikan berbunyi: 




yang memberi erti: "Katakanlah." "Sesungguhnya petunjuk Allah itulah 
petunjuk (yang sebenarnya)" adalah merupakan garis pemisah bagi seorang 
muslim mengenai masalah yang penting ini. Allah membuat penegasan dengan 
menggunakan bentuk "QASR" (dari segi ilmu sastera Arab, penggunaan "qasr" 
(inna) memberi erti bahawa penumpuan hidayah adalah kepada Allah sahaja). 

Demikian juga perintah yang tegas telah dikenakan ke atas orang Islam 
untuk menentang orang-orang yang tidak mahu ingat kepada Allah dan 
menumpukan perhatiannya kepada masalah kehidupan dunia sahaja, ditegaskan 
bahawa orang yang berbuat demikian tidak mengerti suatu apa pun selain dari 
sangkaan dan ramalan sahaja, sedangkan seorang muslim itu dilarang keras 
mengikut dan mempercayai sangkaan dan ramalan sahaja, kerana manusia tidak 
mengetahui selain daripada urusan kulit luar dunia sahaja dan tidak mengetahui 
hakikat yang sebenarnya. 

Firman: 




(30) 



. 6 * 



Maksudnya: "Maka berpalinglah [hai Muhammad] dari orang yang berpaling 
dari peringatan Kami dan tidak mengingini kecuali kehidupan duniawi. Itulah 
sejauh-jauh pengetahuan mereka. Sesungguhnya Tuhanmu, Dialah yang paling 
mengetahui siapa yang tersesat dari jalan-Nya dan Dialah Yang paling 
mengetahui siapa yang mendapat petunjuk." 



(An Najm: 29-30) 



dan firman: 

Maksudnya: "Mereka hanya mengetahui yang lahir [sahaja] dari kehidupan 
dunia, sedang mereka tentang [kehidupan] akhirat adalah lalai." 



(Ar Rum: 7) 

Orang yang lupa menyebut dan mengingati Allah dan tidak mahukan 
sesuatu yang lain daripada kehidupan di dunia ini sahaja adalah merupakan 
contoh dari kehidupan sebahagian besar "orang terpelajar", kaum intelektual, 
cerdik cendakiawan zaman sekarang. Mereka tidak tahu dan tidak ingin 
tahu,selain dari masalah-masalah lahiriah yang terpampang di hadapan mata 
kasar mereka sahaja. Yang dapat mereka percayai ialah fakta-fakta dan realiti yang 
lahir sahaja. Mereka tidak mahu percaya bila diterangkan mengenai tafsiran umum 
terhadap kehidupan dan jiwa, dan juga bila dibincangkan masalah konsep dan 
akidah, mereka akan tutup telinga dan menganggap remeh. Ilmu daripada orang 
alim dan cerdik pandai sebegini bukanlah termasuk ilmu yang dipuji oleh AHah 
SWT di dalam firmanNya: 

Maksudnya: "katakanlah: Adakah sama orang-orang yang mengetahui dengan 
orang-orang yang tidak mengetahui?" seperti yang difahamkan oleh orang-orang 
yang dangkal pengertiannya mengenai tujuan ayat ini, lalu diambilnya ayat ini 
menjadi hujah untuk mereka. 

Sebenarnya pertanyaan Allah SWT di dalam ayat tadi telah terjawab dengan 
ayat sebelumnya: 






Maksudnya: "Apakah kamu orang musyrik yang beruntung] ataukah orang 
yang beribadat di waktu malam dengan sujud dan berdiri, sedang dia takut 
akan [azab] akhirat dan mengharapkan rahmat Tuhannya? Katakanlah: 'Adakah 
sama orang-orang yang mengetahui dengan orang-orang yang tidak 
mengetahui?' Sesungguhnya orang yang berakallah orang yang menerima 
pelajaran." 



(Az Zumar: 9) 

Orang yang bangun beribadat di tengah malam, hamba Allah yang patuh, 
yang sanggup menumpukan segerap perhatian dan mengerah tenaga, 
menyerahkan jiwa raga, di tengah malam buta, orang yang sanggup mencampak 
selimut di tengah kesejukan malam, sanggup membuka mata di tengah bunyi 
dengkur, untuk menengadah ke langit, mohon setitik air rahmat dan 

pengampunan dari Tuhannya, sambil berlinang air matanya mengenang bahana 
azab hari akhirat, suaranya mendayu-dayu mengharapkan rahmat Ilahi orang 
berilmu yang mempunyai sifat seperti inilah sebenarnya orang berilmu dan orang 
terpelajar. Ilmu yang dimaksudkan oleh ayat ini ialah ilmu yang boleh memandu 
ke jalan Allah, kepada berbakti dan bertaqwa bukan ilmu yang merosakkan fitrah 
dan mengingkari Tuhan! 

Memang benar bahawa ilmu itu tidak terbatas di dalam lingkungan ilmu 
akidah dan kewajipan beragama serta hukum-hakam dan peraturan sahaja, sebab 
ilmu itu meliputi seluruh persoalan. Ia bersangkutan juga dengan soal peraturan 
dan undang-undang menggunakan alam dan meneroka kekayaan alam dalam 
melaksanakan tugas sebagai khalifah Allah di bumi ini. Ilmu seperti itu sama perlu 
dan mustahaknya dengan ilmu yang mengenai akidah dan konsep hidup. Tetapi 
ilmu yang tidak mempunyai hubungan dengan asas iman dan akidah bukanlah 
ilmu yang dipuji oleh Al-Quran, ilmu seperti itu akan membikin manusia menjadi 
sesat, seperti si buta kehilangan tongkat dan seperti layang-layang putus tali. 
Sebenarnya hubungan terlalu erat antara konsep iman dengan ilmu-ilmu yang 
bercorak sains itu, seperti ilmu falak, fizik, biologi dan sebagainya semuanya boleh 
memandu kepada mengenali Allah, selama tidak diselewengkan oleh hawa nafsu 
dengan tujuan untuk tambah menjauhkan umat manusia daripada Tuhannya 
seperti yang berlaku dalam dasar kemajuan ilmu pengetahuan di Eropah, akibat 
latar belakang pertarungan antara ilmu pengetahuan dengan pihak penguasa 
gereja. Pertarungan itu telah meninggalkan kesan yang sangat mendalam di alam 
fikiran Eropah. Sisa-sisa dari pertarungan beracun itu menerbitkan kesan yang 
malang terhadap konsep beragama secara keseluruhannya, bukan hanya sekadar 
terhadap konsep kegerejaan dan terhadap fungsi gereja itu sendiri. 

Oleh kerana telah terbukti bahawa konsep fikiran Barat di bidang ilmu 
pengetahuan itu ditegakkan di atas asas sisa-sisa yang beracun tadi, di atas asas 
pemisahan sepenuhnya dari nilai-nilai agama, maka hasil dari fikiran Barat itu 
ialah permusuhan dan prajudis yang tidak putus-putus terhadap konsep Islam, 
dan dalam banyak hal ia sengaja hendak melumpuhkan konsep Islam. 

Dengan demikian maka adalah suatu kealpaan dan kebodohan yang 
menggelikan hati kalaulah konsep fikiran Barat itu hendak dipakai untuk kita, 
umat Islam, di dalam membuat kajian tentang masalah-masalah Islam. 
Peningkatan kewaspadaan amatlah perlu, hatta di dalam masa belajar ilmu-ilmu 
yang bercorak sains semata-mata pun, yang pada ketika ini kita masih terpaksa 
menimbanya dari sumber Barat. Kita harus berwaspada daripada diresapi oleh 
sebarang unsur fahaman falsafah Barat yang memusuhi konsep keagamaan, 
khususnya konsep Islam yang murni ini. Jangan biarkan setitik nila merosakkan 
susu kita yang murni. 

AKIDAH: RUPABANGSA MUSLIM 



Islam datang membawa satu konsep baru untuk umat manusia, konsep 
mengenai hakikat segala tali temali dan alat penghubung. Serentak dengan itu Islam 
juga membawa satu konsep baru mengenai hakikat nilai-nilai dan hakikat dari 
manakah nilai-nilai itu perlu ditatang-terima. 

Islam datang untuk membawa umat manusia kembali ke pangkuan 
Tuhannya, juga untuk menjadikan kuasa Tuhan itu sebagai kuasa yang tunggal 
tempat manusia mencedok dan mendapatkan nilai-nilai, seperti mana juga manusia 
itu beroleh wujud dan hidup dirinya; juga tempat manusia kembali, seperti juga dari 
iradat-Nya manusia merangkak keluar ke dunia dan ke pangkuanNya manusia 
menyusur kembali. 

Islam datang untuk menetapkan bahawa di sana hanya satu sahaja tali dan 
alat penghubung yang menghubungkan manusia dengan Tuhan. Bila sahaja tali itu 
reput dan putus maka tiadalah lagi tali yang lain. 

Firman Allah: 







Maksudnya : "Kamu tidak akan mendapati sesuatu kaum yang beriman kepada 
Allah dan hari akhirat, saling berkasih sayang dengan orang-orang yang 
menentang Allah dan Rasul-Nya, sekalipun orang-orang itu ibu bapa, anak-anak, 
atau saudara mara ataupun keluarga mereka. " 



(Al-Mujadalah : 22) 

Di sana juga hanya satu sahaja golongan Allah yang tiada duanya, manakala 
golongan-golongan lain adalah golongan syaitan dan taghut. 

Firman Allah: 

Maksudnya: "Orang-orang yang beriman itu berperang di jalan Allah, dan 
orang-orang yang kafir itu berperang di jalan taqhut, sebab itu perangilah 
kawan-kawan syaitan itu, kerana sesungguhnya tipu daya syaitan itu adalah 
lemah." 



(An-Nisa': 76) 

Juga di sana ada hanya satu sahaja jalan yang sampai kepada Allah, manakala 
semua jalan lain tidak akan sampai kepada-Nya. Firman Allah: 



Maksudnya: "Dan bahawa [yang Kami perintahkan] ini adalah jalanKu yang 
lurus, maka ikutilah dia, dan janganlah kamu mengikuti jalan-jalan [yang 
lain], kerana jalan-jalan itu mencerai-beraikan kamu dari jalanNya." 

(Al-An'aam: 153) 

Dan hanya satu sahaja sistem/peraturan, iaitu sistem/peraturan Islam, 
manakala sistem/ peraturan lain adalah jahiliyah belaka. Firman: 



Maksudnya : "Apakah hukum [peraturan] jahiliyah yang mereka kehendaki dan 
[hukum] siapakah yang lebih baik daripada [hukum] Allah bagi orang-orang 
yang yakin?" 



(Al-Maidah: 50) 

Juga ada satu sahaja syariat dan undang-undang; iaitu syariat dan undang- 
undang Allah, manakala syariat dan undang-undang yang lain adalah 
berlandaskan hawa nafsu belaka. 

Firman: 



Maksudnya: "Kemudian kami jadikan kamu berada di atas satu syariat 
[undang-undang] tentang urusan itu [agama]. Maka ikutilah syariat itu dan 
janganlah kamu ikut hawa nafsu orang-orang yang tidak mengetahui." 

(Al-Jatsiah: 18) 



Di samping itu, hanya ada satu sahaja kebenaran yang tunggal dan tiada 
duanya, manakala yang lain adalah kesesatan belaka. Firman: 




Maksudnya: "Maka tidak ada sesudah kebenaran itu melainkan kesesatan, maka 
bagaimanakah kamu dipalingkan [dari kebenaran?]." 

(Yunus: 32) 

Dan akhirnya hanya ada sebuah sahaja negara, iaitu: NEGARA ISLAM; 
negara yang di dalamnya tegak kedaulatan Islam, berjalan di dalamnya syariat 
Allah, berkuasa di dalamnya peraturan-peraturan Allah. Orang-orang beriman 
hidup di dalam negara itu dalam keadaan penuh perpaduan dan setia kawan, saling 
bantu membantu dan hormat menghormati. Ada pun negara yang berbentuk lain 
daripada itu, maka negara itu adalah negara harbi (negara musuh) di mana orang- 
orang Islam di dalamnya tidak ada jalan lain kecuali berperang ataupun berdamai 
dengan janji tidak saling ganggu mengganggu antara golongan Islam dengan 
golongan bukan Islam tanpa sebarang syarat. Tetapi negara seperti itu bukanlah 
sebuah negara Islam, dan tiada sebarang ikatan setia antara penduduknya dari 
gologan lain dengan golongan kaum Muslimin. Firman Allah: 




(75) 



Maksudnya: "Sesungguhnya orang-orang yang beriman dan berhijrah serta 
berjihad [berperang] dengan harta dan jiwanya pada jalan Allah dan orang- 
orang yang memberikan perlindungan dan tempat kediaman [kepada orang- 
orang muhajirin], mereka itu satu sama lain lindung-melindungi. Dan terhadap 
orang-orang yang beriman tapi belum berhijrah, maka tidak ada kewajipan 

sedikit pun atas kamu - untuk melindungi mereka, sebelum mereka berhijrah. 
[akan tetapi] jika mereka meminta pertolongan kepadamu dalam [urusan 
pembelaan] agama, maka kamu wajib memberikan pertqlongan kecuali 
terhadap kaum yang telah ada perjanjian kerjakan. Ada pun orang-orang kafir, 
sebahagian mereka menjadi pelindung baqi sebahagian yang lain. Jika kamu 
[hai para muslimin] tidak bagi sebahaqian yang lain. Jika kamu [hai para 
muslimin] tidak melaksanakan apa yang telah diperintahkan Allah itu, nescaya 
akan terjadi kekacauan di muka bumi dan kerosakan yang besar. Dan orang- 
orang yang beriman dan berhijrah pada jalan Allah [begitu juga] orarg-orang 
yang memberi tempat kediaman dan memberi pertolongan [kepada orang-orang 
muhajirin] mereka itulah orang-orang yang benar-benar beriman. Mereka 
memperolehi ampunan dan rezeki [nikmat] yang mulia. Adapun orang yang 
beriman sesudah itu kemudian berhijrah dan berjihad bersamamu, maka orang- 
orang itu termasuk golonganmu [juga]." 



(Al-Anfaal: 72-75) 

Dengan keterangan yang jelas dan jitu seperti ini, dan dengan keputusan yang 
tetap dan tidak berganjak-ganjak sedikit jua pun, Islam datang untuk mengangkat 
darjat umat manusia dan mensucikannya daripada hubungan tanah dan air dan 
juga daripada hubungan daging dan darah, yang sememangnya termasuk di dalam 
hubungan tanah dan air. Dengan demikian maka tiada tanahair bagi setiap muslim 
itu melainkan negara yang di dalamnya syariat dan undang-undang Allah 
dilaksanakan, dan pertalian di antara setiap muslim dengan setiap penduduk negara 
itu adalah berdasarkan pertalian di jalan Allah. Tiada rupa bangsa bagi setiap 
muslim melainkan akidahnya yang menyebabkan dia berhak menjadi seorang 
anggota di dalam "umat Islam" di dalam sebuah "negara Islam". Tiada hubungan 
keluarga bagi setiap muslim itu melainkan kekeluargaan yang tercetus dari akidah 
dan keyakinan kepada Allah, lalu hubungan mesra di antaranya dengan kaum 
keluarga dan kerabat handainya terjalin kerana Allah semata-mata. 

Keluarga yang hakiki bagi setiap muslim itu bukanlah ayah ibunya, saudara 
maranya, isteri atau suaminya, kaum kerabat atau suku sakatnya, selama tidak 
terikat oleh tali tunggal yang suci itu, tali tauhid dan akidah keyakinan kepada 
Allah Yang Maha Esa, melainkan sesudah itu barulah bernilai sebarang hubungan 
darah dan kekeluargaan. 

Firman.- 




Maksudnya: "Hai sekalian manusia, bertaqwalah kepada Tuhanmu yang telah 
menciptakan kamu dari seorang diri [Adam] dan daripadanya Allah 
menciptakan isterinya [hawa]. Dan daripada keduanya Allah memperkembang- 

biakkan laki-laki dan perempuan yang banyak. Dan bertaqwalah kepada Allah 
yang dengan mempergunakan namaNya kamu saling meminta satu sama lain, 
dan [peliharalah] hubungan silaturrahim." 



(An-Nisa': 1) 

Firman Allah di atas ini tidak melarang seseorang muslim mendekati dan 
menghubungi ibu bapa dengan cara yang baik, walaupun seandainya mereka 
berlainan akidah, yakni tidak menganut agama Islam, selama kedua ibu bapanya itu 
tidak menggabungkan diri ke dalam golongan atau barisan yang menentang 
golongan atau barisan Islam. Kalau kedua ibu bapanya itu sudah berada di dalam 
golongan atau barisan yang menentang Islam, maka tidak boleh lagi dibuat 
sebarang hubungan apa lagi hubungan yang erat dan mesra. Kita mendapat contoh 
pengajaran mengenai ini daripada peristiwa Sayidina Abdullah bin Abdullah bin 
Ubai, seperti hadis berikut: 

"Ibnu Jarir telah meriwayatkan dengan sanadnya dari Ibn Ziad; bahawa 
Rasulullah SAW telah memanggil anak laki-laki Abdullah bin Ubai lalu bersabda 
kepadanya: "Wahai Abdullah, sudahkah kamu tahu apa yang ayahmu telah 
katakan?" Jawab Sayidina Abdullah: "Belum lagi ya Rasulullah; apakah gerangan 
yang ayah saya telah katakan. Bolehkah kiranya saya diberitahu apa yang telah ayah 
saya katakan itu?" Rasulullah bersabda: "Ayahmu telah mengatakan: seandainya 
kami selamat pulang ke Madinah (dari medan perang) nanti, nescaya orang-orang 
yang mulia akan menghalau orang-orang yang hina keluar dari kota Madinah ini," 
lalu Saydina Abdullah pun menjawab: "Benar sekalilah apa yang telah dlikatakan, 
oleh ayah saya itu. Rasulullah orang paling mulia dan ayah sayalah orang yang 
paling hina, demi Allah wahai junjungan Utusan Tuhan, sejak waktu Rasulullah 
mula-mula tiba di Madinah hinggalah sekarang ini, seluruh penduduk Madinah 
tahu benar bahawa tidak ada seorang anak pun lain daripada saya, yang sungguh- 
sungguh membuat bakti kepada ibu bapanya, namun begitupun, seandainya 
Rasulullah suruh saya penggal leher ayah saya itu dan membawa kepalanya ke 
hadapan Rasulullah saya tidak akan teragak-agak, pasti saya tunaikan suruhan itu." 
Rasulullah pun menjawab: "Janganlah buat begitu." 

Setelah rombongan tentera Islam yang pulang dari perang Bani Mustaliq, dan 
Abdullah bin Ubay ada di dalam rombongan itu, tiba di Madinah, maka Saydina 
Abdullah, pun pergi menanti ketibaan ayahnya tiba, maka beliau pun dengan 
menghunus pedangnya telah pergi mendapatkan ayahnya sambil menyoal dengan 
garangnya: "Betulkah ayah telah berkata: seandainya kami selamat pulang ke 
Madinah nescaya, orang-orang mulia dan kuat akan menghalau keluar orang-orang 
yang hina dan lemah dari Madinah ini? Demi Allah sekarang ini ayah pasti akan 
tahu sama kemuliaan itu bagi ayah atau bagi Rasulullah SAW? Demi Allah Kota 
Madinah tidak akan melindungi ayah. Kini ayah seorang pendatang haram di sini. 
kecuali dengan izin Allah dan RasulNya. Tanpa kebenaran Rasulullah SAW ayah 
tidak akan dapat masuk kota Madinah." Demi melihatkan cabaran yang tidak 
disangka-sangka ini Abdullah bin Ubay menjawab: "duhai duhai keagungan 
keturunan Khazraj anakku, sampainya hatimu menghalang ayah menjejak kaki ke 

rumahnya sendiri duhai malangnya anak kandungku menyekat kepalaku 
menjenguk rumahku sendiri. Orang-orang yang ada di sekitar itu pun berdatanglah 
ke tempat itu bertanyakan apa yang telah terjadi. Lalu Sayidina Abdullah bin 
Abdullah bin Ubay pun memberitahu orang ramai akan apa yang telah berlaku 
sambil menegaskan lagi: "demi Allah dia (ayahnya) tidak dibenarkan masuk ke Kota 
Madinah tanpa izin Rasulullah SAW." Lalu mereka pun pergi menghadap 
Rasulullah menyampaikan berita kejadian ini, maka Rasulullah pun bersabda: 
"sampaikan kepada Abdullah, supaya dia lepaskan ayahnya masuk ke Madinah dan 
balik ke rumahnya." Setelah menerima arahan Rasulullah itu, barulah Sayidina 
Abdullah membenarkan ayahnya itu masuk ke Madinah. Orang bertanya kepada 
beliau, mengapakah pula beliau benarkan ayahnya balik ke rumah? Beliau 
menjawab: "Saya patuh kepada arahan Allah dan Rasul-Nya SAW." 

Bila sahaja tali akidah telah tersemat, maka seluruh orang beriman itu 
menjadi bersaudara, walaupun mereka tidak dipertalikan oleh sebarang hubungan 
perkahwinan atau keturunan darah, Allah telah berfirman: 




Maksudnya: "Hanya sanya orang-orang beriman itu adalah bersaudara 

seluruhnya." 

Allah telah menggunakan perkataan "innama," yang memberikan pengertian 
bahawa persaudaraan itu melangkaui batas-batas keturunan dan generasi dan 
mengeratkan hubungan umat ini sepanjang zaman. 

Allah berfirman lagi: 











Maksudnya : "Dan juga bagi orang-orang yang telah menempati kota Madinah 
dan telah beriman [iaitu orang-orang Ansor] sebelum [kedatangan] mereka 
[Muhajirin], mereka mencintai orang-orang yang berhijrah kepada mereka. 
Dan mereka tidak menaruh keinginan dalam hati mereka terhadap apa-apa 
yang diberikan kepada mereka [orang Muhajirin], atas diri mereka sendiri, 
sekalipun mereka di dalam kesusahan. Dan sesiapa yang dipelihara dari 
[bencana disebab oleh] kebakhilan dirinya, maka itulah orang-orang yang 
beruntung. Dan [juga] bagi orang-orang yang, datang sesudah mereka 
[Muhajirin dan Ansar]. Mereka berdoa: "Ya Tuhan Kami beri ampunlah kepada 

kami dan saudara-saudara kami yang telah beriman lebih dahulu dari kami. 
Dan janganlah Engkau membiarkan kedengkian dalam hati kami terhadap 
orang-orang yang beriman; Ya Tuhan kami, sesungguhnya Engkau Maha 
Penyantun lagi Maha Penyayarg." 



(Al-Hasyr: 9-10) 



Allah membuat perbandingan untuk orang-orang Islam dengan 
mengemukakan satu kelompok orang-orang yang baik dari perjalanan para Nabi- 
nabi yang telah mendahului mereka di dalam barisan perarakan perayaan iman 
yang tidak putus-putus di sepanjang zaman: 









(47) 




Maksudnya : "Dan Nuh berseru kepada Tuhannya sambil berkata: "Ya Tuhanku 
sesungguhnya anakku termasuk keluargaku dan sesungguhnya janji Engkau 
itulah yang benar .Dan Engkau adalah yang paling adil di antara semua hakim. 
Allah berfirman: "Sesungguhnya dia bukanlah termasuk keluargamu [yang 
dijanjikan akan diselamatkan] kerana perbuatannya merupakan perbuatan yang 
tidak baik. Sebab itu janganlah kamu memohon kepadaKu sesuatu yang kamu 
tidak mengetahui [hakikatjnya. Sesungguhnya Aku memperingatkan kepadamu 
supaya kamu jangan termasuk orang-orang yang tidak berpengetahuan. " Nuh 
berkata: "Ya Tuhanku, sesungguhnya aku berlindung kepada Engkau dari 
memohon kepada Engkau sesuatu yang aku tidak mengetahui [hakikatjnya, dan 
sekiranya Engkau tidak memberi ampun kepadaku dan [tidak] memberi belas 
kasihan kepadaku, nescaya aku akan termasuk orang-orang yang rugi." 



(Hud: 45-47) 



Dan firman Allah: 







Maksudnya : "Dan ingatlah ketika Ibrahim diuji Tuhannya dengan beberapa 
kalimat [perintah dan larangan] lalu Ibrahim menunaikannya. Allah berfirman. 
"Sesungguhnya aku akan menjadikan kamu imam bagi seluruh manusia. " 

Ibrahim berkata: "Dan saya mohon juga dari keturunanku. " Allah berfirman: 
"JanjiKu [ini] tidak mengenai orang yang zalim." 



(Al-Baqarah: 124) 



Firman Allah: 




Maksudnya: "Dan [ingatlah] ketika Ibrahim berdoa: "Ya Tuhanku, jadikanlah 
negeri ini, negeri yang aman dan sentosa dan berikanlah rezeki dari buah-buahan 
kepada penduduknya yang beriman di antara mereka kepada Allah dan hari 
kemudian." Allah berfirman: "Dan kepada orang yang kafir pun Aku beri 
kesenangan sementara, kemudian Aku paksa ia menjalani seksa neraka dan 
itulah seburuk-buruk tempat kembali." 



(Al-Baqarah: 126) 

Nabi Ibrahim telah rela keluar meninggalkan ayah dan kaum keluarganya, 
memisahkan diri dari mereka, setelah dilihatnya mereka masih terus ingin berkeras 
di dalam kesesatan. 

Firman Allah: 




Maksudnya: "Dan aku akan menjauhkan diri daripadamu, dan daripada apa yang 
kamu seru selain daripada Allah, dan aku akan berdoa kepada Tuhanku, aku 
tidak akan kecewa dengan berdoa kepada Tuhanku." 



(Maryam: 48) 



Dan Allah SWT telah menceritakan perihal Nabi Ibrahim dan perihal 
kaumnya untuk dijadikan contoh tauladan dan pengajaran yang berguna: 




Syed Qutb 



130 



Petunjuk Sepanjang Jalan 



Maksudnya: "Sesungguhnya telah ada suri tauladan yang baik bagimu pada 
Ibrahim dan orang-orang yang bersama dengan dia, ketika mereka berkata 
kepada kaum mereka: "Sesungguhnya kami berlepas diri daripada kamu dan 
daripada apa - yang kamu sembah selain Allah. Kami engkari [kekafiran]mu dan 
telah nyata antara kami dan kamu permusuhan dan kebencian buat selama- 
lamanya sampai kamu beriman dengan Allah sahaja." 



(Al-Mumtahanah: 4) 

Suri tauladan dan pengajaran yang baik dapat direnungkan dengan 
mendalam dan penuh keinsafan dari kisah sekumpulan pemuda yang telah 
memisahkan diri dari kaum keluarga dan sahabat handai, kampung halaman dan 
teman seiring, semata-mata untuk mengabdikan diri kepada Allah dan melindungi 
akidah pegangan hidup supaya jangan terjejas akibat paksaan dan penindasan pihak 
berkuasa. Alangkah menariknya kisah mereka terukir di dalam Surah Al-Kahfi: 




Maksudnya: "Kami ceritakan kisah mereka kepadamu [Muhammad] dengan 
sebenarnya, sesungguhnya mereka itu adalah pemuda-pemuda yang beriman 
kepada Tuhan mereka dan Kami tambahkan kepada mereka petunjuk. Kami telah 
meneguhkan hati mereka di waktu berdiri lalu mereka berkata: "Tuhan kami 
adalah Tuhan langit dan bumi, kami sekali-kali tidak menyeru Tuhan selain Dia, 
kerana jika tidak demikian maka kami telah mengucapkan perkataan yang amat 
jauh dari kebenaran. Kaum kami telah menjadikan selain Dia sebagai tuhan- 
tuhan untuk disembah]. Mengapa mereka tidak mengemukakan alasan yang 
terang, [tentang kepercayaan mereka]? Siapakah yang lebih zalim daripada orang- 
orang yang mengada-ngadakan kebohongan terhadap Allah? Dan apabila kamu 
meninggalkan mereka dan apa yang mereka sembah selain dari Allah, maka 
carilah tempat berlindung ke dalam gua itu nescaya Tuhanmu akan melimpahkan 
sebahagian rahmat-Nya kepadamu dan menyediakan sesuatu yang berguna 
bagimu di dalam urusan kamu." 



(Al-Kahfi: 13-16) 

Peristiwa pemisahan antara isteri Nabi Nuh dan isteri Nabi Lut dari suami- 
suami mereka disebabkan oleh perbezaan akidah juga telah disorot sedemikian 
rupa, untuk diperhati dan dijadikan suri tauladan: 

Maksudnya: "Allah membuat isteri Nuh dan isteri Lut sebagai perumpamaan 
bagi orang-orang kafir; keduanya berada di bawah pengawasan dua orang hamba 
yang salih dari antara hamba-hamba Kami, lalu kedua isteri itu khianat kepada 
kedua suami mereka, maka kedua suami itu pun tidak dapat membela mereka 
sedikit pun dari seksa Allah dan dikatakan kepada mereka berdua: "masuklah ke 
neraka bersama orang-orang yang masuk [neraka]." 



(At Tahrim: 10) 

Sebaliknya isteri Firaun berbeza sekali keadaannya dari kedua-dua orang 
isteri Nabi Nuh dan Nabi Lut, dia beroleh kebahagiaan menjadi orang beriman di 
tengah-tengah kemewahan suaminya yang durhaka kepada Allah, ceritanya juga 
dikemukakan bagi dijadikan pengajaran: 




Maksudnya: "Allah membuat isteri Firaun menjadi perumpamaan bagi orang- 
orang yang beriman, ketika ia berkata: "Ya Tuhanku bangunkanlah untukku 
sebuah rumah di sisi-Mu dalam syurga dan selamatkanlah aku dari Firaun dan 
perbuatannya dan selamatkanlah aku dari kaum yang zalim." 



(At Tahrim: 11) 

Demikianlah contoh perbandingan mengenai betapa putus terburai dan 
pecah berkecainya hubungan antara manusia dengan manusia, baik di antara anak 
dengan bapak di dalam kisah Nabi Nuh dan putera kesayangannya, antara anak 
dengan bapak dan kampung halaman di dalam kisah Nabi Ibrahim dengan ayah 
dan kaumnya, hubungan di antara keluarga sahabat handai dan kampung halaman 
sekaligus di dalam kisah pemuda-pemuda penghuni gua (ashabul kahfi), dan 
seterusnya hubungan cinta kasih suami isteri serumahtangga di dalam kisah isteri 
Nabi Nuh, isteri Nabi Lut dan isteri Firaun putusnya segala perhubungan itu justeru 
kerana perbezaan akidah dan iman. 

Demikianlah pula berlalunya angkatan pejuang-pejuang iman di sepanjang 
hayat umat manusia silih berganti menghiasi lembaran sejarah, menjadi suri 
tauladan dan cermin perbandingan mengenai keteguhan iman, mengenai ketegasan 
memegang pendirian di jalan kebenaran, mengenai kesetiaan memegang akidah 
tauhid menghayati sikap tegas memegang prinsip, tidak kenal tawar menawar tidak 
sudi bertolak ansur malah tiada nilai hubungan darah, tiada nilai hubungan cinta 

dan rumahtangga. Bila iman telah menghayati hati dan nadi semuanya sanggup 
diterima dan dihadapi. Pertemuan dan perpisahan antara manusia. dengan manusia 
menjadi nilainya bila pertemuan antara manusia dengan khaliqnya menggamit. 

Allah gambarkan pula bagaimanakah sebenarnya sifat orang beriman melalui 
firman-Nya: 





Maksudnya: "Kamu tidak akan mendapati sesuatu, kaum yang beriman kepada 
Allah dan hari akhirat, saling berkasih sayang dengan orang-orang yang 
menentang Allah dan Rasul-Nya, sekalipun orang itu bapa-bapa, anak-anak, 
saudara-saudara atau keluarga mereka. Mereka itulah orang-orang yang Allah 
telah menanamkan keimanan dalam hati mereka dan menguatkan mereka 
dengan pertolongan yang datang daripadaNya. Dan dimasukkanNya mereka ke 
dalam syurga yang mengalir di bawahnya sungai-sungai, mereka kekal di 
dalamnya. Allah ridai terhadap mereka dan mereka pun merasa puas terhadap 
limpahan rahmatNya. Mereka itulah golongan Allah. Ketahuilah bahawa 
sesungguhnya golongan Allah itulah golongan yang beruntung." 

(Al-Mujadilah: 22) 

Ketika putusnya hubungan kerabat di antara Nabi Muhammad SAW dengan 
bapa saudaranya Abu Lahab dan saudara pupuannya Amru bin Hisyam (Abu 
Jahal), iaitu di ketika orang-orang Muhajirin sanggup bertempur di medan perang, 
menentang sanak saudara, kaum kerabat dan sahabat handai mereka sendiri di 
medan perang BADR di ketika itu jugalah jalinan kekeluargaan terikat begitu erat di 
antara kaum Muhajirin dan kaum Ansor. Mereka telah menjadi saudara dan kaum 
keluarga yang saling tolong menolong dan bantu membantu. Pada ketika yang sama 
juga tercantumlah rasa kasih sayang dan terbuhullah tali kekeluargaan di antara 
orang Muslim berbangsa Arab dengan orang-orang Muslim berbangsa lain terjalin 
hubungan kasih mesra dan setia antara mereka dengan saudara mereka Sayidina 
Suhaib berbangsa Romawi, Salman berdarah Parsi dan Bilal berketurunan Negro, 
pecah berkecailah sudah rasa ta'asub perkauman dan asabiah, serta fanatik 
kekabilahan, perkauman dan kebangsaan serta tanah tumpah darah. 

Rasulullah pernah bersabda kepada mereka dengan katanya yang bererti: 
lemparkanlah fanatik kesukuan dan kabilah itu jauh-jauh, kerana ia terlalu busuk 
dan memualkan. Rasulullah SAW bersabda lagi seperti ini: ertinya: "Bukan dari 
golongan kita orang yang menyeru ke arah perkauman ('asabiah) bukan dari kita 

orang yang berperang kerana 'asabiah, dan bukan dari kita orang yang mati 
terbunuh kerana mempertahankan asabiah." Lalu berakhirlah sudah peranan 
asabiah, meninggalkan bangkainya busuk berkapaian, bangkai busuk perkauman 
dan lenyaplah sudah laungan suara asabiah, yang berbentuk kebanggaan kerana 
bangsa dan keturunan, kerana darah dan warna kulit. Musnahlah sudah kejahatan 
itu, kekotoran yang berasaskan daging dan darah, yang berasaskan tanah dan air. 

Sejak itu maka negara bagi setiap Muslim itu bukanlah tanah dan air tetapi 
"Islam", negara mana di dalamnya berdaulat akidah Islam dan berkuasa di 
dalamnya syariat Allah sahaja, negara mana setiap orang Muslim menumpahkan 
taat setianya dan sanggup mempertahankannya, rela mati berkuah darah dan gugur 
syahid untuk mempertahankan negara itu dari segala ancaman dan pencerobohan 
dan untuk melebarkan lagi sayapnya mendaulatkan syariat Allah di seluruh pelosok 
dunia. Negara Islam bagi setiap orang yang menghayati Islam sebagai akidah dan 
syariat, juga bagi setiap orang yang rela dan patuh menerima syariat Islam menjadi 
undang-undang negara, walaupun dia sendiri bukan seorang penganut agama 
Islam, seperti halnya penganut berbagai agama lain hidup aman damai di bawah 
lindungan pemerintahan Islam berabad-abad lamanya. Manakala negara yang di 
dalamnya syariat Allah tidak didaulatkan dan ajaran Islam tidak disanjung tinggi 
dan dipatuhi maka negara itu adalah sebuah negara "harbi" bagi setiap Muslim dan 
juga bagi orang dzimmi dan mu'ahad, si Muslim wajib memusuhinya walau negara 
itu menjadi tempat kelahirannya, dan walaupun di dalam negara itu ramai kaum 
keluarga dan sahabat handainya, juga harta benda dan keperluan hidupnya. 

Demikianlah halnya Nabi Muhammad SAW telah memerangi Mekah, negeri 
kelahirannya sendiri, walaupun di sana ramai kaum keluarga dan sanak 
saudaranya, malah walaupun di sana ada rumahnya sendiri, rumah para 
sahabatnya dan harta benda peninggalan mereka, sebab sesebuah negara itu belum 
dianggap menjadi negara Islam kecuali apabita ia patuh kepada ajaran Islam dan 
menjalankan syariat Islam. 

Nah inilah dia Islam itu dan beginilah dia. Islam bukan hanya sekadar suatu 
perkataan yang disebut di lidah sahaja, bukan pula bererti kelahiran seseorang di 
dalam sebuah negeri tertentu yang disebut sebagai "negeri Islam" dan mempunyai 
logo keislaman, juga tidak bererti kelahiran seorang yang ibu bapanya Muslim. 

Firman: 




Maksudnya: "Maka demi Tuhanmu, mereka pada hakikatnya tidak beriman 
hingga mereka menjadikan kamu hakim terhadap perkara yang mereka 
perselisihkan, kemudian mereka tidak merasakan di dalam hati mereka suatu 

keberatan terhadap keputusan yang kamu berikan, dan mereka menerima 
dengan sepenuhnya." 



(An Nisaa 1 : 65) 

Inilah dia Islam dan negara seperti yang disebutkan di atas itulah sebenar- 
benar negara Islam, bukan sekeping tanah, bukan suatu bangsa, juga bukan suatu 
keturunan, bukan suatu persemendaan, bukan berdasarkan kabilah, dan tidak pula 
berdasarkan suku sakat. 

Sesungguhnya Islam telah membebaskan umat manusia daripada terlekat 
dengan tanah, supaya dapat mereka berlega naik ke langit tinggi. Islam juga telah 
membebaskan mereka daripada sebarang kaitan darah, kaitan bercorak 
kebinatangan itu, supaya mereka dapat meningkat naik ke taraf yang tinggi, 
terhormat dan mulia, di alam samawi. 

Negara yang tetap dirindui oleh setiap Muslim itu bukanlah sekeping tanah 
tertentu. Rupa bangsa si Muslim yang menjadi identiti, dan pengenalannya 
bukannya rupa bangsa dari suatu pemerintahan tertentu. Kaum keluarga tempat si 
Muslim berteduh dan menumpang kasih bukanlah berdasarkan darah keturunan. 
Panji-panji yang menjadi lambang kemegahan hidup si Muslim, yang dia rela syahid 
di bawah kibarannya bukanlah panji-panji perkauman atau kebangsaan; manakala 
kemenangan yang dibanggakan oleh si Muslim dan yang disyukurinya bukan 
kemenangan tentera di medan pertempuran, tapi ialah seperti telah dijelaskan di 
dalam firman Allah: 




Maksudnya: "Apabila telah datang pertolongan Allah dan kemenangan. Dan 
kamu lihat manusia masuk agama Allah dengan berbondong-bondong. Maka 
bertasbihlah dengan memuji Tuhanmu dan mohonlah ampun kepada-Nya. 
Sesungguhnya Dia adalah Maha Penerima taubat." 



(An Nasr: 1-3) 

Ya, kemenangan di bawah panji-panji akidah, bukan di bawah panji-panji 
yang lain; jihad untuk kemenangan agama dan syariat tidak kerana sesuatu 
matlamat yang lain pembelaan terhadap "negara Islam" yang melaksanakan syariat 
Ilahi bukan kerana membela negara yang lain, mengikhlaskan semua itu kerana 
Allah sahaja bukan kerana mencari laba dan kemegahan nama, bukan untuk 
kebanggaan suatu negeri atau kaum, dan mempertahankan kepentingan keluarga 
dan kaum kerabat, selain daripada mengawal mereka dari dilanda arus fitnah di 
dalam menghayati agama Allah. 

Dari Abu Musa r.a. "Beliau telah meriwayatkan: bahawa Rasulullah SAW 
telah ditanya mengenai halnya seseorang yang berperang kerana keberanian, 
berperang kerana kebanggaannya, dan berperang kerana semangat kebangsaan 
yang manakah satu dapat dimasukkan ke dalam senarai "berperang di jalan Allah?" 
Rasulullah telah menjawab dengan sabdanya:" Sesiapa sahaja yang berperang untuk 
menjadikan kalimah (agama) Allah itu yang paling tinggi dan agung maka dia 
adalah berperang di jalan Allah." 

Di dalam peperangan seperti ini sahajalah adanya erti atau istilah "mati 
syahid" bukan di dalam mana-mana jua peperangan lain yang tidak mempunyai 
matlamat meninggikan agama ini, ikhlas kerana menunaikan perintah Allah 
LILLAHI "kerana Allah". 

Sekali lagi kita ulangi bahawa setiap negeri yang memusuhi si Muslim 
mengenai akidahnya, dan menyekatnya dari melaksanakan syariat Allah, serta 
membataskan kegiatan keagamaannya, maka negeri itu adalah negeri musuh 
"DARUL HARB", walaupun di dalam negeri itu ada keluarga si Muslim itu, ada 
kaum kerabat, ada bangsa sedarah sedaging dengannya, ada harta benda dan 
barang-barang dagangannya, manakala setiap negeri yang di dalamnya akidah 
Islam dilindungi dan syariatnya dilaksanakan, adalah sebenarnya sebuah "negara 
Islam" walau dia tidak punya apa pun di dalam negeri itu: kaum keluarga, saudara 
mara, bangsa sedarah sedaging, harta benda dan barang dagangan. 

Pengertian negara dan tanahair yang sebenar ialah: Negara yang dikuasai 
oleh akidah dan syariat yang datang dari ALLAH sahaja, inilah dia pengertian 
negara dan tanahair yang sesuai dengan MANUSIA; manakala pengertian "rupa 
bangsa" pula ialah "akidah" dan program hidup. Sebenarnya inilah tali 
persaudaraan yang layak untuk bani insan. 

Sesungguhnya sifat fanatik kepada kaum kerabat, suku, kaum, bangsa dan 
wama kulit adalah sifat fanatik yang kerdil dan memundurkan, sifat yang dikenal 
dan diiktiraf oleh umat manusia di zaman kemunduran roh dan jiwa, yang disebut 
oleh Rasulullah SAW sebagai "busuk" yang dengan sendirinya menimbulkan rasa 
mual dan jijik. 

Apabila orang Yahudi mendakwa bahawa merekalah kononnya bangsa yang 
paling agung di dunia dengan jurul "bangsa pilihan Allah" kerana kononnya mereka 
berasal dari keturunan orang baik-baik, dari keturunan Nabi-Nabi, serentak dengan 
dakwaan itu Allah telah menangkisnya dengan menegaskan bahawa nilai 
penghargaan Allah kepada sesuatu kaum atau sesuatu individu hanya terletak 
kepada nilai iman sahaja. Firman Allah SWT: 

( 138 ) 






Maksudnya: "Dan mereka berkata; "hendaklah kamu menjadi penganut agama 
Yahudi atau Nasrani, nescaya kamu mendapat petunjuk. " Katakanlah: "tidak, 
melainkan kamu mengikuti agama Ibrahim yang lurus dan bukanlah dia 
[Ibrahim] dari golongan orang yang musyrik. " Katakanlah [hai orang-orang 
mukmin]: "Kami beriman kepada Allah dan apa yang diturunkan kepada kami, 
dan apa yang diturunkan kepada Ibrahim, Ismail, Ishaq, Ya'kob dan anak 
cucunya, dan apa yang diberikan kepada Musa dan Isa serta apa yang diberikan 
kepada Nabi-Nabi dari Tuhannya. Kami tidak membeza-bezakan seorang pun 
dari mereka dan kami hanya tunduk patuh kepada-Nya. Maka jika mereka 
beriman kepada apa yang kamu telah beriman kepadanya, sungguh mereka 
telah mendapat petunjuk; dan jika mereka berpaling, sesungguhnya mereka 
berada dalam permusuhan [dengan kamu]. Maka Allah akan memelihara kamu 
dari mereka. Dan Allah Maha Mendengar lagi Maha Mergetahui. Sibghah Allah. 
Dan siapakah yang lebih baik sibghahNya daripada Allah? Dan hanya kepada- 
Nyalah kami menyembah." 



(Al-Baqarah: 135-138) 

Adapun bangsa yang menjadi pilihan Allah yang sebenar ialah bangsa 
MUSLIM yang hidupnya terus menerus di bawah bayangan panji-panji Allah, 
walaupun mereka berlainan bangsa dan warna kulit serta bumi tempat berpijak. 
Firman: 



aw r 



Maksudnya: "Kamu adalah umat yang terbaik yang dilahirkan untuk manusia, 
menyuruh kepada yang maaruf, dan mencegah daripada yang mungkar dan 
beriman dengan Allah." 



(Aali Imran: 110) 

Umat yang dirintis perjalanannya dan dipelopori pembentukannya oleh Abu 
Bakar bangsa Arab, Bilal bangsa Negro (Habsyi) Suhaib orang Romawi dan Salman 
bangsa Parsi serta saudara-saudara mereka yang budiman, yang jejak mereka telah 
diikuti oleh beberapa generasi lagi selepas mereka, dengan akidah sebagai 
pengenalan rupa bangsa mereka, dengan Islam menjadi negara mereka, Allah 
menjadi pemerintah mereka dan Al-Quran sebagai Perlembagaan mereka. 

Inilah dia konsep yang tinggi nilainya mengenai negara, rupa bangsa dan 
keluarga yang sayugia menjadi pedoman yang menguasai hati setiap orang 
pendakwah kepada agama Allah, yang sayugia diberitahu dengan terang dan 
lantangnya kepada seluruh umat manusia, supaya tidak bercampur baur dengan 
penyelewengan yang dibawa oleh konsep ala jahiliyah dan diseludup secara 
senyap-senyap, juga supaya tidak diresapi oleh berbagai bentuk syirik yang 
tersembunyi (syirik khafi), iaitu mensyirikkan Allah SWT dengan tanah, dengan 
bangsa, dengan kaum, dengan keturunan, dan syirik dengan berbagai kepentingan 
yang kecil-kecil untuk keperluan jangka pendek; syirik yang telah dikumpulkan 
Allah dalam sebelah tangan, dan diletakkannya iman di sebelah tangan yang lain, 
lalu disuruh manusia memilih sendiri. 



Firman Allah: 

ctlj 





* 

Maksudnya: "Katakanlah; 'jika bapa-bapa, anak-anak, saudara-saudara, isteri- 
isteri, kaum keluargamu, harta kekayaan yang kamu usahakan, perniagaan yang 
kamu khuatiri kerugiannya dan rumah-rumah tempat tinggal yang kamu sukai, 
adalah lebih kamu cintai daripada Allah dan Rasul-Nya dan dari berjihad di 
jalan-Nya, maka tunggulah sampai Allah mendatangkan keputusan-Nya. Allah 
tidak memberi pimpinan kepada orang-orang fasik." 



(At-Taubah: 24) 

Demikian juga tidak sayugia sama sekali timbulnya rasa ragu dan syak 
wasangka mengenai hakikat jahiliyah dan hakikat Islam di dalam hati para 
pendakwah Islam; begitu juga mengenai ciri-ciri negara musuh dan dengan konsep 
negara Islam; sebab sering berlaku kekeliruan mengenai ini. Setiap pendakwah 
mesti meyakinkan diri sendiri untuk ditanam keyakinan kepada orang bahawa: 
tiada Islam di dalam negara yang tidak dikuasai oleh Islam dan tidak berjalan di 
dalamnya syariat Allah dan tiada negara Islam selain daripada yang dikuasai oleh 
Islam dalam segenap urusan pemerintahannya syariat Allah tiada negara Islam 
kecuali negara yang menghayati Islam, yang berkuasa di dalamnya program dan 
undang-undangnya. Perlu benar diyakinkan bahawa tiada alternatif bagi iman 
selain daripada kufur; tiada alternatif lain bagi Islam selain daripada jahiliyah dan 
tiada alternatif lain bagi kebenaran melainkan kesesatan jua. 

JARAKNYA JAUH 



Ada suatu fakta penting yang perlu kita jadikan pedoman dalam gerakan 
dakwah, sama ada dakwah di kalangan orang-orang yang sudah menganut Islam 
atau belum. Fakta itu terbit daripada tabiat dan sejarah Islam sendiri. 

Fakta yang dimaksudkan itu ialah bahawa Islam itu adalah merupakan suatu 
konsep yang lengkap mengenai pengertian wujud dan hidup, suatu konsep yang 
merrpunyai ciri-ciri tertentu. Konsep itu kemudiannya melahirkan suatu program 
tersendiri mengenai seluruh aspek kehidupan; program yang menjadi dasar kepada 
suatu sistem yang unik. 

Konsep ini berlainan sama sekali dengan seluruh konsep jahiliyah, sama ada 
jahiliyah kuno atau jahiliyah moden. Kadang-kadang kelihatan ada beberapa titik 
persamaan di antara konsep Islam dalam beberapa aspek tertentu, yang berupa 
masalah sampingan; tetapi sumber asal dari mana soal-soal sampingan itu datang 
adalah berlainan daripada apa yang pernah dikenal oleh umat manusia selama ini. 

Tugas utama Islam ialah membentuk hidup umat manusia; hidup yang 
selaras dengan konsep ini, dan menjelmakan konsep ini ke dalam alam realiti; di 
samping menegakkan peraturan Ilahi yang telah digariskan oleh Allah SWT dan 
mampu melahirkan umat Islam yang akan menjadi model bagi terlaksananya 
peraturan Ilahi itu. 

Allah SWT berfirman: 




Maksudnya: "Kamu adalah umat yang terbaik yang dilahirkan untuk 
manusia, menyuruh kepada yang maaruf, dan mencegah dari yang 
mungkar, dan beriman kepada Allah." 



(Aali Imran: 110) 

Mengenai sifat umat Islam yang sebenar, Allah telah memberikan gambaran 
yang terang: 

Maksudnya: "Orang-orang Yang jika Kami teguhkan kedudukan mereka di muka 
bumi nescaya mereka mendirikan sembahyang, menunaikan zakat, menyuruh 
berbuat yang maaruf dan mencegah dari perbuatan yang mungkar, dan kepada 
Allahlah kembali segala urusan." 



(Al-Haj: 41) 

Bukanlah tugas Islam untuk berkompromi dengan konsep-konsep jahiliyah 
yang sedang mempengaruhi dunia sekarang, juga dengan realiti jahiliyah yang 
sedang merata di mana-mana sahaja. Bukan ini yang menjadi tugasnya pada ketika 
konsep ini mula lahir, dan bukan itu juga tugasnya sekarang ini dan masa akan 
datang kerana jahiliyah itu ialah jahiliyah. Ia bererti penyelewengan dan 
pemesongan daripada ubudiah kepada Allah semata-mata, juga penyelewengan 
dari peraturan Ilahi mengenai kehidupan. Jahiliyah itu juga bererti menimba dan 
mencedok segala panduan hidup yang berbentuk peraturan dan undang-undang, 
adat resam dan nilai-nilai, daripada sumber yang.bukan sumber Ilahi sedangkan 
Islam itu tetap Islam jua; tugas pokoknya ialah memindahkan umat manusia keluar 
dari jahiliyah kepada Islam! 

Jahiliyah bererti pengabdian oleh manusia ke atas sesama manusia, dengan 
makna bahawa sebahagian manusia membuat undang-undang untuk sesama 
manusia, dengan tidak mendapat izin Allah dalam apa jua urusan hidup. 

Manakala Islam pula bererti ubudiah dan kepatuhan manusia mengabdikan 
diri kepada Allah semata-mata, dengan cara menerima daripada Allah sahaja semua 
konsep, akidah, undang-undang dan nilai-nilai dan membebaskan diri sepenuhnya 
dari setiap bentuk pengabdian kepada sesama hamba Allah. 

Hakikat inilah yang lahir dari tabiat Islam, juga dari tabiat peranan Islam di 
dalam dunia, yang mesti kita pakai dan jadikan panduan, ketika kita 
mendakwahkan Islam kepada umat manusia, baik manusia yang sudah Muslim 
ataupun yang belum jadi Muslim. 

Sesungguhnya Islam tidak dapat menerima cara penyelesaian yang 
berbentuk separuh masa dalam pergeserannya dengan jahiliyah; baik penyelesaian 
di bidang konsep mahupun penyelesaian di bidang realiti yang dihasilkan oleh 
konsep itu. Penyelesaiannya satu sahaja: sama ada Islam yang menang, atau 
jahiliyah yang hancur berkecai, atau sebaliknya. Tidak akan ada penyelesaian yang 
separuh masak, tidak ada perkongsian di dalam penyelesaian dalam bentuk separuh 
Islam dan separuh jahiliyah. Yang ada hanya sama ada Islam atau jahiliyah. Islam 
selamanya memandang bahawa hak dan kebenaran itu satu sahaja, tiada dua 
baginya; dan yang lain daripada yang hak itu ialah kebatilan tiada titik pertemuan 

antara keduanya yang ada ialah hukum Allah atau hukum jahiliyah - syariat Allah 
atau hawa nafsu. Firman Allah mengenai hal ini sudah cukup diketahui, antaranya: 




Maksudnya: "Dan hendaklah kamu memutuskan perkara di antara mereka 
[menjalankan pemerintahan] menurut apa yang diturunkan Allah dan janganlah 
kamu mengikut hawa nafsu mereka. Dan berhati-hatilah kamu terhadap mereka, 
supaya mereka tidak memalingkan kamu dari sebahagian apa yang telah 
diturunkan Allah kepadamu." 



(Al-Maidah: 49) 



Maksudnya: "Maka kerana itu serulah mereka kepada agama itu dan tetaplah 
sebagaimana yang diperintahkan kepadamu dan janganlah mengikuti hawa 
nafsu mereka." 



(Asysyura: 15) 



dan: 




Maksudnya: "Jika mereka tidak menjawab cabaranmu maka ketahuilah bahawa 
sesungguhnya mereka hanyalah mengikuti hawa nafsu mereka sahaja; dan 
siapakah yang lebih sesat daripada orang yang mengikuti hawa nafsunya dengan 
tidak mendapat petunjuk dari Allah sedikit pun? Sesungguhnya Allah tidak 
memberi petunjuk kepada orang-orang zalim." 



(Al-Qasas: 50) 




Maksudnya: "Kemudian Kami jadikan kamu berada di atas satu syariat 
[undang-undan^peraturan] tentang urusan itu [agama]. Maka ikutilah syariat 

itu dan janganlah kamu ikuti hawa nafsu orang-orang yang tidak mengetahui. 
Sesungguhnya mereka sekali-kali tidak akan dapat menolak daripada kamu 
sedikit pun daripada [seksaan] Allah dan sesungguhnya orang-orang yang zalim 
itu sebahagian mereka menjadi penolong bagi sebahagian yang lain. Dan Allah 
adalah pelindung orang-orang yang taqwa." 



(Al-Jatsiah: 18-19) 



dan: 



Maksudnya: "Apakah hukum jahiliyah yang mereka kehendaki dan hukum 
siapakah yang lebih baik daripada hukum Allah bagi orang-orang yang yakin." 

(Al-Maaidah: 50) 

Memang dua sahaja perkaranya; tiada tiga; iaitu: sama ada mematuhi 
suruhan Allah dan Rasul-Nya atau sama ada mematuhi hawa nafsu. Sama ada 
hukum Allah atau hukum Jahiliyah. Sama ada melaksanakan hukum yang Allah 
turunkan dengan amanah atau pun menyelewengkan peraturan yang telah Allah 
tetapkan. Tiada lagi sebarang dalih atau alasan boleh dikemukakan untuk 
melepaskan diri dari ketetapan yang begitu jelas dan pemutus dari Allah itu. 

Dari keterangan di atas nyatalah bahawa tugas Islam ialah menyingkirkan 
jahiliyah dari sebarang peranan memimpin umat manusia dan mengambil alih 
peranan, yang sedang dilakukan oleh jahiliyah di dalam urusan yang disebutkan itu; 
dan melaksanakan peranan memegang pimpinan umat manusia itu dengan 
berpandukan kepada program Islam sendiri; pimpinan yang bermatlamatkan 
kebahagiaan abadi bagi seluruh umat manusia, juga bermatlamatkan kebajikan sejati 
kepada mereka, dengan cara membawa mereka kembali mengikuti jalan Tuhannya, 
membawa mereka kembali ke pangkuan Tuhan mereka, serta membawa 
kemudahan yang terbit hasil perseragaman antara gerak geri manusia dan gerak 
balas tempat mereka tinggal. Demikian juga tugas Islam itu untuk membawa umat 
manusia keluar dari alam yang rendah ke alam yang tinggi dan membebaskan 
mereka dari pemerintahan hawa nafsu. Ataupun seperti jawapan Sayidina Rab'a bin 
Aamir ketika disoal oleh Rustam Panglima tentera Parsi di medan perang 
Qadisiyah, tentang apakah punca dan motif yang menyebabkan orang-orang Islam 
datang berperang dengan orang Parsi, dan apakah sebab yang mendorong mereka 
rela bersusah payah berperang. Soalan itu dijawab dengan tegas seperti ini: "Allah 
telah mengutus Kami untuk menarik keluar sesiapa sahaja yang Allah izinkan, dari 
keadaan mengabdi kepada sesama manusia kepada keadaan beribadat kepada Allah 
sahaja, dari kesempitan hidup dunia kepada keselesaan hidup dunia dan akhirat, 
juga dari kekejaman agama-agama kepada keadilan Islam." 

Islam datang bukan dengan tujuan menjadi pak turut hawa nafsu yang 
menjelma di dalam konsep hidup, undang-undang dan realiti, dan adat resam yang 
telah wujud sejak Islam datang dahulu lagi dan yang sedang menghayati kita 
sekarang, baik di timur mahupun di barat. Islam datang untuk menghapuskan itu 
semuanya dan menegakkan kehidupan umat manusia di atas dasar Islam sendiri. 
Islam datang untuk menyusun dan mengatur semula realiti hidup umat manusia 
mengikut pelan induknya sendiri; yang walaupun dalam soal-soal kecil tertentu 
terdapat beberapa persamaan dengan jahiliyah; tapi dasar kedua-duanya sangat 
berlainan sama sekali. Islam bersumber kepada pengajaran Allah, manakala 
jahiliyah pula bersumber kepada hawa nafsu manusia. 

Firman: 




Maksudnya: "Adapun negeri yang baik itu keluarlah tumbuhan-tumbuhannya 
dengan izin Allah; sedangkan negeri yang tidak baik itu tamannya tidak akan 
mengeluarkan hasil melainkan dengan susah." 



(Al-A'raaf: 58) 

Jahiliyah itu adalah buruk, baik dahulu mahupun sekarang. Keburukannya 
boleh jadi berubah bentuk lahirnya tapi asal dan tempat semaiannya tetap satu 
sahaja, iaitu hawa nafsu manusia yang jahil dan tidak mahu terjejas sedikit pun 
kepentingan diri mereka, kepentingan golongan atau kepentingan bangsa yang 
mereka pandang lebih bernilai daripada keadilan, kebenaran dan kebaikan; hingga 
datanglah syariat Allah lalu dihapuskannya semua itu, dan digantikan dengan satu 
undang-undang yang tidak dapat dinodai oleh hawa nafsu dan dipengaruhi oleh 
kepentingan pihak-pihak tertentu. 

Oleh kerana garis pemisah di antara program Allah dan program manusia itu 
terlalu jauh jaraknya, maka mustahillah akan terdapat sebarang pertemuan: antara 
keduanya di dalam suatu sistem dan mustahil pula membancuh keduanya di dalam 
satu wadah. Mustahil untuk menggabungkan keduanya dalam suatu acuan untuk 
melahirkan suatu hasil yang baru; sebab seperti mana Allah tidak akan ampunkan 
orang mensyirikkan-Nya maka Allah juga sudah pasti tidak akan ampunkan orang 
yang membancuh program-Nya dengan program yang lain. 

Hakikat ini sayugia disematkan benar di dalam ingatan kita ketika kita 
mengemukakan Islam kepada umat manusia, supaya kita tidak tergamam dan 
tergagap-gagap sehingga menimbulkan keraguan orang terhadap Islam. Apabila 
kita sudah mula menyampaikan seruan Islam kepada umat manusia maka kita tidak 
boleh berhenti menjalankan kegiatan itu melainkan sesudah mereka yakin bahawa 
Islam akan mengubah corak hidup mereka, mengubah konsep dan realiti hidup 
mereka, akan menukar segalanya dengan yang baru, yang lebih baik dan lebih 

tinggi mutunya, lebih sesuai dengan taraf mereka sebagai manusia. Dengan 
perubahan-perubahan itu maka akan terkikislah sisa-sisa jahiliyah. 

Adalah menjadi suatu kewajipan kita untuk tidak membiarkan umat manusia 
terus menerus dikelirukan. Kita berkewajipan memberi pengertian kepada mereka 
bahawa Islam itu bukanlah hanya suatu aliran fikiran atau isme mengenai realiti 
kehidupan manusia, seperti isme-isme yang lahir sekarang (umpamanya sosialisme, 
komunisme, kapitalisme dll); sebab Islam bukanlah hanya sekadar suatu sistem 
yang mengenai realiti manusia sahaja, seperti halnya isme-isme bikinan manusia. 
Islam adalah Islam. Islam dengan keperibadiannya tersendiri dan konsepnya yang 
bebas dan tidak terikat kepada mana-mana jua konsep duniawi. Islam sanggup dan 
mampu melahirkan suatu realiti yang lebih baik daripada yang diimpikan oleh 
umat manusia melalui isme-isme bikinan manusia sendiri itu. Islam yang tinggi 
nilainya, yang suci dan murni, terpancar indah dari sumber asli: langsung daripada 
Allah Yang Maha Besar dan Maha Agung. 

Apabila kita mengerti dan faham akan hakikat Islam seperti yang kita 
huraikan tadi maka secara otomatis pengertian dan faham kita itu akan memberikan 
kekuatan dan daya untuk mengemukakan Islam kepada umat manusia dengan cara 
terbuka dan suara yang nyaring. Pengertian dan fahaman itu memberi keyakinan 
bahawa apa yang ada pada kita ialah kebenaran mutlak dan apa yang masih 
dipegang oleh manusia jahiliyah itu ialah kebatilan. Pengertian dan fahaman itu 
juga akan menimbulkan rasa kasihan kita melihat umat manusia yang sedang hidup 
di dalam kesesatan dan timbul rasa berkewajipan untuk mengajak dan membimbing 
mereka ke jalan kebenaran; akan timbul pula rasa simpati yang mendalam, yang 
menggamit kita untuk berusaha menyampaikan seruan hidayah Ilahi kepada 
mereka. 

Kita jangan hanya cukup dengan usaha mendakwahkah Islam kepada umat 
manusia dengan cara berbisik-bisik sahaja dan jangan bersikap bertele-tele dalam 
menghentam syahwah dan konsep mereka yang menyeleweng itu. Kita mesti 
berterus terang memberitahu mereka dan mengatakan: "dasar jahiliyah yang tuan- 
tuan sedang hayati ini adalah najis dan, Allah hendak mensucikan tuan-tuan. Realiti 
hidup tuan-tuan adalah kotor maka Allah mahu membersihkannya. Mutu hidup 
tuan-tuan sangat rendah oleh sebab itu Allah hendak mengangkatnya. Tuan-tuan 
sekarang sedang hidup dalam penderitaan, kepicikan dan kesempitan, maka Allah 
mahu meringankan beban itu dan Islam akan mengubah konsep hidup tuan-tuan, 
realiti dan nilai tuan-tuan dan akan mengangkat darjat hidup tuan-tuan ke suatu 
taraf yang tuan-tuan tidak mungkin mencapainya melalui realiti hidup jahiliyah ini. 
Seandainya tuan-tuan tidak dapat mengerti tentang konsep ini kerana disekat oleh 
musuh-musuh Islam yang bekerja tidak berhenti-hentinya membanting tulang, 
menghalang dari wujudnya hidup cara Islam itu, maka ketahuilah bahawa kami 
telah dapat melihatnya melalui hati kami, terpahat indah melalui Al-Quran kami 
dan melalui sejarah dan konsep kami bagi menempuh zaman depan yang gemilang, 
yang tidak kami ragui sedikit pun. 

Begitulah hendaknya kita katakan kepada umat manusia pada ketika kita 
mengemukakan Islam kepada mereka; kerana ini adalah suatu hakikat dan kerana 
inilah bentuk percakapan yang Islam mula-mula kemukakan kepada manusia 
dahulu, baik di Semenanjung Arabia, di Parsi atau di Roma! Dan di mana-mana 
sahaja Islam menyampai dakwahnya. 

Islam mengemukakan konsep yang jelas kepada mereka, sebab tiada apa 
rahsia pun yang hendak disembunyikan oleh Islam terhadap semua peringkat umat 
manusia. Ia selalu bersikap terbuka dan berterus-terang. Ia berhadapan dengan 
umat manusia dengan menggunakan bahasa yang penuh cinta dan rasa kasih mesra; 
kerana bahasa seperti itu adalah secebis daripada hakikat yang tidak dapat 
dipisahkan daripada tabiat Islam. Islam akan memberitahu mereka bahawa tiada 
apa pun yang rahsia dan sulit (confidential) di dalam ajaran Islam, kerana memang 
begitulah Islam itu. Islam tidak mengatakan kepada mereka bahawa ia hanya akan 
melakukan perubahan kecil sahaja di dalam kehidupan manusia itu, atau pun 
bahawa ia adalah sama dan serupa sahaja dengan sistem yang-telah menjadi 
kebiasaan mereka, seperti banyak kedapatan zaman sekarang pada setengah 
kalangan orang tertentu yang telah berkata demikian di dalam menjalankan 
dakwahnya kepada umat manusia. Ada orang yang tidak segan-segan menyebut 
dan bercakap-cakap tentang DEMOKRASI ISLAM, SOSIALISME ISLAM dan ada 
pula yang tergamak mengatakan bahawa realiti ekonomi dan tata cara perundangan 
yang ada sekarang di dalam masyarakat jahiliyah itu tidak akan diapa-apakan oleh 
Islam, kalau ada perubahan pun hanya sebahagian kecil sahaja, dan berbagai-bagai 
cara pemalsuan dan pengeliruan terhadap hakikat Islam, yang dibuat secara 
berbisik bisik dan berpandukan hawa nafsu. 

Bukan demikian halnya, sebab peralihan daripada suasana jahiliyah yang 
sedang mempengaruhi dunia sekarang kepada suasana Islam itu adalah suatu 
bentuk peralihan dan perpindahan yang sangat jauh jaraknya. Konsep hidup Islam 
adalah berlainan sama sekali dengan konsep hidup jahiliyah, baik dulu mahupun 
sekarang, bahkan untuk selama-lamanya. Penderitaan yang dialami oleh umat 
manusia di bawah belenggu sistem jahiliyah sekarang ini tidak dapat diubati dan 
diatasi dengan hanya mengadakan perubahan kecil sahaja. Umat manusia tidak 
akan dapat diselamatkan daripada bahana penderitaan itu kecuali melalui suatu 
proses pendedahan yang menyeluruh: mesti melalui suatu peralihan yang jauh 
jaraknya daripada realiti cara jahiliyah; iaitu peralihan daripada mematuhi konsep 
dan perundangan bikinan makhiuk yang lemah dan hina kepada konsep dan 
perundangan ciptaan KHALIQ yang gagah perkasa. 

Ini adalah suatu hakikat; suatu hakikat yang mesti dimaklumkan kepada 
umat manusia dengan terbuka dan nyaring, supaya umat manusia tidak terbiar 
menderita kesengsaraan terus menerus. 

Mungkin orang tidak berapa suka dan merasa keberatan menerima hakikat 
ini di peringkat permulaan, dan malah mungkin mereka akan mengejek dan 
mencemuhnya. Jangan merasa cemas dan gentar dengan sikap seperti itu. Dahulu 
pun umat manusia telah pernah bersikap seperti itu terhadap Islam. Waktu Nabi 

Muhammad SAW mula-mula mengetuk pintu hati kaumnya, konsep dan akidah 
Islam itu diejek orang, dinista pintu hati dicaci maki. Mereka marah dan 
memberontak kerana Muhammad SAW telah menghina konsep hidup mereka, telah 
memperkecilkan tuhan-tuhan bikinan tangan mereka, telah mencela realiti hidup 
mereka, telah meninggalkan adat resam mereka dan menghayati suatu bentuk 
kehidupan baru bersama beberapa kerat sahabatnya yang boleh dihitung dengan 
bitangan jari. 

Tetapi apa telah berlaku kemudiannya? Ternyata umat manusia datang 
berduyun-duyun dan berbondong-bondong mendapatkan kebenaran ini, kebenaran 
yang dahulunya mereka ejek dan mereka maki hamun. Firman Allah: 




Maksudnya: "Seolah-olah mereka itu keledai yang kabur dengan ketakutan. Yang 
lari dari singa." 



(Al-Muddatststir: 50-51) 

Kebenaran yang mereka musuhi habis-habisan dan mereka ganggu para 
penganutnya yang masih kecil jumlahnya di Mekah dan mereka datang 
memeranginya apabila ia mula mengorak jejak baru dan bertapak di Madina. 

Dakwah ini tidak dimulakan di dalam suasana dan situasi yang lebih baik 
daripada suasana dan situasi yang ada sekarang. Ia tidak dihiraukan orang langsung 
pada hari-hari permulaannya. Ia terkurung di lorong-lorong gelap dan sempit 
Mekah sahaja dan terhad dalam kalangan orang bawahan dan miskin, jauh dari 
kalangan pembesar dan hartawan yang berpengaruh. Pada zamannya, ia 
merupakan suatu benda yang aneh pada selera orang ramai, tersisih dan tersepit 
antara dua gergasi dunia, empayar-empayar besar yang kesemuanya menentang 
konsep yang dibawanya. 

Namun demikian dakwah ini cukup kuat, seperti ia kuat juga pada hari ini 
pun, dan akan tetap kuat juga besok dan sepanjang zaman sebab unsur-unsur 
kekuatan memang ada terpendam di dalam tabiat akidahnya sendiri. Sebab itulah ia 
mampu berjalan dan bergerak dalam keadaan alam dan iklim yang bagaimana 
buruk sekalipun. Rahsia kebenarannya tersembunyi dalam bentuk kesederhanaan 
yang menjadi asas bagi gerakannya. Kekuatannya juga tersembunyi di dalam 
tabiatnya yang selaras dengan fitrah dan juga tersembunyi di sebalik 
kemampuannya membirrbing umat manusia mendaki puncak kemajuan, dalam 
segenap peringkat hidup manusia, baik dalam tahap mana sekalipun manusia itu 
berada, balk di lapangan ekonomi, sosial dan kebudayaan. Rahsia kekuatan dan 
kejayaannya juga berpunca dari sikap berterus terang dalam menghadapi jahiliyah 
yang lengkap dengan segala kekuatan dan persenjataan. Tiada yang 
disembunyikannya walaupun setengah perkataan daripada konsep dan akidahnya. 
Ia tidak menghadapi jahiliyah dengan sikap orang yang minta dikasihani, ia tidak 

pernah mendodoi jahiliyah supaya ia terlena lalu memukulnya secara curi. Malah ia 
tetap menyuarakan kebenaran dengan nyaring di samping memberi kesedaran 
kepada manusia bahawa ia membawa kebajikan, rahmat dan berkat. 

Allah yang menciptakan manusia Maha Mengetahui tentang tabiat 
pertumbuhan mereka dan isi hati mereka dan bagaimana pula hati itu mudah 
terbuka bila diketuk dengan suara kebenaran, apabila diajak dengan terus terang. 

Sesungguhnya jiwa manusia itu memang mempunyai cukup persediaan 
untuk beralih daripada suatu keadaan kepada suatu keadaan, daripada memegang 
suatu konsep kepada suatu konsep yang lain; bahkan kadang-kadang lebih mudah 
ia beralih secara menyeluruh daripada beralih secara sedikit-sedikit, seperti juga 
setengah jenis jentera itu lebih mudah di overhaul terus daripada hanya 
membetulkan sekeru-sekeru kecil sahaja. Memang ganjil sekali kalau perpindahan 
itu tidak dilakukan sekaligus, sebab tidak akan dapat membuat perubahan apa-apa; 
mungkin lebih baik bertahan atas sistem yang ada sahaja, yang sekurang-kurangnya 
sudah diketahui selok beloknya. 

Kita dapati juga orang-orang tertentu yang mengemukakan Islam kepada 
umat manusia dalam bentuk menangkis serangan tertentu yang dihadapkan oleh 
pihak musuh. Di antara alasan yang mereka kemukakan ialah kononnya sistem- 
sistem moden sekarang itu tidak sedikit pun menyentuh keutuhan Islam dan tidak 
menjejaskan kesucian Islam dan Islam pun tidak akan mengubah suatu apa pun dari 
hasil tamaddun baru ini. 

Suatu contoh sikap mempertahankan diri yang paling memalukan! 

Islam tidak mengambil sandaran sedikit pun daripada sistem jahiliyah yang 
serba janggal itu. "Tamaddun" yang mengkagumkan banyak orang tidak lain 
daripada sistem jahiliyah itu sendiri, sistem yang terlalu rendah mutunya 
berbanding dengan Islam. Keadaan hidup yang lebih selesa di setengah negara 
jahiliyah tidak boleh dijadikan alasan untuk mengatakan bahawa sistem jahiliyah itu 
lebih baik daripada sistem Islam; sebab sesungguhnya kemunduran yang menimpa 
negara-negara yang dipanggil negara-negara Islam sekarang itu bukanlah kerana 
sistem Islam yang dipakai oleh negara itu, malah justeru kemunduran itu berpunca 
kerana negara-negara itu meninggalkan Islam, bukan kerana mereka menjadi orang 
yang menganut Islam. Islam tetap akan mengemukakan hujahnya; dengan 
mengatakan bahawa ia datang untuk mengubah realiti jahiliyah itu, bukan untuk 
mengukuhkannya dan ia datang untuk menarik umat manusia keluar dari kancah 
jahiliyah yang berselimutkan 'tamaddun'. 

Kita janganlah menyerah kalah dan mengangkat bendera putih dengan cara 
mencari-cari dalih untuk membuat penyesuaian antara Islam dengan sistem sekular 
sekarang, juga dengan berbagai isme sesat yang tumbuh dari tapak semaian 
jahiliyah. Sekali kita menolak sistem jahiliyah maka terus menerus kita menolaknya 
dari mana sekalipun ia tumbuh di barat atau di timur. Kita menolaknya berdasarkan 
prinsip bahawa konsep kita sendiri lebih menjamin kebahagiaan umat manusia. 

Bila kita mengemukakan hakikat ini kepada umat manusia di samping 
mengemukakan asas konsep Islam yang bercorak akidah, tentunya dasar fitrah 
umat manusia akan lebih mudah menerimanya dan lebih menarik mereka untuk 
terus berpindah terus dari konsep yang lama kepada konsep yang baru seluruhnya. 
Kita akan berada di pihak yang lemah kalau kita hanya menggamit mereka dengan 
mengatakan: marilah, sila tinggalkan sistem tuan-tuan yang telah ada untuk 
mengikut sistem kami yang belum dilaksanakan, sistem kami tidak akan menyentuh 
sistem tuan-tuan yang ada ini kecuali sedikit sahaja. Kalau kempen seperti ini kita 
kemukakan tentu mereka akan dapat menolaknya dengan mudah sahaja. Mereka 
boleh mengatakan: "kalau tiada perubahan besar terhadap sistem yang sedang kami 
amalkan sekarang, kami tidak perlu keluar dari sistem ini. Kami boleh mengubah- 
suaikan sistem kami mengikut perkembangan zaman dan kami juga akan dapat 
menikmati perubahan seperti yang tuan impikan itu." 

Cara ini bukanlah suatu cara yang tepat; tambah lagi cara ini bukanlah 
berkaitan dengan hakikat Islam sendiri. Hakikatnya ialah: Islam itu akan mengubah 
konsep dan tanggapan, seperti mana juga ia akan menukar wajah dan bentuk sistem 
dan realiti, dan seperti ia juga menukar bentuk undang-undang dan peraturan yang 
akan memisahkan semua pertalian dengan asas jahiliyah. Kesimpulannya: Islam 
membawa manusia pindah daripada mengabdikan diri kepada sesama hamba Allah 
kepada mengabdikan diri hanya kepada Allah sahaja. Firman Allah: 




Maksudnya: "Barang siapa yang ingin beriman, biarlah dia beriman, dan barang 
siapa yang ingin kafir, biarlah dia kafir." 



(Al-Kahfi: 29) 



dan firman-Nya: 




Maksudnya: "dan barang siapa yang kafir, maka Allah Maha Kaya (tidak 
memerlukan sesuatu) dari semesta alam." 



(Aali Imran: 97) 

Persoalan yang sebenamya ialah persoalan kufur atau iman, syirik atau 
tauhid, jahiliyah atau Islam. Persoalan ini perlu jelas dan terang sebab 
sesungguhnya manusia itu bukan menjadi orang Islam - seperti yang mereka 
dakwakan - sedangkan mereka sedang menghayati hidup cara jahiliyah. Sekiranya 
di kalangan orang Islam sendiri pun ada orang yang rela menipu dirinya sendiri 
atau hendak menipu orang lain dengan cara memegang kepercayaan dan iktikad 
bahawa Islam itu boleh tegak bersama-sama dengan jahiliyah, maka dia bebas 

berbuat sesuka hatinya tapi sikap dia menipu atau tertipu itu tidak sedikit pun 
dapat mengubah hakikat yang sebenar, hakikat bahawa pegangan kepercayaan 
seperti itu bukanlah sesuai dengan Islam dan orang yang beriktikad begitu bukanlah 
orang Islam. Peranan dakwah sekarang ialah untuk menarik orang-orang yang 
"ketagih" jahiliyah itu ke pangkuan Islam dan membentuk mereka menjadi orang 
Islam semula. 

Kita mendakwah umat manusia ke jalan Islam bukanlah dengan tujuan 
mencari sebarang upah dan tanda jasa, bukan juga untuk memancing pangkat dan 
bintang kebesaran. Kita tidak mengharapkan apa pun balasan untuk diri kita 
sendiri. Balasan dan upah kerja kita terletak di dalam tangan manusia. Hanya kita 
mendakwah umat manusia ke jalan Islam justeru kerana kita cinta dan kasihkan 
mereka; juga kerana kita inginkan mereka beroleh kebajikan dan kebahagiaan; 
walaupun mereka menyakiti dan menganiayai kita dan malah memusuhi kita sebab 
itu sudah menjadi asam garam hidup bagi para pendakwah ke jalan Allah di 
sepanjang zaman. Layanan-layanan buruk yang kita terima itu tidak boleh 
menyebabkan kita merasa kecewa dan putus asa, malah akan menguatkan lagi azam 
kita bagi meneruskan perjalanan dan bergerak terus. Umat manusia wajib 
diberitahu tentang hakikat Islam itu, dan hakikat kewajipan mereka sendiri 
terhadap Islam, sebagai jalan untuk mereka beroleh kebajikan dan kebahagiaan 
yang pasti diberikan Islam kepada mereka. Begitu juga mereka perlu mengetahui 
pendapat kita mengenai hakikat jahiliyah yang sedang mereka hayati itu. Hakikat 
bahawa jahiliyah itu tetap jahiliyah dan tiada sebarang pertalian pun dengan Islam. 
Hakikat bahawa selain daripada undang-undang dan "syariat" Islam itu ialah 
undang-undang hawa nafsu; hakikat bahawa tiada alternatif lain bagi Islam yang 
merupakan "kebenaran" itu selain daripada "kesesatan. " 

Tiada suatu apa pun di dalam Islam ini yang boleh menyebabkan kita merasa 
malu dan aib yang boleh menyebabkan kita merasa bahawa kita sentiasa berada di 
pihak yang mesti mempertahankan diri dari serangan. Di dalam Islam juga tidak 
ada soal yang perlu kita sampaikan secara berbisik-bisik dan senyap-senyap sahaja, 
ataupun kita harus merasa gerun, gugup dan gamam hendak mengemukakannya 
kepada umat manusia secara terus terang dan lantang; kerana sikap pengecut dan 
jiwa kecillah yang telah menyebabkan ada di antara kita orang yang cuba mencari- 
cari penyesuaian antara Islam dengan beberapa isme bikinan manusia, atau yang 
cuba menempelkan label "Islam" di samping hasil usaha-usaha "tamaddun" bikinan 
manusia. 

Seandainya ada orang yang berpendapat bahawa Islam itu perlu 
dipertahankan dari serangan orang, atau Islam itu perlu dikemukakan mengikut 
selera orang, maka orang yang beranggapan seperti itu bukanlah seorang yang 
layak mengemukakan Islam kepada orang lain; sebab orang seperti itu sebenarnya 
orang yang telah kemasukan angin jahiliyah yang dihayatinya dan dia sedar bahawa 
jahiliyah itu sedang pincang dan perlu diubati. Orang-orang seperti inilah yang 
kerap merryerang Islam dan menjalankan usaha di kalangan para pencinta Islam 

supaya mencari jalan mempertahankan Islam; seolah-olah Islam itu menjadi seorang 
terdakwa yang terpaksa menjawab tuduhan di sidang pengadilan. 

Sebahagian orang yang seperti inilah yang pernah berhadapan dengan kami - 
sebagai golongan kecil Islam (kumpulan Islam atau Islamic group) di Amerika 
beberapa ketika dahulu. Kebetulan pula ada di antara kami yang mengambil sikap 
mempertahankan diri sahaja dalam membela Islam. Tetapi say a sendiri telah 
mengambil sikap menyerang jahiliyah barat di dalam segenap aspek: iktikad 
kepercayaan agama yang longgar, realiti sosial, ekonomi dan moral yang pincang, 
konsep tiga tuhan (trinity), dosa keturunan Adam dan penebusan dosa oleh Al- 
Masih yang terang-terangan bertentangan dengan logik dan hati nurani sistem 
kapitalis yang berorientasikan riba dan pemerasan, faham individualisme dan sikap 
cinta diri sendiri yang tidak dapat dikawal kecuali dengan kuat kuasa undang- 
undang, konsep hidup yang bertuhankan benda, kebebasan ala binatang yang 
mereka sebut "kebebasan bergaul", pasar lelong abdi yang mereka panggil 
"kebebasan wanita," beban-beban peraturan yang begitu pejal dan bertentangan 
dengan realiti di dalam sistem perkahwinan dan perceraian; perbezaan kaum dan 
warna kulit yang melampaui batas kemanusiaan dan lain-lain lagi keburukan dan 
kepincangan di dalam masyarakat Barat. Saya huraikan itu semua sambil membuat 
perbandingan dengan konsep Islam dan cara penyelesaian yang mampu Islam 
lakukan mengenai semua masalah itu mengikut logik.panduan Islam sendiri. 

Inilah hakikat yang kami dapati di dalam realiti hidup masyarakat barat. 
Realiti yang memalukan seluruh penghuninya, seandainya hendak dianalisa 
mengikut kaca mata Islam. Tapi malangnya, ramai juga orang-orang - yang 
mendakwa diri mereka Islam ikut jatuh bergelumang najis di dalam takungan air 
jahiliyah itu, lalu mereka cuba pula menyeret Islam supaya ikut terlibat sama 
dengan kekotoran yang terdapat di barat ini, dan malah dengan kekotoran yang 
juga wujud di timur. 

Dengan huraian di atas saya kira tidak perlu mengulangi ketegasan pendirian 
kita, sebab hal ini telah difahami dengan baik; tidak perlu saya ulangi sikap para 
pendakwah yang tidak boleh berjalan seiring dengan jahiliyah di dalam bidang 
konsep, di dalam bidang realiti dan di dalam bidang adat resam walau bagaimana 
berat pun tekanan yang menimpa kita. 

Tugas utama kita ialah menempatkan konsep Islam dan adat resam Islam itu 
di tempat konsep dan adat resam jahiliyah. Tugas ini tidak akan dapat terlaksana 
dengan cara berjalan seiring dan berbimbingan tangan dengan jahiliyah itu, 
sekurang-kurangnya di peringkat pertama perjalanan kita, seperti yang dikhayalkan 
oleh setengah kita. Sebenarnya perbuatan seperti itu bererti menyerah kalah 
sebelum perlawanan dimulakan. 

Sesungguhnya tekanan konsep dan realiti yang bercorak kemasyarakatan 
adalah merupakan suatu tekanan yang berat, terutama sekali di kalangan kaum 
wanita. Memang berat sekali pengaruh tekanan itu ke atas wanita Islam. Tetapi kita 
berpantang mundur. Pertama sekali kita perlu tetap dan tegas pendirian kemudian 

kita buktikan kebaikan dan kesucian Islam, supaya pihak jahiliyah dapat melihat 
betapa rendah dan betapa kotornya realiti mereka berbanding dengan kesucian dan 
kehormatan yang hendak kita tegakkan sebagai gantinya itu. Membuktikan 
kebaikan dan kesucian Islam itu tidak akan dapat dilakukan dengan cara berjalan 
seiring dengan pihak jahiliyah separuh jalan, kemudian kita menyisihkan diri, 
ataupun dengan cara kita memboikotnya langsung dan kita menyisihkan diri 
daripada masyarakat manusia. Yang lebih berkesan ialah bercampur dengan mereka 
dengan penuh waspada, memberi dan menerima secara terhormat, mengemukakan 
kebenaran secara tegas tapi harmonis sambil membuktikan ketinggian nilai iman 
dengan rendah hati; kemudian mengisi semua itu dengan cara yang sesuai dengan 
realiti: realiti bahawa kita sedang berada di dalam masyarakat jahiliyah, dan bahawa 
kita punya jalan sendiri yang lebih terang dan nyata daripada jalan jahiliyah dan 
dengan ingatan bahawa jarak di antara jahiliyah dengan Islam itu masih jauh. Jarak 
itu terlalu jauh, dan jurangnya terlalu dalam; tiada titi yang dapat menghubungkan 
keduanya, yang boleh dijadikan tempat pertemuan di pertengahan jalan. Yang 
paling penting sekali ialah berpindahnya para penganut jahiliyah itu ke pangkuan 
Islam; sama ada para penganut jahiliyah itu terdiri daripada orang yang sedang 
menghuni negeri atau negara yang dinamakan sebagai negara Islam, ataupun dari 
kalangan orang yang menganggap diri mereka telah menjadi orang Islam, atau 
mereka tinggal di negara yang bukan "Islam"; mereka keluar meninggalkan jahiliyah 
itu jauh-jauh dan ikut menghayati nikmat Islam seperti kita, dan seperti yang kita 
sedang perjuangkan pelaksanaannya. Kalau tidak, tiada ucapan lain yang dapat 
diucapkan kepada mereka selain dari yang diarah oleh Allah kepada Rasulnya: 



. . . untukmulah agamamu, dan untukkulah agamaku . . . (Al-Kaafirun 6) 

"Janganlah kamu bersikap lemah, dan janganlah kamu bersedih hati, pada 
hal kamulah orarg-orang yang paling tinggi darjatnya, jika kamu orang-orang 
yang beriman." 



(Aali Imran: 139) 

Masalah yang mula-mula sekali terlintas di dalam ingatan dengan membaca 
arahan Allah melalui ayat ini ialah masalah jihad dalam bentuk perang. Tetapi 
arahan ini sebenarnya mempunyai hakikat dan jangkauan yang lebih jauh lagi. 

Arahan ini menggambarkan bagaimanakah mestinya sikap seseorang 
beriman itu terhadap segala sesuatu; bagaimanakah semestinya perasaan, konsep 
dan penilaiannya terhadap masalah-masalah, terhadap peristiwa-peristiwa dan juga 
terhadap individu manusia, pada keseluruhannya. 

Arahan ini juga menggambarkan perasaan mulia dan agung, yang mestinya 
menjadi pegangan orang beriman di dalam menghadapi setiap kemungkinan; iaitu 
di dalam menghadapi setiap realiti, setiap nilai dan setiap orang manusia, perasaan 
mulia dan agung memegang iman dan nilainya yang mengatasi segala bentuk nilai 
yang datang dari sumber yang lain. 

Perasaan agung dan mulia dalam menghadapi seluruh tenaga yang 
menyeleweng dari panduan iman, dalam menghadapi seluruh nilai yang tidak 
bersumberkan iman, menghadapi adat resam yang tidak berpandukan iman, 
menghadapi undang-undang yang tidak berorientasikan iman, dan menghadapi 
segala macam bentuk realiti yang tidak dihayati iman. 

Perasaan agung dan mulia di dalam keadaan hidup masih lemah, pengikut 
masih kurang, wang masih kering itu sebenarnya sama sahaja bentuknya dengan 
perasaan agung dan mulia ketika sedang berada di puncak kekuatan, pengaruh dan 
kekayaan. 

Rasa agung dan mulia yang tidak mengenal mundur bila berhadapan dengan 
kekuasaan yang ganas, dengan tradisi sosial yang pincang, dengan perundangan 

yang batil dan dengan realiti yang popular dan disukai masyarakat, tapi 
bertentangan dengan konsep iman. 

Sikap padu dan teguh di dalam berjihad, adalah merupakan sebahagian dari 
rasa agung dan mulia yang dimaksudkan oleh arahan Ilahi di atas. 

Perasaan agung dan mulia memegang iman itu bukanlah bererti keazaman 
yang mutlak, yang hanya membuak di dalam hati sahaja, atau bererti semangat 
berkobar-kobar tak menentu, atau sikap hangat-hangat tahi ayam; tetapi ia 
sebenarnya bererti rasa agung dan mulia berdasarkan kebenaran hakiki kebenaran 
yang sebati dengan tabiat alam. Kebenaran yang tetap hidup walaupun dicabar deh 
kekuatan, oleh konsep dan realiti. Kebenaran atau "hak" yang bersambung dengan 
Allah Yang Maha Hidup dan tidak mengenal mati. 

Setiap masyarakat itu memang mempunyai cara berfikir sendiri, memang 
mempunyai adat resam sendiri, yang sangat berpengaruh; memang juga 
mempunyai nilai-nilai yang sukar ditentang; nilai-nilai yang menekan setiap 
anggota masyarakat supaya terikat dengannya. Cara berfikir, adat resam dan nilai 
itu menekan setiap orang yang tidak mempunyai persediaan yang kukuh. Begitu 
juga setiap konsep yang sedang berakar tunjang di dalam masyarakat, memang 
mempunyai ikatan yang kukuh dan kuat, yang sukat dikikis tanpa dihadapi dengan 
suatu konsep yang kebal, yang dicedok dari sumber Ilahi. 

Setiap orang yang menentang arus masyarakat, yang menentang cara berfikir 
masyarakat, menentang adat resam, nilai hidup, fikiran konsepnya, menentang 
penyelewengannya, tentunya akan merasa tersisih dan sedih hati kalau dia tidak 
berpegang kepada dahan yang lebih kukuh dari manusia itu sendiri, lebih teguh 
daripada bumi dan lebih agung daripada hidup itu sendiri. Kerana Allah pasti tidak 
akan membiarkan orang yang beriman keseorangan menghadapi tekanan, kesepian 
menanggung beban yang berat itu; oleh kerana itulah arahan seperti ini diturunkan: 




"Janganlah kamu bersikap lemah, dan janganlah kamu bersedih hati, pada 
hal kamulah orarg-orang yang paling tinggi darjatnya, jika kamu orang-orang 
yang beriman." 



(Aali Imran: 139) 

Arahan seperti ini datang untuk menghadapi rasa lemah dan dukacita (sedih) 
iaitu dua jenis perasaan yang selalu menghayati perasaan tiap orang yang 
menjalankan tugas-tugas dakwah ke jalan kebenaran; menghadapinya dengan rasa 
agung dan mulia di samping bersabar dan teguh memegang pendirian; rasa bangga 
yang tercetus dari hati orang yang berjiwa besar, orang yang tak gentar menghadapi 
ujian hidup. Orang yang tidak gentar menghadapi kezaliman yang sedang berkuasa 

dan realiti hidup yang sedang berpengaruh, juga majoriti manusia yang lebih 
memihak kepada yang sesat. 

Sesungguhnya orang yang beriman itulah orang yang paling tinggi darjatnya, 
paling tinggi darjat tempat pergantungannya. Apakah nilai dunia seluruhnya, 
manusia sekaliannya, nilai yang besar pengaruhnya, dan pandangan-pandangan 
hidup manusia sedangkan dia menatang-terima tugasnya daripada Allah dan akan 
melaporkan hasilnya di hadapan Allah dan dia menghayati program Allah? 

Orang beriman itulah orang yang paling mulia fahamannya, paling mulia 
konsepnya terhadap hakikat wujud dan hakikat keimanan kepada Allah Yang Maha 
Agung di dalam bentuk yang dibawa oleh Islam; itulah konsep yang paling lengkap 
untuk mencapai hakikat yang agung. Seandainya dibandingkan syariat dan 
pegangan hidup orang beriman itu dengan kemajuan ilmu pengetahuan umat 
manusia sejak zaman purbakala hinggalah ke zaman moden ini maka 
perbandingannya tak ubah seperti coretan seorang kanak kanak kecil atau lukisan 
seorang buta dibandingkan dengan lukisan karya pelukis agung berkalibar antara 
bangsa. 

Pendek kata orang beriman itulah orang yang paling tinggi darjatnya, yang 
paling mulia dan agung dari segi: konsep, dari segi hati nurani dan perasaan, dari 
segi syariat dan sistem hidup, kerana dia menatang terima dan mencedok semuanya 
itu daripada Allah SWT Pencipta alam semesta. 

Demikianlah halnya orang-orang Islam generasi pertama dahulu menghadapi 
harimau kertas kuasa-kuasa saduran dan pandangan hidup yang memeras keringat 
tenaga manusia serta konsep jahiliyah yang besar pengaruhnya ketika itu jahiliyah 
yang tidak dimiliki oleh suatu zaman tertentu sahaja, tapi menjadi masalah setiap 
zaman, di mana sahaja masyarakat itu menyeteweng daripada garis panduan Islam. 

Demikian juga halnya Al-Mughirah bin Syu'bah r.a. telah berhadapan dengan 
teguhnya memberi penjelasan tentang konsep Islam terhadap jahiliyah sewaktu 
beliau berada di dalam khemah Rustam, Panglima tentera Parsi di medan perang 
Qadisiyah. Kejadian yang berlaku itu adalah seperti ini: 

Abu Osman An-Nahdi telah menceritakan: bila Al-Mughirah tiba di 
Qantarah, beliau pun terus menyeberang sungai dengan tujuan hendak berjumpa 
dengan orang Parsi yang mengajak beliau berunding. Setelah beliau sampai maka 
orang-orang (pegawai-pegawai tentera) Parsi pun menyuruh beliau duduk dan 
meminta kebenaran Rustam untuk berjumpa dengan beliau. Orang-orang Parsi itu 
tidak mengubah suatu apa pun, baik pakaian dan tempat tinggal mereka serta 
lambang kebesaran kerajaan mereka, sebagai bukti bahawa mereka tidak merasa 
gentar menghadapi tentera Islam. Al-Mughirah masuk ke dalam khemah Panglima 
itu, sedangkan orang Parsi tidak menunjukkan sebarang perubahan sikap. Mereka 
masih berpakaian yang indah-indah dengan memakai topi berbentuk mahkota, 
baju-baju yang bersulam emas. Hamparan permaidani pun begitu indah dan hebat; 
Al-Mughirah masuk terus ke dalam khemah itu melalui permaidani yang terhampar 

indah hingga beliau sampai ke kerusi besar tempat duduk Rustam, lalu terus sahaja 
duduk di atas kerusi besar itu. Sikap dan kelakuan Al-Mughirah itu telah 
menimbulkan kemarahan pegawai-pegawai Parsi; lalu mereka menerpa ke arahnya 
sambil mengheretnya turun dari kerusi itu dengan sikap sombong dan angkuh dan 
dengan caci maki dan sumpah seranah. Melihat dan mengalami layanan seperti ini 
Al-Mughirah pun menjawab cacian mereka dengan mengatakan: "Mengikut berita 
dan khabar yang sampai kepada kami, tuan-tuan semua ini orang baik-baik, berbudi 
bahasa dan beradab, tapi kenapanya setelah melihat sendiri tahulah saya bahawa 
tidak ada satu bangsa pun yang lebih biadab daripada kamu. Kami orang Arab 
adalah bersaudara dan tidak ada sifat pengabdian diri kepada sesama manusia, 
kecuali di dalam saat peperangan: Sebelum ini saya sendiri pun menyangka bahawa 
kamu juga seperti kami, saling hormat menghormati dan berkasih mesra. 
Sebenarnya lebih baik kamu ceritakan berterus terang kepadaku bahawa segolongan 
daripada kamu menjadi Tuhan bagi golongan yang lain; lebih baik kamu berterus 
terang seperti itu daripada kamu melakukan perbuatan biadab terhadapku seperti 
tadi, dan lebih baik kamu beritahu terlebih dahulu bahawa perbuatan seperti yang 
aku lakukan tadi tidak boleh dilakukan di tempat kamu. Sebab sesungguhnya 
bukanlah aku yang sengaja memandai-mandai mencari kamu untuk minta 
berunding; tapi kamulah yang telah menjemput aku datang ke mari. Sekarang 
tahulah aku bahawa kamu sedang dalam keadaan kacau bilau dan kucar-kacir dan 
aku suciah dapat pastikan bahawa kamu akan kalah di dalam pertempuran dengan 
kami; sebab tiada seorang pun raja atau pemerintah yang boleh tahan lama dan 
menang dengan memakai cara hidup seperti ini." 

Lihatlah pula bagaimana sikap Rab'a bin Amir dan kawan-kawannya di 
hadapan Rustam menjelang pertempuran di medan Qadisiyah: 

Saad bin Abi Waqqas, Panglima tentera Islam dalam perang Qadisiyah telah 
menghantar Rab'a bin 'Amir sebagai utusannya mengadap Rustam, panglima 
tentera Parsi, yang juga seorang anak raja Parsi. Lalu Rab'a pun masuk ke dalam 
bilik pejabat Rustam yang dihias begitu cantik, dengan bantal baldu bersulam dan 
hamparan permaidani yang indah. Rustam sendiri pula kelihatan memakai pakaian 
kebesaran bertatah berlian dan mahkota di kepalanya, sambil duduk di atas katil 
emas. Rab'a masuk dengan berpakaian biasa sahaja, dari kain yang kasar dan 
bersenjatakan sebuah perisai. Beliau menunggang kudanya terus ke dalam majlis 
perjumpaan dengan Rustam itu hingga sampai terus ke atas hamparan permaidani; 
lalu beliau turun dan mengikat kudanya di tepi bantal dan tilam berlapis itu sambil 
datang ke hadapan Rustam dengan membawa senjata dan bertopi besi. Tetapi 
pegawai dan pengawal-pengawal Rustam mengherdiknya dan menyuruh beliau 
meletakkan senjatanya. Beliau pun membantah: "Bukan aku yang minta datang ke 
mari, tapi kamulah yang menjemput kami. Kalau kamu beri kebebasan kepadaku 
membawa senjata bolehlah aku tinggal di sini; kalau tidak biarlah aku pulang 
sahaja." Lalu Rustam pun mengarahkan pengawalnya supaya membiarkan sahaja 
beliau membawa senjata seperti yang dimintanya. Lalu beliau pun masuk dan 
duduk sambil bertongkatkan lembing tajamnya di atas tilam empuk, sampai tembus 
berlubanglah tilam-tilam itu. Kemudian Rustam pun bertanya: "Apakah puncanya 

tuan-tuan datang berperang dengan kami?" Rab'a pun menjawab dengan tegas: 
"Allah telah mengutus kami untuk menarik keluar sesiapa sahaja yang dikehendaki- 
Nya daripada pengabdian kepada sesama hamba Tuhan kepada pengabdian kepada 
Allah sahaja, dari kesempitan dunia kepada keselesaan hidup dunia dan akhirat, 
juga dari kezaliman agama-agama lain kepada keadilan agama Islam." 

Keadaan selalu berubah, musim silih berganti dan sekarang si Muslim 
menjadi orang yang dikalahkan di dalam perjuangan, tapi perasaan agung dan 
mulia mesti tetap menghayatinya, tetap menyala di dalam dadanya, tetapi menjiwai 
keyakinannya. Selama iman di dadanya belum luntur dan keyakinannya belum 
pudar, dia tidak akan merasa dirinya rendah melihat kejayaan orang yang menang 
dan tidak silau menyaksikan sikap angkuh pihak yang berkuasa. Dia tetap yakin 
bahawa kekalahan yang dialaminya adalah untuk sementara sahaja dan saat 
kemenangan akidah lambat laun akan tiba juga. Walau bagaimana gamat sekalipun 
keadaan, mujahid iman pantang melutut kepada pihak yang batil. Dia yakin bahawa 
seluruh manusia akan mati. Pejuang kebatilan pun akan mati juga walaupun mereka 
menang di dunia yang fana ini. Nilai kematian pejuang iman dan pejuang kebatilan 
jauh sekali bezanya. Pejuang iman mati syahid dan kembali ke pangkuan Tuhannya; 
sedang pejuang kebatilan mati hina dan terus dihumban ke neraka. Pejuang iman 
sentiasa mendengarkan seruan Tuhannya: 




Maksudnya: "Jangan sekali-kali kamu terpedaya oleh kebebasan orang-orang 
kafir bergerak di dalam negeri. Itu hanyalah kesenangan sementara, kemudian 
tempat tinggal mereka ialah jahannam, dan Jahannam itu adalah tempat yang 
seburuk-buruknya. Akan tetapi orang-orang yang bertakwa kepada Tuhannya, 
baqi mereka syurga yang mengalir sungai-sungai di bawahnya sedang mereka 
dalamnya sebagai tempat tinggal, anugerah dari sisi Allah. Dan apa yang di sisi 
Allah adalah lebih baik bagi orang yang berbakti." 



(Aali Imran: 196-198) 

Walaupun masyarakat itu dikuasai oleh akidah, konsep, nilai dan realiti yang 
bertentangan dengan akidahnya, dia masih terus juga memelihara perasaan agung 
dan mulia dan memandang masyarkat itu dengan pandangan kasihan dan dia 
masih terus berazam untuk membimbing masyarakat itu ke arah kebenaran. 

Biarpun kebatilan sedang popular, suaranya didengar dan dipatuhi; namun 
orang beriman tetap memandangnya melalui kaca matanya sendiri; dia tetap 
memandang yang batil itu tetap batil. Dia pasti akan mempertajam azamnya untuk 

berusaha menggantikan kebatilan itu dengan kebenaran, dan membebaskan 
masyarakat dari belenggu kebatilan itu. 

Ketika masyarakat sedang tenggelam di dalam lubuk hawa nafsu, sedang 
bangga dengan beraneka ragam maksiat dan hiburan, sedang bergelumang dosa 
dan noda; si mukmin menyaksikan semuanya dengan tenang dan penuh azam 
untuk mengubah keadaan itu dan untuk menyelamatkan anggota-anggota 
masyarakat dari bahana itu dan membawa mereka ke jalan selamat, jalan yang 
diridai oleh Allah. 

Setiap orang beriman yang berpegang teguh dengan ajaran agamanya akan 
berkeadaan seperti seorang yang menggenggam bara, dalam sebuah masyarakat 
songsang yang tidak menghiraukan agama, yang tidak mengenal erti kemuliaan 
yang hakiki, tidak menilai kesucian dan kebersihan. Walau semua orang 
mengejeknya, mempersendanya namun orang beriman tidak merasa hampa dan 
kecewa melihat sikap seperti itu. Dia akan menjawab ejekan dan sendaan itu dengan 
menggunakan jawapan orang-orang terdahulu darinya, yang telah menerima nasib 
sepertinya: iaitu jawapan Nabi Nuh kepada kaumnya: 




Maksudnya: "Jika kamu mengelek kami, maka sesungguhnya kami pun 
mengejekmu seperti kamu sekaliannya mengejek kami." 



(Hud: 38) 



Terpampang di matanya pemandangan pawai yang terang gemerlapan bagi 
perjalanan kebenaran, seperti juga terpampang di hadapan matanya ke mana 
sudahnya perbarisan kafilah kebatilan yang gelap pekat; melalui firman Ilahi: 



(30) 

4 ^( 32 ) 

oaSjbigj^) J4 



( 29 ) 

fa 




Maksudnya: "Sesungguhnya orang-orang yang berdosa, adalah mereka 

dahulunya mentertawakan orang-orang yang beriman. Dan apabila orang-orang 
yang beriman itu lalu di hadapan mereka, mereka saling mengerdipkan matanya. 
Dan apabila orang-orang berdosa itu kembali kepada kaumnya, mereka kembali 
dengan gembira. Dan apabila mereka melihat orang-orang mukmin, mereka 
mengatakan: "Sesungguhnya mereka itu benar-benar orang yang sesat." Pada hal 
orang-orang yang berdosa itu tidak dikirim untuk menjadi penjaga bagi orang- 



Syed Qutb 



157 




Petunjuk Sepanjang Jalan 



orang mukmin. Maka pada hari ini orang-orang yang beriman mentertawakan 
orang-orang kafir. Mereka duduk di atas katil bertilam sambil memandang. 
Sesungguhnya orang-orang kafir itu telah diberi ganjaran terhadap apa yang 
dahulu mereka kerjakan." 



(Al-Mutaffifin: 29-36) 

Memang sejak dari dahulu lagi Al-Quran telah menceritakan kepada kita 
tentang apa yang dikatakan oleh orang-orang kafir kepada orang-orang beriman: 




Maksudnya: "Dan apabila dibacakan kepada mereka ayat Kami yang terang 
maksudnya, nescaya orang-orang yang kafir berkata kepada orang-orang yang 
beriman: "manakah di antara kedua golongan [kafir dan mukmin] yang lebih baik 
tempat tinggalnya dan lebih indah tempat pertemuannya?" 



(Maryam: 73) 

Ya ... yang manakah satu lebih baik? Apakah golongan pembesar dan 
hartawan yang tak percayakan Muhammad itu? Atau golongan lemah dan miskin 
yang selalu mengerumuninya? Golongan yang mana? Apakah golongan An-Nadhru 
bin Al-Harith, Amru bin Hisyam, Al-Walid bin Al-Mughirah, dan Abu Sufyan bin 
Harb? Ataupun Bilal, Ammar, Suhaib dan Khabbab? Manakah yang lebih baik: 
Orang-orang yang menerima dakwah Muhammad lalu diikutinya; tapi mereka 
semuanya orang-orang kecil yang tidak disegani oleh masyarakat Quraisy. Tempat 
mereka berkumpul pun hanya sebuah rumah kecil sahaja seperti rumah Al-Arqam 
ataupun musuh mereka yang selalu mengadakan pertemuan di gedung-gedung 
besar dan indah, tambah lagi mereka adalah orang besar, berkuasa dan berpengaruh 
pula. Mana satu yang lebih baik? 

Inilah logik dunia, logik orang-orang yang tertutup mata hatinya dari 
hubungan dengan kemuliaan hakiki di setiap generasi dan di setiap tempat. 
Sesungguhnya menjadi tanda bahawa Allah bersifat Maha Bijaksana dengan 
mentakdirkan bahawa menegakkan akidah itu biasanya boleh berhasil dalam 
suasana yang sederhana, tanpa perhiasan dan kulit luar yang berkilauan dan tidak 
memakai daya penarik yang palsu, tidak mendapat perlindungan dari pihak 
berkuasa, tidak boleh menawarkan sebarang keselesaan kepada sesiapa pun dan 
tidak mampu menawarkan sebarang jaminan apa pun. Yang ada padanya hanyalah 
kesungguhan dan ketabahan hati, kesanggupan menanggung susah dan derita, dan 
perasaan rela dan cinta mati syahid. Akidah ini boleh dianuti oleh siapa sahaja yang 
rela menganutnya dengan penuh keyakinan bahawa dia menganut akidah ini 
kerana Allah semata-mata bukan kerana manusia, bukan kerana sesuatu 
kepentingan yang dikejarnya. Manakala orang-orang yang gilakan kedudukan dan 

pangkat, orang yang cinta harta wang dan kemewahan dunia, boleh menolak dan 
meninggalkannya. Demikian juga orang yang lebih memihak kepada nilaian 
manusia daripada nilaian Allah. 

Sesungguhnya orang beriman tidak akan mencedok nilai dan pegangan 
hidupnya daripada sesama umat manusia kerana dia mencedoknya daripada Allah 
sahaja; Tuhan yang menjadi penjamin dan pelindungnya. Dia tidak rela mencedok 
sesuatu daripada sesama manusia kerana yang demikian bererti menjerumuskan 
dirinya ke lembah kehinaan dan menjadikan dia pengikut hawa nafsu. Dia hanya 
akan menimba: segala sesuatu daripada Allah sahaja sebagai sumber yang hakiki. 
Oleh kerana demikianlah sikapnya maka dia tidak merasa dukacita dan lemah 
sedikit pun. Perlu apa dia merasa dukacita dan lemah, sedang dia mempunyai 
hubungan dan kontak langsung dengan Tuhannya sendiri? 

Dia selamanya tetap mempertahankan kebenaran, sebab tiada yang lain lagi 
sesudah kebenaran itu kecuali kesesatan. Biarlah kesesatan mempunyai kekuatan 
dan kekuasaan, biarlah ia mempunyai majoriti pergikut yang besar, biarlah, sebab 
itu semua tidak akan berupaya mengubah kebenaran itu menjadi kesesatan dan 
kebatilan. Setiap orang beriman pasti tidak akan memihak kepada yang sesat 
walaupun bagaimana ujian yang datang dan walau apa juga risikonya. 



Firman: 






v - ~ it 



vtlmVAX'j 




(9) 




Maksudnya: "Ya Tuhan kami, janganlah Engkau jadikan hati kami condong 
kepada kesesatan sesudah Engkau beri petunjuk kepada kami dan kurniakanlah 
kepada kami rahmat dari sisi Engkau kerana sesungguhnya Engkaulah Yang 
Maha Pengurnia. Hai Tuhan kami sesungguhnya Engkaulah mengumpulkan 
manusia untuk menerima pembalasan pada hari yang tak ada keraguan padanya. 
Sesungguhnya Allah tidak menyalahi janji." 



(Aali Imran: 8-9) 

Maksudnya: "Demi langit yang mempunyai gugusan bintang. Dan hari yang 
dijanjikan: Dan yang menyaksikan dan yang disaksikan. Telah dibinasakan 
orang-orang yang membuat parit. Yang berapi [dinyalakan dengan] kayu bakar. 
Ketika mereka duduk di sekitarnya. Sedang mereka menyaksikan apa yang 
mereka perbuat terhadap orang-orang yang beriman. Dan mereka tidak menyeksa 
orang-orang mukmin itu melainkan kerana orang-orang mukmin itu beriman 
kepada Allah Yang Maha Perkasa lagi Maha Terpuji. Yang mempunyai kerajaan 
langit dan bumi; dan Allah Maha Menyaksikan segala sesuatu. Sesungguhnya 
orang-orang yang mendatangkan cubaan [fitnah] kepada orang-orang Mukmin 
laki-laki dan perempuan kemudian mereka tidak bertaubat, maka bagi mereka 
azab jahanam dan bagi mereka azab neraka yang membakar. Sesungguhnya 
orang-orang yang beriman dan mengerjakan amal-amal yang salih bagi mereka 
syurga yang mengalir di bawahnya sungai-sungai; itulah keberuntungan yang 
besar. Sesungguhnya azab Tuhanmu benar-benar keras. Sesungguhnya Dialah 
yang menciptakan makhluk dari permulaan dan menghidupkannya kembali. 
Dialah Yang Maha Pengampun lagi Maha Pengasih. Yang mempunyai 
singgahsana, lagi Maha Mulia. Maha Kuasa berbuat apa yang dikehendaki-Nya." 

(al Buruuj: 1-16) 

Sesungguhnya kisah penggali parit (Ashabul ukhdud) bagaimana yang 
digambarkan di dalam surah Al-Buruj ini sangat mustahak direnungi dan diperhati 
oleh orang beriman yang menghayati dakwah ke jalan Allah di segenap tempat dan 

generasi. Cara Al-Quran mengemukakan kisah ini dengan gaya bahasa yang 
mengandung muqaddimah, latar belakang, huraian dan ulasan serta pengesahan 
dan arahan-arahan. Ini memberi erti bahawa Al-Quran membuat garis panduan 
mengenai bentuk dan corak dakwah ke jalan Allah mengenai peranan umat manusia 
dalam melaksanakan dakwah itu, dan risiko yang mungkin melanda jalannya 
dakwah itu - yang sememangnya mempunyai lapangan dan arena yang amat luas; 
lebih luas daripada muka bumi dan lebih luas daripada jangkauan kehidupan di 
dunia. Al-Quran juga memberikan garis panduan untuk orang beriman di samping 
memberikan bahan persediaan bagi mempertaruhkan jiwa raga mengikut takdir 
Allah yang azali dan mengikut hikmah kebijaksanaan Allah di alam ghaib. 

Kisah ini adalah sebenarnya merupakan kisah kemurnian iman satu golongan 
manusia, yang rela menerima ujian dari pihak musuh mereka yang durjana dan 
garang. Musuh yang sanggup menginjak-injak kebebasan "manusia untuk 
menganut iktikad kebenaran dan untuk terus hidup menghayati iman kepada Allah 
Yang Maha Perkasa lagi Maha Terpuji." Mereka rela mati syahid mempertahankan 
iman mereka, walaupun mereka terpaksa menjadi bahan ketawa bagi orang-orang 
durjana itu, sambil bersorak-sorai menyaksikan pesta membakar manusia secara 
hidup-hidup. 

Iman yang hidup menyala di dalam hati golongan ini telah berhasil 
mengalahkan ujian itu dan memenangkan pilihan akidah ke atas pilihan ingin hidup 
terus di dunia yang fana ini. Hati mereka tidak berubah dengan ugutan musuh- 
musuh dan tidak berganjak menghadapi seksaan yang membawa maut, tidak rela 
menukar prinsip hidup dengan kemusnahan akidah; lebih rela mati dibakar api dari 
hidup bercerminkan bangkai... 

Hati mereka telah berhasil membebaskan dirinya daripada belenggu rasa cita 
hidup, hati yang tidak boleh dipermainkan oleh bujukan syaitan. Hati yang rela 
menerima kedatangan maut, yang dahsyat kelihatannya. Hati yang lepas bebas dari 
sebarang belenggu "dunia" dan segala jenis godaannya, dan telah memilih 
kemenangan akidah atas segala-galanya. 

Berhadapan dengan hati orang-orang beriman yang berbudi tinggi dan mulia 
itu, di sana adalah hati-hati yang pejal membatu, yang ganas dan tidak mengenai 
budi, mereka mengelilingi parit yang dipenuhi nyala api, menyaksikan betapa 
mereka mengazab dan menyeksa orang-orang beriman, menyaksikan pesta 
pembakaran manusia hidup-hidup. Setiap kali seorang pemuda atau teruna, setiap 
kali bagi orang dewasa, setiap kali kanak-kanak atau orang tua dari golongan 
beriman yang baik dan mulia dicampakkan ke dalam nyala api, setiap kali pulalah 
sorak berderai, ketawa yang menggila dan hilai yang penuh dendam dan benci. 

Perish wa kejam dan menyayat hati yang dilakukan oleh manusia durjana itu, 
pembunuhan beramai-ramai yang menyeramkan bulu roma, melebihi kekejaman 
binatang buas; sebab binatang buas membunuh mangsanya untuk dimakan, bukan 
sekadar untuk ditonton dan dihilai ketawakan di dalam pesta. 

Peristiwa ini adalah suatu peristiwa yang membuktikan betapa tingginya 
nilai roh orang-orang beriman; juga menggambarkan betapa tenangnya roh yang 
suci itu naik ke syurga mengadap Tuhannya. 

Mengikut perhitungan duniawi, nampaklah bahawa kedurjanaan telah dapat 
mengalahkan keimanan. Nampak juga bahawa keimanan yang begitu tinggi 
nilainya, yang terpahat begitu kukuh dan terukir begitu indah di dalam hati 
manusia pilihan itu, seakan-akan tiada nilainya dan tiada hitungan markahnya di 
dalam pertarungan antara keimanan dan kedurjanaan. 

Kebetulan pula ayat-ayat mengenai peristiwa ini tidak menyebut 
bagaimanakah nasib orang-orang penggali parit itu di atas dunia ini sesudah 
mereka melakukan perbuatan yang kejam ini. Apakah tindak-balas Allah ke atas 
mereka. Adakah Allah mengambil tindak balas seperti tindak balasnya ke atas 
kaum-kaum Nabi Nuh, Nabi Hud, Nabi Saleh, Nabi Syu'ib dan juga Nabi Lut, 
ataupun Tuhan membalas mereka seperti balasan yang menimpa Firaun dan 
kaumnya. 

Memanglah dalam pandangan mata kasar, peristiwa pembunuhan beramai- 
ramai dengan cara membakar hidup-hidup semua orang beriman itu sangat 
menyedih dan memilukan. 

Adakah benar bahawa persoalan ini berlalu begitu sahaja dan kisah golongan 
beriman yang dibunuh hidup-hidup di dalam api yang membakar ini hilang begitu 
sahaja ditelan zaman? Adakah cukup dengan sekadar menyebutkan bahawa mereka 
berhasil mencapai puncak iman sahaja? Hilang membawa kenangan dahsyat mati 
terkapai menjadi mangsa api yang ganas dalam parit yang digali oleh orang-orang 
durjana itu; sedangkan golongan itu dibiarkan tanpa sebarang balasan di dunia ini 
juga. 



Memanglah mengikut perhitungan kasar duniawi, peristiwa ini 
menggariskan suatu rasa hampa dan kecewa terhadap peristiwa yang malang ini. 

Tetapi Al-Quran mengajarkan sesuatu yang lain, untuk difahami oleh orang- 
orang beriman. Al-Quran membongkar suatu hakikat yang lain; iaitu hakikat nilai 
yang menjadi neraca pertimbangan dan hakikat perjuangan yang pasti ditempuh 
oleh orang-orang beriman. 

Kehidupan dunia yang dibumbui oleh berbagai-bagai jenis keadaan dan 
suasana: berupa kelazatan, keseronokan, kesakitan, kebahagiaan beroleh suatu, 
kekecewaan kehilangan sesuatu, bukanlah merupakan nilai yang paling mahal di 
dalam neraca pertimbangan. Kehidupan dunia lahiriah ini bukanlah merupakan 
faktor yang boleh menentukan nilai menang atau kalah, untung atau rugi. 
Kemenangan hakiki bukanlah selama-lamanya bererti kemenangan lahiriah, yang 
nampak dipandang oleh mata kasar; sebab kemenangan yang nampak disaksikan 
oleh mata kasar dan panca indera lahir itu adalah hanya salah satu bentuk 
kemenangan sahaja, sedangkan kemenangan itu memang banyak sekali bentuknya. 

Sesungguhnya nilai yang paling berharga di dalam neraca Allah SWT ialah 
nilai akidah; sesuatu yang paling laris di pasaran Allah ialah iman. Kemenangan 
yang paling bemilai di sisi Allah ialah kemenangan roh atas kebendaan, 
kemenangan akidah menghadapi sakit dan sengsara, kemenangan iman menempuh 
badai fitnah. Di dalam kisah pembunuhan beramai-ramai di dalam unggun api, 
yang kita perbincangkan ini, nyata sekali kemenangan orang-orang beriman itu 
mengalahkan perasaan takut dan sakit; kemenangan mengatasi godaan-godaan 
duniawi, kemenangan menghadapi fitnah, kemenangan kehormatan umat manusia 
di sepanjang zaman. Inilah kemenangan sejati! 

Semua manusia pasti mati, walaupun sebab dan punca kematian itu 
bermacam-macam bentuk dan rupanya; namun seluruh manusia tidak akan 
mendapat kemenangan seperti ini, tidak akan dapat mendaki setinggi ini, tidak 
mendapat kebebasan sehebat ini, dan tidak akan dapat sampai ke matlamat secepat 
ini. Ini adalah sebenarnya suatu pilihan khas Allah untuk suatu golongan hamba- 
Nya yang Dia kasihi. Allah memberi rahmat kepada mereka untuk dapat sama 
merasakan kematian seperti juga makhluk lain merasakan kematian. itu, tetapi di 
samping itu mereka beroleh kehormatan khas di alam malakut, dan kehormatan di 
dalam neraca Ilahi dan neraca kemanusiaan. 

Memang orang-orang beriman tadi boleh menyelamatkan nyawa mereka 
untuk sementara waktu dengan membayar harga yang berbentuk kehancuran iman. 
Kalau mereka rela membayar harga kematian itu dengan kehancuran akidah maka 
alangkah ruginya mereka dan alangkah ruginya kemanusiaan. Bagaimana ruginya 
mereka seandainya menerima mereka rela surut ke belakang, yang bererti mereka 
sanggup membunuh kebebasan, sanggup membunuh erti dan nilai, bererti mereka 
rela hidup tanpa akidah, tanpa kebebasan, rela menyerahkan akidah dan jiwa untuk 
ditakluki orang, setelah badan kasar diperhambakan orang sesuka hati mereka. 

Pengertian ini adalah pengertian yang mulia dan.besar sekali. Mereka 
beruntung di tempat yang amat jauh dari jangkauan kasar dunia ini. Mereka 
beruntung waktu badan kasar mereka dijilat api, maka terbakar habislah jasad kasar 
mereka dan beroleh kemenanganlah nilai yang tidak dapat dimakan api, iaitu 
pengertian rohani yang suci. 

Sesungguhnya lapangan perjuangan bukanlah dunia dan bumi ini sahaja; 
juga bukan hanya kehidupan dunia yang fana ini sahaja. Para saksi terhadap 
perjuanganmu bukanlah hanya umat mahusia yang hidupnya terbatas dalam 
lingkungan generasi tertentu sahaja. Para malaikat dan penghuni langit pun 
sebenarnya ikut mempunyai peranan juga di dalam menyaksikan setiap aktiviti- 
aktiviti kehidupan dunia; peranan menjadi saksi atas segala kejadian dan aktiviti itu, 
juga peranan membuat perhitungan dan statistik mengenai nilai kejadian itu. Para 
malaikat penghuni langit bertugas menyediakan tempat tinggal yang selesa untuk 
orang beriman berlipat ganda lebih baik daripada ruangan dan tempat tinggal yang 
dapat dibuat oleh penduduk bumi. Dan adalah pujian dan markah yang, diberi oleh 
para malaikat penghuni langit itu lebih bernilai daripada pujian seluruh penghuni 
dunia ini. 

Kemudian akhirat jualah tempat kesudahannya. Tempat sejati yang menjadi 
penyambung kehidupan duniawi; tidak terpisah daripada lapangan kehidupan 
duniawi, tidak terpisah di dalam hakikatnya, dan tidak terpisah pula dalam 
perasaan setiap orang yang berimankan hakikat ini. 

Oleh kerana itulah maka perjuangan masih belum selesai. Pusingan 
penyudahnya masih belum sampai. Mengambil keputusan mengenai hasil 
perjuangan berdasarkan peringkat permulaan ini tidak tepat. 

Pandangan yang pertama ialah pandangan yang singkat dan sempit; 
pandangan yang selalu menjadi milik manusia sebagai makhluk yang bersifat 
gopoh. Pandangan yang kedua ialah pandangan yang jauh dan lengkap sempuma. 
Itulah pandangan-pandangan yang menjadi hiasan Al-Quran dalam melatih jiwa 
orang-orang beriman; kerana pandangan yang lengkap itulah yang menggambarkan 
hakikat yang menjadi asas bagi konsep keimanan yang benar. 

Oleh kerana itulah maka rasa ketenangan hati (toma'ninah alqalb) telah 
menjadi suatu janji Allah untuk orang beriman, sebagai balasan atas sikap teguh 
memegang iman, sikap patuh dan taat, sikap tabah dan sabar menerima ujian. 
Firman Allah: 




Maksudnya: "Iaitu orang-orang beriman dan hati mereka menjadi tenteram 
dengan mengingat Allah. Ingatlah, hanya dengan mengingati Allah hati menjadi 
tenteram." 



(Ar Ra'd: 28) 



Selanjutnya Allah menjanjikan keridaan dan kasih sayang-Nya. Firman: 




Maksudnya: "Sesungguhnya orang-orang yang beriman dan beramal salih, Allah 
Yang Maha Pemurah akan menanamkan dalam [hati] mereka rasa kasih sayang." 

(Maryam: 96) 

Orang beriman juga akan disebut-sebut oleh para malaikat penghuni langit. 

Rasulullah SAW telah bersabda: Bila anak seseorang hamba Allah meninggal 
dunia, Allah SWT pun bertanya para malaikat-Nya: "Kamu ambil (nyawa) anak hamba- 
Ku?" Malaikat menjawab: "Benar, wahai Tuhan." Allah bertanya lagi: "Kamu ambil 
(nyawa) buah hati hamba-Ku?" Para malaikat menjawab: "Benar." Allah bertanya lagi: 
"Apa yang telah hambaKu katakan?" Para malaikat menjawab: "HambaMu memuji-muji 

Engkau dan membaca ay at Innalillahi wan inna ilaihi raaji'un." Maka Allah pun 
berfirman kepada para malaikat itu: "Dirikanlah untuk hamba-Ku itu sebuah rumah di 
dalam syurga dan namakanlah rumah itu sebagai "rumah kepujian. ” 

(Hadis riwayat At-Tirmizi) 

Rasulullah SAW telah bersabda: "Allah SWT telah berfirman: "Aku adalah 
mengikut sikap dan pandangan hamba-Ku terhadap-Ku. Aku akan senantiasa berada 
bersama sama hamba-Ku bila mana sahaja hamba-Ku ingat akan Daku dan menyebut- 
nyebut nama-Ku. Seandainya hamba-Ku itu menyebut-ingatkan-Ku di dalam dirinya 
nescaya Aku akan ingat menyebut dia di dalam diri-Ku. Kalau hamba-Ku itu 
ingat/menyebut-nyebut Aku di hadapan orang banyak Aku pun akan ingat dan sebut 
namanya di hadapan orang banyak lebih baik dari dia. Kalau dia datang mendekatkan 
dirinya kepada-Ku dalam jarak sejengkal, nescaya Aku datang mendapatkannya dengan 
jarak sehasta. Kalau dia datang sehasta Aku datang kepadanya sedepa. Kalau hamba-Ku 
datang mendapatkan Aku dengan cara berjalan kaki, nescaya Aku datang mendapatkan 
dia sambil berlari-lari kecil . " 



(Riwayat Bukhari dan Muslim) 

Mengenai kesibukan para penghuni langit (malaikat) dengan urusan 
orang-orang beriman di dunia, Allah telah berfirman; 





Maksudnya: "Malaikat-malaikat yang memikul arasy dan malaikat yang berada 
di sekelilingnya bertasbih memuji Tuhannya dan mereka beriman kepada-Nya 
serta memintakan ampun bagi orang-orang yang beriman [seraya mengucapkan]: 
"Ya Tuhan kami, rahmat dan ilmu Engkau meliputi segala sesuatu, maka berilah 
ampunan kepada orang-orang yang bertaubat dan mengikuti jalan Engkau dan 
peliharalah mereka dari seksaan neraka yang bernyala-nyala." 



(Ghaafir: 7) 

Pengertian hidup abadi di sisi Allah bagi para syuhada juga telah disebut 
oleh Allah SWT dalam firman-Nya: 

Maksudnya: "Janganlah kau mengira bahawa orang-orang gugur di jalan Allah 
itu mati, bahkan mereka itu hidup di sisi Allah dengan mendapat rezeki. Mereka 
di dalam keadaan gembira disebabkan kurnia Allah yang diberikan-Nya kepada 
mereka, dan mereka bergirang hati terhadap orang yang masih tinggal di 
belakang yang belum menyusul mereka; bahawa tidak ada kecewa kekhuatiran 
terhadap mereka dan tidak pula mereka bersedih hati. Mereka bergirang hati 
dengan nikmat dan kurnia yang besar dari Allah, dan bahawa Allah tidak mensia- 
siakan pahala orang-orang yang beriman." 



(Aali Imran: 169-171) 

Allah juga telah menyebut beberapa kali sebagai janjinya mengenai 
pembalasan ke atas orang-orang jahat, pendusta, jahat dan pendurhaka di akhirat 
kelak, walaupun mereka diberi peluang bermaharajalela di dunia ini, walaupun 
sudah ada juga balasan di dunia ke atas sebahagian mereka, tetapi balasan yang 
sebenarnya ialah di akhirat. kelak. Firman: 




( 197 ) 



Maksudnya: "Janganlah sekali-kali kamu terpedaya oleh kebebasan orang-orang 
kafir bergerak di dalam negeri. Itu hanya kesenangan sementara, kemudian 
tempat tinggal mereka ialah Jahannam dan Jahannam itu ialah tempat yang 
seburuk-buruknya." 



(Aali Imran: 196-197) 



dan Firman Ilahi: 




Maksudnya: "Dan janganlah sekali-kali kamu [Muhammad] mengira, bahawa 
Allah lalai dari apa yang diperbuat oleh orang-orang zalim. Sesungguhnya 
Allah memberi tangguh kepada mereka sampai hari yang pada waktu itu 
mata mereka terbeliak, Mereka datang tergesa-gesa memenuhi panggilan 
dengan mengangkat kepalanya, sedang mata mereka tidak berkedip-kedip 
dan hati mereka pun kosong." 



(Ibrahim: 42-43) 

dan firman: 







Maksudnya: "Maka biarkanlah mereka tenggelam di dalam kebatilan dan 
bermain-main sampai mereka menjumpai hari yang diancamkan kepada mereka. 
Iaitu pada hari mereka keluar dari kubur dengan cepat seakan-akan mereka pergi 
dengan segera kepada berhala-berhala [sewaktu di dunia]. Dalam keadaan 
mereka menekurkan pandangan serta diliputi kehinaan. Itulah hari yang 
dahulunya diancamkan kepada mereka." 



(Al-Ma'arij: 42-44) 

Demikianlah rapat dan dekatnya pertalian antara hidup manusia dengan 
hidupnya para penghuni langit (malaikat) dan demikianlah juga rapatnya pertalian 
antara hidup di dunia ini dengan hidup di akhirat nanti; bukan dunia ini sahaja 
gelanggang perjuangan di antara kebaikan dengan kejahatan, di antara hak dengan 
batil, di antara iman dan kufur. Hidup di dunia bukan pusingan penghabisan. 
Kehidupan di dunia dengan asam garamnya, dengan pahit maungnya, dengan suka 
dukanya, bukanlah mempunyai nilai terakhir di dalam neraca pertimbangan. 

Lapangannya terlalu luas, ruangannya sangat lebar, lapangan nilai-nilai lebih 
luas dari lautan; begitu jugalah lapangan masih luas bagi jiwa yang beriman. 
Seluruh dunia dengan isi kandungannya adalah terlalu kecil. Kehidupan duniawi 
yang tana ini sangat kerdil. Oleh kerana itu maka kisah penggali parit atau 
pembunuhan beramai-ramai ini adalah merupakan suatu cermin perbandingan 
mengenai betapa luasnya lapangan yang diteroka dan lapangan yang dicakup oleh 
konsep iman kepada Allah SWT. 

Kisah penggali parit atau peristiwa pembunuhan beramai-ramai yang disorot 
oleh Surah Al-Buruj memberi garis panduan mengenai tabiat dakwah ke jalan Allah 
dan tentang tugas dan peranan para pendakwah itu sendiri. 

Sejarah dakwah ke jalan Allah di sepanjang zaman telah pun mencatat dan 
menyaksikan beberapa bentuk kesudahan dan hasil usaha dakwah di, sepanjang 
zaman kegiatannya. 

Sejarah dakwah telah menyaksikan kehancuran umat Nabi Nuh; kehancuran 
umat Nabi Hud, kemusnahan umat Nabi Syu'ib dan kaum Nabi Lut di samping 
terselamatnya golongan kecil umat beriman. Allah tidak menyebut dengan jelasnya 
apakah peranan yang dilakukan oleh golongan yang terselamat itu. Contoh ini 
memberi pengertian bahawa kadang-kadang Allah SWT mengambil tindakan balas 

segera di dalam dunia ini juga, tindakan balas sekadar memberikan pengajaran 
kepada orang yang datang kemudian. Ada pun balasan yang sebenarnya, telah 
disediakan Allah sejak lama untuk mereka di akhirat kelak. Balasan setimpal yang 
pasti tiba lambat launnya. 

Sejarah dakwah juga telah mencatat kemusnahan Firaun dan bala tenteranya 
seperti juga ia telah mencatatkan kemenangan Nabi Musa bersama-sama kaumnya 
dan juga peranan kaum Nabi Musa menjalanKan kekuasaan dan pemerintahan 
untuk tempoh yang tertentu, selama mereka masih mampu menjalankan tugas, 
walau sekalipun mereka tidak sampai ke puncak, tidak mencapai keamanan yang 
sejati dan tidak sampai ke peringkat melaksanakan syariat dan program Allah. 
Contoh ini adalah berlainan bentuknya dari contoh permulaan tadi, iaitu kisah 
orang yang dibunuh beramai-ramai yang enggan menukarkan iman dengan sesuatu 
bahan duniawi. 

Sejarah dakwah juga telah mencatat bagaimana kaum musyrikin menolak 
kebenaran dan hidayat Allah yang dibawa oleh Nabi Besar Muhammad SAW; 
bagaimana kemenangan orang beriman yang dicapai dengan gilang gemilang, 
dengan kemenangan akidah yang menguasai setiap peribadi mereka - kemenangan 
yang paling menakjubkan; bagaimana pula umat Islam telah membina wujud dan 
hidup mereka sendiri dengan penuh iman dan taqwa, hingga terlaksanalah buat 
pertama kalinya dalam sejarah umat manusia kandungan syariat Allah menguasai 
seluruh lapangan kehidupan manusia dalam bentuk yang luar biasa, bentuk yang 
belum pernah dialami oleh umat manusia sepanjang zaman. 

Sejarah juga telah mencatat peristiwa pembunuhan beramai-ramai atau 
puaka penggali parit (ashabul ukhdud) seperti juga sejarah telah dan akan mencatat 
banyak lagi peristiwa dan kejadian di sepanjang zaman, baik dulu mahupun akan 
datang hingga tibalah saatnya dunia ini kiamat. 

Seperti yang telah kita katakan lagi, sejarah telah mencatat berbagai peristiwa 
di sepanjang jalan dakwah ke jalan Allah. Ia mencatat peristiwa itu dengan teratur 
dan ia catatkan pula hasil yang didapati oleh para pendakwah itu; di samping 
mencatat pula berbagai jenis halangan yang terpaksa dilalui dengan dirakamkan 
pula hasil atau kejayaan mereka. Ada pula yang hanya menyebutkan kisah 
penderitaan dan pembunuhan yang ditanggung oleh pendakwah dan juga oleh 
orang seperti di dalam kisah penggali parit ini; iaitu kisah orang-orang beriman 
yang tidak berjaya menyelamatkan diri mereka dari penganiayaan atau 
pembunuhan, yang boleh juga dikatakan sebagai contoh bagi kemenangan mutlak 
golongan kafir dipandang dengan kaca mata hidup dunia. 

Di antara berbagai contoh bandingan yang dikemukakan itu ialah yang 
berbentuk seperti ini. Contoh seperti ini amatlah penting untuk menjadi panduan 
orang beriman dan para pendakwah; supaya para pendakwah yakin, bahawa 
kadang-kadang mereka pun perlu menghadapi risiko dan kesusahan yang 
berbentuk seperti yang dihadapi oleh orang-orang beriman di dalam cerita penggali 
parit itu, dan juga kemenangan pihak yang engkarkan Allah menjalankan 

kekuasaan sesuka hati mereka dengan sikap sombong mereka mengejek-ejek akidah 
Islam dan menginjak-injak akidah dan konsep agama. 

Kisah ini perlu bagi dijadikan contoh tauladan bagaimana perlunya sikap 
istiqamah dan ketegasan pendirian memegang 'iman' dengan penuh keyakinan 
bahawa perjuangan menghadapi kufur ini tidak hanya berakhir di sini sahaja, di 
dunia yang fana ini. 

Yang perlu bagi setiap orang beriman dan setiap pendakwah iman ialah 
menjalankan tugas, kemudian habislah perkara. Yang perlu ialah memilih Allah, 
mengutamakan akidah melebihi yang lain-lain. Yang perlu ialah menghadapi segala 
ujian dan fitnah dengan iman penuh di dada. Yang perlu ialah bersikap jujur 
terhadap Allah di dalam niat dan amal, di dalam kasad dan laku. Serahkan sahaja 
kepada Allah untuk membuat ketentuan, jaya atau gagalnya, kalah atau 
menangnya. Biarlah Allah yang memberi keputusan mengenai mereka dan juga 
mengenai musuh mereka; kerana Allah mampu dan berkuasa melakukan segala- 
galanya. Allah mampu dan berkuasa membuat keputusan terhadap dakwah dan 
juga terhadap agamaNya selama-lamanya. Serahkanlah sahaja kepada-Nya. Biar Dia 
yang menentukan segalanya. 

Walau bagaimanapun, mereka pasti mendapat ganjaran Allah; di mana 
sahaja, bagaimana sahaja dan betapa jua pun Allah kehendaki. Yang pentingnya 
ialah: lakukan tugas dan tanggungjawab bagaimana yang diarah oleh Allah di mana 
sahaja, di waktu mana sahaja pun. Ganjaran sudah pasti ada; cuma bagaimana 
bentuk dan corak sahaja lagi ditunjukkan Allah nanti bila tiba waktunya. Mereka 
juga tidak perlu risaukan tentang bagaimana nantinya hasil jihad dan dakwah itu; 
sebab hasilnya adalah urusan pemiliknya, Pemilik Agung Yang Pasti Adil-Nya. 

Bentuk ganjaran yang pertama dapat dirasai dengan sebab melaksanakan 
tugas dan kewajipan berjihad dan berdakwah ialah ketenangan hati dan perasaan, 
di samping menikmati keindahan konsep, dan kebebasan dari sebarang belenggu 
dan godaan jiwa, kebebasan dari rasa takut dan gentar, di dalam semua urusan. 

Manakala bentuk ganjaran yang kedua pula ialah sanjungan dan sebutan baik 
di sisi para malaikat penghuni langit, terlepas dari ruang dunia yang fana ini. 

Kemudian di akhirat nanti mereka akan menikmati hisab yang mudah dan 
kesenangan yang melimpah ruah. 

Di samping itu semua, anugerah paling besar yang mereka akan terima ialah 
keridaan Allah kepada mereka. Mereka beroleh penghormatan besar Allah untuk 
menjalani takdir-Nya di dalam masa hidupnya di dunia, yang mereka terima 
dengan penuh rela dan syukur. 

Demikian juga telah berlalu dan selesainya pendidikan dan latihan Al-Quran 
terhadap golongan beriman generasi pertama, golongan pilihan istimewa Allah 
SWT. Mereka menjalani latihan dan bimbingan, menghadapi peringkat-peringkat 



Syed Qutb 



169 




Petunjuk Sepanjang Jalan 



dakwah. Latihan yang telah membikin mereka menjadi manusia-manusia yang 
lepas bebas dari ikatan rasa cinta diri dan golongan. Mereka menjalankan tugas 
sebagai orang suruhan Allah dengan penuh rela atas pilihan Allah itu. 

Pendidikan dan latihan di bawah asuhan Rasulullah SAW itu berjalan dengan 
lancarnya di bawah pengawasan Allah SWT secara langsung. Pendidikan itu 
berjalan dengan car a mengarahkan seluruh perhatian kepada syurga, kepada 
kerelaan bersabar menjalankan peranan yang telah ditentukan oleh takdir dan izin 
Allah terhadap seluruh hamba-Nya. 

Rasulullah SAW telah menyaksikan bagaimana penderitaan dan penyeksaan 
yang telah dialami oleh keluarga Ammar di Mekah. Apakah yang beliau lakukan 
melihat kejadian ini, tiada yang lain daripada sabdanya: yang bererti: "bersabarlah 
wahai keluarga Yasir, kamu beroleh janji syurga," ataupun "syurga jua jodohmu." 

Khabbab bin Al-Aratt telah bercerita begini: " Kami telah datang menghadap 
Rasulullah SAW pada ketika beliau sedang berdoa di tepi kaabah dengan keadaan duduk 
beralaskan kain selendangnya. Kami mendekatinya sambil menyatakan maksud kami yang 
sebenar dengan berkata: "Wahai Rasulullah tidakkah terkenang di hati Rasulullah hendak 
berdoa mohon Tuhan memberi pertolongan kepada kita? Atau tidakkah Rasulullah 
bermaksud hendak mohon sebarang doa kepada kami?" Maka Rasulullah SAW pun 
menjawab: Sebenarnya orang-orang sebelum kamu (orang beriman) telah diseret ke suatu 
tempat lalu digali sebuah parit dan dihumban ke dalam parit itu lalu digergaji kepalanya 
hingga terbelah dua; lalu badannya pula dicakar dengan pencakar besi hingga daging dan 
tulangnya hancur berkecai. Kejadian ini tidak menyebabkan dia menjauhkan diri dari 
agamanya. Demi sesungguhnya Allah pasti akan menyelesaikan pekerjaan ini (pekerjaan 
mendakwahkan iman dan akidah). Pada ketika itu seorang musafir dari Sana'a (ibu kota 
Negeri Yaman) dan Hadhramaut (Negeri berbukit-bukau yang pada ketika itu dipenuhi 
perompak dan penyamun) akan selamat sampai ke tempat tujuan tanpa gangguan. Dia akan 
sampai dengan aman tidak takutkan apa-apa gangguan pun dari sesama manusia. Yang 
ditakutinya ialah Allah dan serigala yang mungkin datang membunuh kambing 
temakannya, tapi kamu sekalian teralu gopoh . " 



(Hadis Riwayat Bukhari) 

Di sebalik setiap peristiwa dan suasana pasti ada hikmah dan kebijaksanaan 
Allah yang tersembunyi. Hikmat kebijaksanaan Allah SWT Pencipta alam semesta, 
yang Maha Mengetahui segala rahsianya, yang mengatur dan menyusun setiap 
kejadian. Allah Maha Mengetahui di alam ghaib-Nya tentang hikmah yang selaras 
mengenai perjalanan dunia yang panjang ini. 

Kadang-kadang setelah berlalu beberapa abad atas sesuatu peristiwa itu, 
barulah Allah menyingkap tabir rahsia mengenai hikmat yang tersembunyi di 
sebalik sesuatu peristiwa yang tidak dapat diselami oleh manusia sezamannya; yang 
mungkin kerap kali bertanya-tanya sesama mereka: Mengapa? Mengapa wahai 
Tuhan kejadian ini berlaku? Pertanyaan seperti itu dengan sendirinya menunjukkan 
sikap jahil yang lumrah pada orang kafir yang ditolak oleh orang beriman yang 

yakin bahawa tentu ada sesuatu hikmah kebijaksanaan Allah di sebalik kejadian itu, 
dan bahawa lapangan jihad dan dakwah itu sangat luas dengan demikian dia tidak 
perlu banyak menyoal Allah atas sesuatu peristiwa dan kejadian, bahkan hendaknya 
diterima dan dihadapinya dengan penuh sabar. 

Al-Quran bertujuan membentuk hati yang akan layak memikul amanah ini; 
hati yang kebal dan kukuh, yang tidak akan mengimpikan sesuatu apa jua balasan 
pun atas kerja dan pengorbanannya di dunia yang fana ini; hati yang menghalakan 
perhatiannya hanya kepada akhirat sahaja dan hati-hati yang tidak memendam 
harapan yang lain daripada cintakan keridaan Allah sahaja, hati yang bersedia 
meneruskan perjalanan ke seluruh pelosok dan ceruk rantau dunia di dalam 
keadaan susah dan menderita, hampa dan kecewa, sengsara dan berkorban hingga 
mati tanpa sebarang janji balasan apa pun di dunia yang dekat ini, walaupun 
balasan itu dalam bentuk kejayaan dan kemenangan dakwah dan perjuangan, 
kemenangan orang Islam dan kehancuran orang kafir, seperti yang telah Allah 
lakukan ke atas kaum-kaum yang terdahulu. 

Bila sahaja hati-hati ini bertekad bulat untuk memberi tanpa balasan dan 
bertekad bulat bahawa ianya menunggu ketibaan hari akhirat sahaja sebagai janji 
abadi untuk menentukan kemenangan yang hak di atas yang batil. Ya bila sahaja 
hati-hati itu bertekad penuh demikian, dan bila Allah membuktikan kebenaran 
niatnya dan kemurnian jasadnya untuk menunai bai'at dan janjinya kepada Allah. 
Allah akan kurniakan kemenangan dan kejayaan di dunia ini, segala hasilnya bukan 
untuk dinikmati oleh dirinya sendiri bahkan supaya dia dapat menunaikan amanah 
Ilahi dengan penuh tanggungjawab amanah yang tidak boleh diharapkan sebarang 
ganjaran pun di dunia ini. Ia lakukan segalanya hanya mengharapkan rida Allah 
sahaja. 



Ayat-ayat Al-Quran yang menyentuh masalah peperangan dan hukum 
hakam mengenai harta rampasan perang dan ayat-ayat yang berkaitan dengan 
kekalahan kaum musyrikin, baru diturunkan di Madinah, lama selepas ayat-ayat 
yang menyebut mengenai akidah dan keteguhan memegang keyakinan itu sesudah 
kemenangan itu menjadi suatu masalah yang di luar perhitungan sama sekali. Sebab 
kemenangan dan kejayaan itu adalah merupakan pelaksanaan iradat Allah SWT 
yang mahukan supaya program Islam itu mempunyai tapak sendiri sebagai realiti di 
dalam kehidupan umat manusia yang sangat singkat ini. Kemenangan itu bukan 
sama sekali merupakan hasil penat lelah, atau hasil pengorbanan dan penderitaan; 
bahkan itu semua adalah takdir Allah di sebalik suatu hikmah yang tersembunyi 
yang cuba kita singkap rahsianya di bawah ini. 

Sudut inilah yang perlu diambil pengajaran oleh para pendakwah ke jalan 
Allah di tempat dan di zaman mana pun. Sebab sudut ini memperlihatkan jalan dan 
panduan yang terang kepada mereka. Ia juga mampu memberi kekuatan kepada 
para pendakwah untuk meneruskan perjalanan hingga ke hujung, walaupun 
bagaimana sulitnya jalan yang bakal ditempuh; walaupun jalannya penuh kerikil- 
kerikil tajam, penuh dengan tengkorak manusia di setiap persimpangan, penuh 
dengan lopak dan takungan keringat dan darah manusia. Mereka tidak memikirkan 

soal menang atau kalah. Tetapi seandainya kalau inginkan sesuatu berlaku, 
umpamanya dengan dikurniakannya kemenangan maka terimalah kemenangan itu 
bukan sebagai suatu ganjaran atas suatu bentuk pengorbanan tetapi semata-mata 
kerana menjalani takdir Allah SWT sahaja. Kewajipan utama mereka ialah berusaha 
dan berikhtiar, kemudian serahlah kepada Allah. 

Ada satu lagi hakikat yang dicetuskan oleh ulasan Al-Quran mengenai cerita 
pembunuhan beramai-ramai ataupun cerita penggali parit (al-ukhdud), dicungkil 
dari firmannya: 




yang bermaksud: "Dan mereka tidak menyeksa orang-orang mukmin itu 
melainkan kerana orang-orang Mukmin itu beriman kepada Allah Yang Maha 
Perkasa lagi Maha Terpuji." 



(Al-Buruj: 8) 

...suatu hakikat yang perlu diperhatikan oleh setiap pendakwah ke jalan Allah di 
tempat dan di zaman mana jua pun. 

Pergelutan dan pertarungan yang berlaku di antara orang-orang beriman dan 
musuh mereka pada hakikatnya ialah pergelutan dan pertarungan akidah dan 
bukan pergelutan dan pertarungan yang lain. Para musuh dan seteru mereka tidak 
marah dan benci kepada mereka kalau bukan kerana iman mereka. Pihak musuh 
tidak naik meradang dan menaruh dendam kesumat ke atas mereka kalau bukan 
kerana akidah mereka. 

Pergelutan dan pertarungan itu sama sekali bukanlah pergelutan dan 
pertarungan politik, ekonomi dan perkauman. Kalaulah pergelutan itu ialah 
pergelutan politik, ekonomi dan perkauman, nescaya mudahlah dicari 
penyelesaiannya. Tapi ia sukar dileraikan kerana ia adalah pergelutan akidah; 
pergelutan antara iman dengan kufur. antara Islam dengan jahiliyah, pergelutan 
yang tidak pernah mengenai damai dan kompromi. 

Pemuka-pemuka kaum musyrikin Quraisy telah mengemukakan berbagai 
tawaran kepada Rasulullah SAW; tawaran berbentuk wang, harta benda dan 
kekuasaan memerintah untuk mendapatkan satu perkara sahaja, iaitu untuk 
mendapatkan persetujuan beliau agar berhenti menjalankan perjuangan akidah. 
Seandainya beliau bersetuju menerima tawaran itu - suatu hal yang mustahil, jauh 
panggang dari api - nescaya tiada lagi sebarang pertarungan dan pertentangan dari 
kaum Quraisy terhadap beliau. 

Masalah ini; iaitu masalah akidah dan konsep, masalah perjuangan akidah 
dan konsep, yang perlu diresapkan ke dalam keyakinan orang beriman di mana 

sahaja mereka berhadapan dengan musuh; kerana musuh tidak akan menentang 
dan memusuhi mereka selain dari sebab akidah: 




"Mereka tidak menyeksa orang-orang mukmin itu melainkan kerana orang 
mukmin itu beriman kepada Allah Yang Maha Perkasa lagi Maha Terpuji." 

Musuh-musuh Islam akan berusaha terus menerus untuk menukar bentuk 
pertarungan antara mereka dengan orang-orang beriman; menukar bentuknya 
supaya pertarungan itu bukan lagi pertarungan akidah dan iman; tapi berbentuk 
lain. Mereka inginkan sangat seandainya pertarungan itu menjadi pertarungan 
politik, ekonomi dan perkauman supaya orang-orang beriman dapat dikaburkan 
mengenai hakikat pertarungan itu, supaya padamlah obor akidah dari dalam roh 
mereka. 

Oleh yang demikian orang-orang beriman wajiblah senantiasa berwaspada 
supaya mereka tidak tertipu dan terpedaya. Mereka wajib faham bahawa 
pemesongan haluan itu mempunyai motif untuk membius, untuk memperdaya 
mereka supaya jangan memakai senjata akidah; iaitu senjata yang paling mereka 
takuti. Senjata akidah yang mencetuskan perasaan rela dan ikhlas berkorban, seperti 
di dalam cerita penggali parit (ashabul ukhdud) atau dalam bentuk pembentukan 
kader, seperti di dalam generasi pertama, generasi sahabat Rasulullah Ridhwanul 
laahi 'alaihim. 

Kita masih sahaja dapat menyaksikan usaha menyelewengkan panji-panji 
perjuangan yang dilakukan oleh gerakan Kristian Antara Bangsa dengan motif 
memesongkan pandangan kita mengenai hakikat perjuangan dan dengan tujuan 
memutar-belitkan fakta sejarah. Mereka berusaha memberi gambaran kepada kita 
bahawa perang salib yang berlaku ratusan tahun antara umat Islam dan Kristian itu 
adalah kononnya merupakan tirai kepada penjajahan barat, bukan demikian; sebab 
hakikat yang sebenarnya ialah penjajahanlah yang merupakan tirai dan pelindung 
kepada roh perang salib yang sekarang ini tidak berdaya lagi membuka dadanya 
seperti yang berlaku di abad-abad pertengahan dahulu; kerana roh perang salib itu 
telah hancur berkecai dihentak oleh batu pejal akidah Islamiah di bawah pimpinan 
orang-orang Islam yang berasal dari berbagai-bagai keturunan. Di antara pemimpin- 
pemimpin itu ialah Salahuddin Al-Ayyubi ber keturunan Kurdi, Tauran Syah 
keturunan Mamluk, yang telah meleburkan faham kebangsaan dan perkauman 
masing-masing dan memegang teguh akidahnya, lalu beroleh kejayaan di bawah 
panji-panji akidah. 

Ingatlah senantiasa pesanan dan arahan Allah ini: 

yang bermaksud: "Dan mereka tidak menyeksa orang-orang mukmin itu 
melainkan kerana orang-orang Mukmin itu beriman kepada Allah Yang Maha 
Perkasa lagi Maha Terpuji." 

(Al-Buruj: 8) 

Maha Benarlah Allah Yang Maha Tinggi dan Maha Besar, dan besarlah dusta 
musuh-musuh yang penuh dengan penipuan dan penyelewengan! 

